
Skiriu savo tėvams, Mattui ir 

PIRMAS SKYRIUS 


Vilkėjau nauju megztiniu, skaudžiai raudonu ir negražiu. Šian- 
dien gegužės dvylikta, bet lauke vos dešimt laipsnių šilumos: ke- 
turias dienas drebėjusi su vasariniais marškinėliais, nusipirkau jį 
gatvėje, pasirinkusi tarp išparduodamų sendaikčių, - nenorėjau 
raustis dėžėse, kur buvau sukrovusi visus žieminius drabužius. 
Čikagoje pavasaris nenuspėjamas. 

Tupėjau savo narvelyje, atitvertame džiuto užuolaida, spokso- 
dama į kompiuterio ekraną. Rašiau straipsnį apie nusikalstamą 
aplaidumą. Pietiniame Čikagos rajone vos nežuvo keturi vaikai 
nuo dvejų iki šešerių metų, palikti vieni kambaryje. Maisto tu- 
rėdami tik porą sumuštinių su tunu ir ketvirtį litro pieno, tris 
dienas kaip viščiukai zujo po apdergtą kilimą. Motina išėjo pa- 
rūkyti žolytės ir paprasčiausiai juos pamiršo. Kartais pasitaiko ir 
tokių dalykų. Nieko ypatinga. Nuosmukis, ir tiek. Teko ją matyti 
areštinėje: Temė Deivis, dvidešimt dvejų, šviesiaplaukė, rubuilė, 
ant skruostų rausvų skaistalų skrituliukai, tobulai apskriti kaip 
žymės, liekančios pastačius taures. Įsivaizdavau, kaip ji sėdi ant 
sukiužusios sofos, traukia pypkę pūsdama dūmus. Paskui nu- 


klysta į padebesius, vaikai lieka nežinia kur, štai ji vėl septintokė, 

trylikametė, gražiausia klasėje, blizgiu sudrėkintomis lūpomis, 
dar patinka berniukams ir prieš bučiuodamasi kramto cinamono 
lazdeles. 

Gurgia pilvas. Smirda. Cigarečių ir ataušusios kavos kvapas. 
Šlepsėdamas nuavėtais batais, įeina mano redaktorius, didžiai 
gerbiamas Frenkas Karis. Dantys parudę nuo tabako. 

— Kaip sekasi rašyti, vaikeli? 

Ant mano rašomojo stalo gulėjo smeigtukas smaigaliu į viršų. 
Jis spustelėjo jį pageltusiu nagu. 

— Baigiu. 

Parašyta trys pastraipos. O reikia dešimties. 

— Puiku. Palik tą straipsnį, išsaugok ir ateik pas mane į kabi- 
netą. 

- Galiu ir dabar eiti. 

— Palik, išsaugok jį ir tik tada ateik. 

— Gerai. Po dešimties minučių. 

Man knietėjo atsiimti smeigtuką. 

Jis pasuko iš mano narvelio. Kaklaraištis nutįsęs iki pat gaktos. 

- Priker? 

— Ko, Kari? 

— Palik. 

Frenko Kario nuomone, aš - paklusni pastumdėlė. Gal todėl, 


kad aš moteris. Gal todėl, kad iš tikrųjų esu paklusni pastumdėlė. 


Kario kabinetas trečiame aukšte. Galvą guldau, jis deda į kelnes 
kiekvieną kartą, kai, žvilgtelėjęs pro langą, pamato medžio ka- 
mieną. Geri redaktoriai nepastebi žievės, jie mato tik lapus - jei 
apskritai sugeba įžiūrėti medį iš dvidešimto ar trisdešimto aukšto. 
Tačiau Daily Post, ketvirtas pagal savo svarbumą Čikagos laikraš- 


tis, nudangintas į priemiestį, linkęs laikytis arčiau žemės. Mums 

gana ir trijų aukštų, pritrėkštų prie žemės, lyg bailiai pritūpusių, 
nepastebimų tarp kilimų ir šviestuvų parduotuvių. Korporacijos 
vadovas, per trejus metus - nuo 1961 iki 1964 - sėkmingai pasta- 
tęs mūsų rajoną, pavadino jį prieš pat statybų pabaigą nuo žirgo 
nukritusios dukters vardu. Aurora Springs, įsakė jis pozuodamas 
prie naujutėlaitės gyvenvietės rodyklės. Paskui išvyko su visa šei- 
ma. Duktė, dabar jau įkopusi į šeštą dešimtį, gyva ir sveika (tik 
kartais ima drebėti rankos), gyvena Floridoje ir kas keleri metai 
atvažiuoja nusifotografuoti - kaip kadaise tėtukas - prie miesto 
rodyklės su jos vardu. 

Esu parašiusi straipsnį apie jos pastarąjį apsilankymą. Kariui 
nepatiko, jis apskritai nemėgsta pernelyg gyvenimiškų aprašymų. 
Skaitydamas išdažė butelį senojo Šamboro ir išėjo iš kabineto 
kvepėdamas avietėmis. Karis dažnai nusitašo, bet netriukšmau- 
ja. Geria anaiptol ne todėl, kad pro jo langą atsiveria toks mielas 
vaizdas. Tiesiog taip bando gelbėtis nuo bėdų. 

Įėjusi į vidų, uždariau duris - redaktoriaus kabinetas buvo ki- 
toks, nei anksčiau vaizdavausi. Man vaidendavosi ąžuoliniai sie- 
nų apkalai, stiklinės durys su lentele Viršininkas, kad geltonsna- 
piai žurnalistai matytų, kaip mes įnirtingai grumiamės dėl Spau- 
dos laisvės, kurią mums suteikia Konstitucijos Pirmoji pataisa. 
Kario kabinetas - pilkas ir valdiškas, beje, kaip ir visas pastatas. 
Ar čia vyksta žurnalistų debatai, ar atliekami ginekologiniai tyri- 
mai. Niekam nerūpi. 

- Papasakok apie Vind Gapą. 

Karis prikišo rašiklio smaigalį prie apžėlusio smakro. Žilų še- 
rių ražienoje tikriausiai liko mėlynas taškelis. 

— Miestelis išsidėstęs Misūrio pietryčiuose, valstijos užkam- 
pyje, beveik pačiame pasienyje. Per spjūvį nuo Tenesio ir Arkan- 
zaso, - ėmiau dėstyti perkratydama savo žinias. Karis mėgda- 


vo lavinti reporterių atmintį, jo nuomone, reikiama tema: kiek 

žmogžudysčių įvykdyta pernai Čikagoje, kokia demografinė pa- 
dėtis Kuko apygardoje, o dabar nežinia kodėl susidomėjo mano 
gimtuoju miestu, nors šio klausimo visada stengdavausi išveng- 
ti. - Jis atsirado šiek tiek prieš Pilietinį karą, - pasakojau toliau. — 
Įsikūręs prie Misisipės, tad kurį laiką garsėjo kaip uostas. Dabar 
ten pagrindinis verslas - gyvulių skerdimas. Gyventojų - apie du 
tūkstančius. Turčiai, per kartų kartas krovęsi kapitalą, ir visuo- 
menės atmatos. 

— O tu kuriam luomui priklausai? 

— Turčių atmatoms. 

Šyptelėjau. Jis susiraukė. 

- Ir kas gi ten, velniai griebtų, vyksta? 

Nutilau mintyse narstydama visas bėdas, kokios tik galėjo nu- 
tikti Vind Gape. Tai vienas tų užkampio miestelių, kur papras- 
tai visko atsitinka: tai autobusas apsiverčia, tai viesulas įsisuka. 
Sprogsta siloso bokštas arba kūdikis įkrinta į šulinį. Man šiek tiek 
apmaudu. Tikėjausi - kaip paprastai, kai Karis pakviečia užeiti 
į kabinetą, - kad jis pagirs mane už paskutinį straipsnį, įvertins 
mano gebėjimus, paskirs į geresnę vietą, o paskui įspraus į saują 
popierių, kuriame pakraigliota, kad man vienu procentu pakelia- 
mas atlyginimas, - bet nesitikėjau, kad teks kalbėtis apie tai, kas 
šiuo metu vyksta Vind Gape. 

- Priker, juk tavo mama ten tebegyvena, tiesa? 

- Ir mama. Ir patėvis. 

Ir sesuo, gimusi tada, kai mokiausi koledže. Ligi šiol negaliu 
patikėti, kad turiu seserį, kartais net pamirštu, kuo ji vardu. Ama. 
Ir dar Meriana, seniai pamiršta Meriana. 

— Velniai rautų, ar kada nors su jomis pasišneki? 

Paskutinįsyk per Kalėdas: šaltas, mandagus pokalbis po trijų 
taurių burbono. Baiminausi, kad mama per atstumą neužuostų 
viskio. 

- Pastaruoju laiku neskambinau. 

— Viešpatie, Priker, kartais bent paskaityk trumpas žinias. Re- 
gis, pernai rugpjūtį ten įvyko žmogžudystė? Pasmaugta mergaitė? 

Linktelėjau lyg pritardama. Bet aš nieko nežinojau. Vind Gape 
bendravau tik su savo motina, be to, gana retai, o ji man nieko 
apie tai nesakė. Keista. 

- O dabar dingo dar viena mergaitė. Ko gero, ten darbuojasi 
koks nors iškrypėlis. Važiuok tenai ir paruošk reportažą. Ir nieko 
nelauk. Kad rytoj rytą jau būtum vietoje. 

Nieku gyvu. 

- Juk siaubo istorijų apstu ir čia, Kari. 

— Taip, čia taip pat yra ir kiti trys besivaržantys laikraščiai, ku- 
rie turi antrąsyk tiek Žmonių ir pinigų, - jis subraukė plaukus, ir 
tie vėl uždryko jam ant akių. - Man pikta, kad visi amžinai mus 
pralenkia. Dabar pasitaikė proga trenkti ką nors įdomaus. Nepa- 
prasta. 

Karis įsitikinęs, kad užtenka pateikti gerą reportažą, ir mūsų 
laikraštis beregint taps perkamiausias Čikagoje ir plačiai nu- 
skambės po visą šalį. Pernai kitas laikraštis, ne mūsiškis, nusiuntė 
reporterį kažkur į Teksasą, į jo gimtąjį miestelį, kur per pavasario 
potvynius nuskendo keli paaugliai. Šis parašė liūdną, bet išsamų 
reportažą, išdėstė potvynio priežastis, pareiškė užuojautą Žuvu- 
siųjų artimiesiems, paminėjo jaunių krepšinio komandą, neteku- 
sią trijų geriausių Žaidėjų, ir sugėdino vietinių laidojimo namų 
darbuotojus, nesugebėjusius deramai paruošti skenduolių. Ir pel- 
nė Pulicerio premiją. 

Vis viena nėmaž netraukė leistis kelionėn. Matyt, velniškai ne- 
traukė, nes tiesiog įsikibau į krėslo alkūnramsčius, lyg Karis būtų 
galėjęs mane ištrenkti pro duris. Jis sėdėjo spoksodamas į mane 


ašarojančiomis rusvomis akimis. Paskui krenkštelėjęs pažvelgė į 

žmonos nuotrauką, šyptelėjo kaip gydytojas, pagaliau pasiryžęs 
pranešti blogą žinią. 

Karis mėgdavo parėkauti - kaip ir dera, jo manymu, senų gerų 
laikų laikraščio redaktoriui, - ir vis dėlto jis buvo vienas pado- 
riausių Žmonių, kokių esu mačiusi. 

- Klausyk, vaikeli, jei negali, vadinasi, negali. Bet, man regis, 
tau būtų ne pro šalį. Išpešk, kiek pavyks. Pasižvalgyk po gimtąsias 
vietas. Pašėlusiai gera medžiaga, mums jos reikia. Taip pat ir tau. 

Karis visada dėdavo į mane dideles viltis. Buvo įsitikinęs, kad 
galėčiau būti geriausia jo reporterė, sakė, kad esu ypatingos nuo- 
vokos. Pastaruosius dvejus darbo metus kaip tyčia nepateisinda- 
vau jo lūkesčių. Kartais tiesiog pasibaisėtinai. Dabar, sėdėdama 
priešais jį prie stalo, jutau, kaip jis tarytum meldžia įkvėpti jam 
daugiau pasitikėjimo. Linktelėjau stengdamasi nutaisyti ryžtin- 
gą miną. 

- Einu krautis. 


Ant alkūnramsčių liko drėgni mano delnų atspaudai. 


Man nereikėjo nei rūpintis naminiais gyvūnėliais, nei prašy- 
ti kaimynų laistyti gėlių. Įsidėjau į kuprinę drabužių penkioms 
dienoms neabejodama, kad savaitgalį grįšiu iš Vind Gapo. Prieš 
išeidama paskubomis apmečiau akimis savo butą ir pamačiau jį 
visiškai kitokį nei paprastai. Studentų bendrabučio kambarys, ir 
tiek: pigus, laikinas ir nejaukus būstas. Daviau sau žodį, kad grį- 
žusi nusipirksiu padorią sofą atsilygindama už puikų reportažą, 
kurį tikrai parašysiu. 

Prie durų ant stalo nuotrauka - laikau ant rankų Merianą: 
man dvylika, jai maždaug septyneri. Mudvi juokiamės. Ji išplėtu- 


si akis iš nuostabos, aš užsimerkusi. Laikau ją stipriai priglaudusi 

prie krūtinės, jos trumpos liesos kojytės tabaluoja man aukščiau 
kelių. Neprisimenu, ko juokėmės. Ilgainiui tai tapo malonia pa- 


slaptimi. Ko gero, dabar nenorėčiau jos sužinoti. 


Aš visada maudausi vonioje. Niekada nelendu po dušu. Nemėgs- 
tu čiurkšlių, šiurpas perbėga per kūną, lyg elektros srovė nukrato. 
Todėl vonios kambaryje plonyčiu viešbučio rankšluosčiu užkim- 
šau nuotekų angą, dušo galvutę nukreipiau į sieną ir atsisėdau 
ant grindų į seklų klaną. Vandenyje plūduriavo kažkieno gakti- 
plaukiai. 

Išlipau iš dušinės. Kito rankšluosčio nebuvo, tad nudūmiau 
prie lovos ir nusišluosčiau pigia akyta antklode. Paskui, keiksno- 
dama sugedusį šaldytuvą, maktelėjau taurę šilto burbono. 

Vind Gapas yra daugmaž už vienuolikos valandų kelio į pie- 
tus nuo Čikagos. Karis teikėsi parūpinti man dienpinigių, kurių 
užtektų vienai nakčiai viešbutyje ir pusryčiams, jeigu valgyčiau 
degalinės užkandinėje. Kai tik atvažiuosiu į miestelį, apsistosiu 
pas motiną. Taip jis nusprendė už mane. Iš anksto žinojau, kaip 
mane pasitiks mama, kai tik įeisiu pro duris. Sutriks, subrus, ran- 
ka pasitaisys plaukus, apkabins nei šiaip, nei taip, priglaus veikiau 
prie peties, o ne prie krūtinės. Atsiprašys, kad namuose netvarka, 
nors tvarka kaip bažnyčioje. Dangstydamasi mandagiomis frazė- 
mis, pasiteiraus, ar ilgai ketinu viešėti. 

- Ar ilgai džiaugsimės tavo viešnage, aukseli? - paklaus. Ki- 
taip sakant: „Kada dingsi iš namų?" 

Tas jos mandagumas labiausiai žeidžia. 

Būtų pravartu pasiruošti pokalbiams, pasirašyti klausimų. Bet, 
užuot tai padariusi, dar maktelėjau burbono, išgėriau aspirino ir 


išjungiau šviesą. Užsnūdau užliūliuota duslaus kondicionieriaus 

burzgimo ir elektrinių iškrovų traškėjimo iš gretimo kambario, 
kur kažkas žaidė vaizdo žaidimą. Iki gimtojo miesto liko beveik 
penkiasdešimt kilometrų, bet tą naktį norėjau praleisti kuo toliau 


nuo jo. 


Rytą vietoj pusryčių pasitenkinau pasenusių spurgų su uogienės 
įdaru kvapu ir nulėkiau į pietus. Oras vis labiau kaito. Abiejo- 
se greitkelio pusėse driekėsi tankūs miškai. Šis Misūrio valstijos 
kraštas baugiai vienodas: važiuojant kilometrų kilometrus siauru 
keliu, matyti toli gražu ne didingi medžiai. Kas dvi minutės vis 
tas pats vaizdas. 

Vind Gapo iš tolo nematyti: aukščiausias jo pastatas - trijų 
aukštų. Bet po dvidešimties minučių supratau, kad jis ne per to- 
liausiai: prieš akis išdygo degalinė. Prie jos sėdėjo būrelis susi- 
vėlusių, pusnuogių nuobodžiaujančių paauglių. Šalia seno pika- 
po stovėjo mažylis su sauskelnėmis ir saujomis svaidė aukštyn 
akmenukus, o jo motina tuo metu pylėsi benzino. Gelsvai dažyti 
plaukai buvo ataugę ir viršutinė dalis prie šaknų tamsi beveik iki 
pat ausų. Man važiuojant pro šalį, ji kažką suriko berniūkščiams, 
bet nieko nesupratau. Netrukus miškas ėmė retėti. Lyg negrabiai 
išmarginta ilga juosta šmėkštelėjo prekybos centras su soliariu- 
mais, ginklų ir audinių parduotuvės. Paskui kelias baigėsi akla- 
gatviu - atsirėmė į grupę senų namų, kadaise pradėtą ir nebaigtą 
gyvenvietę. Pagaliau pasirodė miestas. 

Važiuodama pro iškabą, sveikinančią atvykus į Vind Gapą, 
nežinia, kodėl užgniaužiau kvapą kaip vaikas, atsidūręs prie ka- 
pinių. Nuo mano išvykimo dienos prabėgo aštuoneri metai, bet 
viskas atrodė pažįstama iki panagių. Pavažiavusi tuo keliu, atsi- 


dursiu prie namo, kuriame gyvena buvusi vienuolė, pradinėje 

mokykloje mokiusi mane skambinti pianinu. Jai iš burnos atsi- 
duodavo kiaušiniais. O šitas takas veda į parkelį, kur vieną karštą 
vasaros dieną surūkiau savo pirmąją cigaretę. Ana gatvė eina į 
Vudberį, ten ligoninė. 

Nutariau važiuoti tiesiai į policijos skyrių. Jis glaudėsi Didžio- 
sios gatvės gale - garbės Žodis, taip ir vadinasi didžioji Vind Gapo 
gatvė. Joje yra grožio salonas, ūkinės prekės ir pigių prekių par- 
duotuvė, kurios iškaboje taip pat puikuojasi užrašas Pigios prekės, 
ir biblioteka su dvylika lentynų. Dar yra drabužių parduotuvė 
Kendės drabužiai, kur prekiaujama nertiniais, megztiniais aukšta 
atlenkiama apykakle ir megztukais su antyčių ir mokyklų pieši- 
niais. Maloniausios Vind Gapo moterys - mokytojos, namų šei- 
mininkės su vaikais ir tokių parduotuvių kaip Kendės drabužiai 
pardavėjos. Gal po kelerių metų atsidarys kavinė Starbucks, ir 
tuomet mieste atsiras stilius, kurio taip pasigendama: paruoštas, 
patvirtintas, naujoviškas. Kol kas čia tėra pigi šeimyninės rangos 
užkandinė, neprisimenu savininkų pavardės. 

Didžioji gatvė tuščia. Nei automobilių, nei žmonių. Šaligatviu 
liuoksėjo šuo, bet niekas jo nešaukė. Ant visų stulpų - geltona 
lipnia juosta priklijuoti pernelyg išdidintos mergaitės nuotraukos 
atspaudai. Pastačiusi automobilį aikštelėje, nuplėšiau sulig vaiko 
ūgiu kreivai priklijuotą lapelį. Skelbimas surašytas ranka, didžio- 
siomis raidėmis, tikriausiai nenuplaunamu žymekliu. Nuotrau- 
koje juodaakė mergaitė pernelyg vešliais plaukais, iš pažiūros tik- 
ra padauža. Viena tų, kurias mokytojai vadina sunkiais vaikais. 


Man ji patiko. 


Natalė Džeinė Kin 
Amžius: 10 metų 


Dingo iš namų gegužės 11 d. 

Paskutinį kartą matyta Džeikobo Dž. Gareto 
parke, vilkėjo džinsinėmis puskelnėmis ir 
raudondryžiais marškinėliais. 

Asmenis, ką nors žinančius apie Natalės Dž. Kin 
buvimo vietą ar ją mačiusius, prašome pranešti 
policijai telefonu: 555-7377. 


Tikėjausi policijos skyriuje sužinoti, kad mergaitė jau atsira- 
do. Gyva ir sveika. Gal paprasčiausiai pasiklydo miške, nikstelėjo 
koją arba pabėgo iš namų, o vėliau apsigalvojusi grįžo. Tuomet 
sėsčiau į automobilį ir, nieko neklausinėdama, grįžčiau į Čikagą. 

Skersgatviuose tuščia - pusė gyventojų išėjo naršyti miško į 
šiaurę nuo miesto. Budėtoja pasiūlė man palaukti - policijos vir- 
šininkas Bilas Vikeris netrukus turėtų grįžti pietų. Laukiamajame 
buvo apgaulingai jauku - kaip dantų gydytojo kabinete. Tūptelė- 
jau į oranžinę kėdę ir ėmiau sklaidyti katalogą. Netoliese šnypštė 
į lizdą įkištas elektrinis oro gaiviklis, skleisdamas kvapą, turintį 
man priminti laukų vėjelį, bet kažkodėl dvokė svylančiu plasti- 
ku. Po pusvalandžio, perskleidus visus tris žurnalus, ėmė pykinti 
nuo gaiviklio tvaiko. Kai pagaliau pro duris įžengė Vikeris, budė- 
toja linktelėjo į mano pusę ir su neslepiama panieka sušnypštė: 
„Spauda!“ 

Vikeris buvo kokių penkiasdešimties metų vyriškis, liesas, su- 
prakaitavęs, prie krūtinės prilipusiais marškiniais ir sulamdyto- 
mis kelnėmis ten, kur turėtų būti užpakalis. 

— Spauda? - sužiuro jis į mane pro storus dvižidinius aki- 
nius. - Kokia spauda? 

— Pone Vikeri, aš esu Kamilė Priker, Čikagos laikraščio Daily 
Post korespondentė. 


- Čikagos? Ko jūs čia atsibeldėt iš Čikagos? 

- Norėčiau jūsų kai ko paklausti apie mergaites - Natalę Kin ir 
tą, kuri buvo nužudyta pernai. 

— O Viešpatie! Kaip jūs apie tai sužinojote? Viešpatie! 

Jis dirstelėjo į budėtoją, paskui vėl į mane, lyg įtardamas, kad 
mudvi susitarusios. Paskui mostu pakvietė sekti iš paskos. 

- Rūta, jeigu kas nors skambins, pasakyk, kad aš užsiėmęs. 

Budėtoja išpūtė akis. 

Bilas Vikeris nuvedė mane lentelėmis apkaltu koridoriumi, 
nukabinėtu upėtakių ir žirgų nuotraukomis pigiais rėmeliais, 
paskui įėjome į kabinetą be langų, apstatytą metalinėmis lenty- 
nomis. Atsisėdęs jis užsirūkė. Man nepasiūlė. 

— Aš nenoriu, kad byla išeitų į viešumą, panele. Šia tema nesu 
linkęs kalbėti. 

— Deja, pone Vikeri, jūs neturite kitos išeities. Vaikams gresia 
pavojus, žudikas laisvas. Visuomenė turi žinoti tiesą. 

Šiuos žodžius, kurie šaukėsi Dievo rūstybės, buvau pasiruošu- 
si važiuodama čionai. 

— Kas jums rūpi? Tai ne jūsų vaikai, jie gyvena Vind Gape, - 
jis atsistojo, vėl atsisėdo, perskleidė popierius ant stalo. - Galvą 
dedu, ligi šiol Čikagoje niekas dar nebuvo susirūpinęs Vind Gapo 
vaikais. 

Vikerio balsas virptelėjo. Jis patraukė dūmą, pasukiojo ant 
piršto storą rausvą auksinį žiedą, sumirksėjo. Man pasirodė, kad 
tuoj ims ir pravirks. 

- Jūsų teisybė. Gal ir niekas. Bet klausykit, juk mes neketina- 
me piktnaudžiauti jūsų sielvartu. Būtina perspėti visuomenę apie 
gresiantį pavojų. Beje, gal jums atlėgs širdis sužinojus, kad aš esu 
iš Vind Gapo. 


Na, matai, Kari. Aš stengiuosi! 


»-y-- oe 

- Kamilė Priker. 

— Kodėl aš jūsų nepažįstu? 

— Niekada nebuvau pakliuvusi į policijos akiratį, pone, - šyp- 
telėjau. 

- Ar jūsų tėvai irgi Prikeriai? 

— Mano mama ištekėjo prieš dvidešimt penkerius metus ir pa- 
sikeitė pavardę. Adora ir Alenas Krelinai. 

— Aha, aš juos pažįstu. 

Nieko nuostabaus, visi juos pažįsta. Piniguočių Vind Gape ne 
tiek jau daug, tikrų piniguočių. 

— Vis dėlto, panele Priker, nenoriu, kad jūs čia maišytumėtės. 
Prirašysite apie mus visko, išgarsinsite mus po visą šalį va šitaip... 

— O galjums labai pravers toks išgarsinimas, - bandžiau jį įti- 
kinti. - Visko pasitaiko. 

Vikeris valandėlę sėdėjo spoksodamas į sumaigytą popierinį 
maišelį su pietumis, nustumtą ant stalo kampo. Kvepėjo Boloni- 
jos dešra. Jis saumurmėjo kažką apie Džonbenetę* ir keiktelėjo. 

— Ne, ačiū, panele Priker. Daugiau nė žodžio. Atliekamas iki- 
teisminis tyrimas, jokių duomenų negaliu atskleisti. Taip ir para- 
šykite, aš neprieštarauju. 

— Klausykit, aš turiu teisę domėtis tuo, kas vyksta. Ką gi, ga- 
lėtume susitarti: jūs man šį bei tą papasakojate, šį bei tą, ir aš 
kuriam laikui nekvaršinu jums galvos. Neketinu jums trukdyti. 
Bet ir aš atvažiavau čionai darbo reikalais. 

Tą sakinį jau buvau apgalvojusi kažkur netoliese Sent Luiso. 

Iš policijos skyriaus išėjau nešina Vind Gapo žemėlapiu. Jame 
policijos viršininkas Vikeris kryžiuku pažymėjo tą vietą, kur per- 


nai buvo aptiktas nužudytos mergaitės kūnas. 


* JonBenėt Patricia Ramsev (1990-1996) - vaikų grožio karalienė, šešerių 
metų nužudyta tėvų namuose. Čia ir kitur - vertėjo pastaba. 

Enė Neš, devynerių metų, rasta rugpjūčio 27 d. Folzo upelyje, 
srauniame slenksčiuotame upeliūkštyje, tekančiame per Šiaurės 
mišką. Rugpjūčio dvidešimt šeštą, tą dieną, kai ji dingo, paieškos 
būrys iki sutemstant išnaršė mišką. Tačiau mergaitę rado me- 
džiotojai šiek tiek po penktos valandos ryto. Buvo pasmaugta 
apie vidurnaktį skalbinių virve, dusyk apvyniota aplink kaklą. 
Paskui įmesta į upeliūkštį, nusekusį po ilgos vasaros sausros. 
Virvei užkliuvus už didelio akmens, kūnas visą naktį plūduriavo 
sietuvoje. Mergaitė laidota uždarame karste. Tiek man papasa- 
kojo Vikeris. Turėjau kamantinėti jį ištisą valandą, kol išpešiau 


tiek Žinių. 


Iš telefono automato bibliotekoje paskambinau laikraštyje nuro- 
dytu numeriu. Pagyvenusios moters balsas atsakė, kad skambinu 
Natalės Kin paieškos karštąja linija, nors kažkur fone girdėjau 
ūžiant indų plovyklę. Moteris pranešė, kad, jos žiniomis, mergai- 
tės paieška Šiaurės miške tebevyksta. Visi, pageidaujantys prisi- 
dėti prie ieškotojų, turi atvykti prie pagrindinio kelio, apsirūpinę 
geriamuoju vandeniu. Laukiama didelių karščių. 

Nurodytoje vietoje pamačiau keturias šviesiaplaukes mergi- 
nas, kurios lyg kaitindamosi sėdėjo saulėtoje laukymėje ant pa- 
tiestų rankšluosčių. Jos dūrė pirštu į takelį ir patarė eiti juo tol, kol 
prisivysiu paieškos būrį. 

— Ko čia atvažiavai? - paklausė išvaizdžiausioji. 

Ji buvo vaikiškai putliais, paraudusiais nuo saulės skruostais, 
į dvi kaspinais surištas kasytes supintais plaukais, bet įspūdinga 
krūtine. Ji aiškiai didžiavosi iškilia kaip subrendusios - gražiai 
subrendusios - moters krūtine. Nusišypsojo man kaip senai pa- 
žįstamai, nors vargu ar tai įmanoma: kai paskutinįsyk lankiausi 


Vind Gape, ji tikriausiai dar į darželį vaikščiojo. Šiaip ar taip, iš 

veido atrodė matyta. Gal kokio nors mano klasės draugo duktė. 
Jei kas nors vedė ar ištekėjo iškart po vidurinės. Visko gali būti. 

— Noriu padėti, - atsakiau. 

- Aišku, - kvailai išsišiepė ji ir ėmė rūpestingai krapštyti laką 
nuo kojų nagų. 

Nuėjau keliuku, išbertu įkaitusiu, po kojomis gurgždančiu 
žvyru, paskui pasukau į mišką. Ten buvo dar karščiau, drėgna 
kaip džiunglėse. Per kojas čaižė paprastosios rykštenės ir laukinio 
žagrenio šakos, aplink skraidė tuopų pūkai, lįsdami į burną ir lip- 
dami prie rankų. Nejučia prisiminiau, kad vaikystėje vadinome 
juos fėjų sijonėliais. 

Tolumoje buvo girdėti šaukiant Natalės vardą, įvairiais tonais 
skambiai kartojant tuos pačius tris skiemenis. Paspartinusi žings- 
nius, po dešimties minučių išvydau ieškotojus: apie keturiasde- 
šimt žmonių, išsirikiavę ilga grandine, ėjo lazdomis naršydami 
krūmus. 

— Sveiki! Kas nauja? - sušuko arčiausiai esantis vyriškis nuo 
alaus išsipūtusiu pilvu. 

Pasukusi iš tako, pro medžius patraukiau tiesiai prie jo. 

— Ar galėčiau kuo nors padėti? - paklausiau jau pasirengusi 
išsitraukti bloknotą. 

- Eikit šalia manęs, ir tiek, - atsakė jis. - Kuo daugiau Žmonių, 
tuo geriau. Greičiau iššukuosime mišką. 

Keletą minučių ėjome tylėdami. Vyriškis retkarčiais stabtelė- 
davo, kankinamas sunkaus drėgno kosulio. 

- Kartais man tiesiog knieti padegti šį mišką, - netikėtai pa- 
reiškė jis. - Visokių nelaimių čia pasitaiko. Ar jūs - Kinų šeimos 
draugė? 

- Tiesą pasakius, aš Čikagos Daily Post reporterė. 

— Aha... Štai kas. Rašot straipsnį? 


AŠTRŪS PJŪVIAI 21 


Staiga pro medžius nuskardėjo merginos klyksmas: „Nata- 
lė! Visi puolė į tą pusę. Delnus man išmušė prakaitas. Priešaky 
šmėkštelėjo keli siluetai. Pro šalį prabėgo šviesiaplaukė paauglė 
paraudusiu, užverktu veidu. Klupdama kaip girta, išpuolė į taką 
ir, užvertusi galvą į dangų, nesiliovė klykusi Natalės vardo. Ją pa- 
sivijo pagyvenęs vyriškis, matyt, tėvas, apkabino per pečius ir iš- 
sivedė iš miško. 

- Ar rado Natalę? - paklausė mano kaimynas. 

Visi kaip vienas papurtė galvą. 

— Tikriausiai vargšelei pasivaideno, - atsiliepė kitas vyras. — 
Nervai neišlaikė. Kai tokie reikalai, merginoms apskritai nedera 
eiti į mišką. 

Jis įdėmiai pažvelgė į mane, nusivožė beisbolo kepuraitę ir, 
nubraukęs ja nuo veido prakaitą, vėl ėmė lazda naršyti žoles. 

- Liūdnas darbas, - sumurmėjo mano kaimynas. - Liūdni 
laikai. 

Mudu iš lėto ėjome toliau. Nuspyriau nuo kelio surūdijusią 
alaus skardinę. Paskui dar vieną. Panosėje praskriejo paukštis ir 
šovė aukštyn į medžių viršūnes. Staiga ant riešo nutūpė Žiogas. 
Užkeiktas miškas. 

- Gal pasakytumėte, ką manote apie visa tai, kas čia atsitiko? — 
mostelėjau išsitraukusi bloknotą. 

— Vargu ar galėčiau ką pasakyti. 

— Na, ką apie tai manote. Dvi mergaitės nedideliame mieste- 
lyje... 

- Ką gi, nežinia, ar tiedu įvykiai susiję, ar ne? Nebent jūs Ži- 
note šį tą daugiau už mane. Mes tikimės rasti mergaitę sveiką ir 
gyvą. Dar tik antra diena, kai dingo. 

— Kas, jūsų nuomone, nužudė Enę? - paklausiau. 

— Ko gero, koks beprotis, pakvaišėlis. Važiavo per miestą, pa- 


miršęs išgerti vaistų, ir ėmė jam vaidentis. Kažkas panašaus. 

— Kodėl taip manote? 

Jis stabtelėjo, iš užpakalinės kišenės išsitraukė pakelį kramto- 
mojo tabako ir, susigrūdęs žiupsnį už žando, ilgokai žiautarojo, 
kol pagaliau vėl prašneko. Man net burną sutraukė iš užuojautos. 

— Na, kas gi imtų plėšti dantis mirusiai mergaitei? 

- Jis išplėšė jai dantis? 


- Visus, išskyrus galinį pieninį krūminį. 


Po valandos, nieko nauja nesužinojusi, atsisveikinau su savo kai- 
mynu Ronaldu Kemensu („Nepamirškit įrašyti antrojo vardo ini- 
cialą Dž.“) ir patraukiau į pietus, ten, kur pernai buvo aptiktas 
Enės kūnas. Po penkiolikos minučių nutilo šauksmai „Natale!“, 
o dar po dešimties išgirdau čiurlenant vandenį - klegant Folzo 
upeliūkštį. 

Būtų nelengva per tokį mišką nešti vaiką. Nė menkiausio ta- 
kelio, kelią užstoja išlapojusios šakos, po kojomis raizgosi me- 
džių šaknys. Jeigu Enė gimusi Vind Gape, kur mergaitėms nuo 
mažens skiepijamas moteriškumas, greičiausiai ji turėjo ilgus 
plaukus. Braunantis per krūmus, jie būtų kliuvę už šakų. Man net 
pasivaideno pakibusios plaukų gijos, bet ten karojo voratinkliai. 

Ten, kur buvo aptiktas kūnas, žolė vis dar buvo išmindžiota, 
išgrėbstyta beieškant įkalčių. Kai kur mėtėsi nuorūkos - ne per 
seniausiai čia apsilankiusių žioplių pėdsakai. Ko gero, paaugliai 
juokais gąsdino vienas kitą, vaizduodami beprotį, barstantį kru- 
vinus dantis. 

Anksčiau upelio dugne riogsojo akmenys - už jų buvo užsi- 
kabinusi skalbinių virvė, kuria pasmaugta Enė kone visą naktį 
plūduriavo vandeny. Dabar skaidriame vandenyje buvo matyti 
smėlėtas dugnas. Ronaldas Dž. Kemensas didžiuodamasis papa- 


sakojo, kad vietiniai žmonės išrideno akmenis, sukrovė į sunkve- 

žimį ir suskaldė nuvežę už miestelio. Vargšai tikėjosi, kad, sutru- 
pindami akmenis, nusikratys blogio. Regis, viltys neišsipildė. 

Atsisėdusi ant kranto, delnais paglosčiau akmeningą dirvą. 
Pakėliau lygų įkaitusį akmenuką, priglaudžiau prie skruosto. 
Įdomu, dingtelėjo mintis, ar Enė kada nors buvo čia atėjusi? Gal 
dabartiniai Vind Gapo paaugliai kitaip leidžia vasarą, nei mes 
kadaise. Vaikystėje mes maudydavomės žemupyje, sekliame už- 
takyje plokščiais akmeniniais krantais. Po kojomis šmaižiodavo 
vėžiai, ir mes klykdami pašokdavome, kai tik mus užkliudydavo. 
Neturėjome jokių maudymosi kostiumėlių - kam veltui gaišti lai- 
ką! Pamenu, dviračiu važiuodavau namo drėgnomis puskelnėmis 
ir marškinėliais, kratydama galvą kaip sušlapęs šuo. 

Kartais vyresni paaugliai, apsiginklavę šratiniais šautuvais ir 
prisivogę alaus, eidavo į mišką medžioti voverių skraiduolių arba 
kiškių. Kai grįždavo, prie diržo tabaluodavo kruvini žvėreliai. Tie 
pasipūtėliai, dvokiantys alumi ir prakaitu, akiplėšiškai nekrei- 
piantys į mus dėmesio, mane masinte masindavo. Dabar žinau, 
kad esama visokių medžiotojų. Vieni jų, džentelmenai, sekdami 
Tedžio Ruzvelto pavyzdžiu, traukia medžioti stambaus grobio, 
apsirūpinę geru džinu ir toniku, bet man teko augti tarp kitokių. 
Mano pažįstami berniūkščiai pradėjo medžioti gana anksti ir pa- 
mėgo kraujo skonį. Jie mielai stebėdavo, kaip pašautas žvėrelis 
raitosi tampomas konvulsijų, o paskui, kulkos pakirstas, krinta 
vietoje. 

Kartą, kai dar lankiau mokyklą, gal kokių dvylikos metų, už- 
klydau į kaimynų berniuko medžioklės trobelę, lentinę pašiūrę, 
kur jis dirdavo ir dorodavo laimikį. Ant ištemptų virvių kadaravo 
rausvi mėsgaliai, paruošti vytinti. Purvina asla buvo nutaškyta 
kraujais. Sienos nuklijuotos nuogų moterų nuotraukomis. Kai 
kurios tiesiog išsikėtojusios, plačiai išsižergusios, kitos užlaužtos 


ir žaginamos. Viena surišta, stiklinėmis akimis, nukarusiomis 

krūtimis, išpampusiomis venomis, vyro jodoma iš užpakalio. 
Man rodėsi, kad tvankioje, krauju dvokiančioje pašiūrėje jaučiu 
jų tvaiką. 

Grįžusi, tą naktį gulėdama lovoje, įkišau pirštą į kelnaites ir 


pirmąsyk gyvenime, gašliai šnopuodama, ėmiau masturbuotis. 


ANTRAS SKYRIUS 


Vakaras. Nutariau šiek tiek pailsėti ir užsukau į Futą, pigų mies- 
telio barą, prieš eidama į Grovo gatvę, namą Nr. 1665, kur gyveno 
Betsė ir Robertas Nešai - dvylikametės Ešlės, vienuolikametės Ti- 
fanės, Enės, nužudytos devynerių metų, ir šešiamečio Bobio tėvai. 

Trys dukrelės ir pagaliau ilgai lauktas sūnelis. Siurbčiodama 
burboną ir triauškindama riešutėlius, mąsčiau apie Nešus. Kokia 
neviltis tikriausiai gniaužė tėvus kiekvieną kartą, kai į pasaulį at- 
eidavo mergaitė! Pirmoji gimė Ešlė, deja, ne berniukas, bet miela 
ir sveikutė. Tiek to, jie vis viena norėjo dviejų vaikų. Pakrikštijo 
neįprastu Ešlės vardu ir pripirko galybę suknyčių ir puošnių si- 
jonėlių. Sukryžiavo pirštus ir pabandė dar kartą, bet sulaukė Ti- 
fanės. Tuomet sunerimo ir jau nebe tokie džiugūs parsivežė ją 
namo. Kai ponia Neš pastojo trečią kartą, vyras nupirko žaislinę 
beisbolo pirštinę, kad gemalėlis jos įsčiose susivoktų, kuo jis turi 
gimti. Nesunku įsivaizduoti jų liūdesį, į namus atėjus Enei. Pa- 
krikštijo ją net ne mažybiniu, įprastu giminei vardu, kokiu pa- 
prastai vadinamos moterys. 

Paskui - ačiū Dievui - gimė Bobis. Trejiems metams praslin- 


kus po Enės, nepateisinusios jų lūkesčių. Kas nulėmė jo gimimą: 

atsitiktinumas ar noras dar sykį išbandyti laimę? Berniukas gavo 
tėvo vardą, tapo lepūnėlis, ir mergytės ūmai pasijuto niekam ne- 
reikalingos. Ypač Enė. Niekas nenori trečios dukters. Beje, dabar 
jai skiriama daugiau dėmesio. 

Staigiai ištuštinau dar vieną stiklą burbono, pramankštinau 
pečius, paplekšnojau sau per skruostus ir atsisėdau į savo didelį 
mėlyną biuiką apgailestaudama, kad neužsisakiau trečio stiklo. 
Aš ne iš tų reporterių, kuriems patinka kaišioti snapą į svetimus 
reikalus. Gal ne veltui esu antrarūšė žurnalistė. Bent jau viena jų. 

Dar nebuvau pamiršusi kelio į Grovo gatvę. Ji buvo už dviejų 
kvartalų nuo mano mokyklos, kurią lankė visi vaikai, gyvenan- 
tys daugiau nei šimto kilometrų spinduliu. Milardo Kalhuno vi- 
durinė mokykla buvo įsteigta 1930 metais, kai Vind Gapas dar 
stengėsi atsispirti Didžiajai depresijai. Ji buvo pavadinta pirmojo 
Vind Gapo mero, pilietinio karo didvyrio, vardu. Tiesa, pilieti- 
nio karo metais jis kovojo konfederatų pusėje, bet niekas dėl to 
nesijaudino: vis viena didvyris. Karo pradžioje ponas Kalhunas 
išvadavo Leksingtoną, Misūrio valstijos miestelį, vienui vienas 
sutriuškinęs jankių kariauną (bent taip įrašyta lentoje prie mo- 
kyklos paradinių durų). Jis šuoliais aplėkė strikuoliais aptvertas 
sodybas ir diendaržius, pakeliui mandagiai nugindamas į šalį 
burkuojančias damas, kad jų nesuluošintų jankiai. Šiandien nu- 
vykę į Leksingtoną ir paprašę parodyti Kalhuno namus, tipišką 
to meto architektūros pastatą, ant sienų galėsite pastebėti šiaurie- 
čių kulkų paliktus pėdsakus. O pietiečių kulkos, kuriomis šaudė 
ponas Kalhunas, pasak žmonių, palaidotos drauge su jo nušau- 
tais kariais. 

Kalhunas mirė 1929 metais, švęsdamas šimtąjį gimtadienį. Sė- 
dėjo pavėsinėje, jau kadaise nugriautoje, miestelio aikštėje, išgrįs- 
toje gerokai vėliau po jo mirties, klausydamasis jo garbei tren- 


kiančio dūdų orkestro, staiga palinko prie penkiasdešimt dvejų 

metų žmonos ir tarė: „Per garsiai. Paskui jį ištiko infarktas, ir jis 
sukniubo ant stalo, ištepdamas pilietinio karo didvyrio mundu- 
rą pyragaičiais, tam tyčia papuoštais Jungtinių Valstijų vėliavos 
žvaigždėmis ir dryžiais. 

Širdies gilumoje Kalhunui jaučiu simpatiją. Kartais iš tikrųjų 
per garsiai skamba liaupsės. 


Nešų namas pasirodė besąs toks, kokį tikėjausi pamatyti: tipiškas 
aštuntojo dešimtmečio pabaigos pastatas kaip ir visi kiti namai 
vakarinėje miestelio dalyje. Visų tų kaimo stiliaus namų bendras 
bruožas - pačioje matomiausioje vietoje įrengtas garažas. Priva- 
žiavusi pastebėjau murziną šviesiaplaukį berniūkštį, apsižergusį 
seniai išaugtą plastikinį triratuką: pūkšdamas jis mynė pedalus, 
bet niekaip nejudėjo iš vietos. Ratai sukosi, pernelyg didelio svo- 
rio įmygti į žemę. 

— Nori, pastumsiu? - pasisiūliau išlipusi iš automobilio. 

Paprastai nelabai moku bendrauti su vaikais, bet šįkart paban- 
džiau. Jis dirstelėjo į mane netardamas nė žodžio ir įsikišo pirštą 
į burną. Po pakeltais marškinėliais pūpsojo apskritas pilvukas, 
lyg norėdamas su manimi pasisveikinti. Bobis jaunesnysis atrodė 
žioplas ir bailokas. Ko gero, Nešai nelabai džiaugėsi ilgai lauktu 
sūneliu. 

Zengtelėjau jo link. Bobis pašoko drauge su triratuku, į kurį 
buvo įsispraudęs, nubėgo kelis žingsniukus, lyg su juo suaugęs, ir 
tik tada šis braškėdamas nukrito į šalį. 

- Tėti! - klykdamas jis puolė į namus, lyg būčiau įgnybusi. 

Man priėjus prie durų, ant slenksčio išdygo vyriškis. Prieškam- 
bary už jo nugaros pastebėjau čiurlenant miniatiūrinį fontanėlį: 
apačioje trys sluoksniai kriauklių, o ant jų - berniuko statulėlė. 


Net pro tinklines duris buvo justi, kad vanduo seniai nekeistas. 

- Kuo galėčiau jums padėti? 

— Arjūs - Robertas Nešas? 

Jis iškart sunerimo. Tikriausiai policininkas to jo paklausė 
prieš pranešdamas apie dukters mirtį. 

- Taip, aš - Bobas Nešas. 

— Atsiprašau, kad veržiuosi pas jus į namus. Aš esu Kamilė 
Priker. Iš Vind Gapo. 

- Hm... 

— Šiuo metu dirbu Čikagos dienraštyje Daily Post. Mes ruošia- 
me straipsnį apie... Atvažiavau pasikalbėti apie Natalę Kin ir apie 
jūsų dukrelės žūtį. 

Susigūžiau tikėdamasi, kad jis ims klykti, trinktelės durimis, 
išsikeiks, pagrūmos kumščiu. Bobas Nešas susigrūdo rankas į ki- 
šenes ir pasitraukė į šalį. 

- Prašom į miegamąjį, ten galėsim pasikalbėti. 

Jis praleido mane į vidų, ir aš ėmiau atsargiai skintis kelią 
per sujauktą svetainę, pristatytą skalbinių pintinių su sumaigy- 
tomis paklodėmis ir nešvariais vaikiškais marškinėliais. Paskui 
pro vonios kambarį, kur krito į akis tuščias tualetinio popieriaus 
laikiklis, pamestas ant grindų, patekau į koridorių, nukabinė- 
tą išblukusiomis nuotraukomis po murzinu laminuotu stiklu: 
trys šviesiaplaukės mergaitės grožisi kūdikiu; jaunas Nešas sto- 
vi nerangiai apkabinęs žmoną, abu laiko peilį vestuviniam tor- 
tui pjaustyti. Pagaliau atsidūrusi miegamajame, supratau, kodėl 
Nešas pakvietė mane į tą kambarį: ten stovėjo dailus tualetinis 
staliukas su veidrodžiu, kabojo užuolaidos, priderintos prie lo- 
vatiesės. Kambarys buvo vienintelė civilizacijos salelė, laukymė 
neįžengiamų girių pakrašty. 

Nešas atsisėdo ant lovos krašto iš vienos pusės, aš - iš kitos. 
Kėdžių nebuvo. Atrodėme lyg mėgėjiško pornografinio filmo ak- 
toriai. Tik skirtumas tas, kad rankose laikėme po stiklinę Kool- 


AŠTRŪS PJŪVIAI 29 


Aid, kurio jis atnešė iš virtuvės. Nešas buvo iš tų, kurie rūpinasi 
savo išvaizda: ūsai pakirpti, retėjantys plaukai sutepti su žele, ryš- 
kiai žali polo marškiniai sukišti į džinsus. Man dingtelėjo, kad 
miegamąjį tvarko jis; justi vyriška ranka: švaru, bet be jokių ištai- 
gų, kaip valyvo viengungio būste. 

Įžanginių žodžių tarti nereikėjo, tad buvau jam dėkinga. Tuš- 
čiai aušinti burną - tai nelyginant saldžiai ulbėti, kai visiškai aiš- 
ku, kad abu jau nusiteikę gulti į lovą. 

— Pernai vasarą Enė kasdien važinėjo dviračiu, bet tik mūsų 
kvartale, toliau nė žingsnio, - pradėjo jis neprašomas. - Mudu su 
paskui, vasaros pabaigoje, prieš pat mokslo metų pradžią, žmona 
nutarė leisti. Enė labai jau verkė, ir žmona leido nuvažiuoti pas 
draugę, pas Emilę, į namus. Bet ji ten taip ir nenuvažiavo. Tik 
aštuntą vakaro supratom. 

— Kelintą valandą ji išvažiavo? 

— Apie septynias. Taigi pakeliui, prie vieno iš dešimties namų, 
kažkas ją pagrobė. Žmona sako niekad sau neatleisianti. Niekad. 

— Kas būtų galėjęs ją pagrobti, jūsų nuomone? 

— Kas nors. Koks nors niekšas. Išsigimėlis vaikžudys. Mes čia 
ramiai gyvenam, miegam, jūs važinėjat šen bei ten, rašot straips- 
nius, o koks nors šunsnukis šlaistosi aplink, taikosi vaiką nužudy- 
ti. Juk mudviem aišku, kad mažylė Kin ne šiaip sau dingo, ir tiek. 

Vienu mauku ištuštinęs stiklinę, nusišluostė lūpas. Gražūs žo- 
džiai, nors truputį išpūsti. Įprastas dalykas. Kuo daugiau žmo- 
nės žiūri televizijos, tuo dažniau vartoja nugirstas frazes. Ne per 
seniausiai kalbinau moterį, kurios dvidešimt dvejų metų dukterį 
ką tik buvo nužudęs meilužis, ir ji išpylė ištisą vakar mano ma- 
tyto detektyvo citatą: Sakyčiau, kad man jo gaila, bet dabar, deja, 


mano širdy nebeliko nė lašelio gailesčio. 

— Kaip jūs manote, pone Nešai, gal kas nors nužudė Enę, no- 
rėdamas jums ar jūsų artimiesiems atkeršyti? 

- Panele, aš prekiauju kėdėmis, ergonominėmis kėdėmis, ir su 
klientais susiekiu tik telefonu. Kartais su dviem kolegomis važiuo- 
ju į Heitį, į savo kontorą. Su niekuo nesusitinku. Žmona dirba 
puse etato pradinės mokyklos raštinėje. Su niekuo nesipykstam. 
Kažkas ėmė ir nužudė mūsų dukrelę, ir tiek. 

Paskutinius žodžius jis ištarė nesusimąstydamas, lyg jau susi- 
taikęs su šia mintimi. 

Bobas Nešas priėjo prie stumdomų stiklinių durų, vedančių į 
nedidelę verandą. Atidarė jas, bet į lauką nėjo. 

— Gal čia kokio pedo darbas, - pridūrė jis. 

Užuot pasakęs stipresnį žodį, pavartojo švelnesnį, įprastą šia- 
me krašte. 

— Kodėl taip manote? 

- Jis Enės neišžagino. Žmonės sako, kad taip niekas nežudo. 
Sakyčiau, kad mums pasisekė. Nužudė, bet neišžagino. 

— Ar nebuvo jokių prievartos žymių? - paklausiau pakuždo- 
mis, stengdamasi kalbėti kuo švelniau. 

— Jokių. Nei mėlynių, nei įbrėžimų, jokių... kankinimo po- 
žymių. Pasmaugta, ir tiek. Ir dantys ištraukti. Aš turėjau galvoje 
visai ką kita sakydamas, kad būtų baisiau, jei būtų išžaginta, nei 
nužudyta. Leptelėjau nei šį, nei tą. Tikriausiai suprantat, ką turė- 
jau galvoje. 

Aš nieko neatsakiau: diktofonas tyliai ūžė įrašydamas mano 
kvėpavimą, ledo gabaliukų dzingsėjimą Nešo stiklinėje ir kamuo- 
lio bumbsėjimą - leidžiantis vakaro sutemoms, gretimame kieme 
kažkas dar žaidė tinklinį. 

— Tėti! - pro praviras miegamojo duris dirstelėjo daili mergina 
ilgais plaukais, surištais į arklio uodegą. 

— Luktelėk, aukseli. 

- Aš noriu valgyti. 

- Pasidaryk ką nors, - atsakė Nešas. - Šaldytuve yra vaflių. Ir 
Bobiui duok. 

Mergina pastovėjo įsmeigusi akis į kilimą ant grindų, paskui 
tyliai uždarė duris. „Įdomu, kur jų motina?“ - dingtelėjo mintis. 

- Jūs buvote namie, kai dingo Enė? 

Jis ūmai atsigręžė į mane, plekštelėdamas liežuviu. 

— Ne. Tą vakarą kaip tik važiavau iš Heičio. Kelionė trunka ne 
mažiau kaip valandą. Aš neužmušiau dukters. 

— Aš ne tai turėjau omeny, - pamelavau. - Tiesiog norėjau su- 
žinoti, ar matėte ją tą vakarą. 

— Mačiau tik rytą, - atsakė jis. - Neprisimenu, ar kalbėjau su 
ja, ar ne. Veikiausiai ne. Turbūt suprantat: keturi vaikai, su visais 
rytą nepašnekėsi. 

Nešas vis maišė ledukus stiklinėje, kol jie pagaliau virto tyre. 
Paskui pirštais brūkštelėjo per šiurkščius ūsus. 

— Ligi šiol niekas nieko aiškaus nepasakė, - numykė jis. - Vi- 
keris amžinai užsivertęs darbais. Iš Kanzaso atvyko labai įžymus 
tyrėjas. Tik jis jaunas ir pasipūtęs. Skaičiuoja dienas, kada galės 
iš čia sprukti. Gal jums reikia Enės nuotraukos? - staiga paklausė 
Nešas. 

Pasiūlė kaip niekur nieko. Ištraukė iš piniginės mokyklinę 
nuotrauką: šelmiškai šypsanti mergaitė, šiek tiek aukščiau smak- 
ro nelygiai pakirptais šviesiai kaštoniniais plaukais. 

— Žmona ketino iš vakaro susukti jai plaukus, kad gražiai at- 
rodytų kitą dieną, kai mokykloje turėjo visus fotografuoti. O Enė 
ėmė ir nusirėžė. Užgaidi buvo mergaitė. Tikra pajodžarga. Ste- 
biuosi, kodėl žudikas ją pasirinko. Žinot, gražiausia visada buvo 
Ešlė. Žmonės akių nuo jos nenuleidžia, - jis vėl dirstelėjo į nuo- 


trauką. - Enė tikriausiai taip lengvai nepasidavė. 

Atsisveikindamas Nešas davė man adresą mergaitės, pas kurią 
važiavo Enė tą lemtingą vakarą. Lėtai pravažiavau kelis tobulai 
kvadratinius kvartalus. Vakarinė miestelio dalis buvo visiškai 
nauja. Ypač sprendžiant iš sodriai žalios vejos, išklotos daugmaž 
prieš trisdešimt metų. Ji nepalyginamai geresnė nei priešais ma- 
mos namą auganti tamsi, šiurkšti ir dygi žolė, kuri tinka nebent 
švilpynėms daryti. Perskeli žolės stiebelį pusiau, paputi ir švilpi. 
Tol, kol lūpos ima peršėti. 

Iki draugės namų Enė Neš būtų turėjusi minti daugių dau- 
giausia penkias minutes. Na, primeskime dar dešimt tam atvejui, 
jeigu būtų užsimaniusi pasinaudoti proga pramankštinti kojas ir 
pirmąsyk iš tiesų pasivažinėti tą vasarą. Devynmetei mergaitei, 
be abejo, nusibosta sukti ratus po tą patį kvartalą. Beje, kur dingo 
dviratis? 

Lėtai pravažiavau pro Emilės Ston namą. Tirštėjant sute- 
moms, pastebėjau šviesiame lange šmėkštelint mergaitės siluetą. 
Galvą guldau, jos tėvai šneka draugams: „Dabar kiekvieną vakarą 
mes dar švelniau ją apkabinam.“ Emilė tikriausiai spėlioja, kur 
žudikas sučiupo Enę ir nutempė žudyti. 

Aš irgi svarsčiau. Išplėšti daugiau nei dvidešimt dantų - ne 
juokai, nors auka ir mažytė, ir negyva. Ko gero, nuvilko ją į kokią 
nuošalią vietą, kur galima atsipūsti ir pernelyg neskubėti. 

Darsyk žvilgtelėjau į Enės nuotrauką, kurios kampai užsi- 
rietė lyg bandydami ją apsaugoti. Savo maištinga šukuosena ir 
valiūkiška šypsena ji priminė Natalę. Mergaitė man irgi patiko. 
Įkišau jos nuotrauką į parankinę. Paskui atverčiau rankovę ir 
mėlynu tušinuku ant riešo užsirašiau jos vardą ir pavardę: Enė 
Merė Nes. 

Norint apsisukti, būtų reikėję privažiuoti prie pat kokio nors 
namo, tad atsisakiau tos minties. Vietiniams žmonėms ir šiaip 
neramu, to dar betrūko, kad nežinia kas imtų daužytis prie jų 
namų. Iškart pasukau į kairę ir nuvažiavau pas mamą ilgesniu 
keliu. Pasvarsčiusi, ar reikėtų jai paskambinti, už trijų kvartalų 
nuo jos namų nutariau, kad neverta. Skambinti per vėlu, kam tas 
apsimestinis mandagumas. Juk niekas neklausia leidimo kirsti 
valstijos sieną, atsidūręs kitoje jos pusėje. 

Mama gyvena dideliame name, pietinėje Vind Gapo dalyje, 
turtingiausiame rajone, jei tris kvartalus galima taip vadinti. Na- 
mas, kur kadaise gyvenau, - prašmatnus Viktorijos stiliaus pas- 
tatas su būdingais to amžiaus elementais: našlės bokšteliu, terasa, 
vasarine veranda namo gale ir kupolu. Jame daug jaukių kam- 
pelių ir užkaborių atstu vienas nuo kito. XIX amžiuje žmonės 
stengėsi laikytis nuošaliai, ypač pietuose, ir turėti daugiau erdvės, 
kad neužsikrėstų džiova ir gripu, atsitverti sienomis, norėdami 
atsispirti tokioms pražūtingoms aistroms, kaip nežaboti geismai 
ir gašlumas. Papildomas plotas visada praverčia. 

Mamos namas stovi ant aukšto skardžio. Įvažiuoti galima 
tik pirma pavara seniai asfaltuotu, sueižėjusiu keliuku ir sustoti 
stoginėje. Taip pat galima palikti automobilį apačioje ir užkop- 
ti į kalvą šešiasdešimt trijų pakopų laiptais, kaire ranka laikantis 
plonyčio turėklo. Vaikystėje aš visada lipdavau laiptais, o apačion 
leisdavausi tekina keliuku. Buvau įsitikinusi, kad turėklas tam 
tyčia įtaisytas iš kairės, nes aš kairiarankė, - vadinasi, kažkas iš 
anksto manimi pasirūpino. Keisčiausia, kad jau vaikystėje buvau 
tokia išpuikėlė. 

Automobilį palikau apačioje, kad neatrodyčiau kaip neprašy- 
tas svečias. Belipdama į viršų suprakaitavau. Stabtelėjusi pake- 

denau plaukus, pasivėdavau pakaušį, keliskart paplaiksčiau pa- 
laidinukę. Mano žydros palaidinukės pažastyse tamsavo bjaurios 
dėmės. Pasak mamos, dvokiau šutu. 

Paspaudžiau skambutį. Anksčiau, kai buvau maža, jis šaižiai 
čirkšdavo, dabar suskambėjo trumpai ir aiškiai - panašus garsas 
atsiranda vaikams klausantis garsinės knygos, kai skleidžiasi nau- 
jas puslapis. Buvo penkiolika minučių po devintos - gana vėlus 
metas, gal jie jau nuėjo gulti. 

— Kas ten? - už durų pasigirdo spigus mamos balsas. 

- Labas, mama. Čia Kamilė, - atsakiau stengdamasi kalbėti 
kuo ramiau. 

— Kamilė? - mama atidarė duris ir pasirodė prie slenksčio, lyg 
ir nė kiek nenustebusi, net neapkabino manęs, kad ir atsainiai, 
kaip tikėjausi. - Kas atsitiko? 

— Nieko, mama, nieko. Atvažiavau čia su reikalais. 

— Su reikalais? Kokiais reikalais? Et, tiek to, atleisk, vaikeli, eik 
į vidų. Beje, namuose tokia netvarka, kad baisu ir svečią įsileisti. 

Namuose buvo tvarka, prieškambaryje stovėjo kelios vazos su 
pamerktomis tulpėmis. Ore buvo tiek žiedadulkių, kad man akys 
pritvino ašarų. Žinoma, mama nė neketino klausinėti, kokiais 
reikalais atvažiavau. Ji apskritai nemėgo nuodugniau ko nors 
klausinėti. Gal nenorėjo kištis į svetimus reikalus, o gal tiesiog 
jais nesidomėjo. Spėkite, kokios nuomonės aš laikiausi. 

— Kamile, gal norėtum ko nors išgerti? Mudu su Alenu dabar 
geriame amareto rūgštųjį, - ji parodė taurę, kurią laikė rankoje. - 
Aš kliustelėjau lašelį spraito, kad būtų truputį saldesnis. Sakyk, 
ko norėtum: mango sulčių, vyno, saldžios arbatos ar vandens su 
ledu? O gal selterio? Kur apsistojai? 

-— Keistas klausimas. Tikėjausi, kad pagyvensiu pas tave. Atva- 


žiavau tik kelioms dienoms. 

Nejauki akimirka: ilgais nagais, nudažytais skaidriai rausvu 
laku, mama caktelėjo į taurę. 

- Na, žinoma, puiku! Gaila, kad nepaskambinai. Galėjai per- 
spėti. Būčiau pataisiusi tau vakarienę ar šiaip ko nors užkąsti. 
Eikš, pasisveikinsi su Alenu. Mudu sėdime galinėje verandoje. 

Ji nuėjo koridoriumi - iš svetainių ir bibliotekų, esančių abi- 
pus koridoriaus, sklido ryški šviesa. Nenuleidau nuo mamos akių. 
Paskutinį kartą mudvi matėmės beveik prieš metus. Plaukus bu- 
vau nusidažiusi kita spalva - nebe rusvai, o rudai, bet ji, regis, 
nė nepastebėjo. Atrodė visiškai nepasikeitusi, ne ką vyresnė už 
mane, nors jau arti penkiasdešimties. Skaistus baltas veidas, ilgi 
šviesūs plaukai ir melsvos akys. Tarytum išpuoselėta lėlė, su ku- 
ria niekas nežaidžia. Vilkėjo ilga rausva kartūnine suknele, buvo 
įsispyrusi į baltas šlepetes. Sukiojo pirštuose taurę, nepraliedama 
nė lašo kokteilio. 

— Alenai, Kamilė atvažiavo. 

Ji dingo virtuvėje (namuose jų dvi - didelė ir maža), ir tuoj 
išgirdau, kaip sužvangėjo ledo kibirėlis. 

— Kas? 

Šypsodama kyštelėjau galvą iš už kampo. 

— Kamilė. Atsiprašau, kad nepaskambinau. 

Žiūrint į mamą, galima pagalvoti, kad jai tiktų koks buvęs 
garsus futbolininkas. Ji labai derėtų šalia augaloto ūsuoto milži- 
no. Alenas, priešingai, buvo sudžiūvęs kaip pagalys, išsišovusiais 
skruostikauliais ir įkypomis akimis. Mielai būčiau prijungusi jam 
lašelinę. Rengdavosi jis visada itin išrankiai - net vakare su mama 
sėsdamas išgerti kokteilio. Dabar Alenas vilkėjo baltomis safario 
puskelnėmis, iš kurių kyšojo plonos kaip šakaliukai kojos, stan- 
džiais Oksfordo marškiniais ir melsvu megztiniu. Jis niekada ne- 


prakaituodavo. Nė lašo neišsunktum. 

— Kamile... Kaip malonu! Labai malonu... - sukuždėjo jis vie- 
nodu tęsiamu balsu. - Ir atsibelsk tu man į Vind Gapą. O aš ma- 
niau, kad esi paskelbusi moratoriumą visa kam, kas į pietus nuo 
Ilinojaus. 

— Darbo reikalais. 

— Darbo... — šyptelėjo jis. Šis žodis nuskambėjo veikiau kaip 
klausimas. 

Atėjo mama, susirišusi plaukus melsvu kaspinu - iš akies 
traukta Vendė Darling, tik suaugusi. Įspraudė man į saują šaltą 
taurę šnypščiančio amareto, paplojo per petį ir atsisėdo šalia Ale- 
no, atstu nuo manęs. 

— Ar girdėjot apie tas mergaites, Enę Neš ir Natalę Kin? - pa- 
aiškinau. - Rašau apie jas straipsnį savo laikraščiui. 

— Ak, Kamile, - pertraukė mane mama, žiūrėdama į šalį. 

Iškart aišku, kai mama ima nervintis: ji turi keistą įprotį pašyti 
blakstienas. Kartais išpašo aliai vieną. Pačiais sunkiausiais me- 
tais, kai buvau maža, ji apskritai buvo likusi be blakstienų, akys 
ašarojo paraudusios, jautrios kaip bandomojo triušio. Žiemą, vos 
išėjusi į gatvę, išsyk paplūsdavo ašaromis. Tiesa, išeidavo ne per 
dažniausiai. 

— Tokią gavau užduotį. 

- Viešpatie, na ir užduotis, - atsiduso ji, ir pirštai atsidūrė prie 
akių. Vos palietusi paakius, susizgribo ir padėjo ranką ant kelių. - 
Tėvams ir šiaip sunku, o tu kvaršini jiems galvą savo klausinė- 
jimais, paskui apskelbi visam pasauliui. „Vind Gapas žudo savo 
vaikus!“ - nori, kad šitaip žmonės galvotų, ką? 

- Viena mergaitė nužudyta, kita dingusi. Taip, toks mano dar- 
bas: aš turiu pranešti žmonėms. 

- Kamile, aš pažinojau tas mergaites. Nemanyk, man labai 


sunku širdyje. Vargšelės! Kas būtų galėjęs jas nužudyti? 

Gurkštelėjau kokteilio. Tarp dantų sugirgždėjo cukrus. Nebu- 
vau pasiruošusi kalbėtis su mama. Man pašiurpo oda. 

— Ilgai neužsibūsiu. Dievaži. 

Alenas pasitaisė megztinio rankoves, delnu išlygino puskel- 
nes. Taip jis paprastai įsitraukia į mūsų pokalbį: tai apykaklę pra- 
sisega, tai kojas susikeičia. 

— Tiesiog negaliu girdėti tokių kalbų, - pareiškė mama. - Apie 
nužudytus vaikus. Nepasakok man, ką tu darai, o ką Žinai - pa- 
silaikyk sau. Tarkime, kad atvažiavai pavasaroti, - piršto galu ji 
perbraukė per pintinį krėslą, kuriame sėdėjo Alenas. 

— Kaip laikosi Ama? - paklausiau, norėdama pakeisti temą. 

— Ama? - sunerimo mama, lyg staiga būtų prisiminusi, jog 
kažkur paliko kūdikį. - Labai gerai, ji miega viršuje. Kodėl klausi? 

Sprendžiant iš lakstymo antrame aukšte - iš žaidimų kamba- 
rio į siuvamąjį, iš ten prie koridoriaus lango, pro kurį geriausiai 
matyti galinė veranda, - Ama tikrai nemiegojo, bet aš nėmaž ne- 
širdau, kad ji nenori manęs matyti. 

- Tiesiog iš mandagumo, mama. Šiaurėje mes irgi ne tokie jau 
netašyti. 

Nusišypsojau norėdama parodyti, kad juokauju, bet ji susigūžė, 
palinko prie savo taurės. Paskui atsitiesė paraudusi, įsidrąsinusi. 

- Dievaži, Kamile, gali būti čia, kiek nori, - pareiškė. - Tik 
būk švelnesnė seseriai. Tos mergaitės buvo jos klasės draugės. 

- Mielai su ja pabendrausiu, - suveblenau. - Nuoširdžiai už- 
jaučiu. 

Paskutinius žodžius ištariau su ironija, bet mama jos nepaste- 
bėjo. 

- Gali miegoti kambary šalia svetainės. Savo buvusiame mie- 
gamajame. Ten yra ir vonios kambarys. Nupirksiu tau šviežių vai- 


sių, dantų pastos. Iškepsiu žlėgtainį. Juk mėgsti žlėgtainius, ar ne? 

Keturios valandos kiaurmiegio: lyg būčiau gulėjusi vonioje, pu- 
siau panėrusi galvą į vandenį. Kas dvidešimt minučių kniosteliu, 
širdis daužosi taip, lyg būčiau pabudusi dėl jos dūžių. Sapnavau, 
kad ruošiuosi kelionėn, paskui susivokiu, kad prikroviau į laga- 
miną ne tų drabužių - megztinių vietoj vasarinių suknelių. Sa- 
pnavau, kad Kariui įteikiau ne tą straipsnį: vietoj straipsnio apie 
nelaimingąją Temę Deivis ir jos keturis vaikus, vienui vienus pa- 
liktus namuose, - reklaminę medžiagą apie odos priežiūrą, kuri 
tuojau pat bus spausdinama. 

Sapnavau, kad mama pjausto obuolį ir duoda man storus ga- 
balus mėsos, švelniai po truputį maitina, nes aš mirštu. 

Šiek tiek po penktos ryžtingai nusimečiau apklotą. Nusiplo- 
viau Enės vardą nuo riešo, bet rengdamasi, šukuodamasi ir dažy- 
damasi lūpas nežinia kodėl toje pat vietoje užrašiau Natalės Kin 
vardą. Nutariau palikti jį tikėdamasi sėkmės. Kai išėjau iš namų, 
saulė tik tekėjo, bet automobilio durelės buvo jau įkaitusios. Vei- 
das buvo apmiręs nuo prasto miego, tad, trokšdama atsipeikėti, 
išsproginau akis ir plačiai išsižiojau kaip prasto siaubo filmo he- 
rojė. Buvo sutarta, kad šeštą valandą vėl rinksis žmonės toliau 
naršyti miško, be to, norėjau iš pat ankstaus ryto ištaikyti valan- 
dėlę ir šnektelėti su Vikeriu. Būtų visai ne pro šalį pasekti polici- 
jos skyrių. 

Didžioji gatvė iš pradžių pasirodė tuščia, bet, išlipusi iš au- 
tomobilio, ne per toliausiai pastebėjau du žmones. Nei šiokia, 
nei tokia scena. Vidury šaligatvio sėdėjo pagyvenusi moteriškė, 
plačiai išsižergusi, išpūtusi akis į namo kampą, o šalia stovėjo 
palinkęs vyriškis. Moteriškė atkakliai purtė galvą kaip vaikas, 


atsisakantis valgyti. Ji sėdėjo nepatogiai, tikriausiai jai skaudėjo. 

Gal parvirto? O gal širdies smūgis? Sparčiais žingsniais priėjusi 
arčiau, išgirdau juos kažką murmant. 

Žilas vyriškis sielvartingu veidu pažvelgė į mane drumstomis 
akimis: 

— Iškvieskit policiją, - paprašė palūžusiu balsu. - Ir greitąją. 

- Kas atsitiko? - paklausiau ir tuomet pati pamačiau. 

Įspraustas į siaurą angą tarp dviejų namų, ūkinių prekių par- 
duotuvės ir grožio salono, kyšojo mergaitės kūnas veidu į šali- 
gatvį. Atrodė, kad ji tiesiog sėdi laukdama mūsų, išplėtusi rudas 
akis. Tie patys neklusnūs plaukai. Tik šelmiška šypsena išblėsu- 
si. Burna įdubusi, tarp lūpų - apskrita kiaurymė, kurioje matyti 
dantenos. Natalė Kin buvo panaši į plastikinę lėlę su plyšeliu žin- 
dukui vietoj burnos. Ji buvo be dantų. 

Kraujas tvokstelėjo man į veidą, išpylė prakaitas. Man atė- 
mė rankas ir kojas, dingtelėjo mintis, kad krisiu ant žemės šalia 
moters, kuri dabar tyliai meldėsi. Pasitraukiau atgal, atsirėmiau 
į šalia stovintį automobilį ir rankomis suspaudžiau kaklą laukda- 
ma, kol nurims įsišėlęs pulsas. Prieš akis šmėkščiojo beprasmiški 
vaizdai: purvinas guminis senio lazdos antgalis, rausvas apgamas 
ant moters kaklo, pleistras ant Natalės Kin keliuko. Man rodės, 
kad jos vardas degina riešą. 

Pasigirdo balsai, prie mūsų pribėgo policijos viršininkas Vike- 
ris su dar vienu vyriškiu. 

- Velniai griebtų! - išvydęs lavoną, sukarkė Vikeris. - Velniai 
griebtų! Viešpatie! 

Šnopuodamas prisiglaudė skruostu prie grožio salono sienos. 
To draugas, tokio pat amžiaus kaip aš vyriškis, pasilenkė prie Na- 
talės. Ant jos kaklo buvo lanku išsirietusi mėlynė, ir jis prikišo du 
pirštus aukščiau jos tikrindamas pulsą. Tiesiog bandė laimėti lai- 
ko - buvo aišku, kad mergaitė mirusi. Garsusis tyrėjas iš Kanzaso, 


dingtelėjo, išpuikėlis. 

Apskritai tyrėjas man patiko: mandagiai paprašė moteriškę 
nustoti melstis ir ramiai papasakoti, kaip jie rado mergaitę. Pa- 
sirodo, jie buvo vyras ir žmona, valgyklėlės savininkai - vakar 
kaip tik niekaip negalėjau prisiminti jų pavardės. Brusarai. Rado 
ją eidami atidaryti valgyklos pusryčiams. Gal penkios minutės 
prieš man atvažiuojant. 

Atvažiavo uniformuotas policininkas. Išvydęs, ko iškviestas, 
rankomis užsidengė veidą. 

— Gerbiamieji, jums teks su pareigūnu vykti į policijos skyrių 
duoti parodymų, - pranešė kanzasietis tyrėjas. - Bilai! - sušuko 
jis Vikeriui globėjišku tonu, kokiu tėvas kreipiasi į sūnų. 

Vikeris nejudėjo priklaupęs prie mergaitės lavono. Lūpos kru- 
tėjo, lyg jis irgi būtų meldęsis. Jis atsistojo tik kanzasiečio pašauk- 
tas dar kartą. 

- Girdžiu, Ričardai. Būk žmogus, palauk. 

Bilas Vikeris apkabino ponią Brusar per pečius, kažką jai kuž- 
dėdamas, paskui ji patapšnojo jam ranką. 

Dvi valandas sėdėjau kabinete skaisčiai geltonomis sienomis, 
o pareigūnas rašė mano parodymus. Visą tą laiką galvojau apie 
Natalę, kurios laukė skrodimas, ir apie tai, kad būtų ne pro šalį 
prasmukti į lavoninę ir pakeisti pleistrą jai ant keliuko. 


TREČIAS SKYRIUS 


Per laidotuves mama vilkėjo mėlyna suknele. Juoda būtų per- 
nelyg slogu, o kitos spalvos - nepadoru. Per Merianos laidotuves 
taip pat vilkėjusi mėlyna suknele, o ir Meriana buvusi aprengta 
mėlyna. Mama labai stebėjosi, kad aš nebeprisimenu. Man atro- 
dė, kad Meriana buvo palaidota su rausva suknele. Nieko nuos- 
tabaus. Mudvi su mama niekada nesutariame prisimindamos 
mano mirusią seserį. 

Laidotuvių dieną Adora vaikščiojo po kambarius kaukšėdama 
kulniukais, tai pasipurkšdama kvepalais, tai taisydamasi auskarą. 
Žiūrėjau į ją ir, nusideginusi liežuvį, siurbčiojau juodą kavą. 

— Menkai juos pažįstu, - kalbėjo ji. - Jie - labai uždari žmonės. 
Bet, man regis, visas miestas turėtų juos užjausti. Natalė buvo to- 
kia miela mergytė. Žmonės buvo man labai geri tada, kai... 

Ji liūdnai nuleidžia akis. Gal ir neapsimeta. 

Jau penkios dienos, kai aš Vind Gape, o sesuo vis dar nesi- 
rodė, nors jaučiau, kad ji namie. Mama nė karto apie ją neuž- 
siminė. Su Natalės Kin tėvais irgi nepasisekė pasikalbėti. Net 


negavau jų kvietimo į laidotuves. Karis kaip niekad užsispyręs 

reikalavo to reportažo, ir aš norėjau pateisinti jo viltis. Tikėjau- 
si, kad Kinai niekada to nesužinos. Mūsų laikraščio čia niekas 


neskaito. 


Sopulingosios Dievo Motinos bažnyčioje susitikome su išsikvė- 
pinusiomis damomis, jos praleido mus į priekį mandagiai link- 
telėjusios man ir paburkavusios su mama (šaunuolė, Adora, kad 
atėjai). Sopulingosios Dievo Motinos bažnyčia - prabangi katali- 
kų šventovė, pastatyta aštuntajame dešimtmetyje, tviskanti auk- 
su, variu ir brangakmeniais nelyginant pigutis žiedas. Vind Ga- 
pas, saujelės airių įkurtas miestelis, atkakliai laikosi katalikybės, 
o tuo metu pietuose sparčiai plinta baptizmas. Bulvių bado metu 
visi makmahonai ir melounai atsikraustė į Niujorką, kur buvo 
engiami ir persekiojami, tad patys apsukriausieji (jei tokių pasi- 
taikė) patraukė į vakarus. Sent Luise jau seniai viešpatavo pran- 
cūzai, todėl airiai pasuko į pietus ir ėmė vieną po kito kurti savo 
miestelius. Tačiau vėliau, po pilietinio karo, jie buvo begėdiškai 
išguiti. Misūrio valstija, amžinai draskoma nesutarimų, stengėsi 
nusikratyti pietietiškos praeities ir atsižadėti vergijos, tad airiams 
drauge su kitais nepageidautinais elementais teko nešdintis, kur 
akys mato. Liko tik jų tikėjimas. 

Likus dešimčiai minučių iki pamaldų, prie bažnyčios durų iš- 
sirikiavo eilė. Permečiau akimis žmones, spėjusius susėsti klaup- 
tuose. Keista, bažnyčioje nė vieno vaiko. Nei berniukų tamsiomis 
kelnėmis, žaidžiančių su automobiliukais motinoms ant kelių, 
nei mergaičių, sūpuojančių skudurines lėles. Nė vieno, jaunesnio 
nei penkiolikos metų. Nežinia, ar iš pagarbos Natalės tėvams, ar 
iš baimės vaikai buvo palikti namie. Tikriausiai tokį sprendimą 
nulėmė instinktyvus noras apsaugoti vaikus, kad jie netaptų ar- 


timiausia žudiko auka. Nejučia įsivaizdavau šimtus Vind Gapo 

vaikų, mergaičių ir berniukų, uždarytų tamsiose kamarėlėse, kur 
jie, nematomi, čiulpdami pirštą, žiūri televizorių. 

Neturėdami ko prižiūrėti, suaugusieji bažnyčioje atrodė ne- 
gyvi, nejudrūs kaip popieriniai manekenai, susodinti vietoj gyvų 
žmonių. Galinėje eilėje pastebėjau Bobą Nešą tamsia eilute. Vis 
dar be žmonos. Jis linktelėjo man ir tuojau pat susiraukė. 

Vargonai dusliai pradėjo psalmę „Nebijok“, ir Natalės Kin 
artimieji, kurie ligi šiol stovėjo prie durų verkdami, glėbesčiuo- 
damiesi ir šurmuliuodami it didelė, iš skausmo virpanti širdis, 
išsirikiavo darniomis gretomis. Nešti baltam blizgančiam kars- 
teliui užteko dviejų vyrų. Trečias būtų trukdęs - jie būtų kliudę 
vienas kitam. 

Eisenos priešakyje žingsniavo Natalės tėvai. Motina trupu- 
tį aukštesnė už tėvą, augalota, iš pažiūros geraširdė moteriškė 
rusvais, kaspinu surištais plaukais, atviro veido - į ją tikriausiai 
kreiptųsi gatvėje žmonės, teiraudamiesi kelio ar laiko. Ponas Ki- 
nas buvo žemo ūgio, sudžiūvęs, apskritu vaikišku veidu, kuris 
atrodė dar apskritesnis, nes ant nosies turėjo akinius plonyčiais 
metaliniais rėmeliais, panašiais į du auksinius dviračio ratus. 
Jiems iš paskos ėjo dailus tamsiaplaukis aštuoniolikos ar devy- 
niolikos metų jaunuolis - jis raudojo nuleidęs ant krūtinės galvą. 
„Natalės brolis“, - sukuždėjo moteris už manęs. 

Mamos skruostais ritosi ašaros, tikšdamos ant laikomo ant 
kelių odinio rankinuko. Iš švarkelio kišenės ištraukusi bloknotą, 
ėmiau rašyti, bet mama netrukus griebė man už rankos ir piktai 
sušnypštė: „Tu nepadoriai elgiesi, turėk gėdos. Liaukis arba liep- 
siu tau išeiti.“ 

Nustojau rašyti, bet bloknoto akiplėšiškai neįsikišau. Vis dėlto 
paraudau susigėdusi. 

Eisena praslinko pro šalį. Karstelis atrodė neįtikėtinai mažas. 


Įsivaizdavau joje gulint Natalę ir vėl prisiminiau švelniais pūke- 

liais apaugusias jos kojas, kaulėtus keliukus, pleistrą. Vėl pervėrė 
skausmas, aštrus ir trumpas kaip taškas sakinio pabaigoje. 
Kunigui apeiginiais rūbais skaitant maldą, mes tai stojomės, 
tai sėdomės, rankose laikydami išdalytus maldos bukletus. Vir- 
šelyje Švenčiausioji Mergelė su Kūdikėliu Jėzumi, apšviestu Jos 


skaisčiai raudonos širdies spindulių. Kitoje pusėje užrašyta: 


Natalė Džeinė Kin 
Mylima duktė, sesuo ir draugė 
Dar vienas angelas danguje 


Prie karsto stovėjo didelė Natalės nuotrauka, rimtesnė, nei bu- 
vau mačiusi anksčiau. Mergaitė buvo miela, bet niekuo neypatinga, 
smailiu smakru ir šiek tiek išsprogusiomis akimis: viena tų mer- 
gaičių, kurios užaugusios iš bjaurių ančiukų virsta gulbėmis, gra- 
žuolėmis, dėl kurių vyrai kraustosi iš proto. Beje, galėjo likti tokia 
pat miela paprasta mergina. Sunku nuspėti, kaip keičiasi mergai- 
tės išvaizda po dešimties metų. 

Prie pakylos priėjo Natalės motina su popieriaus lapu rankoje. 
Veidas buvo ašarotas, bet balsas tvirtas. 

— Tai laiškas Natalei, mano vienintelei dukrelei, - atsiduso ji ir 
toliau skaitė nesustodama: - Natale, tu buvai mano mylimiausio- 
ji dukrelė. Negaliu patikėti, kad tavęs nebėra. Niekada nebedai- 
nuosiu tau lopšinės, niekada nebekutensiu tau nugarytės. Nieka- 
da broliukas nebetampys tavęs už kasyčių, o tėtis nebesodins ant 
kelių. Ir nebevedžios tavęs į bažnyčią. Tavo brolis niekada nebus 
dėdė. Mes ilgėsimės tavęs sekmadieniais per pietus ir per vasaros 
atostogas. Ilgėsimės tavo juoko. Ilgėsimės tavo ašarų. Mylimoji 
dukrele, ilgėsimės tavęs. Mes tave mylime, Natale. 

Poniai Kin grįžus į savo vietą, vyras prišoko prie jos, bet jai, 


regis, nereikėjo pagalbos. Kai tik atsisėdo, jaunuolis vėl puolė 

jai į glėbį ir verkdamas įsikniaubė į krūtinę. Ponas Kinas pik- 
tai dėbtelėjo į sėdinčius už nugaros, lyg ketindamas kam nors 
smogti. 

- Vaiko netektis - baisi nelaimė, - vėl prabilo kunigas. - Ir juo 
skaudesnė, kai įvyksta tokia siaubinga piktadarystė. Juk taip ir 
yra. Šventajame Rašte sakoma: „Akis už akį, dantis už dantį.“ Bet 
nepuoselėkime kerštingų užmačių. Prisiminkime Jėzaus žodžius: 
„Mylėk savo artimą.“ Tad būkime geri šiuo sunkiu metu. Kelki- 
me savo širdis į Dievą. 

— Man labiau patinka akis už akį, - suniurzgė kažkas už manęs. 

„Įdomu, ar kas nors sutriko išgirdęs „dantis už dantį * - 
dingtelėjo mintis. 

Kai išnėrėme iš bažnyčios į skaisčią dienos šviesą, kitoje gatvės 
pusėje pamačiau keturias merginas, viena šalia kitos sėdinčias ant 
mūrinės tvorelės. Tabaluojančias ilgas kumelaičių kojas. Standžių 
liemenėlių paryškintas krūtines. Jos juokėsi susiglaudusios, pas- 
kui viena jų, dailiausioji, parodė į mane, ir visos lyg liūdėdamos 
nuleido galvas. O pilvai spurdėjo nuo tramdomo juoko. 


Natalė buvo palaidota šeimos kape, šalia antkapio, kuriame jau 
buvo iškalti jos tėvų vardai. Išmintis skelbia, kad vaikai neturi 
mirti anksčiau tėvų, kad tai priešinga prigimčiai. Tačiau tai vie- 
nintelis būdas išsaugoti vaiką. Vaikai užauga, susisieja su kuo 
nors kur kas stipresniais saitais. Sukuria šeimą, susiranda mei- 
lužių. Jie nebus palaidoti šalia jūsų. Vis dėlto Kinų šeima išliks 


tvirta. Po žeme. 

Po laidotuvių žmonės susirinko Kinų namuose, dideliame mū- 
riniame kaimiško tipo pastate, įkūnijančiame pastoralinės tur- 
čių Amerikos įvaizdį. Tokių namų Vind Gape nebėra. Misūrio 
turtuoliams dabar nė motais kaimo stiliaus keistenybės. Savaime 
suprantama: kolonijinėje Amerikoje turtingos moterys vilkė- 
jo kuklius pilkų ir mėlynų atspalvių drabužius, didžiuodamosi 
Naujosios Anglijos tradicijomis, o Anglijoje damos, priešingai, 
vaikščiojo išsipusčiusios kaip egzotiški paukščiai. Žodžiu, tokiai 
šeimai, kaip Kinai, namas atrodė pernelyg misūrietiškas. 

Furšetiniai stalai nukrauti daugiausia mėsos patiekalais: ka- 
lakutiena ir kumpiu, jautiena ir elniena. Netrūksta marinuotų 
agurkėlių ir alyvuogių, įdarytų kiaušinių, blizgančių bandelių, 
troškinių su plutele. Svečiai pasiskirstė į dvi grupes: ašaringuo- 
sius ir santūriuosius. Stoikai susibūrė virtuvėje, gurkšnojo kavą ir 
alkoholį, šnekučiavosi apie artėjančius miesto tarybos rinkimus 
ir mokyklų perspektyvas, kartais piktai sušnypšdami, kad labai 
ilgai tiriamos žmogžudysčių bylos. 

- Garbės žodis, jei pastebėsiu kokį nepažįstamą tipą prieinant 
prie mūsų mergaičių, iškart nupilsiu tą šunsnukį, kad nė amtelėti 
nespės, - pareiškė vyriškis į kastuvą panašiu veidu, plekšnoda- 
mas per sumuštinį su kepta jautiena. 

Jo draugai linktelėjo. 

- Nežinia, kodėl tas mulkis Vikeris neiššukavo miško - po vel- 
nių, išnaršyt jį, ir baigta! Juk jis ten, aišku kaip diena, - įsiterpė 
gelsvaplaukis jaunuolis. 

— Doni, važiuojam rytoj drauge, - pasiūlė plokščiaveidis. - Iš- 
šniukštinėsim žingsnis po žingsnio. Aptiksim šunsnukį. Vyrai, ar 


važiuosit? 

Vyrai pritariamai sumurmėjo ir maktelėjo alkoholio iš plasti- 
kinių stiklinaičių. Užsirašiau į bloknotą: „Rytą pavažinėti pamiš- 
ke, patikrinti, ar pagirioti vyrai tesi žodį.“ Įsivaizdavau, kaip rytą 
jie mekena per telefoną: 

Ar važiuoji? 

Na, nežinau, turbūt, o tu? 

Žinai, Megei pažadėjau išimti antrus langus... 

Paskui susitaria susitikti vėliau, išgerti alaus ir lėtai deda rage- 
lį, kad nepažadintų sąžinės priekaištų. 

Ašaringieji, daugiausia moterys, sėdėjo svetainėje ant pliuši- 
nių sofų ir odinių otomanių. Natalės brolis krūpčiodamas raudo- 
jo motinos glėbyje, o ji liūliavo jį tyliai verkdama ir glostydama 
jam tamsius plaukus. Mielas vaikelis, verkia nesidrovėdamas. To- 
kių dalykų kaip gyva nebuvau mačiusi. Mama lakstė aplink juos 
kaip pasibaidęs kėkštas, bet jie nekreipė dėmesio, ir ji netrukus 
nuėjo prie savo draugių. Ponas Kinas tylėdamas rūkė kamputyje 
su ponu Nešu. 

Kambaryje dar buvo justi Natalės pėdsakai. Ant kėdės atkaltės 
kabojo mažytis pilkas megztinis, prie durų stovėjo teniso bateliai 
su ryškiai mėlynais raišteliais. Knygų lentynoje gulėjo bloknotas 
su vienragio nuotrauka viršelyje, žurnalų krepšyje - nučiupinėta 
knyga Laiko klostė. 

Mane graužė sąžinė. Nepareiškiau užuojautos tėvams, nepri- 
sistačiau. Vaikščiojau po namus ir šnipinėjau prisidengusi alaus 
buteliu kaip nedrąsi šmėkla. Kol pagaliau pastebėjau Keitę Leisi, 
gerą draugę, su kuria mokiausi Kalhuno vidurinėje mokykloje. 
Ji stovėjo tarp dailiai sušukuotų draugių, nepaprastai panašių į 
mamą, tik dvidešimčia metų jaunesnių. Kai priėjau, pabučiavo 
man į skruostą. 

- Girdėjau, kad atvažiavai, maniau, kad paskambinsi, - ji su- 


raukė dailiai išpešiotus antakius, paskui pristatė mane trims ki- 

toms moterims, ir tos paeiliui mane apkabino. Man regis, su viso- 
mis kadaise draugavau. Su užuojauta pakuždomis aptarėme Kinų 
netektį. Endžė Peipermeiker (mergautine pavarde Naitly), regis, 
vis dar sirgo bulimija, išsekinusia ją mokykloje, jos kaklas buvo 
plonas ir gyslotas kaip senės. Mimė, turtingų tėvų lepūnėlė (jos 
tėvas Arkanzase vertėsi paukštininkyste), visada manęs nemėgu- 
si, kažko paklausė apie Čikagą ir tuojau pat sučiulbo su mažiuke 
Tiše, kuri, lyg trokšdama paguosti, nei iš šio, nei iš to įsikibo man 
į ranką. 

Endžė pasigyrė turinti penkiametę dukrelę - jos vyras šian- 
dien saugąs ją namie su pistoletu rankose. 

- Prailgs ši vasara vaikams, - sukuždėjo Tišė. - Manding, da- 
bar visi laikys vaikus po raktu. 

Įdomu, pagalvojau prisiminusi ne ką vyresnes nei Natalė mer- 
ginas, po pamaldų matytas šventoriuje, kodėl jų tėvai nieko nei- 
ma į galvą. 

- Ar turi vaikų, Kamile? - paklausė Endžė tęvu balseliu, labai 
deramu jos figūrai. - Beje, ar tu ištekėjusi? 

— Ne ir ne, - atsakiau, sriubtelėjusi alaus, ir staiga prisiminiau, 
kaip Endžė, po pamokų atėjusi pas mane į namus, puldavo į vo- 
nios kambarį išsivemti, o paskui išnerdavo paraudusi, pergalingai 
šypsodama. Karis klydo: saitai su gimtuoju miestu veikiau trukdė 
darbui, nei padėjo. 

- Ponios, negi laikysite visą vakarą užgrobusios mūsų viešnią? 

Atsisukusi pamačiau mamos draugę Džekę O'Nil (mergautine 
pavarde O Kif). Be jokios abejonės, neseniai jai buvo atlikta vei- 
do patempimo operacija: paakiai vis dar patinę, veido oda drėg- 
na, paraudusi ir įtempta kaip pikto naujagimio, ką tik atėjusio į 
pasaulį. Ant įdegusių pirštų tviskėjo deimantai, o kai prisiglau- 
dė - nuojos padvelkė kramtomąja guma ir talku. Atrodė, kad visi 


susirinko į pobūvį. Aš taip pat pasijutau kaip kadaise vaikystėje 

ir nedrįsau išsitraukti bloknoto, nes mama nesitraukė ir varstė 
mane grėsmingais žvilgsniais. 

— Vaikeli, kokia tu graži! - vylingai šypsodama, sumurkė 
Džekė. 

Jos galva priminė moliūgą, aptrauktą peroksidu išbalintais 
plaukais. Apskritai Džekė buvo klastinga ir lėkšta, bet visada iš- 
likdavo ištikima sau. Su manimi laikėsi kur kas laisviau nei su 
mama. Ne Adora, o Džekė kadaise įsiūlė man pirmąją pakuotę 
tamponų ir mirktelėjusi pridūrė, kad, prireikus patarimo, pa- 
skambinčiau jai, ir visada erzindavo mane klausinėdama apie 
vaikinus. Lyg ir smulkmena, bet labai svarbi. 

— Kaip sekasi, brangute? Tavo mama nuslėpė nuo manęs, kad 
atvažiavai. Tiesą pasakius, šiuo metu ji nesišneka su manimi — 
matyt, vėl kuo nors neįtikau. Juk supranti, kodėl. Aišku, supranti! 

Ji nusijuokė kimiu rūkorės balsu ir spustelėjo man ranką. Man 
pasirodė, kad ji girta. 

— Gal pamiršau nusiųsti jai atviruką kokia nors proga, - tarš- 
kėjo ji, nerūpestingai mosikuodama ranka su vyno taure. - O gal 
jai nepatiko mano rekomenduotas sodininkas? Girdėjau, kad ra- 
šai straipsnį apie mergaites. Įsivaizduoju, kaip sunku! 

Ji taip greitai šokinėjo nuo vienos temos prie kitos, kad aki- 
mirksniu užvertė mane informacijos srautu. Kai buvau beatsa- 
kanti, Džekė vėl prabilo, glostydama man ranką ir žiūrėdama 
padrėkusiomis akimis: 

— Kamile, vaikeli, kaip ilgai tavęs nemačiau! O dabar žiūriu 
ir prisimenu, kokia tu buvai maža, kaip šitos mergaitės. Ir man 
taip graudu. Viskas pakrypo kreiva vėže. Nieko nesuprantu, - jos 
skruostu nusirito ašara. - Užeik kada nors, gerai? Pasišnekėsim. 

Iš Kinų namų išėjau nieko neužsirašiusi. Jaučiausi apkvaitusi 


nuo kalbų, nors pati beveik nepasakiau nė žodžio. 

Natalės tėvams paskambinau vėliau, nutolusi per saugų atstumą 
ir išgėrusi stikliuką degtinės, nukniauktą nuo jų stalo. Paskui vis- 
ką sugromuliavau ir išsiaiškinau, ką ketinu rašyti. Nieko gero iš 
to neišėjo. 


Štai ką surezgiau tą vakarą: 


Vind Gape, mažyčiame Misūrio valstijos miestelyje, kur 
ant stulpų tebekabo skelbimai apie dingusią dešimtmetę 
Natalę Džeinę Kin, antradienį įvyko jos laidotuvės. Jaus- 
mingas kunigo pamokslas, raginantis mylėti savo artimą 
ir atleisti nuodėmes, nesuteikė nusiraminimo ir nepagydė 
žaizdų. Visa bėda, kad, policijos nuomone, ši sveika graži 
mergaitė tapo antrąja serijinio žudiko auka. Serijinio žu- 
diko, medžiojančio vaikus. „Visos mergaitės mūsų mieste 
gražios, - pareiškė vietinis ūkininkas Ronaldas Dž. Kei- 
mensas, dalyvavęs Natalės Kin paieškoje. - Protas neneša, 
kodėl mus ištiko tokia bėda.“ 

Gegužės 14 d. Vind Gapo Didžiojoje gatvėje atsitiktiniai 
praeiviai rado pasmaugtos Natalės Kin lavoną, įspraustą 
tarp dviejų namų. „Mes ilgėsimės jos juoko, - pareiškė Na- 
talės motina Džinė Kin, 52 metų. - Mes ilgėsimės jos ašarų. 
Apskritai mes ilgėsimės Natalės.“ 

Deja, tai ne vienintelė tragedija, atsitikusi Vind Gape, 
esančiame pačiuose valstijos pietuose. Pernai rugpjūčio 
27 d. upeliūkštyje buvo aptiktas taip pat pasmaugtos de- 
vynmetės Enės Neš lavonas. Žudikas pagrobė ją, kai ji dvi- 
račiu važiavo pas draugę, gyvenančią netoliese. Pasak liu- 


dytojų, abiem aukoms grobikas išplėšė dantis. 

Žmogžudystės išmušė iš vėžių Vind Gapo policiją. Pir- 
mąsyk susidūręs su tokiais žiauriais nusikaltimais, policijos 
viršininkas kreipėsi pagalbos į Kanzaso policiją, ir iš ten 
atvyko tyrėjas, žmogžudysčių psichologinio profiliavimo 
specialistas. O miestelio gyventojai (Vind Gape gyvena 
2120 žmonių) visi kaip vienas įsitikinę, kad žudikas netu- 
rėjo jokių paskatų. 

„Čia tikriausiai siautėja koks vaikžudys, - tvirtina Enės 
tėvas Bobas Nešas, 41 metų, prekiaujantis kėdėmis. - Gy- 
vename ramiai, be tragedijų, be paslapčių. Kažkas ėmė ir iš 
niekur nieko nužudė mūsų dukrelę.“ 

Kodėl žudikas išrovė mergaitėms dantis? Niekas dar ne- 
sugebėjo įminti mįslės. Vietinė policija nesileidžia į kalbas. 
Kol vyksta tyrimas, Vind Gapas bando apsisaugoti kaip 
išmanydamas: paskelbta komendanto valanda, kadaise to- 
kiame ramiame miestelyje gyventojai dabar akylai stebi, 
kas vyksta aplink namus. 

Žmonės taip pat stengiasi patys užsigydyti žaizdas. „Ne- 
noriu su niekuo kalbėti, - pareiškė Džinė Kin. — Palikite 


mane ramybėje! Palikite visus mus ramybėje!“ 


Niekalas, pati suprantu. Elektroniniu paštu išsiuntusi Kariui 
straipsnį, jau gailėjausi: rašinys man visiškai nepatiko. Aš pati iš- 
sigalvojau, kad policija ieško serijinio žudiko. Vikeris nieko pa- 
našaus nebuvo man sakęs. Pirmąją Džinės Kin citatą pavogiau 
iš jos atsisveikinimo kalbos. Antrąją išplėšiau iš pagiežos kupino 
klyksmo, kurį spjovė man į akis, kai, pareiškusi užuojautą, ban- 
džiau ją kalbinti. Džinė suprato, kad kokiame nors sumautame 
laikraštpalaikyje ketinu išgliaudyti jos dukters žmogžudystę, ku- 


rią paskui narstys pašaliniai žmonės. „Palikite visus mus ramybė- 

je! - sukliko ji. - Šiandien mes palaidojome dukrelę! Kaip jums 


<“ 
! 


ne gėda!“ Bent jau šį tą pasakė, man reikėjo kokių nors žodžių, o 
Vikeris tylėjo kaip žemė. 

Karis pagyrė straipsnį - ne dievai žino kas, gali neriesti nosies, 
bet pradžiai visai neblogas. Net paliko mano išmonę apie „serijinį 
žudiką, medžiojantį vaikus“. O turėjau pati ištrinti, pagalvojau, 
bet man knietėjo įterpti emocinį užtaisą. Tikriausiai skaitė jį pa- 
sigėręs. 

Jis liepė paruošti platesnį reportažą apie žuvusių mergaičių 
šeimas, kai tik turėsiu daugiau medžiagos. Dar viena proga pel- 
nyti gerą vardą. Man sekėsi: dienraščio redakcija nutarė man pra- 
tęsti komandiruotę į Vind Gapą. Tuo tarpu žiniasklaida mėgau- 
damasi narpliojo sekso skandalą, griaudama karjerą ne vienam, 
o trims rūstiems Kongreso nariams. Iš jų - dviem moterims. 
Sensacija, krečianti visą Ameriką. Ir dar viena, kur kas svarbes- 
nė: Sietle, nepalyginamai garsesniame mieste, siautėja serijinis 
žudikas. Rūko priedangoje tarp kavinių kažkas skerdžia nėščias 
moteris - perrėžia pilvą ir, šiurpindamas miestiečius, smaginasi 
išdraikydamas jų vidurius. Tad kriminalinių žinių reporteriams 
darbo per akis. Tik aš viena kamuojuos nelaiminga tįsodama 


savo vaikiškoje lovoje. 


Trečiadienį ilgai miegojau ant galvos užsitraukusi sudrėkusias 
nuo prakaito paklodes ir antklodes. Tolydžio vis pažadindavo 
tai telefono zirzimas, tai dulkių siurblio ūžimas koridoriuje, tai 
vejapjovė. Beprotiškai norėjau miego, bet vis labiau dienojo. Už- 
simerkusi vaizdavausi, kad, grįžusi į Čikagą, guliu savo siauroje 
išklerusioje lovelėje, vieno kambario bute, kurio langas žvelgia į 


prekybos centro galinę plytinę sieną. Prieš ketverius metus, atsi- 

krausčiusi į tą butuką, prekybos centre nusipirkau kartoninį tua- 
letinį staliuką ir plastikinį stalą, o valgau iš pigių geltonų lėkščių 
sulankstytais, lyg alaviniais stalo įrankiais. Mane graužė nerimas 
pagalvojus, kad išvažiuodama nepalaisčiau savo vienintelio au- 
galo - šiek tiek pageltusio paparčio, kurį aptikau tarp kaimynų 
išmestų šiukšlių. Paskui prisiminiau, kad jau du mėnesiai, kai jis 
sudžiūvo. Bandžiau prisiminti daugiau Čikagos gyvenimo vaiz- 
dų: savo darbo aptvarėlį, vadybininką, amžinai pamirštantį, kuo 
aš vardu, dulsvų žalių Kalėdų lempučių girliandas, kuriomis vis 
dar apraizgytas prekybos centras. Vieną kitą draugiškai nusitei- 
kusį pažįstamą, tikriausiai nė nepastebėjusį, kad aš išvykusi. 

Vind Gapas man velniškai nepatiko, bet ir gimtuosiuose na- 
muose nesijaučiau sava. 

Išsitraukiau iš kuprinės plokščią butelį sušilusios degtinės ir 
vėl griuvau į lovą. Paskui, gurkšnodama tiesiai iš butelio, ėmiau 
svarstyti padėtį. Tikėjausi, kad, man išvažiavus, mama bus pakei- 
tusi grindis mano miegamajame, bet jos buvo tokios pat kaip ir 
prieš dešimt metų. Gaila, kad vaikystėje buvau tokia rimta: nei 
žvaigždžių, nei mėgstamiausių filmų plakatų, nei nuotraukų al- 
bumų, tokių būdingų paauglėms, nei gėlyčių suknelėms papuoš- 
ti. Priešingai, kabojo paveikslai su burlaiviais, pasteliniai peizažai, 
Eleonoros Ruzvelt portretas. Keisčiausia, kad kaip tik jos portre- 
tas, nors žinojau nebent tai, kad ji gera, bet, man regis, tuomet 
to užteko. Dabar, be abejo, būčiau pakabinusi Voreno Herdingo 
žmoną, pravarde Kunigaikštienė, kuri užsirašydavo visas, net ir 
menkiausias skriaudas į raudoną knygelę ir keršydavo kiekvie- 
nam atitinkamai pagal nuopelnus. Dabar man patinka nepėsčios 
moterys. 

Dar maktelėjau gerą mauką. Norėjau tik viena: atsijungti, 


kristi į miegą, į tamsą, į nebūtį. Jaučiausi kaip gyva žaizda. Akys 

peršėjo, pritvinusios ašarų - lyg nuo vandens išpampusi pūslė. 
Durk smeigtuku — ir pratrūks. Vind Gape man negera. Šiuose 
namuose - juo labiau. 

Kažkas paklebeno duris, ne ką stipriau nei vėjas. 

— Kas ten? - skubiai nukišau degtinę į lovos kraštą. 

— Kamile, čia mama. 

— Na? 

- Atnešiau tau losjono. 

Nuėjau prie durų šiek tiek apkvaitusi, šią ypatingą dieną šioje 
ypatingoje vietoje saugiai apsinešusi alkoholio plėvele. Jau gerą 
pusmetį neėmiau į burną, bet čia man buvo nė motais. Už durų 
mindžikavo mama, nedrąsiai žvilgčiodama pro durų tarpą ne- 
lyginant į kambarį, kur pašarvotas kūdikis. Daugmaž. Ji atkišo 
didoką žalsvą tūbelę. 

— Su vitaminu E. Šįryt nupirkau. 

Mama tiki, kad vitaminas E turi išganingų savybių: kuo dau- 
giau vartosiu, tuo greičiau vėl būsiu tokia pat kaip anksčiau, ma- 
loni ir nepriekaištinga. 

- Dėkui. 

Ji permetė akimis mano kaklą, nuogas rankas, kojas - mat 
miegojau vienais marškinėliais. Paskui susiraukusi vėl pažvelgė 
man į akis. Atsiduso ir palingavo galvą. Bet liko bestovinti vietoje. 

- Turbūt laidotuvės tave labai paveikė, mama? 

Net dabar man knietėjo užmegzti su ja pokalbį. 

- Žinoma. Nejučia viską prisimeni. Toks pat mažas karstelis. 

- Ir man buvo graudu, - pritariau. - Tiesiog negaliu atsistebė- 
ti. Ji man kaip gyva. Ligi šiol. Ar ne keista? 

-— Būtų keista, jeigu nebeprisimintum. Juk ji - tavo sesuo. Ne- 
tekti jos lygiai taip pat skaudu, kaip prarasti kūdikį. Nors tuomet 


ir buvai maža. 

Pirmame aukšte įniko be perstojo švilpauti Alenas, bet mama, 
regis, nieko negirdėjo. 

— Man nelabai patiko Džinės Kin atviras laiškas, - tęsė ji. — 
Šiaip ar taip, laidotuvės, o ne politinis mitingas. Ir kodėl visi buvo 
taip kasdieniškai apsirengę? 

- Man rodos, laiškas buvo mielas. Nuoširdus, - nesutikau. — 
Argi per Merianos laidotuves tu nieko neskaitei? 

- Ne, ne. Vos laikiausi ant kojų, kokios ten galėjo būti kalbos! 
Tiesiog negaliu patikėti, Kamile, kad tu nieko nebeprisimeni. 
Man rodos, tau turėtų būti gėda, kad taip greitai viską pamiršti. 

- Mama, kai ji mirė, man buvo tik trylika. Nepamiršk, dar 
buvau maža. 

Tai atsitiko daugmaž prieš dvidešimt metų, ar ne? 

— Tiek to. Gana apie tai šnekėti. Ką šiandien ketini daryti? De- 
lio parke dabar žydi rožės. Ar nenorėtum eiti pasivaikščioti? 

— Man reikėtų nulėkti į policijos skyrių. 

— Kol čia gyveni, apie tai nieko man nekalbėk, - atrėžė ji. - 
Verčiau pasakyk, kad turi reikalų ar eini susitikti su draugėmis. 

— Turiu reikalų. 

- Puiku. Sėkmės. 

Ji nuėjo minkštu kilimu išklotu koridoriumi, ir netrukus išgir- 
dau greitai girgždant laiptus. 

Nejungdama šviesos, apsiprausiau vėsiu vandeniu, ant žemos 
vonios krašto pastačiusi stiklą degtinės, paskui apsirengiau ir išė- 
jau į koridorių. Namuose buvo tylu, kaip paprastai būna tokiuose 
šimtmetiniuose pastatuose. Virtuvėje ūžė ventiliatorius. Pastovė- 
jau prie durų ir, įsitikinusi, kad ten nieko nėra, įsmukau į vidų, 
griebiau ryškiai žalią obuolį ir, eidama į gatvę, suleidau į jį dantis. 


Danguje nė debesėlio. 

Verandoje pamačiau mergaitę, lyg pasakų fėjų paliktą vietoj pa- 
grobtosios, įdėmiai stebeilijančią į didžiulį, kone pusantro metro 
aukščio, žaislinį namelį, tikslią mamos namo kopiją. Ilgi šviesūs 
plaukai įvijomis sruogomis dryksojo jai ant pečių. Ji stovėjo nusi- 
sukusi nuo manęs, o kai atsigręžė, pamačiau tą pačią mergaitę, su 
kuria šnekėjausi pamiškėje, tą pačią, kuri šventoriuje juokėsi su 
draugėmis per Natalės laidotuves. Gražiausią iš visų. 

—- Ama? - paklausiau, ir ji nusijuokė. 

- Žinoma. Kas dar galėtų žaisti Adoros verandoje su tokiu pat 
nameliu kaip Adoros? 

Ama vilkėjo vaikiška languota vasarine suknele, šalia gulėjo 
tokios pat spalvos šiaudinė skrybėlaitė. Dabar ji atrodė trylikos, 
tokia, kokia buvo iš tikrųjų. Beje, ne. Atrodė jaunesnė. Sukne- 
lė būtų labiau tikusi dešimtmetei. Pastebėjusi, kad įsispoksojau į 
suknelę, ji susiraukė. 

- Vilkiu ja tik dėl Adoros. Namie aš esu jos lėlytė. 

— O kai nesi namie? 

- Nebe lėlytė. Tu - Kamilė, mano suvestinė sesuo. Adoros pir- 
moji duktė, gimusi prieš Merianą. Tu gimei anksčiau, aš - vėliau. 
Tu manęs nepažinai. 

- Aš seniai išvažiavau iš namų. Jau penkeri metai, kai Adora 
nebesiunčia man kalėdinių nuotraukų. 

- Gal tau ir nebesiunčia. Bet mes ligi šiol fotografuojamės prie 
eglutės. Ta proga Adora kasmet nuperka man suknytę raudonais 
ir žaliais langeliais. Kai tik nusifotografuojame, aš ją sudeginu. 

Iš žaislinio namelio prieškambario ji ištraukė suolelį kojoms 
ir parodė man. 

— Dabar teks keisti apmušalus. Adoros namuose baldai dabar 


nebe persikų spalvos, o geltoni. Ji žadėjo kartu važiuoti į parduo- 

tuvę ir padėti man parinkti tinkamų audinių. Šis žaislinis name- 
lis - mano širdies atgaiva. 

Beveik nenustebau išgirdusi paskutinius žodžius - „mano šir- 
dies atgaiva . Jie išsprūdo jai iš lūpų saldūs ir apvalūs kaip irisiniai 
saldainiukai, paprastai tariami pusbalsiu ir linktelint galvą, ir, be 
abejo, buvo iš mamos žodyno. Lėlytė mokėsi mėgdžioti Adorą. 

- Šauniai ištaisei savo namelį, - pagyriau ir atsisveikindama 
pamojau ranka. 

— Ačiū, - padėkojo ji, nenuleisdama akių nuo mano kambario 
žaisliniame namelyje. Paskui dūrė pirštuku į lovą. - Tikiuosi, čia 
tau gera, - sukuždėjo veikiau kreipdamasi į miniatiūrinę Kamilę, 


kurios niekas, išskyrus ją, negalėjo pamatyti. 


Policijos viršininką Vikerį pastebėjau Antrosios ir Elio gatvių 
sankryžoje, ramiame nedidelių namų kvartale, ne per toliausiai 
nuo policijos skyriaus, - taisė įlenktą STOP kelio ženklą. Kaukšė- 
jo plaktuku prisimerkdamas sulig kiekvienu smūgiu. Marškiniai 
ant nugaros jau buvo sudrėkę nuo prakaito, o dvižidiniai akiniai 
nusmukę ant nosies galiuko. 

- Nieko negaliu jums pasakyti, panele Priker. 

Kaukšt! 

- Nieko nuostabaus, kad jūs nepatenkintas, pone viršininke. 
Aš tikrai nenorėjau imtis šios bylos. Bet redaktorius mane atsiun- 
tė, nes esu čia gimusi. 

— Girdėjau, kad labai retai čia lankotės. 

Kaukšt! 

Nieko neatsakiau įsmeigusi akis į pirštuotę, prasikalusią pro 
sueižėjusias šaligatvio plytas. Kreipinys „panele“ mane šiek tiek 
užgavo. Nesupratau, ar tai tiesiog mandagus kreipinys, prie kurio 
nebuvau pripratusi, ar kandi užuomina į tai, kad ligi šiol dar esu 

netekėjusi. Šiame krašte vieniša moteris, kad ir vos peržengusi 
trisdešimt, - keistas reiškinys. 

— Padorus žmogus greičiau atsisakytų tokio darbo, nei imtų 
rašyti apie žudomus vaikus. - Kaukšt! - Prisitaikėliškumas, pane- 
le Priker, štai kur visa bėda. 

Kitoje gatvės pusėje, vos vilkdamas kojas, prie baltomis len- 
telėmis apkalto namo sliūkino senolis su pieno pakuote rankose. 

- Jūsų teisybė, iš tikrųjų gana nesmagiai jaučiuosi, - nutariau, 
kad neverta ginčytis su Vikeriu. Geriau draugiškai nuteikti, ir ne 
tik todėl, kad būtų lengviau išpešti reikiamų duomenų - tiesiog 
savo niurzgimu jis man priminė Karį, kurio jau ėmiau ilgėtis. — 
Bet, šiek tiek išgarsinta, byla gali susilaukti daugiau dėmesio, o 
drauge ir jos tyrimas pajudėtų į priekį. Jau ne kartą taip yra at- 
sitikę. 

— Nė velnio! - jis sviedė plaktuką, kuris bumbtelėjo ant žemės, 
ir atsisuko į mane. - Mes jau prašėme pagalbos. Iš Kanzaso atva- 
žiuoja ypatingųjų bylų tyrėjas, kartais pabūva čia kelis mėnesius. 
Bet ir jis nesugeba išnarplioti šitos prakeiktos bylos. Pasak jo, at- 
klydo koks nors pamišėlis, apsižvalgė, miestelis jam patiko, ir jis 
pagyveno čia beveik ištisus metus. Betgi miestelis ne toks jau di- 
delis, beveik visus čia pažįstu ir galvą guldau, kad nesu pastebėjęs 
nė vieno prašalaičio. 

Jis reikšmingai pažvelgė man į akis. 

- Šalia pat didelis miškas, ir gana tankus, - užsiminiau. 

- Žudikas - ne prašalaitis, tikriausiai ir jūs taip manote. 

— Man rodos, norėtumėte, kad būtų ne vietinis. 

Vikeris atsiduso, užsirūkė cigaretę, apsikabino kelio ženklą, 
lyg trokšdamas jį apsaugoti. 

— Kurgi ne, velniai griebtų, ir dar kaip norėčiau, - atsakė jis. - 
Bet aš ne kvailas. Dar niekada neteko tirti Žmogžudysčių, betgi 
aš ne idiotas. 


AŠTRŪS PJŪVIAI 59 


Dabar jau gailėjausi, kad prisisiurbiau degtinės. Galva išvėso, 
ir aš negalėjau sekti jo minčių, tinkamais klausimais pakreipti 
kalbos reikiama linkme. 

— Vadinasi, jūs manote, kad žudikas - vietinis? 

— Šiuo klausimu - nė žodžio. 

— Šiaip įdomumo dėlei norėčiau paklausti, kodėl vietiniam 
žmogui galėtų šauti mintis žudyti vaikus? 

- Kartą buvau iškviestas į įvykio vietą, nes Enė pagaliu užmu- 
šė kaimynų vištą, nusmailinusi jį tėvo medžiokliniu peiliu. Na, o 
Natalės, tos pasiutėlės, tėvai prieš dvejus metus atsikėlė čionai iš 
Filadelfijos, nes ji žirklėmis išdūrė akį klasės draugei. Jos tėvui 
teko atsisakyti darbo vienoje didelėje įmonėje, tad čia jie pradėjo 
naują gyvenimą. Šioje valstijoje augo jo senelis. Mažame mieste- 
lyje. Lyg jame būtų įmanoma nusikratyti visų bėdų. 

— Na, bent jau visi pažįsta neklaužadas vaikus. 

— Kas be ko. 

— Vadinasi, jūsų nuomone, kas nors galėjo nužudyti vaikus iš 
keršto? Kaip tik mergaites? Gal jos iškrėtė jam ką nors, ir jis at- 
keršijo? 

Vikeris pasičiupinėjo nosies galiuką, pasikasė ūsus. Dirstelėjo 
į plaktuką, numestą ant žemės, ko gero, svarstydamas, ką daryti: 
pakelti jį ir atsisveikinti su manimi ar kalbėtis toliau. Tuo metu 
prie mūsų atšvilpė juodas sedanas, ir, jam dar nespėjus sustoti, 
atsidarė langelis keleivio pusėje. Į mus pažvelgė žmogus juodais 
akiniais. 

— Sveikas, Bilai. Man rodos, mudu buvome susitarę kaip tik 
dabar susitikti tavo kabinete. 

— Turiu baigti darbą. 

Tai buvo kanzasietis tyrėjas. Jis pažvelgė į mane, įprastu jude- 
siu nuleidęs akinius ant nosies galo. Tačiau kairę akį - mėlyną - 


beregint uždengė nusvirusi kaštoninių plaukų sruoga. Jis nusi- 

šypsojo man blykstelėdamas baltutėliais kaip kramtomoji guma 
Chiclets dantimis. 

— Labas, - jis pažvelgė į Vikerį, kuris tyčia pasilenkė pakelti 
plaktuko, paskui vėl dirstelėjo į mane. 

- Labas, - atsakiau ir, persisverdama nuo vienos kojos ant ki- 
tos, ėmiau tampyti palaidinukės rankoves. 

— Na, Bilai, gal pavėžėti? Ar tau labiau patinka vaikščioti pės- 
čiomis? Tuomet nupirksiu mudviem kavos ir palauksiu tavęs sky- 
riuje. 

— Aš negeriu kavos. Jau seniai laikas žinoti. Ateisiu po penkio- 
likos minučių. 

- Ar nebūtų geriau po dešimties, ką? Mudu ir šiaip jau vėluo- 
jam, - kanzasietis vėl dirstelėjo į mane. - Ar tikrai nenori, kad 
pavėžėčiau, Bilai? 

Užuot atsakęs, Vikeris papurtė galvą. 

- Kas yra tavo pašnekovė, Bilai? Maniau, kad jau pažįstu visus 
vindgapiečius. Ar reikėtų sakyti... vindgapiškius? - išsišiepė jis. 

Aš stovėjau tylėdama kaip mokinukė, tikėdamasi, kad Vikeris 
mus supažindins. 

Kaukšt! Vikeris apsimetė neišgirdęs klausimo. Čikagoje bū- 
čiau drąsiai atkišusi ranką, šypsodamasi prisistačiusi ir dar pasi- 
mėgavusi jo sutrikusiu veidu. O čia tik spoksojau į Vikerį netar- 
dama nė žodžio. 

— Ką gi, susitiksim skyriuje. 

Langas užsidarė, ir automobilis nuvažiavo. 

— Ar čia tas kanzasietis tyrėjas? - paklausiau. 

Užuot atsakęs, Vikeris užsirūkė ir nuėjo sau. Kitoje gatvės pu- 


sėje senolis pagaliau užkopė ant viršutinio savo namų laipto. 


KETVIRTAS SKYRIUS 


Memorialiniame Džeikobo Dž. Gareto parke kažkas mėlynais 
dažais išpurškė vandentiekio bokšto apačią keistais raštais, kurie 
atrodė neįtikėtinai dailiai - lyg naujagimio nerti bateliai. Parke, 
kur paskutinįsyk buvo pastebėta Natalė Kin, buvo tuščia. Beisbo- 
lo aikštėje sūkuriavo dulkės, kildamos per porą metrų virš žemės. 
Man tarsi nuo pernelyg stiprios arbatos net ėmė peršėti gerklė. 
Pamiškėje augo aukšta žolė. Nustebau, kodėl nebuvo įsakyta jos 
nupjauti, sunaikinti kaip akmenis, už kurių buvo užkliuvęs Enės 
Neš kūnas. 

Kai lankiau vidurinę mokyklą, savaitgaliais rinkdavomės Ga- 
reto parke - gerdavome alų, rūkydavome žolę arba eidavome 
į miško tankmę pasimylėti. Ten, kai buvau trylikos, mane pir- 
mąsyk pabučiavo futbolininkas, kramtydamas tabaką. Jo skonis 
mane apsvaigino labiau nei bučinys: nuėjusi už automobilio, išvė- 
miau vyno gaivą su apvirškintais vaisiais. 

— Čia tuomet buvo Džeimsas Kepisis. 

Grįžtelėjusi pamačiau kokių dešimties metų berniuką švie- 
siais, trumpai kirptais plaukais su gauruotu teniso kamuoliukų 


rankoje. 

- Džeimsas Kepisis? - perklausiau. 

— Mano draugas, jis tuomet buvo čia, kai ji nusivedė Nata- 
lę, - paaiškino vaikas. - Džeimsas ją matė. Ji buvo su naktiniais 
marškiniais. Jie svaidė skraidantį diską pamiškėje, ir tuomet ji 
nusivedė Natalę. Galėjo nusivesti Džeimsą, bet jis buvo toliau, 
aikštėje. O Natalė vienintelė atsidūrė pamiškėje. Džeimsui labiau 
patiko kaitintis saulutėje. Apskritai jam negalima būti saulėje, nes 
jo mama susirgo odos vėžiu, bet jam nė motais. Jis žaidžia, kaip 
žaidęs. 

Berniukas trenkė kamuoliuką į žemę, pakeldamas aplink save 
debesį dulkių. 

— Jam nebepatinka žaisti saulėje? 

— Dabar jam apskritai niekas nepatinka. 

— Dėl Natalės? 

Jis akiplėšiškai pažvelgė į mane. 

— Todėl, kad Džeimsas - mazgotė. 
dėjęs sviedė į mane kamuoliuką. Kamuoliukas pataikė man į klu- 
bą ir atšoko. 

Jis prunkštelėjo. 

— Atsiprašau. 

Jis puolė įkandin kamuoliuko, prisivijo, mikliai užgriebė iš 
viršaus, paskui liuoktelėjo ir vėl trenkė jį žemėn. Kamuoliukas 
pakilo kelis metrus į viršų, paskui, keliskart atšokęs, sustojo. 

— Nesupratau, ką tu ten sakei. Kas buvo su naktiniais marški- 
niais? — paklausiau nenuleisdama akių nuo kamuoliuko. 

— Moteris, nusivedusi Natalę. 

— Pala, ką tu turi omeny? 

Buvau girdėjusi, kad Natalė čia žaidė su draugais, paskui visi 
po vieną išsiskirstė, ir, kaip manoma, kažkas pagrobė ją, begrįž- 


tančią namo, nors gyveno ji netoliese. 

— Džeimsas matė, kaip moteris nusivedė Natalę. Juodu dvie- 
se svaidė skraidantį diską, Natalė nepagavo ir nubėgo į pamiškę, 
kur nulėkė diskas, ir tuomet iššoko moteris ir ją nusitempė. Jiedvi 
dingo miške. Tuomet Džeimsas nukūrė namo. Ir nuo to laiko ne- 
beateina čia Žaisti. 

— Tai iš kur tu žinai, kas atsitiko? 

— Kartą buvau pas jį užbėgęs. Jis man papasakojo. Juk mudu - 
draugai. 

— Ar toli nuo čia gyvena Džeimsas? 

— Mesk jį iš galvos. Vasarą tikriausiai vis viena važiuosiu pas 
močiutę. Į Arkanzasą. Ten geriau. 

Berniukas sviedė kamuoliuką į tinklinę beisbolo aikštės tvorą, 
šis įstrigo, ir tvora subrazdėjo. 

— Ar tu čionykštė? - jis įniko spardyti grumstus. 

- Aha. Anksčiau čia gyvenau. Dabar tik kartais atvažiuoju. 
Į svečius... - ir dar kartą pabandžiau pakamantinėti: - Ar Džeim- 
sas gyvena netoliese? 

- Tu mokaisi vidurinėje? 

Jo veidas buvo stipriai įdegęs. Iš pažiūros atrodė kaip mažas 
jūrų pėstininkas. 

— Ne. 

— Universitete? 

Jo smakras spindėjo nuo seilių. 

- Ne, aš jau nebe to amžiaus. 

— Na, aš bėgu, - jis nuliuoksėjo prie tvoros, ištraukė ten įstri- 
gusį kamuoliuką lyg sugedusį dantį, paskui grįžtelėjęs pažvelgė į 
mane ir patrypčiojo vietoje. - Bėgu namo. 

Sviedė kamuoliuką į gatvę, ir šis, atsitrenkęs į mano automobi- 
lį, nustraksėjo toliau. Berniukas nubėgo iš paskos ir dingo. 

Kepisi, Džeinelė - radau perskleidusi plonytę Vind Gapo te- 
lefono abonentų knygą, užsukusi į vienintelę miestelio degalinę. 

Paskui, braškių gaiva numalšinusi troškulį, nuvažiavau knygoje 
aptiktu adresu: Holmso gatvė, 3617. 

Kepisių namas stovėjo rytinėje miesto dalyje, pigaus kvartalo 
pakraštyje: apšiurę dviejų miegamųjų nameliai, kurių gyventojai 
dirba netoliese esančioje pramoninėje kiaulių fermoje, privačio- 
je įmonėje, šalies rinkai tiekiančioje beveik du procentus kiau- 
lienos. Paklauskite bet kurio Vind Gapo varguolio, kur jis dirba, 
ir jis atsakys: kiaulių fermoje, ten pat, kur triūsė jo amžinatilsį 
tėvas. Kiaulidėse tenka kastruoti paršelius, vaisinti ir prižiūrėti 
motinines kiaules, tvarkyti mėšlą. Skerdyklose darbas sunkes- 
nis: vieni darbininkai varo kiaules ilgu koridoriumi, paskui ap- 
kvaišina elektros krūviu. Kiti užkabina kiaules už užpakalinių 
kojų prie lyno, kelia žviegiančias galva žemyn, paskui perrėžia 
gerklę smailiais skerdikliais, ir ant plytelėmis išklotų grindų tyš- 
ka tirštas it dažai kraujas. Paskui kiaulės nušutinamos garuose. 
Skerdykloje be perstojo skardi žviegimas, todėl dauguma dar- 
bininkų praleidžia ištisą dieną užsikimšę ausis, aplink tvyrant 
bežadžiam įsiūčiui. Vakare jie geria ir garsiai leidžia muziką. 
Vietiniame Hilo bare nėra jokių kiaulienos patiekalų, tik vištie- 
na, kurią kokiame nors užkampio miestelyje gamina tokie pat 
įsiutę darbininkai. 

Teisybės dėlei turėčiau pridurti, kad kiaulių ferma priklauso 
mamai, metinis pelnas siekia 1,2 milijono dolerių. Ji pati nė pirš- 
to neprideda - samdo vadybininkus. 

Kepisių verandoje kniaukė katė, o kai priėjau prie namo, vidu- 
į tinklines duris ir ėmiau laukti. Katė ėmė glaustytis prie kojų: per 
kelnes jaučiau jos šonkaulius. Pabeldžiau dar kartą, televizorius 
nutilo. Katė kniaukdama palindo po supamąja kėde. Nagu brūkš- 


telėjau delne: Dieve, padėk, ir pasibeldžiau trečią kartą. 

- Mama? - pro atvirą langą pasigirdo vaiko balsas. 

Priėjau prie lango ir pro apdulkėjusį tinklelį pamačiau liesutį 
pūtęs akis. 

- Sveikas! Gal išgąsdinau? Ar tu - Džeimsas? 

- Ko jums reikia? 

- Sveikas, Džeimsai. Atsiprašau, kad sutrukdžiau. Turbūt žiū- 
rėjai ką nors įdomaus? 

— Arjūs iš policijos? 

— Aš noriu padėti rasti tavo draugės skriaudiką. Galiu su tavim 
pasišnekėt? 

Jis nepabėgo - stovėjo pirštu braukdamas per lango rėmą. Aš 
atsisėdau į supamąją kėdę tolėliau, verandos gale. 

— Mano vardas Kamilė. Tavo draugas man papasakojo, ką ma- 
tei. Toks berniukas trumpai kirptais šviesiais plaukais. 

- Di. 

— Ar jis vardu Di? Sutikau jį parke, tame pačiame parke, kur 
tu Žaidei su Natale. 

- Ji nusivedė ją. Niekas manimi netiki. Aš nieko nebijau. Tie- 
siog manęs neleidžia į lauką. Mama serga. Vėžiu. 

- Di man taip ir sakė. Tu niekuo dėtas. Tikiuosi, neišsigandai 
mane pamatęs“ 

Jis įniko braukti nagu per tinklelį. Man net ausis ėmė spengti. 

- Jūs nepanaši į ją. Jeigu būtumėt panaši, paskambinčiau į po- 
liciją. Arba nušaučiau. 

- Kaip ji atrodė? 

Jis patraukė pečiais. 

- Jau sakiau. Šimtą kartų. 

— Pasakyk dar kartą. 


— Senė. 

— Tokia kaip aš? 

— Kaip mama. 

— Kas dar? 

- Ji vilkėjo baltais naktiniais marškiniais. Plaukai žili. Apskri- 
tai ji visa buvo balta, bet ne tokia kaip šmėkla. Taip visiems ir 
sakiau. 

— Balta kaip kas? 

- Lyg niekad nebūtų išėjusi į lauką. 

- Ir ta moteris pagrobė Natalę, kai ši nuėjo į pamiškę? - pa- 
klausiau tokiu meilikaujamu tonu, kokiu mama kreipiasi į palan- 
kumą pelniusius kelnerius. 

- Aš nemeluoju. 

- Žinoma, nemeluoji. Moteris pagrobė Natalę, kai judu žai- 
dėte? 

— Akimoju, - linktelėjo jis. - Natalė naršė žoles ieškodama 
disko. Ir tuomet pamačiau moterį. Ji išlindo iš miško žiūrėdama į 
Natalę. Pamačiau ją anksčiau už Natalę. Bet neišsigandau. 

— Be abejo. 

— Net tada, kai ji sučiupo Natalę, iš pradžių man nebuvo baisu. 

— O paskui? 

— Ne, - jo balsas suvirpėjo. - Nebuvo. 

— Džeimsai, papasakok, kas atsitiko tada, kai ji sučiupo Na- 
talę? 

- Ji priglaudė Natalę prie krūtinės, lyg apkabino. O paskui pa- 
žvelgė į mane. Ir sužiuro. 

— Toji moteris? 

- Aha. Nusišypsojo man. Pagalvojau, kad nieko bloga neatsiti- 
ko. Bet ji nepasakė nė žodžio. Ir nustojo šypsotis. Prispaudė pirš- 
tą prie lūpų, kad tylėčiau. O paskui nuėjo į mišką su Natale, - jis 


vėl patraukė pečiais. - Jau ne kartą esu visa tai pasakojęs. 

- Policijai? 

- Iš pradžių mamai, paskui policijai. Mama liepė. Bet policijai 
nė motais. 

— Kodėl? 

- Jie mano, kad aš meluoju. O kuriems galams turėčiau prasi- 
manyti? Kvaila. 

— Ar Natalė tuomet ką nors darė? 

— Ne. Stovėjo, ir tiek. Man rodos, ji nieko nesuprato. 

— Ar esi kada nors matęs šią ar panašią moterį? 

— Ne, jau sakiau, kad ne, - jis pasitraukė nuo lango ir atsisukęs 
per petį pažvelgė į kitą kambario galą. 

— Na, gerai. Atleisk, kad sutrukdžiau. Pakviestum kokį drau- 
g3 į svečius. Būtų ne taip nuobodu, - jis vėl patraukė pečiais, 
kramtydamas nagą. - Geriau eitum pasivaikščioti, užuot lindėjęs 
namie. 

- Niekur nenoriu eiti. Beje, mes turim pistoletą. 

Jis parodė per petį į pistoletą, gulintį ant sofos alkūnramsčio 
šalia prakąsto sumuštinio su kumpiu. Viešpatie! 

— Džeimsai, ar tikrai jį reikia laikyti pašonėje? Juk tu neketini 
šaudyti? Žaisti su ginklais labai pavojinga. 

— Nelabai. Mama neima į galvą, - jis pirmąkart įdėmiai pažiū- 
rėjo į mane. - Ojūs graži. Plaukai labai gražūs. 

- Ačiū. 

— Man reikia eiti. 

— Gerai. Būk atsargus, Džeimsai. 

— Būsiu. 

Jis dirbtinai atsiduso ir nuėjo nuo lango. Netrukus vėl pasigir- 


do klykavimai per televiziją. 

Vind Gape vienuolika barų. Užsukau į vieną, kuriame anksčiau 
niekada nebuvau, Sensorių: sprendžiant iš neono kreivių ant sie- 
nos ir mažytės šokių aikštelės viduryje salės, jis itin klestėjo de- 
vintajame dešimtmetyje, plūstelėjus naujo idiotizmo bangai. Kai, 
siurbčiodama burboną, užsirašinėjau tai, ką pavyko sužinoti die- 
ną, priešais mane ant minkštasuolio išsidrėbė kanzasietis tyrėjas, 
ant stalo trinktelėdamas butelį alaus. 

— Maniau, kad reporteriams nevalia šnekinti mažamečių, ne- 
atsiklausus tėvų, - nusišypsojo jis ir gurkštelėjo alaus. Matyt, jam 
skambino Džeimso motina. 

— Reporteriams tenka nertis iš kailio, kai policija nesupažindi- 
na jų su tyrimo eiga, - atkirtau nepakeldama akių. 

— Policija negali deramai dirbti, kai reporteriai Čikagos dien- 
raščiuose dėsto jų tyrimo duomenis. 

Sena pasaka. Vėl įknibau į savo užrašus, sudrėkusius nuo ap- 
rasojusios stiklinės. 

— Pabandykim prieiti iš kitos pusės. Aš - Ričardas Vilisas, - jis 
sučepsėjo gurkštelėjęs alaus. - Galite kloti viską, ką manote apie 
policininkus. Bet kokio rango. 

- Įdomu. 

— Faraonai. Mentai. Agurkai. 

— Supratau. 

- O jūs - Kamilė Priker, mergina iš Vind Gapo, sėkmingai 
persikėlusi į didmiestį. 

- Visiškai teisingai. 

Jis vėl nusišypsojo akindamas savo dailiais kaip kramtomoji 
guma Chiclets dantimis ir susiglostė plaukus. Žiedo nėra. Įdomu, 


kada ėmiau kreipti dėmesį į tokius dalykus? 

- Ką gi, Kamile, siūlau paliaubas. Bent labai trumpas. Pažiūrė- 
sim, kas iš to bus. Man regis, nėra reikalo skaityti jums pamokslą 
dėl Kepisių berniuko. 

- Man regis, jūs pats suprantate, kad nėr už ką to daryti. Kodėl 
policija numojo ranka į vienintelio Natalės Kin pagrobimo liudy- 
tojo parodymus? 

Tyčia griebiausi rašiklio, norėdama parodyti, kad užsirašysiu 
jo žodžius. 

— Kas sako, kad numojome? 

- Džeimsas Kepisis. 

— Aha, labai patikimas šaltinis, - nusijuokė jis. - Atskleisiu 
jums nedidelę paslaptį, panele Priker, - jis neblogai mėgdžiojo 
Vikerį, net pasukiojo ant piršto įsivaizduojamą rausvą žiedą. - 
Mes nesupažindiname devynmečių vaikų su tyrimo eiga. Taip 
pat nepranešame, ar tikime jų pasakojimais, ar ne. 

— Ojūs tikite? 

— Nesiaiškinsiu. Neturiu teisės. 

— Man rodos, turėdami gerą numanomo žudiko portretą, ga- 
lėtumėte jį paskelbti, kad žmonės saugotųsi. Bet jūs neturite, to- 
dėl manau, kad numojote ranka į berniuko pasakojimą. 

- Kartoju: neturiu teisės aiškintis. 

- Kiek man žinoma, Enės Neš nebuvo kėsintasi išžaginti, - ne- 
atlyžau aš. - Na, o kaip Natalė Kin? 

- Panele Priker, dabar aš neturiu teisės atsakyti į jūsų klau- 
simus. 

- Tad kodėl čia atsisėdote ir ėmėte mane kalbinti? 

- Na, pirma, žinau, kad jūs paaukojote nemažai laiko, ko gero, 
darbo laiko, mūsų pareigūnui dėstydama savo versiją, kaip buvo 
rastas Natalės kūnas. Norėjau jums padėkoti. 


— Mano versiją? 

— Žmonių atmintis labai skirtinga, todėl kiekvienas pateikia 
savo versiją, - tęsė jis. - Pavyzdžiui, jūs sakėte, kad Natalė buvo 
atsimerkusi. Brusarai, priešingai, kad užsimerkusi. 

- Neturiu teisės aiškinti, - kandžiai atrėžiau. 

— Esu linkęs labiau tikėti moterimi, profesionalia reporterė, 
nei pagyvenusiais valgyklos savininkais, - pareiškė Vilisas. - Bet 
norėčiau išgirsti, ar esate tikra savo žodžiais. 

— Ar buvo kėsintasi išžaginti Natalę? Tarp mūsų kalbant. 

Padėjau savo rašiklį ant stalo. 

Akimirką jis netarė nė žodžio, rankoje sukiodamas alaus butelį. 

— Ne. 

- Esu įsitikinusi, kad ji buvo atsimerkusi. Bet jūs irgi ten bu- 
vote. 

— Buvau, - patvirtino jis. 

— Vadinasi, mano liudijimo jums nereikia. Ką dar norėjote pa- 
sakyti? 

— Kaip tai“ 

- Jūs sakėte „pirma... 

- Aha. Na, tiesą pasakius - man rodos, jums patinka tie- 
sa, - velnioniškai knietėjo šnektelėti su kokiu atvykėliu, - vėl 
akinamai tvykstelėjo dantys. - Beje, aš žinau, kad jūs čia gy- 
venote. Ir nesuprantu, kaip galėjote. Aš atvažiuoju čionai nuo 
praeito rugpjūčio ir baigiu išprotėti. Nesakyčiau, kad Kanza- 
sas - koks ūžiantis didmiestis, bet ten verda naktinis gyve- 
nimas. Kultūrinis... na, netrūksta kultūrinių įvykių. Gyvena 
Žmonės. 

— Neabejoju, kad priprasite. 

— Norėčiau. Tikiuosi, kad dabar ilgiau užsibūsiu. 

- Žinoma, - parodžiau jam savo bloknotą. - Tad kokia jūsų 


teorija, pone Vilisai? 

- Tyrėjas Vilisas, ir tiek, - jis vėl blykstelėjo dantimis. Stai- 
giai išmaukiau burboną ir ėmiau kramsnoti kokteilio šiaudelį. — 
Klausykit, Kamile, ar galėčiau jus pavaišinti? 

Pastūmėjusi stiklinę linktelėjau. 

- Gryno burbono. 

- Puiku. 

Kol jis stovėjo prie baro, paėmiau rašiklį ir ant riešo vingrio- 
mis raidėmis suraičiau: faraonas. Jis grįžo, nešinas dviem Wild 
Turkeys*. 

— Ką gi, siūlau šnektelėti, - jis suraukė antakius. - Kaip pa- 
prastiems žmonėms. Man iš tikrųjų knieti pasikalbėti. Bilas Vi- 
keris iš tolo kratosi mano draugijos. 

- Ne tik jūsų. 

- Kas be ko. Taigi jūs - Vind Gapo gyventoja, o dabar dirbate 
Čikagos laikraštyje. Tribune? 

- Daily Post. 

— Nesu matęs. 

— Nieko nuostabaus. 

— Nelabai garsus, ką? 

- Laikraštis kaip laikraštis. 

Nebuvau nusiteikusi čiaukšti, be to, apskritai buvau atpratu- 
si tuščiažodžiauti. Mūsų šeimoje šiuo talentu garsi Adora - net 
bernas, kartą per metus purškiantis sodą, kad nepultų termitai, 
sužavėtas siunčia jai Kalėdų atvirukus. 

- Jūs nelabai šneki, Kamile. Jeigu norite, kad išeičiau, išeisiu. 

Tiesą pasakius, nenorėjau. Jis buvo išvaizdus, o balsas ramina- 
mai veikė mano sudirgusius nervus. Be to, manęs nė kiek netrik- 


dė tai, kad jis ne vietinis. 


* Aukščiausios rūšies burbonas. 

- Atsiprašau, kad esu tokia atžari. Tiesiog nekaip jaučiuosi 
grįžusi namo. O ir tai, apie ką tenka rašyti, nepataiso nuotaikos. 

— Ar seniai iš čia išvykote? 

— Labai. Na, iš tikrųjų prieš aštuonerius metus. 

— Bet turite čia giminių? 

-— Na, žinoma. Jie - tikri Vind Gapo gyventojai. Man regis, taip 
jie save ir vadina. Atsakau jums į klausimą, kurį uždavėt šįryt. 

- Aha, ačiū. Nenorėčiau įžeisti čionykščių žmonių - jie tokie 
malonūs. Kur kas labiau, nei iš pradžių atrodė. Vadinasi, jūsų ar- 
timiesiems čia patinka? 

- Hm... Jie nė neketina kur nors važiuoti. Čia turi daug drau- 
gų. Puikų namą. Ir taip toliau. 

— Vadinasi, jūsų tėvai čia gimę? 

Prie gretimo staliuko už pertvaros susėdo būrelis pažįstamų 
mano amžiaus vaikinų - visi su bokalais alaus rankose. Tikėjausi, 
kad jie manęs nepastebės. 

— Mama gimusi čia. Patėvis iš Tenesio. Atvažiavo čionai, kai 
susituokė. 

— Ar seniai? 

- Ko gero, beveik prieš trisdešimt metų. 

Pastebėjau, kad geriu greičiau nei jis, ir nutariau neskubėti. 

— O jūsų tėvas? 

Reikšmingai šyptelėjau. 

— O jūs augote Kanzase? 

- Taip. Ir niekada nesvajojau kur nors išvažiuoti. Krūva drau- 
gų. Puikūs namai. Ir taip toliau. 

— O tarnauti policijoje... patinka? 

- Tenka visko prisižiūrėti. Tiek, kad netaptum tokiu kaip Vike- 
ris. Pernai tyriau labai svarbias bylas. Daugiausia žmogžudystes. 


Mes sučiupome tipą, kuris šlaistėsi po miestą užpuldamas moteris. 

- Žagindavo? 

— Ne. Sodindavo išžarga ant žemės, įgrūsdavo ranką į burną ir 
sudraskydavo gerklę. 

— Viešpatie! 

— Mes jį sučiupome. Vidutinio amžiaus vyriškis, dirbo alkoho- 
linių gėrimų parduotuvėje, gyveno su motina. Panagėse radome 
paskutinės jo aukos gerklės odos dalelių. Dešimčiai dienų pra- 
slinkus po užpuolimo. 

Nesupratau, kuo jis stebisi: žudiko kvailumu ar nevalyvumu. 

- Aišku. 

— O štai dabar aš čia. Miestelis nedidelis, bet darbo per akis. 
Kai Vikeris mums paskambino, byla dar buvo nelabai reikšmin- 
ga, todėl vyresnybė siuntė vidutinio rango pareigūną - mane, - 
šyptelėjo jis, beveik pripažindamas savo įvertinimą. - Paskui 
paaiškėjo, kad žudikas serijinis. Man buvo patikėta tirti toliau, 
bet kiekvienam aišku, kad nuo tyrimo sėkmės priklausys mano 
ateitis. 

Panaši padėtis. 

- Keistai jautiesi, kai tavo ateitį lemia tokie siaubingi daly- 
kai, - tęsė jis. - Tikriausiai jums tai ne naujiena. Beje, kokia tema 
jūs rašote Čikagoje? 

— Kriminalinė kronika, taigi tikriausiai matau beveik tą patį 
purvą: smurtą, žaginimus, žmogžudystes, - norėjau pasigirti irgi 
mačiusi visokių baisybių. Kvaila, bet nesusitvardžiau. - Praeitą 
mėnesį sūnus nužudė aštuoniasdešimt dvejų metų tėvą, įvertė į 
vonią ir pripylė Drano vamzdžių valiklio tikėdamasis, kad kūnas 
ištirps. Bernas prisipažino, bet, be abejo, negalėjo paaiškinti, ko- 
dėl taip pasielgė. 

Susigėdau smurtą, žaginimus ir žmogžudystes pavadinusi 


„purvu“. Negražu. 

- Regis, mudu abu esame prisižiūrėję visokių baisybių, - įsi- 
terpė Ričardas. 

- Taip, - sukinėjau rankoje stiklinę, nesumodama, ką dar ga- 
lėčiau pridurti. 

— Užjaučiu. 

- Ir aš jus. 

Jis įsistebeilijo į mane. Barmenas pritemdė šviesas - ženklas, 
kad metas namo. 

— Galėtume kada nors nueiti į kiną, - neryžtingai pasiūlė Ričar- 
das, lyg vakaras vietiniame kino teatre galėtų man išeiti į naudą. 

- Galbūt, - sutikau baigdama burboną. - Galbūt. 

Jis nulupo etiketę nuo tuščio alaus butelio ir išlygino ją ant 
stalo. Nevykusiai. Aišku kaip diena, niekada nebuvo dirbęs bare. 

— Ką gi, Ričardai, ačiū už vaišes. Man metas namo. 

— Malonu buvo su jumis pasišnekėti, Kamile. Ar galiu palydėti 
iki automobilio? 

- Ačiū, nereikia. 

— Ar galėsite dabar vairuoti? Garbės žodis, klausiu ne kaip po- 
licininkas. 

— Kuo puikiausiai. 

- Ką gi, saldžių sapnų. 

- Ir jums to paties linkiu. Kitą kartą norėčiau jus paklausinėti 


kaip reporterė. 


Kai grįžau, Alenas, Adora ir Ama sėdėjo svetainėje. Beprotiškai 
pažįstama scena - lygiai kaip kadaise, kai dar buvo gyva Meria- 
na. Ama su mama sėdėjo ant sofos, mama sūpavo Amą, nepai- 
sant karščio, vilkinčią vilnoniais naktiniais marškiniais, ir laikė 


jai prie lūpų prispaudusi gabaliuką ledo. Netikra sesuo abejingai 

žvilgtelėjo į mane ir vėl ėmė žaisti su mažyčiu spindinčio raudon- 
medžio pietų staliuku, tokiu pat kaip gretimame kambaryje, tik 
maždaug dešimties centimetrų aukščio. 

- Nėra ko jaudintis, - nuramino Alenas, dirstelėjęs per laik- 
raščio viršų. - Ama tiesiog sukaito ir persišaldė. 

Man kilo nerimas, paskui apmaudas: vėl prisiminiau senus 
laikus ir buvau bebėganti į virtuvę kaisti arbatos kaip kitados, kai 
susirgdavo Meriana. Vis dėlto likau bestovinti šalia mamos tikė- 
damasi, kad ji apkabins ir mane. Nei mama, nei Ama nepasakė nė 
žodžio. Mama net nežvilgtelėjo į mane, tik dar stipriau priglaudė 
Amą ir pakuždėjo kažką jai į ausį. 

— Mes, Krelinai, vis mažiau atsparesni ligoms, - kažkaip kaltai 
suaimanavo Alenas. 

Tiesą pasakius, Vudberio gydytojai priimdavo kurį nors Kre- 
liną kartą per savaitę, o mama su Alenu vos suslogavę imdavo 
skambinti visais varpais. Menu, kai buvau maža, mama brukdavo 
man savo tepalus ir aliejus, namudinius vaistus ir homeopatinius 
niekalus. Kartais nuolankiai gerdavau kokčius vaistus, bet daž- 
niausiai atsisakydavau. Paskui Meriana susirgo, tąsyk sunkiai, ir 
Adorai radosi svarbesnių reikalų, nei melsti mane išgerti kviečių 
daigų ekstrakto. Dabar man pabudo sąžinė: be reikalo aš spirda- 
vausi, kai ji stengdavosi man įpiršti šaukštą sirupo ar tabletę. Pas- 
kui mama niekada neskirdavo man dėmesio. Ir aš susigraudinau 
pagalvojusi, kad reikėjo būti nuolaidesnei. 

„Krelinai. Visi čia Krelinai, išskyrus mane, - tariau sau vai- 
kiškai įsižeidusi. 

- Kaip gaila, Ama, kad tu sergi, - pasakiau. 

- Stalo kojos kitokios formos! - staiga suniurzgė Ama ir pasi- 
piktinusi atkišo mamai staliuką. 

— Kokia tu pastabi, Ama, - nustebo Adora ir prisimerkusi su- 


žiuro į žaislą. - Bet jos beveik tokios pat, mažyle. Tu viena pastebi. 

Ji paglostė Amai sudrėkusius plaukus. 

— Man tokio nereikia! - sušuko Ama, piktai žiūrėdama į sta- 
liuką. - Grąžinkit. Kam reikėjo jį užsakyti, jeigu jis ne toks? 

- Vaikeli, garbės žodis, jis visiškai geras, - mama buvo bepa- 
plekšnojanti Amai per skruostą, bet ši ūmai pašoko. 

- Tu sakei, kad niekuo nesiskirs nuo tikro! Tu pažadėjai! - jos 
balsas suvirpėjo, iš akių pabiro ašaros. - Dabar viskas nuėjo per- 
niek! Viskas! Koks čia valgomasis, jeigu stalas nepriderintas! Ne- 
galiu jo pakęsti! 

— Ama... - Alenas sulankstė laikraštį ir priėjo norėdamas ap- 
kabinti, bet ji nusisuko. 

— Nieko daugiau man nereikia, nieko daugiau neprašiau, o 
jums nė motais, kad jis nesiderina! - sukliko ji pro ašaras vis la- 
biau niršdama, iš pykčio veidą išmušė raudonos dėmės. 

— Ama, nusiramink, - šaltai tarė Alenas, vėl bandydamas ją 
apkabinti. 

— Nieko daugiau aš nenoriu! - suspigo Ama, trenkė staliuką 
ant grindų, ir tas subyrėjo į druzgus. Daužė jį tol, kol beliko tik 
šipuliai, tuomet įsikniaubė į sofos pagalvėlę ir ėmė bliauti. 

- Ką gi, - atsiduso mama. - Ko gero, teks užsisakyti naują. 

Nuėjau į savo kambarį, kuo toliau nuo tos pasibaisėtinos mer- 
giūkštės, visiškai nepanašios į Merianą. Kūnas degte degė. Pa- 
vaikščiojau po kambarį stengdamasi prisiminti, kaip reikia tai- 
syklingai kvėpuoti, kad nustotų degti kūnas. Bet nieko neišėjo. 


Mano randai kartais sumaištauja. 


Visa bėda, kad aš mėgstu save kankinti. Pjaustyti, raižyti, kar- 
pyti. Aš - ypatinga. Pjaustau odą. Savo. Mano kūnas prašyte to 


prašosi. Jis visas išmargintas žodžiais - virėjas, keksas, kačiukas, 

kirpčiukai, - lyg, mokydamasis rašyti, pirmokėlis peiliuku būtų 
jį išgražinęs. Kartais — tik kartais - juokiuosi. Kai, lipdama iš vo- 
nios, ant šlaunies akies krašteliu pastebiu žodį: lėlytė. Vilkdamasi 
megztinį, netikėtai pastebiu ant riešo: žalinga. Kodėl tie žodžiai? 
Mėnesių mėnesius lankydamasi pas gydytojus, pagaliau šį tą 
suvokiau. Pasirodo, tai žodžiai iš vaikiškų knygučių, tokių kaip 
Dikas ir Džeinė. Kai kurie jų turi aiškiai neigiamą prasmę. Vien 
žodžio neramu - vienuolika sinonimų. Neabejoju, kad kadaise 
man buvo labai svarbu juos matyti, beje, ir ne tik matyti, o ir jaus- 
ti savo kūnu. Pavyzdžiui, žodis sijonas, degte degantis ant kairės 
šlaunies. 

O šalia - pirmas žodis, kurį išpjoviau trylikos metų vieną 
sunkią vasaros dieną: nedora. Tą rytą atsibudau sukaitusi, pjau- 
nama nuobodulio, baimindamasi ilgos dienos. Kaip apsiginti 
nuo nerimo, kai prieš akis tuščia ir beribė kaip dangus diena? 
Visko gali atsitikti. Prisimenu, jaučiau tą žodį ant gaktos, sun- 
kų ir glitų. Aštrus mamos virtuvinis peilis. Pjaunu kaip ma- 
žas vaikas išilgai įsivaizduojamų raudonų linijų. Nusišluostau. 
Pjaunu dar giliau. Apsišluostau. Nuvalau peilį balikliu, vogčio- 
mis įslenku į virtuvę, padedu peilį. Nedora. Lengva. Paskui visą 
dieną gydau žaizdas. Braukiu per išpjautas raides ant pagaliuko 
užvyniota vata, suvilgyta spiritu. Plekšnoju sau per skruostą, 
malšindama skausmą. Suvilgau spiritu. Prideginu. Tvarstau. 
Kartoju. 

Žinoma, viskas prasidėjo daug anksčiau. Apskritai viskas pra- 
sideda kur kas anksčiau, nei pastebi. Kai buvau devynerių ir storu 
pieštuku žodis žodin perrašinėjau visą knygą Namelis prerijose į 
bloknotus ryškiai žaliais viršeliais. 

Dešimties metų mėlynu tušinuku rašiausi ant džinsų kas antrą 


mokytojo sakomą žodį. Paskui, sąžinės graužiama, užsidariusi 

vonios kambaryje, vogčiomis plaudavau juos kriauklėje su vaikiš- 
ku šampūnu. Žodžiai išskysdavo, išsiliedavo, džinsai atrodydavo 
išmarginti mėlynais hieroglifais, lyg jais būtų straksėjęs paukštis 
rašalu išteptomis kojomis. 

Vienuolikos metų liguistai rašiausi viską, kas man sakoma, 
į nedidelį bloknotą, jau jausdamasi maža reporterė. Turėdavau 
įamžinti popieriuje kiekvieną sakinį, priešingu atveju jis atrody- 
davo netikras, kaip sapnas. Išgirstu: Kamile, paduok pieną, ir man 
baisu, kad žodžiai, pakibę ore, ims ir išsisklaidys, ištirps kaip lėk- 
tuvo driekana. Užsirašiusi juos išsaugau. Nebaisu, kad jie gali iš- 
nykti. Buvau žodžių sergėtoja. Keistuolė vienuoliktokė, nervinga 
slapukė, karštligiškai, kone fanatiškai užsirašanti svetimas mintis 
(„Ponas Finis - tikras pedas, „Džeimis Dobsonas - baidyklė“, 
„Jie niekada negeria šokoladinio pieno '). 

Meriana mirė tą dieną, kai man sukako trylika. Atsibudusi 
nubėgau į jos kambarį kaip paprastai pasisveikinti ir išvydau ją 
atviromis akimis, iki smakro užklotą paklode. Menu, nelabai nu- 
stebau. Kiek prisimenu, ji seniai merdėjo. 

Tą vasarą daug kas pasikeitė. Netikėtai tapau neginčijamai 
graži. Nors galėjo atsitikti priešingai. Meriana buvo pripažinta 
gražuolė: mėlynakė, dailia nosimi, tobulu smakru. Mano bruo- 
žai keitėsi kas dieną kaip ir oras: debesys išsisklaido - skais- 
tuolė, apsiniaukia - kaliausė. Tačiau, kai bruožai galutinai su- 
siformavo - tai atsitiko tą vasarą, kai tarpukojy pirmąsyk pasi- 
rodė kraujas, tą pačią vasarą, kai įnikau karštligiškai, įnirtingai 
masturbuotis, - aš kuoktelėjau. Įsimylėjusi save, ėmiau vaipytis 
prieš kiekvieną veidrodį. Nėmaž nesidrovėdama. Ir ėmiau pa- 
tikti kitiems. Buvau nebe vargšelė (kaip keista - netekusi se- 
sers), o graži mergina (kaip skaudu - netekusi sesers). Žodžiu, 


buvau geidžiama. 

Tą pačią vasarą pradėjau pjaustytis ir susižavėjau tuo beveik 
ne ką mažiau nei savo naujuoju gražumu. Man velniškai patiko 
rūpintis savimi: drėgnu rankšluosčiu nusišluostau kraujo klane- 
lį - ir, lyg burtų lazdele mostelėjus, prieš akis atsiveria po bamba 
išpjautas žodis: koktu. Prisideginu spiritu suvilgyta vata ir gro- 
žiuosi žodžiu pasipūtėlė, apkibusiu plaušeliais, prilipusiais prie 
kruvinų linijų. Baigiamojoje klasėje buvau pamėgusi nepadorius 
žodžius, kuriuos vėliau ištaisiau. Keli pjūviai - ir vietoj pist atsi- 
randa pirst, vietoj penio - senis, vietoj žaginti - raginti, tik teko 
pavargti su ž, kad išeitų kreivoka didžioji R. 

Paskutinį žodį išsipjoviau būdama šešiolikos: tai buvo dink. 

Kartais girdžiu, kaip įvairiose kūno vietose žodžiai riejasi 
vieni su kitais. Kelnaitės ant peties keiksnoja vyšnią ant deši- 
nės kulkšnies. Siūti po kojos nykščiu plūsta kūdikį po kaire 
krūtimi. Tramdydama juos, prisimenu žodį dink, kuris, visada 
ramus ir didingas, stebi kitus Žodžius iš saugios vietos - iš 
paausio. 

Tik tarpumentėje, kurią pernelyg sunku pasiekti, liko tuščias 
lopinėlis, didumo sulig kumščiu. 

Ilgainiui per daugelį metų prikūriau apie save įvairiausių są- 
mojų. Galite skaityti mane kaip knygą. Ar norėtumėte, kad save 
išskiemenuočiau? Esu gyvas žodynas. Juokinga, ar ne? Negaliu 
pažvelgti į save, kol apsirengiu. Kada nors teks nueiti pas chirur- 
gą - pažiūrėti, ar galėtų išlyginti man odą, bet kol kas vis trūksta 
drąsos. Todėl ir geriu, kad mažiau galvočiau, kaip sudarkiau savo 
kūną ir kad daugiau nevalia to daryti. Vis dėlto, kai nemiegu, be 
perstojo grumiuosi su pagunda išsipjauti kokį nors žodį. Ne šiaip 
sau kokius trumpučius. O tokius kaip dviprasmybė, neapsakomas, 
dviveidiškas. Bet prisimenu Ilinojaus ligoninę ir suvokiu, kad ten 


niekas nepritartų mano kūrybai. 

Jei kas nors pageidautų sužinoti, kokia tai liga, ko jau ko, o 
medicinos terminų dievaži netrūksta. Man svarbu tik tai, kad 
žodžių pjaustymas sustiprina savisaugos instinktą. Tai įrodymas, 
kad aš gyva. Tuos žodžius galiu bet kada pamatyti ir atsekti jų 
prasmę. Tai skaudi tiesa, neįprastai įrašyta mano odoje. Kai jūs 
sakote, kad einate pas gydytoją, man knieti išpjauti ant rankos: 
neramu. Kai sakote, kad įsimylėjote, širdis kužda žodį: tragedija. 
Nelabai troškau gydytis, bet man nusibodo - kaip narkomanui 
sveikos venos - ieškoti vietos tarp kojos pirštų, kad galėčiau iš- 
pjauti negalia, ašaros. Mane išgelbėjo žodis dink. Dar liko vietos 
ant kaklo - tausojau ją lemiamam žodžiui. Paskui pasidaviau gy- 
dytojams. Gulėjau ligoninėje dvylika savaičių. Ypatingame sky- 
riuje - tiems, kurie pjaustosi, daugiausia moterims, jaunesnėms 
nei dvidešimt penkerių. Aš atsidūriau ten trisdešimties. Išėjau 
prieš pusmetį. Menki juokai. 

Kartą mane aplankė Karis, atnešė puokštę geltonų rožių. Jį 
įleido tik tada, kai slaugytoja nukarpė visus dyglius, pasak jo, su- 
dėjo į plastikines dėžutes, panašias į tas, kuriose laikomi vaistai 
ligoniams, ir užrakino tam tikroje vietoje, kad vėliau juos išneštų 
valytoja. Mudu sėdėjome poilsio kambaryje, kur stovėjo baldai 
apvaliais kampais ir pliušinės sofos, ir kalbėjome apie laikraštį, 
apie jo žmoną ir naujausias Čikagos žinias, o aš apžiūrinėjau jį, 
stengdamasi pamatyti ką nors aštraus. Diržo sagtį, smeigtuką, 
laikrodžio grandinėlę. 

— Užjaučiu, vaikeli, - tarė prieš išeidamas, ir aš jaučiau, kad jis 
nemeluoja: balsas skambėjo graudžiai. 

Kai jis išėjo, taip pasišlykštėjau savimi, kad apsivėmiau nu- 
bėgusi į vonios kambarį, o bevemdama pastebėjau, kad kloze- 
tas priveržtas sraigtais guminėmis kepurėlėmis. Nuplėšusi vie- 


ną kepurėlę, tol gremžiau - ak! - delną į sraigto galvutę, kol 

atbėgę sanitarai ištempė, kraujui trykštant iš žaizdos, panašios 
į stigmą. 

Netrukus nusižudė palatos kaimynė. Keisčiausia, kad ne per- 
sipjovė venas, o išgėrė valytojos pamirštą ploviklio Windex bu- 
telį. Ji buvo šešiolikos, anksčiau dalyvavo sportiniuose šokiuose, 
pjaustėsi šlaunis, bet niekas nežinojo. Jos tėvai, atėję paimti daik- 
tų, spoksojo į mane išpūtę akis. 

Žmonės depresiją vadina juoda melancholija, o aš svajodavau 
kada nors atsibusti tapusi gėlyte. Depresija man primena geltoną 
šlapimą. Tyvuliuojančią šlapimo jūrą. 

Slaugytojos duodavo mums tepalų perštinčiai odai teptis. Ir 
tablečių, kad smegenys neperdegtų. Dukart per savaitę iškratyda- 
vo ieškodamos aštrių daiktų, paskui susodindavo būreliais, kad 
apsivalytume - teoriškai - nuo pykčio ir neapykantos sau. Moky- 
davomės nekankinti savęs. Kaltinti kitus. Už mėnesį pavyzdingo 
elgesio pelnydavome minkštinamųjų vonių ir masažo. Mokyda- 
vomės mėgautis švelniais prisilietimais. 

Per tą laiką aplankė dar vienas svečias - mama, kurios ne- 
buvau mačiusi penkerius metus. Ji kvepėjo žibuoklėmis, o ant 
riešo dzinguliavo apyrankė su pakabukais, kurios taip geidžiau 
vaikystėje. Kol mudvi buvome vienos, ji kalbėjo apie eglutes ir 
lemputes, kurias, remiantis nauju miesto savivaldybės potvarkiu, 
leidžiama laikyti iki sausio penkioliktos dienos. Kai pasirodė gy- 
dytojai, ji apsiverkė, puolė mane glostyti ir myluoti. Glostė man 
plaukus virkaudama, kodėl aš taip elgiausi. 

Paskui kaip paprastai neišvengiamai pasipylė pasakojimai apie 
Merianą. Matot, ji jau netekusi vienos dukrelės. Ir vos pati ne- 
nuėjusi į kapus iš sielvarto. Kodėl gi vyresnioji (nors ir ne tokia 
mylima) tyčia save žaloja? Aš esanti visiškai kitokia nei amžina- 


tilsį jos dukrelė, kuri dabar - tik pamanykit! - beveik trisdešim- 

ties. Meriana mylėjusi gyvenimą, nors ir kiek jai buvę atseikėta. 
Viešpatie, kaip ji džiaugėsi gyvenimu! Kamile, ar prisimeni, kaip 
ji juokėsi net ligoninėje? 

Nenorėjau mamai aiškinti, kad toks elgesys visiškai natūralus 
dešimtmetei mergaitei, vargu ar suvokiančiai, kas jos laukia. Kam 
stengtis be reikalo? Su mirusiaisiais varžytis neįmanoma. Metas 


ir man pačiai tai suprasti. 


PENKTAS SKYRIUS 


Kai nusileidau pusryčių, valgomajame prie didelio raudonme- 
džio stalo Alenas sėdėjo vienas - su baltomis kelnėmis, kai kur 
raukšlėtomis lyg suglamžytas popierius, ir žalsvais Oksfordo 
marškiniais. Ant tviskančio stalo paviršiaus giedravo jo šviesus 
dėl ko vakar kilo tokia sumaištis. Alenas dėjosi nieko nepastebįs. 
Jis valgė minkštai virtą kiaušinį, arbatiniu šaukšteliu kabindamas 
iš indelio. Kai atsigręžė į mane, ant smakro lyg snarglys kabojo 
nutįsusi trynio driekana. 

- Sėsk, Kamile. Ko norėtum pusryčių? Pasakyk Geilai, ji atneš. 

Jis paskambino šalia padėtu sidabriniu varpeliu, ir iš virtuvės 
pro sukamąsias duris išėjo Geila, buvusi fermos darbininkė, prieš 
dešimt metų kiaulininkės darbą iškeitusi į apyvoką ir virėjavimą 
mamos namuose. Buvo aukšta, maždaug mano ūgio, bet svėrė ne 
daugiau kaip penkiasdešimt kilogramų. Baltas krakmolytas slau- 
gytojos chalatas, kurį vilkėjo kaip darbinį drabužį, laisvai kabojo 
sukdamasis kaip varpas. 

Įėjo mama, pakštelėjo Alenui į skruostą ir pasidėjo ant stalo 


kriaušę, suvyniotą į baltą medvilninę servetėlę. 

- Geila, tikriausiai prisimeni Kamilę? 

- Žinoma, prisimenu, ponia Krelin, - atsakė ji, atgręždama į 
mane klastingą veidą. Paskui nusišypsojo šiepdama sueižėjusias 
lūpas ir kreivus dantis. - Labas, Kamile. Ko norėtum: kiaušinių, 
skrebučių, vaisių? 

- Ačiu, tik kavos. Su grietinėle ir cukrumi. 

— Kamile, mes pripirkom maisto vien tik tau, - tarė mama, iš 
storgalio atsikąsdama kriaušės. - Suvalgyk bent bananą. 

- Ir bananą, - kvailai šyptelėjusi, Geila nudrožė į virtuvę. 

— Kamile, noriu tavęs atsiprašyti dėl vakarykščio poelgio, - 
prašneko Alenas. - Amai dabar pereinamasis amžius. 

— Šiaip ji labai lipšni, - pridūrė mama. - Paprastai tokia meili, 
bet kartais truputį išeina iš vėžių. 

- Ir ne truputį, - atrėžiau. - Ne juokai, kai trylikametė pakelia 
tokį skandalą. Mane net šiurpas nukrėtė. 

Parodžiau, kad parvažiavau iš Čikagos: labiau pasitikinti savi- 
mi, kur kas įžūlesnė. Man atlėgo širdis. 

— Taip, bet ir tu tokio amžiaus nebuvai iš romiųjų. 

Nesupratau, ką ji turi omenyje: pjaustymąsi, raudas mirus se- 
seriai ar anuometį nežabotą lytinį gyvenimą. Nenorėjau aiškintis, 
linktelėjau, ir tiek. 

— Ką gi, tikiuosi, kad ji nusiramino, - užbaigiau kalbą ir pasi- 
kėliau ketindama išeiti. 

— Būk gera, Kamile, dar pasėdėk, - laibu balsu paprašė Alenas, 
šluostydamasis lūpų kampelius. - Papasakok mums apie Vėjų 
miestą. Paskirk mums menką valandėlę. 

— Vėjų mieste viskas gerai. Darbas sekasi, visi giria. 

— Už ką? - Alenas palinko į priekį ir susinėrė rankas ant krū- 
tinės, lyg paleidęs sąmojį. 

— Na, dabar rašau apie gana garsias bylas. Šiais metais išspaus- 


dinau keletą straipsnių apie tris žmogžudystes. 

- Bene tai gerai, Kamile? - mama nustojo krimsnoti kriau- 
šę. - Negaliu suvokti, iš kur tas tavo polinkis į baisybes. Rodos, 
pati savo gyvenime jau nemažai esi jų patyrusi, o vis lyg tyčia dar 
ieškai, - nusijuokė ji: juokas buvo lengvas kaip vėjo nešamas oro 
balionėlis. 

Geila grįžo, nešina kava ir bananu, juokingai įspraustu į du- 
benėlį. Jai išeinant pro duris, pasirodė Ama lyg saloninėje dviejų 
veikėjų komedijoje. Pabučiavo motinai į skruostą, pasisveikino 
su Alenu ir atsisėdo priešais mane. Paskui pastalėje spyrė man į 
koją ir nusijuokė. Ak, čia tu? 

- Atsiprašau, Kamile, kad vakar taip negražiai elgiausi, - tarė 
Ama. - Juk mudvi gerai pažįstame viena kitą. Tiesiog dabar man 
pereinamasis laikotarpis, - ji dirbtinai nusišypsojo. - O štai dabar 
mes visi ir vėl drauge. Tu - Pelenė, o aš - bjaurioji netikra sesuo. 
Suvestinė sesuo. 

- Tau nieko negalima prikišti, aukseli, - paprieštaravo Alenas. 

— Bet Kamilė gimė pirma. O pirmagimiai visada geriausi. Da- 
bar, kai ji grįžo, jūs mylėsite ją labiau už mane? - paklausė Ama 
lyg juokaudama, bet, belaukiant mamos atsakymo, jai paraudo 
skruostai. 

- Ne, - ramiai atsakė Adora. 

Geila pastatė priešais Amą lėkštę su kumpiu, kurį mergina 
ėmė laistyti medumi, piešdama nėrinių ratelius. 

— Vadinasi, mylite mane, - tęsė Ama, kimšdama kumpį. 
Tvokstelėjo nemalonus mėsos ir medaus kvapas. - Būtų smagu, 
jei kas nors mane būtų nužudęs. 

- Ama, liaukis paisčiusi niekus, - perbalo mama. Jos pirštai 
suvirpėjo ties akimis, bet tučtuojau nusviro, ir ji padėjo rankas 
ant stalo. 

— Tuomet man niekada nereiktų jaudintis. Po mirties žmogus 


atrodo idealus. Kaip princesė Diana. Dabar visi ją myli. 

— Ama, tu pati mėgstamiausia mokykloje, o namie - pati 
brangiausia. Neburnok. 

Ama dar sykį spyrė pastalėje man į koją ir patenkinta nusišyp- 
sojo, lyg pagaliau sutvarkiusi labai svarbų reikalą. Persimetė per 
petį savo apdaro kraštą, ir aš susivokiau, kad ji vilkėjo ne chalatu, 
o buvo išmaniai apsisiautusi melsva paklode. Mama irgi tai pa- 
stebėjo. 

- Ama, kaip tu čia dabar išsičiustijai? 

— Tai mergelės apdaras. Šiandien mes einame į mišką vaidinti, 
aš atliksiu Žanos d'Ark vaidmenį, o draugės mane sudegins. 

— Tu nieko panašaus nedarysi, vaikeli, - atkirto mama, atim- 
dama iš Amos medų, kol ši dar nespėjo įkišti į jį kumpio. - Nu- 
žudytos dvi tavo vienmetės, ir tu dar ketini eiti į mišką vaidinti? 

Gūdžiam miške vaikai padūkę žaidžia, slaptais žaidimais susi- 
gundę, prisiminiau kadaise atmintinai mokėto vaikiško eilėraščio 
pradžią. 

- Nesijaudink, nieko mums neatsitiks, - šleikščiai nusišypsojo 
Ama. 

— Niekur neisi iš namų. 

Ama smeigė šakutę į kumpį ir patyliukais nusikeikė. Mama 
atsigręžė į mane iškėlusi galvą, ir jos vedybinio žiedo briliantas 
tvykstelėjo man į akis nelyginant šviesos signalas SOS. 

- Kamile, o gal būtų neblogai surengus ką nors malonaus, 
kol esi čia? - paklausė ji. - Galėtume suruošti pikniką vejoje už 
namo. Arba pasivažinėti kabrioletu, nulėkti į Vudberį pažaisti 
golfo. Geila, būk gerutė, atnešk šaldytos arbatos. 

- Būtų labai smagu. Tik man reikia išsiaiškinti, ar ilgai dar teks 
čia užsibūti. 

- Taip, mums irgi būtų pravartu žinoti. Be abejo, gali čia viešė- 
ti kiek tinkama, - pridūrė ji. - Bet mums būtų ne pro šalį žinoti, 


kad galėtume planuoti savo gyvenimą. 

- Žinoma. 

Atsikandau banano, bet jis buvo visiškai be skonio, lyg nepri- 
nokęs. 

- O gal mudu su Alenu kitais metais atvažiuosim į Čikagą. 
Niekada ten nesam buvę. 

Mano ligoninė buvo už pusantros valandos kelio nuo miesto. 
Mama atskrido į O'Haros oro uostą ir iš ten važiavo taksi. Sumo- 
kėjo 128 dolerius, su arbatpinigiais - 140. 

- Irgi neblogai. Čikagoje yra puikių muziejų. Ir ežeras tikriau- 
siai tau patiktų. 

— Vargu ar dabar galėčiau mėgautis vandens telkiniais. 

- Arjau seniai? - paklausiau, nors atsakymą jau žinojau. 

— Nuo to laiko, kai žudikas nuskandino upelyje aną mergaitę, 
Enę Neš, - ji sriubtelėjo arbatos. - Supranti, juk tai man gerai 
pažįstama. 

Ama suinkštė ir ėmė muistytis ant kėdės. 

— Juk ji nenuskendo, - nesutikau suvokdama, kad mama tik- 
riausiai nepakęs mano patikslinimų. - Ji buvo pasmaugta. Paskui 
mirė įmesta į upelį. 

- Ir dar Kinų mergaitė. Abi buvo tokios mielos. Labai mielos. 

Susimąsčiusi nukreipė žvilgsnį į tolį, ir Alenas uždėjo jai delną 
ant rankos. Ama pašoko, suinkštė kaip šunytis ir nukūrė laiptais 
aukštyn. 

- Vargšelė, - atsiduso mama. - Dabar jai beveik taip pat skau- 
du kaip ir man. 

— Tikriausiai, juk ji kasdien susitikdavo su tomis mergaitė- 
mis, - nenoromis pritariau. - O kaipgi tu galėjai jas pažinoti? 

- Vind Gapas nedidelis, man regis, pati puikiai žinai. Tokios 
mielos, gražios mergaitės buvo. Tikros gražuolės. 

— Bet tujų gerai nepažinojai. 


- Pažinojau. Labai gerai pažinojau. 

— Kaip? 

— Kamile, liaukis. Aš tau sakiau, kad man liūdna ir neramu, o 
tu, užuot mane užjautusi, puoli kaip žvėris. 

— Vadinasi, tu davei įžadą, kol gyva, nežiūrėti į vandenį? 

Mama kostelėjo. 

— Veržiau užsičiaupk, Kamile. 

Ji suvyniojo likusią kriaušę į servetėlę, tarytum suvystė, ir išėjo 
iš valgomojo. Alenas išsekė iš paskos maniakiškai švilpaudamas 
nelyginant pianistas, kuris akompanuoja nebyliam filmui, suteik- 
damas jam daugiau jausmingumo. 

Mama išgyvena visas tragedijas, vykstančias pasaulyje, ir tai 
labiausiai mane dirgina. Ji kremtasi dėl visų nelaimingųjų, netgi 
tų, kurių kaip gyva nebuvo mačiusi. Verkia, žiūrėdama pasaulio 
naujienas. Jai skaudu matyti žmogaus žiaurumą. 

Po Merianos mirties ji ištisus metus nekėlė kojos iš miega- 
mojo. Jis prašmatnus: lova su baldakimu, didumo sulig laivu, tu- 
aletinis staliukas, nustatytas gausybe matinio stiklo kvepalų bu- 
teliukų. Grindys tokios įspūdingos, kad jas fotografavo ne vienas 
interjero Žurnalas: pagamintos iš gryno dramblio kaulo plokš- 
telių, atrodė, lyg iš apačios apšviestų kambarį. Tas kambarys ir 
dekadentinės grindys keldavo man neapsakomą baimę, juolab 
kad į jį man buvo draudžiama įeiti. Kas savaitę mamą lankyda- 
vo tokie svarbūs asmenys kaip Trumenas Vinslovas, Vind Gapo 
meras, atnešdavo gėlių ir klasikinių romanų. Jiems einant pro 
duris pas mamą, spėdavau pro tarpelį dirstelėti į vidų. Mama, 
apsivilkusi gėlėtu peniuaru, visada gulėdavo lovoje, atsirėmusi į 


pagalvių kalną. Man niekad nebuvo leidžiama jos lankyti. 

Karis nurodė atsiųsti straipsnį ne vėliau kaip po dviejų dienų, o 
aš vis dar menkai ką žinojau. Sėdėdama savo kambaryje ant lo- 
vos, mėšlungiškai sunėrusi rankas ant krūtinės, stengiausi darnia 
seka sudėlioti visus žinomus faktus. Niekas nematė, kaip pernai 
rugpjūtį buvo pagrobta Enė Neš. Ji dingo, ir tiek, o po dešimties 
valandų už kelių kilometrų Folzo upeliūkštyje buvo aptiktas jos 
kūnas. Ji buvo pasmaugta praėjus maždaug keturioms valandoms 
po pagrobimo. Dviračio niekas nerado. Piršosi išvada, kad žu- 
dikas buvo jai pažįstamas. Būtų sunku pagrobti besispyriojantį 
vaiką su dviračiu, nesukeliant triukšmo vidury ramios gatvės. 
Gal mergaitė mačiusi jį bažnyčioje, o gal jis gyvena kaimynystėje? 
Žmogus, kurio nedera bijoti. 

Bet jeigu pirmoji žmogžudystė įvykdyta imantis visų atsargu- 
mo priemonių, kodėl Natalė pagrobta vidury dienos, matant jos 
draugui? Protu nesuvokiama. Jeigu vietoj Natalės pamiškėje būtų 
atsidūręs Džeimsas Kepisis, jeigu jis būtų ten nubėgęs, užuot bai- 
liai šildęsis saulutėje, ar jis būtų netekęs gyvybės? O gal žudikas 
medžiojo ne ką kitą, tik Natalę Kin? Ji taip pat ilgai neatsirado: 
praslinko daugiau nei dvi paros, kol jos kūnas atsidūrė Didžiojo- 
je gatvėje, įspraustas į siaurą trisdešimties centimetrų tarpą tarp 
grožio salono ir ūkinių prekių parduotuvės. 

Ką matė Džeimsas Kepisis? Tas berniukas man buvo mįslė. 
Vargu ar jis melavo. Bet vaikai kitaip nei suaugusieji išgyvena 
baimę. Berniukas išvydo pabaisą, ir toji tapo pikta pasakų ra- 
gana, žiauria sniego karaliene. O gal žudikas buvo panašus į 
moterį? Gal tai buvo koks ilgaplaukis dilba, transvestitas, her- 
mafroditas? Moterys taip nežudo, to dar nėra pasitaikę. Serijines 
žudikes galima suskaičiuoti vienos rankos pirštais, o žudydavo 
jos beveik visada vyrus - paprastai keršydamos už neištikimybę. 

Bet merginų nė nesikėsinta žaginti, ir tai irgi neatitiko įprastos 
schemos. 

Nesuvokiama, kodėl žudikas pasirinko kaip tik tas paaugles. 
Jei būčiau nežinojusi, kaip buvo pagrobta Natalė Kin, galėčiau 
manyti, kad joms tiesiog nepasisekė. Bet jeigu Džeimsas Kepisis 
nemelavo ir jeigu žudikas atsekė paskui ją į parką, iš anksto nu- 
matęs ją pagrobti, - vadinasi, ir Enė nebuvo atsitiktinė auka. Nei 
viena, nei kita nebuvo tokia gražuolė, kad sukurstytų nežabotą 
aistrą. Kaip sakė Bobas Nešas, gražiausia buvo Ešlė. Natalė buvo 
turtingų tėvų, neseniai atvykusių į Vind Gapą. Enė buvo iš vidu- 
rinės klasės, tik žemiausio lygio, o Nešų giminė nuo seno gyveno 
Vind Gape. Merginos nebuvo draugės, pasak Vikerio, jas siejo 
vienintelis bruožas - įgimtas žiaurumas. Gali būti, kaip tvirtina 
Ričardas Vilisas, žudikas — tiesiog prašalaitis, atvykęs pakelei- 
vingais sunkvežimiais. Ar iš tikrųjų Vilisas taip mano? Netoliese 
yra greitkelis, kuriuo į Memfį dunda prekiniai sunkvežimiai. Bet 
prašalaičiui būtų sunku nepastebimam gyventi miestelyje devy- 
nis mėnesius, o aplinkiniuose miškuose dar nieko nerasta. Net 
žvėrių ten nėra - juos seniai išnaikino medžiotojai. 

Jaučiau, kaip galvoje jaukiasi mintys, slopinamos senų prie- 
tarų ir išankstinių nuostatų. Staiga man kilo neįveikiamas noras 
kaip į darbą: surenka medžiagą, sudėlioja, kaip pridera, pasirašo 
ir pateikia. Man reikia mąstyti taip pat. 

Nedegdama šviesos, išsimaudžiau vėsiame vandenyje. Paskui 
atsisėdau ant vonios krašto ir mikliai išsitryniau kūną mamos 
losjonu. Jausdama, kaip krūpčioja širdis, braukiant per rumbus 
ir randus. 

Apsivilkau šviesias medvilnines kelnes ir marškinius ilgomis 
rankovėmis ir aukšta apykakle. Susišukavusi pažvelgiau į veid- 


rodį. Nors ir kaip susižalojusi kūną, iš veido vis dėlto atrodžiau 

graži. Ne kuo nors ypatingu, o apskritai taisyklingais ir darniais 
bruožais. Jie galėtų pakerėti bet ką. Didelės mėlynos akys, išsišo- 
vę skruostikauliai, nedidelė nosis. Putlios lūpos šiek tiek nusvi- 
rusiais kampeliais. Manimi galima žavėtis, bet tik apsirengusia 
nuo galvos iki kojų. Jeigu gyvenimas būtų pakrypęs kita vaga, 
gal būčiau pavergusi ne vieną širdį. Apsukusi galvą ne vienam 
įdomiam vyrui. Ištekėjusi. 

Misūrio dangus kaip paprastai buvo skaisčiai mėlynas. Vien 


pagalvojus apie tai, akys pritvino ašarų. 


Ričardą sutikau Brusarų užkandinėje. Jis valgė vaflius be sirupo, 
ant stalo kūpsojo krūvelė aplankų, beveik siekianti jo petį. Aš 
klestelėjau priešais, nežinia kodėl jausdamasi laiminga, saugi ir 
nusiteikusi atviram pokalbiui. 

Jis nusišypsojo pažvelgęs į mane. 

- Labas, panele Priker. Gal norite skrebučių? Kiekvieną sykį, 
kai čia ateinu, prašau, kad neneštų skrebučių. Veltui. Matyt, jie 
neturi kur dėti. 

Paėmiau skrebutį, užtepiau sviesto. Jis buvo toks šaltas ir kie- 
tas, kad, vos atsikandus, ant stalo pabiro trupiniai. Sušlaviau juos 
po lėkšte ir prašnekau apie tai, kas man rūpėjo. 

— Klausykit, Ričardai. Pasikalbėkim atvirai. Gal net tik tarp 
mūsų. Aš visai susipainiojau. Nesugebu objektyviai vertinti pa- 
dėties. 

Jis paplojo per aplankus ir pamosavo geltonu bloknotu. 

- Oaš galiu pagal dokumentus objektyviai vertinti padėtį bent 
jau nuo 1927-ųjų. Nežinia, kur dingo kiti, iki 1927-ųjų. Tikriau- 
siai kokia nors sekretorė išmetė, tvarkydama archyvus. 


— Pagal kokius dokumentus? 

— Nagrinėju dokumentus apie nusikaltimus, įvykdytus Vind 
Gape, kriminalinę praeitį, - atsakė jis, trenkdamas ant stalo ap- 
lanką. - Ar žinot, kad 1975 metais Folzo pakrantėje, visai netoli 
tos vietos, kur žuvo Enė Neš, buvo rastos dvi paauglės per riešus 
supjaustytomis venomis? Policija paskelbė, kad tai savižudybė. 
Esą mergaitės buvusios „pernelyg artimos pagal savo amžių, įtar- 
ta, kaip manoma, susijusios homoseksualiniais ryšiais“. Bet peilio 
nerasta. Keista. 

- Vienos jų pavardė buvo Marej. 

— Aha, vadinasi, jūs žinote. 

— Prieš pat žūtį ji pagimdė. 

— Taip, mergaitę. 

— Tai buvo Fėja Marej. Ji lankė tą pačią vidurinę kaip ir aš. Visi 
ją pravardžiavo Miško fėja. Po pamokų ji eidavo su berniukais į 
mišką, ir ten jie paeiliui ją tratindavo. Fėjos motina nusižudė, o 
ji šešiolikos metų jau buvo pergulėjusi mokykloje su visais ber- 
niukais. 

— Ką tai turi bendra? 

- Įrodymas, kad ji nebuvo lesbietė. Obuolys nuo obels netoli 
rieda, ar ne? Jeigu ji nebūtų gulėjusi su berniukais, niekas nebūtų 
kreipęs į ją dėmesio. Bet Fėja gulėdavo. Taigi, ji buvo ne lesbie- 
tė, o padraika. Niekas nenorėjo su ja draugauti. Toks jau Vind 
Gapas. Nuo kaimyno nieko nenuslėpsi. Visi žinome vienas kito 
paslaptis. 

— Gražus gyvenimas. 

— Taip. Ką galėtumėte apie tai pasakyti? 

- Jau pasakiau. 

Nejučia nusijuokiau ir pati nustebau. Įsivaizdavau siunčian- 
ti Kariui straipsnį: „Policija neranda nusikaltėlio, bet mano, kad 


Vind Gape - gražus gyvenimas.“ 

— Kamile, sudarykim sandėrį. Aš pasakysiu jums savo nuo- 
monę, kuria galėsite remtis rašydama straipsnį, o jūs man smul- 
kiai papasakosite apie vietinius žmones. Man reikia kuo geriau 
pažinti šitą miestelį, o Vikeris nieko nesako. Jis... lyg bijo pra- 
sitarti. 

- Aš noriu išgirsti jūsų oficialią nuomonę. Bet iš pradžių pa- 
dirbėkime draugiškai. Aš nepaskelbsiu nė vieno jūsų žodžio, kol 
man neleisite. O jūs galite naudotis viskuo, ką jums papasakosiu. 

Nelabai sąžiningas sandėris, bet nieko geresnio negalėjau su- 
galvoti. 

— Ką jūs norite sužinoti? - nusišypsojo Ričardas. 

- Arjūs tikrai manote, kad žudikas ne vietinis? 

— Ar spaudai? 

- Taip. 

— Neatmetame tokios galimybės, - jis sukramtė paskutinį vaf- 
lio gabaliuką ir susimąstė įsmeigęs žvilgsnį į lubas. - Mes ieškome 
nusikaltėlio tarp vietinių gyventojų, bet neatmetame galimybės, 
kad žudikas galėtų būti koks nors prašalaitis. 

— Vadinasi, neturite jokių įkalčių. 

Jis šyptelėjo ir patraukė pečiais. 

— Aš pasakiau jums savo nuomonę. 

— Puiku, tik tarp mūsų: jūs neturite jokių įkalčių, ar ne? 

Jis keliskart tarkštelėjo lipniu sirupo butelio kamšteliu, kryž- 
mai sudėjo lėkštėje šakutę ir peilį. 

— Čia kalbant, čia paliekant, norėčiau paklausti: ar jūs, Kamile, 
tikrai manote, kad tai kokio prašalaičio darbas? Juk jūs - krimi- 
nalinės kronikos reporterė. 

— Nemanau, - atsakiau netikėtai susijaudinusi, stengdamasi 
nežiūrėti į priešais gulinčios šakutės dantis. 


- Turit galvą. 

- Vikeris sakė, kad, jūsų nuomone, žudikas - ne vietinis, šiaip 
koks žmogus, atvažiavęs čia pakeleivingu automobiliu. 

— Et, po velnių, aš taip sakiau prieš devynis mėnesius, kai pir- 
mąsyk čia atsidūriau. O jisai vis kartoja mano žodžius, lyg norė- 
damas įrodyti, koks aš neišmanėlis. Mudviem su Vikeriu neleng- 
va bendrauti. 

- Arjūs įtariate ką nors? 

— Norėčiau pakviesti jus šią savaitę į barą kuo nors pasivaišin- 
ti. O jūs papasakotumėte man apie visus savo pažįstamus Vind 
Gapo gyventojus. 

Jis paėmė sąskaitą, nustūmė prie sienos butelį su sirupu. Ant 
stalo liko sirupo ratilas. Nejučia brūkštelėjau per jį pirštu ir priki- 
šau pirštą prie lūpų. Iš po marškinėlių rankovės pasirodė randais 
išmarginta ranka. Ričardas pakėlė akis, ir aš vos spėjau paslėpti 


rankas po stalu. 


Man buvo vieni niekai iškloti Ričardui viską, ką žinau apie Vind 
Gapo gyventojus. Nejaučiau miesteliui pernelyg didelės meilės. 
Čia mirė sesuo, čia pradėjau pjaustytis. Slogus miestelis, kur kas- 
dien susiduri su nemėgstamais žmonėmis. Tais, kurie kiaurai 
tave pažįsta. Gyvenimas čia palieka savo žymes. 

Nors iš pažiūros žmonės elgėsi su manimi kaip niekad gražiai. 
Už tai turiu būti dėkinga mamai. Čia visi ją myli, ji - nelyginant 
miestelio puošmena, gražiausia ir žaviausia moteris, kada nors 
gyvenusi Vind Gape. Jos tėvai, mano seneliai, kiaulių fermos ir 
pusės visų aplinkinių namų savininkai, nuo mažens diegė ma- 
mai tas pačias gyvenimo taisykles, kaip ir darbininkams: negerti, 
nerūkyti, nesikeikti, eiti į bažnyčią. Galiu tik įsivaizduoti, koks 


jiems buvo smūgis, kai sužinojo, kad septyniolikmetė duktė nėš- 

čia. Kažkoks vaikinas iš Kentukio, su kuriuo mama susipažino 
bažnyčios vasaros stovykloje, apsilankė per Kalėdas ir padovano- 
jo jai mane. Mano seneliai taip siuto, kad, didėjant mamos pilvui, 
jiems radosi piktybiniai augliai, kurie, man gimus, po kelių mė- 
nesių nuvarė juos į kapus. 

Seneliai turėjo draugų Tenesyje, ir, kol dar gulėjau lopšyje, 
Adorai ėmė mergintis jų sūnus, lankytis beveik kas savaitgalį. Įsi- 
vaizduoju, koks keistas buvo tas merginimasis. Alenas, išlygintas 
ir iškrakmolytas, postringauja apie orą. Mama, vieniša, pirmąsyk 
gyvenime pasijutusi palikta likimo malonei, trokšta ištekėti už 
gero vyro, juokiasi iš... jo sąmojų? Abejoju, ar Alenas bent kar- 
tą pajuokavo per savo gyvenimą, bet mama tikriausiai rasdavo 
dingstį mergiškai pakikenti, kad jis būtų patenkintas. O kur aš 
buvau tuo metu? Ko gero, kokiame nors atokiame kambaryje, 
sūpuojama kambarinės, kuriai Adora, atsilygindama už triūsą, 
įsprausdavo į saują kokius penkis dolerius. Įsivaizduoju, kaip 
Alenas piršosi mamai, dirsčiodamas per petį ar glostydamas va- 
zone pasodintą gėlę, kad nereiktų žiūrėti jai į akis. Mama man- 
dagiai sutiko, paskui įpylė jam arbatos. Galbūt juodu pakštelėjo 
vienas kitam į lūpas. 

Šiaip ar taip, tuo metu, kai mokiausi kalbėti, jie jau buvo vedę. 
Apie savo tėvą nieko tikra nežinau. Mano gimimo liudijime įra- 
šytas pramanytas asmuo: Niumanas Kenedis, atsižvelgiant į ma- 
mos mėgstamiausią aktorių ir prezidentą. Ji nenorėjo pasakyti 
man jo tikrojo vardo, kad neieškočiau. Nieku gyvu, turėjau tėvu 
laikyti Aleną. Tai buvo keblu, nes, po vestuvių prabėgus aštuo- 
niems mėnesiams, mama susilaukė kūdikio nuo Aleno. Ji buvo 
dvidešimties, jis - trisdešimt penkerių, paveldėjęs tėvų kapita- 
lą, kurio jai nereikėjo, nes turėjo į valias savo pinigų. Nei vie- 


nas, nei kitas gyvenime niekad nebuvo dirbę. Vėliau apie Aleną 

beveik nieko nauja nesužinojau. Kadaise jis dalyvaudavo žirgų 
lenktynėse, turėjo apdovanojimų, bet vėliau atsisakė sporto pa- 
taikaudamas Adorai: ji amžinai dėl jo jaudindavosi. Jis dažnai 
sirguliuoja, tačiau, net būdamas visiškai sveikas, nekelia kojos iš 
namų. Labai daug skaito apie pilietinį karą ir, regis, džiaugiasi, 
kad vietoj jo visada kalba mama. Jis lėtas ir lėkštas. Be kita ko, 
Adora niekada nesistengė pagerinti mudviejų santykių. Buvau 
laikoma Aleno dukterimi, bet jis manęs neįdukrino, ir aš visada 
kreipdavausi į jį tik vardu. Alenas nesuteikė man savo pavardės, 
o ašjo ir neprašiau. Pamenu, vaikystėje kartą bandžiau pavadinti 
jį tėčiu, bet jis taip nustėro, kad daugiau tokių klaidų nebedariau. 
Tiesą pasakius, man rodos, ir Adora pageidauja, kad mes būtume 
svetimi vienas kitam. Ji trokšta, kad namie visus santykius maz- 
gytų viena. 

Taip, jiems gimė duktė. Meriana buvo miela, bet ligota. Nuo 
pat gimimo dienos ją kamavo dusulys, naktimis jai trūkdavo 
oro, ji išblykšdavo, veidą išmušdavo dėmės. Girdėdavau, kaip ji 
švankščia kitame koridoriaus gale, savo kambaryje, šalia mamos 
miegamojo. Užsidegdavo šviesa, pasigirsdavo švelnus burkavi- 
mas, kartais verksmas, riksmai. Nuolatinės kelionės greitosios 
pagalbos automobiliu į Vudberį, už keturiasdešimties kilometrų 
nuo Vind Gapo. Vėliau sutriko virškinimas, ji sėdėdavo ligoninės 
lovoje, pakuždomis šnekėdama su savo lėlėmis, o mama maitin- 
davo ją, prijungtą prie lašelinės, pro zondą. 

Tuo metu mama pešiodavo sau blakstienas. Negalėdavo susi- 
tvardyti nepešiojusi. Paskui ant stalo likdavo krūvelės plaukelių. 
Aš vadindavau juos stebuklingais lizdeliais. Pamenu, kartą apti- 
kau dvi ilgas šviesias blakstienas, prikibusias prie kojos, ir ilgai 
laikiau jas lovoje šalia pagalvės. Naktį kutendavau jomis skruos- 


tus ir lūpas, kol vieną dieną pabudusi jų neberadau. 


AŠTRŪS PJŪVIAI 97 


Kai pagaliau sesuo mirė, man savotiškai atlėgo širdis. Rodės, 
ji atėjo į šį pasaulį nepasiruošusi, pernelyg silpna grumtis su jo 
negandomis. Žmonės guodė mamą sakydami, kad Dievas pasi- 
šaukė Merianą, bet ji gedėjo, kaip gedėjusi. Gedi ligi šiolei, tai jos 


pašaukimas. 


Neturėjau nė menkiausio noro sėsti į savo automobilį, melsvą, 
paukščių apterštą, įkaitusiomis odinėmis sėdynėmis, tad nuta- 
riau pasivaikščioti po miestą. Didžiojoje gatvėje, beeinant pro 
paukštienos parduotuvę, kur kaip tik buvo iškraunama vištiena, 
atvežta iš Arkanzaso paukštyno, į nosį tvokstelėjo šviežienos kva- 
pas. Vitrinoje kabojo keliolika begėdiškai plikų paukščių, apačio- 
je mėtėsi keletas baltų plunksnų. 

Daugmaž gatvės gale, kur Natalė buvo radusi laikiną amžino- 
jo poilsio vietą, pamačiau Amą su trimis draugėmis. Jos rinkosi 
oro balionėlius ir suvenyrus, tiesą pasakius, trys draugės stovėjo 
sargyboje, o mano suvestinė sesuo tuo metu paėmė dvi žvakes, 
gėlių puokštę ir meškutį, viską sukrovė į didelę rankinę, o mešku- 
tį paėmė į ranką. Paskui merginos susikabino už rankų ir pašai- 
piai juokdamosi nustraksėjo mano pusėn. Sustojo tik pribėgusios 
prie pat manęs - nuo jų dvelkė stipriais kvepalais, kurių mėginiai 
įdedami į kai kuriuos žurnalus. 

— Matei, ką mes padarėm? Gal parašysi į laikraštį? - kvatoda- 
ma suspigo Ama. Pykčio dėl žaislinio namelio kaip nebūta. Vai- 
kiški nikiai, be abejo, skirti tik tėvams. Suknelę palikusi namie, 
dabar ji vilkėjo trumpu sijonėliu ir trumpa berankove palaidi- 
nuke, avėjo platforminiais sandalais. - Jei rašysi, nepamiršk, kad 
mano tikras vardas - Amitė Adora Krelin. Klausykit, čia mano... 


sesuo. Iš Čikagos. Pavainikė, - Ama suraukė antakius, ir jos drau- 

gės sukikeno. - Kamile, tai mano mieeeeeliausios draugės, bet 
apie jas geriau nerašyk. Čia aš svarbiausia. 

- Svarbiausia, nes garsiausiai rėkauja, - dusliu balsu įsiterpė 
mažiausioji gelsvais plaukais. 

- Ir jos papai didžiausi, - pridūrė kita, geltonplaukė. 

Trečioji, rudaplaukė, suspaudė Amai kairę krūtį. 

— Čia daugiau vatos nei krūties. 

- Atsiknisk, Džodse, - atrėžė Ama, lyg sudrausdama katę, ir 
skėlė jai antausį. Merginos veidą išmušė raudonos dėmės, ir ji 
sukuždėjo: - Atsiprašau. 

— Apskritai, sesut, ko tu kišiesi? - paklausė Ama, įsmeigusi 
akis į meškutį. - Ko rašinėji apie mergiščias, kurių niekas ir nepa- 
stebėdavo, kai buvo gyvos? Žuvo ir iškart pagarsėjo. 

Dvi draugės dirbtinai nusijuokė, trečioji vis dar stovėjo nudel- 
busi akis. Ant šaligatvio nutiško ašara. 

Man buvo ne naujiena tokios akiplėšiškos paauglių kalbos. Tai 
buvo lyg pamoka draugėms, kad žinotų savo vietą. Man iš dalies 
patiko tas spektaklis, vis dėlto man knietėjo užstoti taip bjauriai 
sesers pažemintas Natalę ir Enę. Tiesą pasakius, aš taip pat pavy- 
dėjau Amai. (Vadinasi, jos antras vardas - Adora?) 

— Dievaži, Adora nelabai džiaugtųsi perskaičiusi, kad jos duk- 
tė vogė daiktus, suneštus klasės draugės atminimui pagerbti, - 
prikišau. 

- Bendraklasė - tai ne draugė, - atrėžė aukštesnioji mergina 
ir apsižvalgė, lyg tikėdamasi, kad draugės jai pritars: žiū, kokia 
kvaila ta moteriškė. 

- Et, Kamile, mes tiesiog juokaujam, - įsiterpė Ama. - Man 
labai skaudu. Tokios mielos mergaitės. Tik keistuolės. 

— Išties keistuolės, - pritarė viena draugė. 

- Įsivaizduojate, kas atsitiktų, jeigu jis žŽudytų tik keistuoles? — 


sukikeno Ama. - Šaunu! 

Ašarojanti paauglė pakėlė į ją akis ir šyptelėjo. Ama dėjosi, 
kad jos nemato. 

— Kas toks? - paklausiau. 

- Visi žino, kas tai padarė, - atkirto paauglė dusliu balsu. 

- Natalės brolis. Giminėje vieno apsigimėlio nebūna, - pareiš- 
kė Ama. 

- Jis iš proto kraustosi dėl mažų mergaičių, - niūriai pridūrė 
Džodsė. 

- Jis amžinai ieško dingsties mane užkalbinti, - tęsė Ama. - 
Bent jau Žinau, kad manęs jis nesikėsina nužudyti. Puiku. 

Ji nusiuntė oro bučinį, padavė meškutį Džodsei, apsikabino 
kitas dvi drauges ir patraukė toliau, tyčia užkliudžiusi mane ir 
burbtelėjusi „atsiprašau“. Džodsė nusėlino iš paskos. 

Ama kalbėjo pašaipiai, bet jaučiau, kad ji kupina nevilties ir 
apmaudo. Panašiai nusiteikusi buvo per pusryčius, kai prako- 
šė: Būtų smagu, jei kas nors būtų mane nužudęs. Ama nenorėjo, 
kad kam nors būtų skiriama daugiau dėmesio, nei jai. O juolab 


paauglėms, kurios, gyvos būdamos, negalėjo su ja varžytis. 


Apie vidurnaktį paskambinau Kariui į namus. Jis gyvena pieti- 
niame pakraštyje, airių anklave Maunt Grinvude, darbininkų 
kvartale, iš tėvų paveldėtame name, kur parsigauna iš darbo per 
pusantros valandos. Gyvena su žmona Eiline, vaikų jie neturi. 
Niekada ir nenorėjo turėti, amžinai niurzgia Karis, bet esu ma- 
čiusi, kaip, progai pasitaikius, jis žiūri į bendradarbių mažylius 
ir kaip akimis ryja vaikučius tais retais atvejais, kai tėvai atsiveda 
juos į darbą. Karis ir Eilinė vedė vėlai. Man regis, jau buvo po 
laiko tikėtis vaikų. 

Su Eiline, žavia rudaplauke strazdanota moterimi, jis susipa- 


žino gretimoje automobilių plovykloje, būdamas keturiasdešimt 

dvejų. Vėliau paaiškėjo, kad ji - geriausio vaikystės draugo gi- 
minaitė. Po trijų mėnesių jie susituokė. Kartu gyvena dvidešimt 
dvejus metus. Man patinka, kad Karis mielai pasakoja tą istoriją. 

Eilinė atsiliepė maloniu balsu - man kaip tik to ir reikėjo. „Ži- 
noma, mes dar nemiegam, - nusijuokė ji. Karis triūsiąs prie 4500 
dalių dėlionės, apskleidęs visą svetainę: ji leidusi jam per savaitę 
užbaigti darbą. 

Paskui išgirdau griausmingą jo balsą, net pasirodė, kad dvelk- 
telėjo tabaku. 

- Priker, mergele, kaip sekasi? Kas gero? 

- Viskas gerai. Reikalai juda po truputį į priekį. Tik dabar ga- 
vau oficialų policijos raportą. 

- Ir kas ten sakoma? 

— Nusikaltėlio paieškai sutelktos visos pajėgos. 

- Tfu. Nesąmonė. Reikia sužinoti daugiau. Pasistenk. Ar jau 
kalbėjaisi su tėvais? 

- Dar ne. 

- Pasikalbėk. Jeigu nieko negalėsi išpešti, tegu papasakoja apie 
paaugles. Mums reikia ne sauso policijos raporto, o pasakojimo 
plačiajai visuomenei. Pasikalbėk su kitais tėvais, sužinok, ką jie 
galvoja. Pasiteirauk, ar jie imasi kokių nors papildomų saugumo 
priemonių. Pasišnekėk su spynų ir ginklų pardavėjais, pašniukš- 
tinėk, ar padidėjo apyvarta. Šnektelėk su kunigu, su mokytojais. 
Gal net su dantų gydytoju, pasidomėk, ar sunku išplėšti tiek dan- 
tų, kokių įrankių reikia, ar būtinas patyrimas. Pasišnekėk su vai- 
kais. Kuo daugiau atsiliepimų, kuo daugiau nuomonių. Paruošk 
straipsnį sekmadieniui per visą puslapį, padirbėkim iš peties, kol 
šios temos nenusigriebė kiti laikraščiai. 

Iš pradžių rašiausi jo nurodymus į bloknotą, paskui lioviausi 
ir tik klausiausi, flomasteriu apvedžiodama randus ant dešinės 


rankos. 

- Kitaip sakant, kol neįvyko dar viena žmogžudystė? 

- Be abejo, įvyks dar viena, jeigu policijai žinoma tik tiek, kiek 
tau sakoma. Tas tipas nepasitenkins dviem aukomis, taip nebūna, 
kai žmogžudystės ritualinės. 

Karis nieko neišmano apie jas, bet ryja detektyvus, per savaitę 
po kelias knygeles pageltusiais blizgančiais viršeliais, kurias perka 
artimiausiame skaitytų knygų knygyne. Dvi už dolerį, Priker, čia 
tai bent pramoga. 

— Na, vaikeli, ką sako policija? Ar čia vietinių darbas? 

Regis, Kariui patiko mane taip vadinti, buvau naujokė ir jo 
numylėtoji reporterė. Jis visada šiek tiek pašaipiai kreipdavosi į 
mane tuo vardu, lyg jis būtų nelabai švankus. Įsivaizdavau, kaip 
jis sėdi svetainėje dėliodamas piešinį, Eilinė papsi cigaretę ga- 
mindama Kariui pietus - tunų salotas su marinuotais agurkėliais. 
Jis triskart per savaitę valgo šį patiekalą. 

— Neoficialiai sako, kad vietinių. 

- Velniai griebtų, tegu pareiškia oficialiai. Būtinai pasistenk 
išpešti. Būtų labai gerai. 

- Sužinojau keistų dalykų, Kari. Šnekėjausi su vienu berniuku, 
jis sakėsi buvęs su Natale tuo metu, kai ją pagrobė. Sako, ją pa- 
grobė moteris. 

— Moteris? Negali būti. O ką sako policija? 

— Jokių komentarų. 

— Kieno tai vaikas“ 

- Kiaulių fermos darbininkės. Mielas berniukas. Atrodo, Kari, 
jis labai išsigandęs. 

- Policija juo netiki, priešingai būtum apie tai žinojusi. Ar ne? 

- Tiesą pasakius, vargu. Čia jie labai santūrūs. 

— Viešpatie, Priker, prakalbink juos. Gauk kokį nors oficialų 


pareiškimą. 

- Lengva pasakyti. Regis, man netgi sunkiau todėl, kad esu 
čionykštė. Jie žiūri į mane kreiva akimi manydami, kad atvažia- 
vau šnipinėti. 

- O tu prisimeilink. Juk esi maloni iš prigimties. Ir mama tau 
padės. 

— Mama taip pat ne per daugiausia džiaugiasi mano viešnage. 

Tyla, paskui Kario atodūsis, nuo kurio ėmė spengti ausys. 
Mano dešinė ranka, išmarginta mėlynais randais, buvo panaši į 
kelių žemėlapį. 

— Ar gerai jautiesi, Priker? Ar rūpiniesi savimi? 

Neatsakiau nė žodžio. Staiga man skaudžiai sugnybo širdį. 

— Viskas gerai. Miestas mane nekaip veikia. Jaučiuosi... kaip 
nesava. 

- Neištižk, mergele. Viskas gerai. Viskas bus gerai. O jei pras- 
tai jausies, paskambink man. Padėsiu. 

— Gerai, Kari. 

- Eilinė tau pataria nežiopsoti. Po perkūnais, aš irgi sakau: ne- 


žiopsok. 


ŠEŠTAS SKYRIUS 


Mažuose miesteliuose į barus paprastai eina tam tikro sluoks- 
nio žmonės. Kiekviename vis kitokie. Ten, kur barai pigūs, jų sa- 
vininkai jaučiasi lyg už įstatymo ribų; ten, kur barai aukštesnio 
lygio ir už džino kokteilį plėšia koja primynę, vargingiems žmo- 
nėms tenka gerti namie. Miestelių prekybos centruose, skirtuose 
vidurinei klasei, net alus patiekiamas su keptais svogūnais ir vaiz- 
dingai pavadintais sumuštiniais. 

Vind Gape, laimei, geria visi, todėl baruose lankosi kas tik 
užsimano. Nors miestelis nedidelis, gėrimu vargu ar galėtų ku- 
ris kitas su mumis varžytis. Arčiausiai prie mamos namų buvo 
prašmatni stiklinė dėžė, garsi salotomis ir vyno kokteiliais, vie- 
nintelė Vind Gapo aukščiausios klasės užkandinė. Buvo prieš- 
piečių metas, ir man, vien prisiminus Aleną ir minkštai virtus 
kiaušinius, supyko širdis, tad patraukiau į La Mėre. Mano pran- 
cūzų kalbos žinios siekė tik vienuoliktą klasę, bet, sprendžiant 
iš restorano specializacijos jūros tema, savininkai, matyt, ketino 
jį pavadinti La Mer, Jūra, o ne La Mėre, Motina. Vis dėlto pava- 


dinimas atitiko paskirtį - jame dažnai lankydavosi mama ir jos 

draugės. Joms itin patinka Cezario salotos su vištiena, nors jos ir 
ne prancūziškos, ir ne jūros dovanos. Šiaip ar taip, man nedera 
apie tai spręsti. 

— Kamile! 

Iš kito salės galo prie manęs pribėgo blondinė teniso apran- 
ga, tviskėdama auksiniais vėriniais ir storais žiedais. Tai geriausia 
Adoros draugė Anabelė Gaser, mergautine pavarde Anderson, 
pravarde Enė-B. Ne paslaptis, kad Anabelė nekenčia savo vyro 
pavardės - net tardavo suraukusi nosį. Jai net į galvą neatėjo min- 
tis ištekėjus pasikeisti pavardę. 

— Sveika, pupyte. Tavo mama jau sakė, kad atvažiavai. 

Anabelė, visiškai kitokia nei vargšelė Adoros paniekintoji 
Džekė O'Nil, kuri irgi sėdėjo prie staliuko, iš pažiūros girtutėlė 
kaip ir per laidotuves, pabučiavo man į abu skruostus ir, atsitrau- 

— Kaip visada gražuolių gražuolė. Eikš, pasėdėk su mumis. 
Mes čia gurkšnojam vyną ir plepam. Atjauninsi mūsų draugiją. 

Anabelė atvedė mane prie staliuko, prie kurio sėdėjo Džekė su 
dviem įdegusiomis blondinėmis. Ji kažką vebleno apie savo naują 
miegamojo komplektą ir net nenutilo, kai Anabelė mane pristatė, 
paskui staigiai atsisuko į mane, apversdama vandens stiklinę. 

— Kamile! Tu čia! Kaip malonu tave matyti, širdele! 

Atrodė, kad ji kalba nuoširdžiai. Nuo jos vėl padvelkė kramto- 
mąja guma Juicy Fruit. 

- Ji čia jau penkios minutės, - atsiliepė kita blondinė, įdegu- 
sia ranka nuo stalo nubraukdama vandenį ir ledo gabalėlius. Ant 
dviejų pirštų tvykstelėjo deimantai. 

- Taip, prisimenu. Tu atvažiavai aprašyti žmogžudystes, ne- 
klaužada, - tęsė Džekė. - Adorai tikriausiai nepatinka. Miegi jos 


namuose, o galvoje sukasi bjaurios mintys. 

Prieš dvidešimt metų jos šypsena galbūt atrodė žaisminga. 
Dabar - kaip pamišėlės. 

— Džeke! - išpūtusi akis sudraudė ją kita blondinė. 

— Visos mes miegodavome tame name bjaurių minčių pilno- 
mis galvomis, kai jis priklausė Džojai. O paskui jis atiteko Adorai. 
Namas tas pats, tik šeimininkė kita, nors ir tokia pat kuoktelėju- 
si, - išvebleno ji, pirštais braukdama sau per užausius. Per kos- 
metinės operacijos randus? 

— Tu, Kamile, juk nesi mačiusi savo močiutės Džojos, ar ne? — 
sumurkė Anabelė. 

— Oho, kokia ji buvo, pupyte! - sušuko Džekė. - Ragana, tikra 
ragana. 

- Nejaugi? - paklausiau. 

Tokių dalykų apie močiutę niekada nebuvau girdėjusi. Pasak 
Adoros, ji buvusi griežta, ir tiek. Daugiau nė žodžio. 

— Et, Džekė perdeda, - atrėmė Anabelė. - Paauglės amžinai 
nesutaria su mamomis. Džoja mirė, kai tik Adora baigė mokyklą. 
Jos nespėjo pradėti bendrauti kaip suaugusios. 

Man blykstelėjo vilties kibirkštėlė: gal todėl mudvi su mama 
nesugebėjome suartėti, kad ji neturi patirties. Tačiau ji beregint 
išblėso, Anabelei bepilant vyno į mano taurę. 

— Gerai sakai, Anabele, - pritarė Džekė. - Nėmaž neabejoju, 
kad jei Džoja būtų buvusi gyva, niekas nebūtų pasikeitę. Bent jau 
Džoja nebūtų pasikeitusi. Mėgautųsi suleidusi nagus į Kamilę. 
Prisimenate, kokie ilgi buvo jos nagai? Ji niekada jų nesilakuoda- 
vo. Man tai visada atrodė keista. 

- Pakeisk plokštelę, - nusišypsojo Anabelė: kiekvienas jos žo- 
dis skambėjo kaip sidabrinis varpelis. 

— Manding, Kamilė turi labai įdomų darbą, - paklusniai įsiter- 


pė viena blondinė. 

— Ypač šiuo metu, - pridūrė kita. 

— Aha, Kamile, sakyk, kas tai padarė, - leptelėjo Džekė. 

Ji vėl klastingai nusišypsojo, išpūtė apskritas rudas akis ir nu- 
tilo. Atrodė panaši į atgijusią pilvakalbę lėlę. Juolab kad oda buvo 
įtempta kaip būgnas, o kapiliarai sutrūkinėję. 

Man reikėjo kai kam paskambinti, bet nutariau verčiau pabūti 
su šia kompanija. Ketvertas nukaušusių, nuobodžiaujančių kan- 
džių namų šeimininkių, žinančių visas Vind Gapo paskalas. Ga- 
lima būtų pavadinti tai dalykiniais pietumis. 

- Apskritai man būtų įdomu sužinoti, ką jūs apie visa tai ma- 
note, - pasakiau spėdama, kad ne per dažniausiai klausiama jų 
nuomonės. 

Džekė pasidažė duoną į salotų padažą, ir keli lašai beregint 
nutiško jai ant krūtinės. 

- Na, jūs žinote mano nuomonę. Enės tėtukas Bobas Nešas — 
iškrypėlis. Kiekvienąsyk, kai susitinku su juo parduotuvėje, žiūri 
man į krūtinę. 

— Žiū, kokia krūtinė! - kumštelėjo man į pašonę Anabelė. 

— Aš nejuokauju, jis nepadoriai elgiasi. Jau ketinau pasiskųsti 
Stivenui. 

— Girdėjau labai įdomią naujieną, - pareiškė ketvirtoji blondi- 
nė. Lyg Dana, lyg Diana. Kai Anabelė mus supažindino su Kami- 
le, man tiesiog iškrito iš galvos. 

- Ak, DiAna amžinai nugirsta tokių dalykų, kad iš koto gali 
išvirsti! - sušuko Anabelė, suspausdama man ranką. DiAna įspū- 
dingai patylėjo, lyžtelėjo dantis, įsipylė vyno ir, pakėlusi taurę, 
pažvelgė į mus. 

- Džonas Kinas išsikraustė iš tėvų namų, - paskelbė. 

— Ką? - apstulbo viena blondinė. 


— Juokauji! - sušuko kita. 

— Garbės žodis, - atsiduso trečia. 

- Ir... - pradėjo DiAna, išdidžiai šypsodama lyg televizijos 
žaidimo vedėja, prieš įteikdama laimėjimą, - ...persikraustė pas 
Džuliją Viler. Į namelį ant ratų. 

- Neįtikėtina! - sušuko viena blondinė, lyg Melisa ar Melinda. 

— Na, žinot, dabar jie medų laižo, - nusijuokė Anabelė. - Me- 
reditė jau nesugebės išsaugoti jaunosios panelės Tobulybės vardo. 
Matai, Kamile, - kreipėsi ji į mane, - Džonas Kinas - vyresnysis 
Natalės brolis. Kai jų šeima atsikėlė čionai, visas miestas kraus- 
tėsi dėl jo iš proto. Jis gražuolis. Tikras gražuolis. Džulija Viler 
draugauja su tavo mama ir su mumis. Vaikų ji neturėjo... na, iki 
trisdešimties, o kai sulaukė, pasidarė nepakenčiama. Viena tų 
mamyčių, kurios atžalai nieko nevalia prikišti. Tad, kai Mereditė, 
jos duktė, susidėjo su Džonu, Dieve mano, kokia kilo sumaištis! 
Manėme, kad nebus galo. Mereditė, pirmūnė, skaistuolė, mieste- 
lyje susitinka su Didžiuoju Džonu. Na, o tokio amžiaus jaunuolis 
nedraugauja su mergina, jeigu ji neatsiduoda. Tokių dalykų ne- 
pasitaiko. O dabar jie jaukiai įsitaisė. Reikėtų gauti polaroidą ir 
pakišti po Džulijos automobilio priekinio lango valytuvu. 

— Na, o žinote, ką ji dabar vaizduoja? - įsiterpė Džekė. - Girdi, 
kokios jos gerutės, priglaudė po savo sparneliu gedintį Džoną, 
kad niekas nekvaršintų jam galvos. 

— O kodėl jis pabėgo iš namų? - paklausė Melisa ar Melin- 
da, kuri man pasirodė esanti blaiviausio proto. - Ar nebūtų buvę 
geriau pagedėti drauge su artimaisiais tokiu sunkiu metu? Kam 
reikia slėptis po svetimu sparneliu? 

- Todėl, kad jis - žudikas, - leptelėjo DiAna, ir visos nusikva- 
tojo. 

- Tik pamanykite, Mereditė Viler gyvena su serijiniu žudiku! 


Žavumėlis! - sušuko Džekė. 

Juokas prie stalo ūmai nutrūko. Anabelė žagtelėjusi pažvelgė į 
laikrodį. Džekė, kuri sėdėjo ranka parėmusi smakrą, taip stipriai 
atsiduso, kad trupiniai pabiro iš lėkštės. 

- Negaliu patikėti, kad taip būtų atsitikę, - žiūrinėdama nagus, 
pareiškė DiAna. - Mūsų miestelyje, kur visos užaugome. Žudyti 
mergaites! Kai pagalvoju, man bloga darosi. Garbės žodis, bloga. 

— Laimė, kad mano dukros jau suaugusios, - atsiduso Ana- 
belė. - Manding, mano širdis būtų neišlaikiusi. Vargšelė Adora, 
įsivaizduoju, kaip ji jaudinasi dėl Amos. 

Sekdama damomis, it paukščiai nuo šakos ant šakos strykčio- 
jančiomis nuo vienos temos prie kitos, ryžausi nukreipti kalbą 
nuo Adoros. 

— Nejaugi žmonės tikrai mano, kad Džonas Kinas galėtų būti 
su tuo susijęs? O gal tai tiesiog gandai? - paskutinius žodžius lyg 
spjaute išspjoviau pamiršusi, kad tos moterys gali susidoroti su 
bet kuo, kas joms nepatinka Vind Gape. - Mat vakar kalbėjausi 
su keliomis paauglėmis, ko gero, šeštokėmis ar septintokėmis, ir 
jos man pasakė tą patį. 

Pagalvojau, kad geriau neminėti, jog viena jų buvo mano se- 
suo Ama. 

- Tikriausiai tai buvo tos keturios šviesiaplaukės pajodžar- 
gos, kurios tariasi esančios gražesnės, nei iš tikrųjų yra, - išrėžė 
Džekė. 

— Džeke, mieloji, ar suvoki, su kuo tu dabar šneki? - prikišo 
Melisa ar Melinda, plekštelėdama draugei per petį. 

- Po velnių! Amžinai pamirštu, kad Ama ir Kamilė netgi sa- 
votiškos giminės - skirtingos kartos, ar ne? - nusišypsojo Džekė. 
Už jos pasigirdo pokštelėjimas, ir ji, net nežiūrėdama į kelnerį, 
atkišo taurę. - Kamile, atskleisiu tau vieną paslaptį: tavo mažylė 


Ama - gyva bėda. 

- Esu girdėjusi, kad jos eina į aukštesniųjų klasių vakarėlius, — 
įsiterpė DiAna. - Ir duodasi su berniukais. Išdarinėja tai, ką mes 
išdrįsome daryti tik ištekėjusios... mainais į brangius niekučius, - 
ir ji pasukiojo deimantinę teniso apyrankę. 

Visos nusikvatojo. Džekė net trinktelėjo kumščiais į stalą ne- 
lyginant užsiožiavusi metukų mergaitė. 

-— Bet... 

— Nežinau, ar žmonės iš tikrųjų laiko Džoną žudiku. Tik ži- 
nau, kad jį apklausė policija, - įsikišo Anabelė. - Keista šeimynė- 
lė, kaip kažin ką. 

— O aš maniau, kad jūs artimai draugaujate, - nustebau. - Juk 
jūs buvote pas juos po laidotuvių. Šiukšlės, - pridūriau mintyse. 

— Po laidotuvių pas juos susirinko visa Vind Gapo grietinėlė, - 
atsakė DiAna. - Juk mes negalėjome praleisti tokios progos. 

Ji vėl bandė nusijuokti, bet Džekė su Anabele oriai linktelėjo. 
Melisa-Melinda apsižvalgė, lyg ketindama persėsti prie kito sta- 
liuko. 

— O kur mama? - netikėtai paklausė Anabelė. - Galėjo ateiti. 
Jai būtų į sveikatą. Nuo to laiko, kai visa tai prasidėjo, ji kažkaip 
keistai elgiasi. 

- Ir anksčiau ji keistai elgėsi, - atrėmė Džekė, lyg stengdamasi 
kažką nuryti. Regis, ją pykino. 

— Liaukis, Džeke. 

- Aš nejuokauju, Kamile, paklausyk: dabar, kai tavo mamai 
kažkas darosi, tau būtų geriau grįžti į Čikagą. Ir kuo greičiau, - 
jos veidas nebeatrodė kaip pamišėlės - ji vėl nutaisė orią išraišką. 
Tarytum net nuoširdžiai susirūpino. Ir man vėl ėmė patikti. — 
Dievaži, Kamile... 

- Užsičiaupk, Džeke, - pertraukė ją Anabelė ir paleido jai į 


veidą bandelę, kuri, atšokusi nuo nosies, nukrito ant stalo. 

Kvailas smurto protrūkis. Panašiai pasielgė Di, sviesdamas 
į mane teniso kamuoliuką. Apstulbino ne tiek smūgis, kiek tai, 
kad įmanomas toks dalykas. Džekė tik mostelėjo ranka ir kalbėjo 
toliau: 

— Ką noriu, tą ir sakau: Adora gali pridaryti... 

Anabelė atsistojo ir, iš šono priėjusi prie Džekės, patraukė ją 
už rankos. 

— Džeke, tau reikia išsivemti, - suburkavo ji, bet gana grės- 
mingu balsu. - Tu pasigėrei, ir dabar tau tikrai bus bloga. Eikš, 
palydėsiu tave į poilsio kambarį, paskui geriau jausies. 

Džekė nubloškė jos ranką, bet Anabelė įsikibo dar tvirčiau, ir 
netrukus abi išsvirduliavo. Prie stalo stojo tyla. Sėdėjau išsižiojusi 
iš nuostabos. 

— Nieko baisaus, - prabilo DiAna. - Mes, senutės, kartais pe- 
šamės ne prasčiau nei paauglės. Beje, Kamile, ar girdėjai, mūsų 


mieste, ko gero, greit atsidarys Gap parduotuvė? 


Man nėjo iš galvos Džekės žodžiai: Dabar, kai tavo mamai kažkas 
darosi, tau būtų geriau grįžti į Čikagą. Ar reikia daugiau perspė- 
jimų, kad neščiau muilą iš Vind Gapo? Įdomu, dingsėjo mintis, 
kodėl susipyko jiedvi su Adora? Tikriausiai dėl ko nors svarbes- 
nio, ne vien dėl negauto sveikinimo atviruko. Mintyse užsirašiau: 
užsukti pas Džekę, kai ji išsipagirios. Jei apskritai ji kada nors iš- 
sipagirioja. Beje, aš ne iš tų, kurie kreivai Žiūri į girtuoklius. 

Man dar maloniai svaigo galva, kai, užsukusi į ištisą parą dir- 
bančią pirmosios būtinybės prekių parduotuvę, paskambinau 
Nešams. Atsiliepė mergina, drebančiu balsu tarė „alio ir iškart 
nutilo. Girdėjau kvėpuojant, bet ji neatsakė, kai paprašiau prie 


telefono pakviesti tėtį ar mamą. Paskui, po valandėlės tylos, pa- 

sigirdo tarkštelėjimas ir pypsėjimas. Nutariau išmėginti laimę ir 
nekviesta užeiti į svečius. 

Prie Nešų namo stovėjo senovinis kvadratinis furgonėlis, o ša- 
lia - rudas aprūdijęs pontiakas, vadinasi, tariau sau, ir Bobas, ir 
Betsė namie. Duris atidarė vyresnioji duktė ir, paklausta, ar tė- 
vai namie, neatsakė nė žodžio, tik, nesitraukdama nuo slenksčio, 
spoksojo man į pilvą. Nešų šeimoje visi buvo žemo ūgio. Žinojau, 
kad ši duktė, vardu Ešlė, dvylikos metų, bet atrodė jaunesnė, kaip 
ir tas rubuilis, su kuriuo susidūriau pirmąkart čia atėjusi. Ir elgėsi 
panašiai. Stovėjo čiulpdama plaukų sruogą ir net nemirktelėjo, kai 
pro šalį prabidzeno mažasis Bobis, kuris, pamatęs mane, pratrūko 
inkšti. Paskui bliauti. Po kokios minutės prie durų priėjo Betė Neš, 
iš pažiūros apdujusi kaip ir jos vaikai, o kai prisistačiau, sutriko. 

— Vind Gape nėra dienraščio, - atsiliepė. 

— Taip, bet aš esu iš Čikagos, Daily Post reporterė, - paaiški- 
nau. - Iš pačios Čikagos, Ilinojaus valstijos. 

— Na, laikraščius užsako mano vyras, - atsakė ji, taršydama 
sūneliui šviesius plaukus. 

- Aš nesiūlau nei užsisakyti, nei pirkti ko nors... Ar ponas Ne- 
šas namie? Ar galėčiau su juo šnektelėti? 

Motina su vaikais dingo visu būriu. Po kelių minučių Bobas 
Nešas pakvietė mane į vidų ir įniko kraustyti nuo sofos skalbi- 
nius, kad turėčiau kur atsisėsti. 

— Po šimts, čia velnias ragus nusilaužtų, - suburbėjo jis žmonai 
pavymui. - Atsiprašau, panele Priker, kad namuose tokia netvar- 
ka. Nuo to laiko, kai netekome Enės, visas gyvenimas pakriko. 

- Et, neimkit į galvą, - atsakiau traukdama iš po užpakalio 
vaikiškas apatines kelnaites. - Ir mano namuose ne geriau. 

Tai buvo gryniausias melas. Iš mamos esu paveldėjusi vieną 


savybę - tanatišką valyvumą. Nebent puskojinių nelyginu. Grįžu- 

si iš ligoninės, kurį laiką netgi virindavau įvairius įrankius: žnyp- 
les antakiams pešioti ir blakstienų rietiklius, segtukus ir dantų 
šepetėlius. Savo malonumui. Galiausiai žnyples antakiams pešioti 
teko išmesti. Pernelyg dažnai mąstydavau naktimis apie jų šiltus 
spindinčius galiukus. Šavalka, kas be ko. 

Tikėjausi, kad Betsė Neš dings. Tikrąja šio žodžio prasme. Ji 
buvo tokia trapi, jog, rodės, ims ir išgaruos, ir ant sofos beliks 
nebent lipni dėmė. Bet ji nejudėjo iš vietos, smaigstydama akimis 
tai mane, tai vyrą, net tada, kai mes dar tylėjome. Lyg baimin- 
damasi, kad be jos mūsų pokalbis neįvyks. Vaikai irgi šmirinėjo 
aplink tarsi mažyčiai šviesiaplaukiai vaiduokliukai, lyg aptingę ar 
apkvaišę. Gražesnioji mergaitė atrodė pakenčiamai, bet jaunes- 
nioji, kuri lyg apdujusi įėjo į kambarį, veikiau priminė paršelį ir 
vargu ar kada nors taps širdžių ėdikė - matyt, be saiko kimšo 
pyragaičius. Berniukas buvo iš tų, kurie plempia alų degalinėse: 
keletą tokių, piktų, apsnūdusių, mačiau įvažiuodama į miestą. 

— Pone Nešai, norėčiau truputį daugiau pašnekėti su jumis 
apie Enę. Rašau didelį reportažą, - pradėjau. - Buvote toks ma- 
lonus ir skyrėte man savo brangaus laiko, tikiuosi, ir dabar nepa- 
švkštėsite. 

— Mielai, jeigu tai padėtų šia byla sudominti visuomenę, - at- 
sakė jis. - Ką norėtumėt sužinoti? 

— Kokius žaidimus ji mėgo, kokius valgius? Kaip galėtumėte 
apibūdinti ją keliais žodžiais? Ar ji mėgo vadovauti, ar sekti pas- 
kui kitus? Ar turėjo daug draugų, juolab artimų? Ar jai patiko 
mokytis? Ką ji veikdavo šeštadieniais? - Nešai žiūrėjo į mane iš- 
pūtę akis. - Tai tik pradžiai, - nusišypsojau. 

— Mano žmonai būtų lengviau atsakyti į kai kuriuos klausi- 
mus, - prisipažino Bobas Nešas. - Vaikais daugiausia... rūpi- 


nasi ji. 

Jis pasisuko į Betsę, klostančią ant kelių suknelę. 

— Ji mėgo picą ir Žuvų pirštelius, - prabilo ji. - Gražiai ben- 
dravo su būriu mergaičių, turėjo ir draugių. Suprantate, ką turiu 
omeny? Mėgo žaisti pati viena... 

— Žiū, mama, Barbei reikia drabužėlių, - tarė Ešlė, motinai pa- 
nosėn kišdama nuogą plastikinę lėlę. Niekas nekreipė į ją dėme- 
sio, ji trenkė lėlę ant grindų, ir ši ėmė suktis kaip luoša balerina. 
Ištaikiusi retą progą, Tifanė puolė prie Barbės ir ėmė jai žargstyti 
įdegusias gumines kojas. 

- Ji buvo nepėsčia, vienintelė iš visų vaikų, - pridūrė Nešas. - 
Jei būtų gimusi berniukas, būtų žaidusi futbolą. Bėgiodavo visada 
kaip galvą nutrūkusi, susimušdavo virsdama, paskui vaikščioda- 
vo susibraižiusi, nusėta mėlynėmis. 

— Enė buvo mano balsas, - sukuždėjo Betsė ir nutilo. 

— Kaip tai, ponia Neš? 

— Mėgdavo pašnekėti, išdėdavo viską, ką galvoja. Iš geros va- 
lios. Dažniausiai... — ji vėl nutilo, iš akių buvo matyti, kad su- 
simąstė, tad nieko jai nesakiau. - Žinot, maniau, kad ji kada 
nors bus advokatė arba diskusijų klubų vedėja koledže, arba dar 
ką nors panašaus veiks, nes jai... žodžio pirkti nereikėjo. Kaip 
ir man. Man visada atrodo, kad leptelėsiu kokią nors kvailystę. 
Enė, priešingai, buvo įsitikinusi, kad reikia atsižvelgti į kiekvie- 
ną jos Žodį. 

- Jūs klausėte apie mokslą, panele Priker, - įsiterpė Bobas 
Nešas. - Tai va, ji dažnai nukentėdavo per savo liežuvį. Kar- 
tais mėgdavo pamokyti kitus, ne sykį mokytojai skambinda- 
vo, skųsdavosi, kad ji akis drasko klasės draugams. Truputį 
pasiutusi. 

— Kartais man atrodo, kad ji buvo tiesiog protingesnė už savo 


drauges, - pridūrė Betsė. 

- Taip, ji buvo velniškai protinga, - pritarė Bobas Nešas. — 
Kartais man atrodydavo, kad ji protingesnė už mane. Net ji pati 
tardavosi esanti protingesnė už mane. 

- Mama, pažiūrėk į mane! - sušuko rubuilė Tifanė, kaip nie- 
kur nieko grauždama Barbės koją, paskui, nubėgusi į kambario 
vidurį, ėmė verstis kūliais. 

Ešlė, pagauta aklo pavydo, kad motina žiūri į seserį, suspigusi 
stipriai ją pastūmė. Paskui timptelėjo už plaukų. Tifanė sukliko, 
jos veidą išpylė raudonis. Beregint vėl apsibliovė ir mažasis Bobis. 

-— Tifanė kalta! - suriko Ešlė ir taip pat apsibliovė. 

Mano apsilankymas suardė trapią pusiausvyrą. Ne paslaptis, 
daugiavaikė šeima - smulkaus pavydo šaltinis, o Nešų vaikai gal- 
vomis ėjo ne tik todėl, kad varžėsi tarpusavyje - jie varžėsi ir su 
žuvusia seserimi. Man buvo jų gaila. 

— Betse, - ramiai sumurmėjo Bobas Nešas, suraukęs antakius. 
Ji mikliai griebė mažylį Bobį ir pasikišo po pažastimi, pakėlė nuo 
grindų Tifanę, kita ranka apkabino nepaguodžiamai raudančią 
Ešlę, ir visi keturi dingo iš kambario. 

Bobas Nešas palydėjo juos žvilgsniu. 

— Jau beveik metai, kai mergaitės šitaip elgiasi, - prašneko 
jis. - Kaip mažos. Man rodos, jos trokšta kuo greičiau suaugti. 
Kai netekome Enės, namuose viskas pasikeitė labiau nei... - jis 
pasimuistė ant sofos. - O juk ji buvo kaip suaugusi, žinot? Sa- 
kysit, devynerių metukų, ar ne? Vaikas, ir tiek. Bet ji buvo kaip 
suaugusi. Spėjau, kad jos galvoje sukasi įvairios mintys. Kai 
žiūrėdavome televizorių, pastebėdavau, kas jai juokinga, o kas 
kvaila. Su kitais vaikais būna kitaip. Ką jau kalbėt, net su žmona 
kitaip. O Enę jausdavai. Dievaži... - Bobui Nešui nutrūko balsas. 
Jis atsistojo, nusisuko, atsisuko, vėl nusisuko, pavaikščiojo aplink 


sofą, paskui sustojo priešais mane. - Viešpatie, kaip man sun- 

ku jos netekus! Ką dabar daryti? Kai jos nebėra? - jis skėstelėjo 
ranka, paskui mostelėjo į duris, pro kurias ką tik išėjo žmona su 
vaikais. - Kam gyventi, jei jos nebėra? Ak, po velnių, kas nors 
turėtų rasti tą išgamą, tegu jis man paaiškina: kodėl Enė? Noriu 
suprasti. Visuomet buvau įsitikinęs, kad jai niekada neatsitiks 
nieko bloga. 

Valandėlę tylėjau jusdama, kaip tvinksi pulsas. 

— Pone Nešai, gal kaip tik todėl, kad Enė buvo kaip suaugusi, 
jūsų žodžiais tariant, kad ji buvo tokia stipri asmenybė, kam nors 
kilo noras į ją pasikėsinti. Kaip jūs manote, ar tai neturi ko nors 
bendra? 

Pastebėjau, kad jis sukluso ir, dėdamasis abejingas, klestelėjo 
ant sofos, atsilošė ir skėstelėjo rankomis. 

— Kam galėtų kilti toks noras? 

— Na, girdėjau, kad Enė buvo susipykusi su kaimynais. Lyg 
kaimynų vištą užmušė, ar ne? 

Bobas Nešas pasitrynė akis, įsmeigė žvilgsnį į batus. 

— Viešpatie, kaip žmonėms liežuvis nenudyla! Niekas neįrodė, 
kad tai Enės darbas. Su tais kaimynais ji seniai nesutarė. Tai Džo 
Diukas, gyvena kitoje gatvės pusėje. Jo dukterys vyresnės už Enę, 
dažnai prie jos kibdavo, erzindavo. O kartą pasikvietė pažaisti. 
Nežinia, kas ten iš tikrųjų atsitiko, bet, Enei grįžus namo, jos ėmė 
klykti, kad ji užmušė tą prakeiktą vištą, - jis nusijuokė gūžtelėda- 
mas pečiais. - Ir gerai padarė, jei užmušė, ta višta amžinai kuda- 
kuodavo. 

— Manote, Enė būtų galėjusi taip padaryti, jei kas nors ją įer- 
zintų“ 

— Na, tik kvailys būtų galėjęs erzinti Enę, - atsakė jis. - Ji to 
nemėgo. Ir duodavo atkirtį toli gražu ne kaip panelė. 


- Kaip manote, ar ji pažinojo žudiką? 

Nešas paėmė nuo sofos rausvus marškinėlius, sulankstė ketur- 
linkai kaip nosinę. 

- Anksčiau maniau, kad ne. Dabar manau, kad taip. Manau, 
kad ji nuėjo su pažįstamu žmogum. 

- Kaip jūs manote, tai buvo vyras ar moteris? - paklausiau. 

— Vadinasi, girdėjote, ką pasakoja Džeimsas Kepisis? 

Aš linktelėjau. 

— Na, mergaitė labiau pasitikėtų moterimi, panašia į mamą, 
ar ne? 

Destis, kokia jos mama, - pagalvojau. 

— Vis dėlto manau, kad tai buvo vyras. Neįsivaizduoju, kad 
moteris galėtų padaryti visa tai... mergaitei. Girdėjau, kad Džo- 
nas Kinas neturi alibi. Jam tiesiog knietėjo nužudyti kokią nors 
mergaitę, o Natalė kasdien lindo į akis, jis negalėjo jos pakęsti, 
kartą ėmė ir nužudė tokią pat pajodžargą kaip Natalė. O paskui 
neištvėręs nužudė ir Natalę. 

- Ar tokie gandai sklinda? - paklausiau. 

— Maždaug, manding. 

Staiga tarpduryje išdygo Betsė Neš. Nudelbusi akis, kreipėsi į 
Nešą: 

— Bobai, Adora atėjo. 

Man nejučia sutraukė paširdžius. 

Į kambarį skriete įskriejo mama, padvelkdama jūrą prime- 
nančiais kvepalais. Iš pažiūros ji jautėsi čia kaip namie, kur kas 
patogiau nei ponia Neš. Tokia dovana buvo apdovanota Adora — 
šalia jos nublankdavo visos moterys. Betsė Neš išėjo iš svetainės 
daugmaž kaip kambarinės ketvirtojo dešimtmečio kino filmuose. 
Nė nežvilgtelėjusi į mane, mama priėjo prie Bobo Nešo. 

— Bobai, Betsė man pasakė, kad pas tave atėjo reporterė, ir aš 
iškart supratau, kad tai mano duktė. Labai atsiprašau. Man be 


galo nesmagu, kad ji įsiveržė neprašyta į tavo namus. 

Bobas Nešas dirstelėjo į Adorą, paskui į mane. 

— Čia jūsų duktė? Nežinojau. 

- Savaime suprantama. Kamilė nepanaši į mane. 

- Kodėl jūs man nepasakėte? - paklausė manęs Nešas. 

- Aš jums sakiau, kad esu iš Vind Gapo. Nežinojau, kad jums 
labai svarbu, kas mano motina. 

- Na, aš nepykstu, prašom neužsigauti. Tiesiog jūsų mama - 
mūsų geriausia draugė, - pasakė jis tokiu tonu, lyg ji būtų taurios 
širdies globėja. - Ji mokė Enę anglų kalbos ir rašybos. Jūsų mama 
labai artimai bendravo su Ene. Enė didžiavosi, kad turi suaugusią 
draugę. 

Mama atsisėdo sijonu apskleisdama visą sofą ir, susidėjusi 
rankas ant kelių, pamerkė man. Tarsi prašydama neatskleisti ne- 
žinia kokios paslapties. 

— Nežinojau, - pagaliau atsiliepiau. 

Tikrai nežinojau. Maniau, kad mama persistengia dėdamasi 
gedinti tų merginų, netikėjau, kad jas pažinojo. Dabar mane nu- 
stebino jos slapumas. Bet kodėl ji padėjo mokytis Enei? Kai aš 
lankiau mokyklą, ji dalyvavo tėvų komiteto darbe tik todėl, kad 
galėtų stumti laiką su kitomis Vind Gapo poniutėmis, bet negalė- 
jau įsivaizduoti, kad ji laikytų savo šventa pareiga aukoti popietes 
vakariniame pakraštyje gyvenančiai nevalyvai mergiščiai. Kartais 
aš nepastebiu gerųjų Adoros savybių. Gali būti. 

— Kamile, man rodos, tau metas namo, - tarė Adora. - Aš at- 
ėjau aplankyti gerų pažįstamų, o kai tu šalia - pastaruoju metu 
man sunku atsipalaiduoti. 

— Aš dar nebaigiau pokalbio su ponu Nešu. 

- Baigei, - Adora pažvelgė į Nešą, lyg laukdama jo patvirtini- 
mo, ir jis nesmagiai šyptelėjo, lyg žiūrėdamas į saulę. 


— Gal pasišnekėsime kitą kartą, panele... Kamile. 

Šlaunį man ūmai nudegino žodis: bausmė. Lyg ten būtų atsi- 
vėrusi gyva žaizda. 

- Ačiū, kad paaukojote man tiek laiko, pone Nešai. 

Sulig tais žodžiais, nė nežvilgtelėjusi į mamą, pustekiniu išbė- 


gau iš kambario. Ir apsiverkiau nespėjusi prieiti prie automobilio. 


SEPTINTAS SKYRIUS 


Kartą, vieną žvarbią dieną, kai Čikagoje stovėjau prie perėjos 
laukdama, kol užsidegs žalia šviesa, prie manęs priėjo neregys, 
kaukšėdamas lazdele. Kokia čia sankryža? - paklausė, o kai neat- 
sakiau, atsisuko į mane ir pridūrė: Ar čia yra kas nors? 

Aš, - atsakiau jausdama, kad tas žodis stebėtinai ramina ner- 
vus. Kai mane apima nerimas, garsiai sakau: Aš. Paprastai nesu- 
vokiu, kas aš esu. Man atrodo, kad, pūstelėjus vėjeliui, išnyksiu, 
neliks nė padujų. Kartais ta mintis mane guodžia, kartais, prie- 
šingai, šiurpina. 

Tokį lengvumą, manding, jaučiu todėl, kad ne kažin ką žinau 
apie savo praeitį - ar bent jau tokią išvadą padarė ligoninės psi- 
chiatrai. Apie tėvą jau seniai atsisakiau vilties ką nors išsiaiškinti; 
mąstant apie jį, iškyla tipiškas „tėvo paveikslas. Nesugebu įsi- 
vaizduoti kokių nors kasdienių dalykų: kaip jis eina pirkti maisto 
produktų, kaip rytais geria kavą, kaip grįžta namo pas vaikus. Gal 
kada nors sutiksiu merginą, panašią į save? Vaikystėje iš paskuti- 


niųjų stengiausi rasti kokį nors nepaneigiamą panašumą su mo- 


. 
v-- oo 


ji nemato, vogdavau portretus iš jos kambario bandydama save 

įtikinti, kad mano akys tokios pat, kaip ir jos. Arba kas nors kita, 
išskyrus veidą. Blauzdos apvalumas, kaklo linkis. 

Ji niekad man nepasakojo, kaip susipažino su Alenu. Apie tai 
sužinojau iš pašalinių. Ji nepakentė klausinėjimų, laikydama tai 
nepateisinamu smalsumu. Prisimenu, tiesiog apstulbau išgirdu- 
si, kaip mano kambario draugė telefonu kalbasi su motina: atro- 
dė tikra atgyvena, be jokios atrankos dėstydama įvairias smul- 
kmenas. Paistė visokius niekus: kad užsirašė klausyti kažkokių 
paskaitų, visiškai pamiršusi, kad triskart per savaitę turi lankyti 
geografijos užsiėmimus, - be kita ko, kalbėjo pagyrūniškai kaip 
darželinukė, rodanti savo piešinį. 

Prisimenu, pagaliau jos mama atvažiavo pas mus, zujo po 
kambarį, klausinėjo be galo, nors daug ką apie mane žinojo. Ji 
atvežė Elisonai didelį plastikinį maišelį žiogelių, pagalvojusi, kad 
gali jai praversti, ir kai jiedvi išėjo pietų, nei iš šio, nei iš to ap- 
siblioviau. Mane sukrėtė toks paprastas ir drauge toks malonus 
rūpestis. Štai kokių esti mamų, joms netgi svarbu, kad dukteriai 
gali prireikti Žiogelių! Mano mama skambindavo kartą per mė- 
nesį amžinai klausdama tų pačių dalykų (kokie pažymiai, kaip 
mokslas, ar užtenka pinigų). 

Nepamenu, kad vaikystėje būčiau Adorai sakiusi, kokią spalvą 
labiausiai mėgstu, kokiu vardu suaugusi norėčiau pavadinti duk- 
terį. Nemanau, kad ji žinojo, kokie mano mėgstamiausi patieka- 
lai, ir, be abejo, ankstų rytą niekada neatbėgdavau apsiašarojusi 
į jos kambarį pasakotis košmarų, nes niekada nė nepagalvojau, 
kad mama galėtų mane paguosti. Ji niekada nebuvo sakiusi, kad 
mane myli, o aš niekada apie tai ir nesvajojau. Ji globojo mane. 
Mokė gyventi. Ak, taip, kartą nupirko losjono su vitaminu E. 

Kurį laiką bandžiau save įtikinti, kad Adoros santūrumas - sa- 


vigyna po Merianos mirties. Bet, tiesą pasakius, man rodos, su 

vaikais ji visada turėdavo daugiau bėdos, negu įsivaizdavo. Man- 
ding, iš tikrųjų Adora nekenčia jų. Kadaise mane graužė pavy- 
das ir apmaudas, net ir dabar tie jausmai man nejučia gildo širdį. 
Apskritai gali būti, kad ji norėjo dukters. Galvą dedu, kadaise, 
būdama dar visai jauna, ji svajojo turėti vaikelį, popinti, laižyti 
kaip katė jauniklį. Išvydus vaiką, ją užvaldo žvėries instinktas. Ji 
puola. Net aš prie pašalinių akių buvau jos mylima dukra. Kai 
po Merianos mirties baigėsi gedulo metas, ji vedžiodavo mane 
po miestą, šypsodavosi ir kvailiodavo su manimi, šnekėdama su 
sutiktais pažįstamais. Kai grįždavome namo, ji iškart užsidaryda- 
vo savo kambaryje, lyg įkalinta iki gyvos galvos, o aš sėdėdavau 
koridoriuje, veidu prisiglaudusi prie jos durų, mintimis perbėg- 
dama visos dienos įvykius ir svarstydama, kuo būčiau galėjusi jai 
nejtikti. 

Gerai prisimenu vieną atsitikimą, įstrigusį atmintyje, nelygi- 
nant kraujo krešulys venoje. Kartą, praslinkus dvejiems metams 
po Merianos mirties, pas mamą popiet atėjo kelios draugės iš- 
gerti ir paplepėti. Viena jų atsinešė kūdikį. Kelias valandas jos 
burkavo, bučiavo terliodamos lūpų dažais, šluostė servetėlėmis ir 
vėl terliojo. Man liepė eiti į savo kambarį skaityti, bet aš atsisėdau 
ant viršutinės laiptų pakopos ir Žiūrėjau. 

Pagaliau kūdikis pakliuvo mamai į rankas, ir ji stipriai pri- 
glaudė jį prie krūtinės. Ak, kaip gera vėl palaikyti kūdikį! Adora 
šokdino jį ant kelių, nešiojo po kambarį, kažką jam kuždėjo, o aš 
ranką, vaizduodamasi, kad glaudžiuosi prie mamos skruosto. 

Kai damos nuėjo į virtuvę tvarkyti indų, mamos elgesys pasi- 
keitė. Prisimenu, likusi viena su kūdikiu svetainėje, ji sužiuro į jį 
kone gašliu žvilgsniu. Paskui prispaudė lūpas prie apvalaus kaip 


obuoliukas skruosto. Prasižiojo ir kąstelėjo. 

Kūdikis sukliko. Adora ėmė supti jį, ir dantų žymė pamažu 
išnyko. Ji paaiškino moterims, kad kūdikis tiesiog pailso. Aš nu- 


bėgau į Merianos kambarį ir palindau po antklode. 


Po susitikimo su mama pas Nešus vėl nuvažiavau į Futą, pigų 
miestelio barą. Geriu nemažai, bet niekada nepasigeriu, tikinau 
save. Reikėjo maktelėti, ir tiek. Visada laikiau alkoholį savotišku 
tepalu, apsauga nuo aštrių, nemalonių minčių. Barmenu dirbo 
apskritaveidis vaikinas, regis, vardu Beris, - mokėsi su manimi 
toje pačioje mokykloje, tik dviem klasėmis žemiau, nors nebu- 
vau tikra, todėl vardu nesikreipiau. „Sveiki sugrįžę“, - burbte- 
lėjo jis, į didelę taurę pildamas du trečdalius burbono, o paskui 
kokakolos. „Vaišiname, - pridūrė kreipdamasis į kelnerį. - Iš 
gražių moterų pinigų neimame.“ Sulig tais žodžiais smarkiai 
nuraudo ir nuėjo į kitą prekystalio galą, lyg turėdamas kokio 


skubaus darbo. 


Grįždama namo, pasukau kita gatve, kur gyveno keletas buvusių 
draugų. Artėjant prie Adoros kvartalo, gatvė vis labiau gražėjo. 
Vienoje vietoje pamačiau seną Keitės Leisi namą, palaikį rūmelį, 
kurį pastatė jos tėvai, nugriovę Viktorijos stiliaus pastatą, - tuo- 
met mums buvo po dešimt. 

Už kelių namų pro šalį pravažiavo jaunutė mergina golfo elek- 
tromobiliu, apklijuotu gėlėtais lipdukais. Plaukai buvo supinti 
į įmantrias kasytes - kaip šveicarės ant kakavos dėžutės. Ama. 
Naudodamasi proga, kad Adora nuvažiavo aplankyti Nešų, išrū- 
ko iš namų: po Natalės mirties niekas neleidžia vaikams vieniems 


šlaistytis Vind Gapo gatvėmis. 

Užuot grįžusi namo, ji pasuko į rytus, kur buvo lūšnynas ir 
kiaulių ferma. Aš apsisukau ir nusekiau iš paskos taip sulėtinusi 
greitį, kad vos neužgeso variklis. 

Gatvė leidosi į pakalnę, ir elektromobilis nuriedėjo taip grei- 
tai, kad Amos kasytės plaikstėsi ant pečių. Po dešimties minučių 
atsidūrėme užmiestyje. Aukšta pageltusi žolė ir nuobodžiaujan- 
čios karvės. Tvartai, sukumpę kaip seniai. Stabtelėjau neišjungda- 
ma variklio, kad Ama spėtų pavažiuoti toliau, bet neišleidau jos iš 
akių. Paskui vėl pajudėjau iš vietos. Pro šalį praslinko sodybos ir 
pagaliau sargo būdelė, kurioje sėdėjo vyrukas, šauniai kaip Holi- 
vudo žvaigždė rūkydamas cigaretę. Netrukus pasmirdo mėšlu ir 
užsistovėjusiu šlapimu, ir supratau, kur važiuojame. Dar dešimt 
minučių - ir prieš akis išdygo metaliniai narvai su kiaulėmis, 
blizgantys ir pailgi kaip sąvaržėlių dėžutės. Nuo žviegimo, įky- 
raus kaip surūdijusio siurblio džeržgimas, užgulė ausis. Nejučia 
išsipūtė šnervės ir apsiašarojo akys. Jeigu jums kada nors yra tekę 
atsidurti prie skerdyklos, jūs suprantate, ką tai reiškia. Smarvė ne 
tokia kaip oras ar vanduo: ji tiesiog apčiuopiama. Knieti iškirsti 
joje skylę ir kvėptelėti gryno oro. Deja, neiškirsi. 

Ama nesustodama įvažiavo pro vartus. Senis sargo būdelėje 
tik pamojo jai ranka. Man teko palūkėti, ir kol neištariau stebu- 
klingo žodžio Adora, jis manęs nepraleido. 

— Aha, jūs suaugusi Adoros duktė, prisimenu, - prašvokštė. 

Kortelėje ant krūtinės perskaičiau Chosė. Permečiau akimis, 
ar jam trūksta kelių pirštų. Be niekur nieko meksikiečiai negauna 
tokio lengvo darbo. Taip pas mus vyksta gamyba: meksikiečiai 
atlieka nešvarų ir pavojingą darbą, o baltieji dejuoja. 

Ama pastatė elektromobilį šalia sunkvežimiuko ir nusipurtė 
kelio dulkes. Paskui dalykiškai, lyg atvažiavusi su reikalais, pro 


skerdyklą ir išrikiuotus narvus su kiaulėmis, pro grotas iškišu- 

siomis drėgnus rausvus šnipus, skubiais žingsniais patraukė prie 
didelio metalinio barako, kur auginami paršeliai. Dauguma mo- 
tininių kiaulių apsėklinamos daugybę kartų, o kai jos nusilpsta - 
skerdžiamos. Tačiau, kol išgali, maitina jauniklius - guldomos 
ant šono ir diržais priveržiamos prie grotų, išsižergusios, atkišu- 
sios spenius. Kiaulės - nepaprastai protingi ir draugiški gyvuliai, 
ir ši konvejerinė prievarta pamažu jas sekina. O išsekusios jos 
dvesia. 

Vien pagalvojus apie tą verslą, darosi bloga, o išvydus, kas 
ten vyksta, kažkas atsitinka — pasijunti lyg netekęs dalies savo 
žmogiškosios prigimties. Lyg žiūrėtum, kaip žaginama moteris, 
ir negalėtum nė piršto pajudinti. Ama stovėjo pačiame barako 
gale prie paršiuotis skirto metalinio narvo. Keli vyrai ištraukė iš 
gardo dėžę su žviegiančiais paršeliais, įmetė į vidų kitą. Priėjau 
prie Amos ir atsistojau užpakaly, kad ji manęs nematytų. Kiaulė 
leisgyvė gulėjo ant šono, pilvu priremta prie geležinių grotų, rau- 
doni, ligi kraujų nukramtyti speniai styrojo kaip pirštai. Vienas 
darbininkas aliejumi patepė labiausiai sužeistą spenį, paskui ki- 
kendamas jį timptelėjo. Jie nekreipė dėmesio į Amą, lyg visiškai 
prie jos pripratę. Ji pamerkė vienam jų, kai jie sutvarkė narve kitą 
kiaulę ir nuvažiavo atgabenti daugiau paršelių. 

Paršeliai vibždėjo aplink kiaulę kaip skruzdėlės, įkliuvusios 
į uogienės lašą. Grūmėsi dėl spenių, kurie sprūdo jiems iš nas- 
rų, tamprūs, virpantys it guminiai. Kiaulė tįsojo pabalinusi akis. 
Ama sėdėjo susikeitusi kojas ir spoksojo kaip užkerėta. Po pen- 
kių minučių ji krustelėjo ir nusišypsojo. Ilgiau negalėjau ištverti. 
Nuėjau prie automobilio - iš pradžių pamažu, paskui leidausi te- 
kina. Uždariusi dureles, garsiai paleidau radiją, gurkštelėjau bur- 
bono, kuris nudegino man gerklę, ir nuvažiavau kuo toliau nuo 


smarvės ir žviegimo. Ir tos mergiščios. 

Ama. Visą tą laiką nekreipiau į ją dėmesio. Dabar susidomėjau. 
Tai, ką pamačiau kiaulių fermoje, man griebė už gerklės. 

Pasak mamos, mokykloje ji buvo mėgstamiausia, ir aš tuo ti- 
kėjau. Pasak Džekės, ji - bjaurybė, ir aš tuo taip pat tikėjau. Kai 
gyveni su Adora, dusdamas nuo jos pagiežos, sunku išlikti ge- 
ram. Įdomu, pagalvojau, kaip Ama sutaria su Meriana? Nelengva 
gyventi šešėlio šešėlyje. Bet Ama buvo protinga - gyveno savo 
gyvenimą už namo sienų. Su Adora buvo nuolanki, maloni, kuk- 
li - tokia, kokia ir turėjo būti, kad pelnytų motinos meilę. 

Tačiau kokio žiauraus būdo: iš pradžių pykčio priepuolis, pas- 
kui antausis draugei, o štai dabar ta šlykštynė. Matyt, turi polinkį 
į visokias bjaurastis ir pati mėgsta krėsti šunybes. Staiga prisimi- 
niau pasakojimus apie Enę ir Natalę. Ama nepanaši į Merianą, 


bet, ko gero, turi kai ką bendra su jomis. 


Vakarop, prieš pat vakarienę, nutariau vėl užsukti pas Kinus. 
Reikėjo žūtbūt juos pašnekinti: jeigu nieko nepešiu, Karis išmes 


mane iš darbo. Pati kuo gražiausiai galėčiau išvažiuoti iš Vind 

Gapo, bet troškau sau įrodyti, kad nesu nevykėlė - juolab dabar, 
kai pašlijo pasitikėjimas savimi. Moteris, linkusi marginti savo 
kūną aštriais daiktais, gali nesitikėti tapti pirmąja kandidate sun- 
kioms užduotims vykdyti. 

Pravažiavau pro tą vietą, kur buvo aptiktas Natalės kūnas. Ten 
dar kūpsojo varganos dovanos, kurių pasibodėjo Ama: trys žva- 
kigaliai tarp pigių gėlių, suvyniotų į prekybos centro popierių. 
Ten pat siūbavo parištas širdies formos oro balionėlis. 

Prie Kinų namo stovėjo raudonas sportinis automobilis at- 
vožtu viršumi, keleivio sėdynėje sėdėjo Natalės brolis, šnekėda- 
masis su tokia pat gražia kaip jis šviesiaplauke. Sustojau už jų, 
pamačiau, kaip jie žvilgteli atgal ir nusisuka lyg manęs nepaste- 
bėję. Mergina skambiai nusijuokė, glostydama vaikinui tamsius 
plaukus - nagai buvo dažyti raudonu laku. Nesmagiai linktelėjau 
jiems neabejodama, kad jie nebežiūri į mane, ir šmurkštelėjau 
pro šalį prie paradinių durų. 

Atidarė Natalės motina. Už jos namuose buvo tamsu ir tylu. 
Jos veidas kaip ir anksčiau atrodė nuoširdus; ji manęs nepažino. 

— Ponia Kin, atsiprašau, kad trukdau jus tokiu metu, bet labai 
norėčiau su jumis pasikalbėti. 

— Apie Natalę? 

— Taip. Ar galėčiau įeiti? 

Klastinga gudrybė: taip ketinau neprisistačiusi įsibrauti į na- 
mus. Pasak Kario, reporteriai - tai lyg vampyrai. Neprašomi ne- 
gali įeiti, bet jeigu juos įsileisi - neišvarysi, kol jie iščiulps jums 
kraują iki paskutinio lašo. Ji atidarė duris. 

- Oho, kaip pas jus vėsu ir gera! Ačiū, - padėkojau. - Šiandien 
žadėjo trisdešimt du šilumos, bet, man regis, kur kas karščiau. 

— Girdėjau, trisdešimt penki. 

- Tikiu. Ar galėčiau jūsų paprašyti vandens? - dar viena sena 


gudrybė: svetinga moteris vargu ar išgrūs jus pro duris. Dar ge- 

riau paprašyti popierinės nosinės, jei sloguoji ar esi kam nors 
alergiškas. Moterims patinka užjausti. Daugumai moterų. 

- Žinoma. 

Ji nutilo, pažvelgė į mane, lyg suvokdama, kad turi pasiteirau- 
ti, kas aš tokia, bet nedrįsta. Pastarąsias kelias dienas tikriausiai 
ją aplankė kur kas daugiau žmonių nei per pastaruosius metus: 
laidotuvių biuro tarnautojų, dvasininkų, policininkų, gedėtojų. 

Poniai Kin nuėjus į virtuvę, apsižvalgiau. Šiandien, kai baldai 
buvo vėl sustatyti į vietą, kambarys atrodė visiškai kitaip. Ant sta- 
lo netoli manęs stovėjo abiejų Kinų vaikų nuotrauka. Su džinsais 
ir raudonais megztiniais, atsirėmę į šimtametį ąžuolą. Jis nesma- 
giai šypsojosi, lyg darydamas tai, ko geriau nerodyti. Natalė buvo 
jam iki juosmens: veidas ryžtingas, rimtas, kaip senovinėse nuo- 
traukose. 

- Kuo vardu jūsų sūnus? 

- Džonas. Labai mielas, mandagus vaikinas. Aš visada juo di- 
džiavausi. Šiemet baigė mokyklą. 

— Vadinasi, dabar baigiamieji egzaminai vyksta anksčiau. Kai 
aš lankiau mokyklą, atostogų tekdavo laukti iki birželio. 

- Hm... Juo geriau, ilgiau gali vasaroti. 

Aš nusišypsojau. Ji irgi. Atsisėdau ir gurkštelėjau vandens. Ne- 
galėjau prisiminti, ką patarė toliau daryti Karis, gudrumu įsibro- 
vus į svetimus namus. 

— Mes dar nesusipažinome. Aš esu Kamilė Priker. Čikagos 
Daily Post reporterė, prisimenate? Neseniai vakare mes trumpai 
kalbėjomės telefonu. 

Ji nustojo šypsotis. Veidas ištįso. 

— Reikėjo iš karto pasakyti. 

- Suprantu, kaip jums dabar sunku, bet vis dėlto norėčiau jūsų 
kai ko paklausti... 

— Nieko nebus. 

-— Ponia Kin, mes linkime gera jūsų šeimai, todėl aš ir atvykau. 
Kuo daugiau informacijos pateiksime žmonėms... 

- Tuo daugiau laikraščių parduosite. Kaip šlykštu, kaip jūs 
man nusibodote! Paskutinį kartą jums sakau: daugiau čia nesi- 
rodykite. Ir nebandykite mums skambinti. Nieko negaliu jums 
pasakyti, - ji atsistojo, palinko prie manęs. Kaip ir per laidotuves 
ji segėjo tuo pačiu vėriniu mediniais karoliukais su didele širdi- 
mi viduryje, kuris svyravo į šalis man prieš akis nelyginant hip- 
notizuotojo švytuoklė. - Jūs parazitė! — rėžė ji man. - Šlykštynė. 
Tikiuosi, kada nors suprasite, kokia jūs pasibjaurėtina. O dabar 
prašom eiti lauk. 

Ji palydėjo mane ligi durų, lyg negalėdama patikėti, kad išei- 
siu - jai reikėjo pažiūrėti, kaip peržengiu per slenkstį. Paskui taip 
užtrenkė duris, kad net dzingtelėjo durų skambutis. 

Atsidūriau priebutyje, nukaitusi iš gėdos, mąstydama, kad vė- 
rinys su širdele labai pritiktų mano straipsniui, ir tuomet pama- 
čiau, kad į mane žiūri mergina, sėdinti sportiniame automobilyje. 
Vaikino nebebuvo. 

— Jūs Kamilė Priker, ar ne? - paklausė ji. 

— Taip. 

— Ašjus prisimenu, - pasigyrė mergina. - Kai jūs čia gyvenote, 
buvau visai maža, bet mes visi jus pažinojome. 

- Kuo jūs vardu? 

— Mereditė Viler. Tikriausiai neprisimenate manęs, kai jūs lan- 
kėte vidurinę, aš dar po stalu vaikščiojau. 

Džono Kino draugė. Pavardė girdėta, minėjo mamos draugės, 
bet jos pačios nebūčiau prisiminusi. Po velnių, ji tikriausiai buvo 
šešerių ar septynerių, kai čia gyvenau. Nė kiek nenustebau, kad 
ji mane pažįsta. Vind Gapo mergaitės fanatiškai sekė vyresnes 


merginas: kuri draugauja su futbolo garsenybėmis, kuri laimi ab- 

solventų karalienės titulą, kuri turi didžiausią pasisekimą. Paskui 
keisdavosi įžymybėmis kaip beisbolo kortelėmis. Vis dar prisi- 
menu Sisę Vajat, kuri buvo Kalhuno vidurinės mokyklos grožio 
karalienė, kai buvau dar paauglė. Kartą, kai ji rytą pasisveikino su 
manimi, nusipirkau vienuolika lūpų dažų, norėdama pasirinkti 
tokį pat atspalvį, kaip ir jos. 

- Aš jus prisimenu, - pamelavau. - Negaliu patikėti, kad jūs 
mokate vairuoti. 

Ji nusijuokė - matyt, mano žodžiai paglostė jai savimeilę. 

- Dabar jūs reporterė, ar ne? 

— Taip, dirbu Čikagoje. 

- Pasakysiu Džonui, kad su jumis šnektelėtų. Susisieksim! 

Mereditė nulėkė. Be abejo, labai didžiuodamasi savimi - „Su- 
sisieksim!“ - pasidažė lūpas nė neprisimindama tų nužudytų de- 


šimtmečių mergaičių, apie kurias turėjome kalbėtis su Džonu. 


Paskambinau į Vind Gapo ūkinių prekių parduotuvę - tą pa- 
čią, prie kurios buvo rastas Natalės kūnas. Neprisistačiusi ėmiau 
taukšti apie tai, kad ketinu remontuoti vonios kambarį, galbūt 
keisti plyteles. Tad buvo nesunku pakreipti kalbą apie žmogžu- 
dystes. 

- Tikriausiai nemažai žmonių dabar susirūpino namų saugu- 
mu, - pasidomėjau. 

- Gryna teisybė, ponia. Per kelias pastarąsias dienas išpirko 
beveik visas spynas su grandine ir dvigubas sklendes, - suniurzgė 
pardavėjas. 

- Tikrai? Ir kiek gi pardavėt? 

— Manding, apie keturiasdešimt. 


— Ko gero, perka daugiausia žmonės, turintys vaikų? 

— Na, taip. Kur nebijosi! Baisūs dalykai! Renkame aukas ma- 
žosios Natalės šeimai, - jis patylėjo. - Ką gi, atvažiuokit, parody- 
siu jums plytelių pavyzdžių. 

— Ačiū, atvažiuosiu. 

Galima iš sąrašo išbraukti dar vieną pasiūlymą. Čia bent neiš- 


plūdo kokia nors nepaguodžiama motina. 


Ričardas pasiūlė susitikti Grityje, vadinamame šeimos restoranu, 
prie salotų baro, kur galima gauti visko, išskyrus salotas. Beje, 
pačiame prekystalio gale stovėjo dubenėlis su keliais lapeliais sa- 
lotų, nuvytusių ir aptaškytų taukais, kaip neteiktinas priedas prie 
kokio nors patiekalo. Kai atbėgau pavėlavusi dvylika minučių, 
Ričardas plepėjo su dailia putlia padavėja. Mergina, kurios veidas 
buvo apskritas kaip pyragėlis, gulintis už jos ant sukamo padėklo, 
regis, nė nepastebėjo, kad aš laukiu trypčiodama vietoje. Tikriau- 
siai svarstė, ar pavyktų sugundyti Ričardą, ir mintyse jau buvo 
beįrašanti į savo dienoraštį dar vieną pergalę. 

- Priker, - papriekaištavo jis, nukreipdamas akis nuo mergi- 
nos. - Ar ne gėda taip vėluoti! Laimė, kad čia pasitaikė DžoEnė, 
bent neprailgo laukti. 

Mergina sukrizeno, pervėrė mane piktu žvilgsniu, paskui pa- 
lydėjo mudu prie kampinio stalelio ir numetė man panosėn nu- 
čiupinėtą valgiaraštį. Ant staliuko dar žymėjo ankstesnio lanky- 
tojo palikti stiklinių ir lėkščių drėgni ratilai. 

Paskui padavėja grįžo ir pastatė man stiklinę vandens, didu- 
mo sulig antpirščiu, o Ričardui - litrinį polistirolo puodelį puto- 
jančio gėrimo. 

— Še, Ričardai, aš nieko nepamirštu, matai? 

— Todėl tu ir esi mano mėgstamiausia padavėja, Kete. 


Gražu. 

- Sveika, Kamile, jau girdėjau, kad atvažiavai pasisvečiuot. 

Man jau nusibodo klausytis tų žodžių. Geriau įsižiūrėjusi į 
padavėją, atpažinau buvusią klasės draugę. Mes draugavome bai- 
giamojoje klasėje ištisą semestrą, nes tąsėmės su dviem neišski- 
riamais bičiuliais: maniškis buvo Filas, jos - Džeris, abu užkietėję 
sportininkai, rudenį žaisdavo futbolą, žiemą lankydavo imtynių 
treniruotes, o ištisus metus Filo namų rūsyje ruošdavo išgertu- 
ves. Prisiminiau, kaip mudvi su Kete tūpdavome prie namo lai- 
kydamosi už rankų, kad nenuvirstume, ir šlapindavomės į sniegą 
prie stiklinių durų - tokios girtos, kad bijodavome eiti į tualetą 
antrame aukšte, gėdydavomės rodytis Filo motinai į akis. Prisi- 
menu, Ketė man prisipažino, kad mylėjosi su Džeriu ant biliardo 
stalo. Todėl buvęs toks lipnus. 

- Sveika, Kete! Malonu tave matyti. Kaip laikais? 

Ji skėstelėjo rankomis ir apsižvalgė. 

— Et, turbūt pati supranti. Klausyk, juk tu dėl to atvažiavai, ar 
ne? Linkėjimai nuo Bobio. Bobio Kiderio. 

— Ak, iš tikrųjų! Viešpatie... - buvau visai pamiršusi, kad jie 
vedę. - Kaip jam sekasi? 

— Nieko nauja. Užsuk pas mus į svečius. Jei ištaikysi laiko. Mes 
gyvename Fišerio gatvėje. 

Įsivaizdavau, kad sėdžiu Bobio ir Ketės Kider svetainėje, tiksi 
laikrodis, o aš galvoju, ką čia pasakius. Daugiausia kalbėtų Ketė, 
kaip paprastai. Užuot tylėjusi, ji verčiau skaito visas iškabas gat- 
vėje. Bobis, jeigu nepasikeitė, priešingai, tylus, bet malonus; tas 
vaikinas mažai kuo domisi, bet, vos prašnekus apie medžioklę, 
jo melsvos akys sužimba. Mokydamasis vidurinėje, jis rinko visų 
sumedžiotų elnių kanopas, porą naujausių visada nešiodavosi 
kišenėje ir, progai pasitaikius, kaukšėdavo jomis į pirmą pasitai- 
kiusį kietą daiktą. Man visada atrodydavo, jog tai nušautų elnių 


Morzės abėcėlė, pavėluota elnių nelaimės pranašystė. 

- Na, ko nors užsisakysite? 

Aš paprašiau alaus, ir Ketė, reikšmingai patylėjusi, per petį 
žvilgtelėjo į sieninį laikrodį. 

— Hmm... pas mus iki aštuntos vakaro svaigalais prekiauti 
draudžiama. Bet aš pasistengsiu slapčia atnešti tau butelėlį, prisi- 
mindama senus laikus, gerai? 

— Na, nenorėčiau, kad dėl manęs turėtum bėdos. 

Despotiškos taisyklės, kokių galima tikėtis tik Vind Gape. Iki 
penktos - dar būtų suprantama. Kažkam knieti priversti tave 
laukti aštuntos, kad užgraužtų sąžinė. 

— Viešpatie, Kamile, jau senokai man neteko iškrėsti kokios 
nors šunybės. 

Ketė nuėjo vogti man alaus, o mudu su Ričardu prie prekys- 
talio prisikrovėme į lėkštes visokiausių valgių: keptos vištienos, 
kukurūzų ir bulvių košės. Ričardas taip pat įsidėjo kretančių dre- 
bučių, kurie išsyk ėmė tirpti, kai tik grįžome prie staliuko. Ant 
mano kėdės kukliai gulėjo Ketės atneštas butelis alaus. 

— Ar visada taip anksti geriat? 

— Čia tik alus. 

— Kai tik įėjote, nuo jūsų padvelkė alkoholiu, nors ir bandėte 
kramtyti dražė. Gaulterijų? 

Jis šyptelėjo lyg būtų klausęs įdomumo dėlei, nė neketindamas 
smerkti. Galvą guldau, per kvotas niekas jam neprilygsta. 

— Dražė kramčiau, o gerti negėriau. 

Tiesą pasakius, tik todėl ir pavėlavau. Privažiavusi prie auto- 
mobilių stovėjimo aikštelės, susiprotėjau, kad reikėtų staigiai nu- 
slopinti alkoholio tvaiką - negalėjau nemaktelėti palikusi Kinų 
namus, - ir nulėkiau į artimiausią parduotuvėlę nusipirkti dražė. 
Gaulterijų. 

— Gerai jau, gerai, Kamile, - nuramino jis. - Nesijaudinkit. 


Šiaip ar taip, ne mano reikalas. 

Jis nutilo ir pakabino bulvių košės, paraudusios nuo ištirpusių 
drebučių. Atrodė šiek tiek sumišęs. 

— Na, ką gi norėtumėte išgirsti apie Vind Gapą? 

Jaučiau, kad žiauriai jį nuvyliau kaip aplaidi mama, netesėju- 
si žodžio per gimimo dieną nuvesti sūnų į zoologijos sodą. Tad 
buvau pasiruošusi iškloti jam visą tiesą, nuoširdžiai atsakyti į kitą 
klausimą. Staiga man dingtelėjo mintis: o gal jis tyčia paklausė 
apie svaigalus, norėdamas mane išbandyti. Gudrus policininkas. 

Jis pažvelgė man į akis. 

— Norėčiau sužinoti apie smurtą. Visur jis reiškiasi kitaip. 
O kaip čia: atvirai ar slapta? Ar kyla riaušės - pavyzdžiui, mušty- 
nės baruose, gaujų karai, - ar pasitaiko tik pavieniai atvejai? Kas 
smurtautojas? Kas auka? 

— Na, vargu ar galėčiau išdėstyti, kas čia iš tikrųjų vyksta, pa- 
teikti bendrą vaizdą. 

- Ar vaikystėje esate mačiusi kokį nors iš tiesų žiaurų atvejį? 

Mamą su kūdikiu. 

— Esu mačiusi, kaip moteris nuskriaudė kūdikį. 

- Šleptelėjo per užpakaliuką? Sumušė? 

- Įkando. 

— Aišku. Berniuką ar mergaitę? 

- Regis, mergaitę. 

— Savo kūdikį? 

- Ne. 

— Aha. Labai gerai. Vadinasi, pavienis smurto atvejis prieš mo- 
teriškos lyties kūdikį. Aš išsiaiškinsiu, kas tai padarė. 

— Aš nepažįstu tos moters. Ji buvo atvažiavusi į svečius pas 
gimines. 

— Ką gi, o kas galėtų žinoti? Būtų ne pro šalį išsiaiškinti, kas jos 


giminės, pažįstami ir draugai. 

Pajutau, kaip man tirpsta rankos ir kojos, tarytum nutrūksta 
ir ima plūduriuoti alyvuotame vandenyje. Stipriai suspaudžiau 
šakutės dantis. Papasakojusi tą atvejį, ūmai išsigandau. Nė nesiti- 
kėjau, kad Ričardas juo susidomės. 

— Maniau, kad jus domina bendras smurto vaizdas, - išleme- 
nau vos girdėdama savo balsą - taip spengė ausys. - Apie tą atvejį 
nieko daugiau negaliu pasakyti. Tai buvo nepažįstama moteris, 
nežinia, su kuo ji buvo. Tiesiog spėjau, kad ji atvykėlė. 

- O aš maniau, kad reporteriai ne spėlioja, o remiasi faktais. 

Jis vėl man nusišypsojo. 

— Tuomet nebuvau reporterė, tai atsitiko vaikystėje... 

— Atsiprašau, Kamile, kad jus taip kankinu, - jis atėmė iš ma- 
nęs šakutę ir pasidėjo šalia, paskui kilstelėjo man ranką ir pabu- 
čiavo. Rankovė nusmuko, ir vienas po kito pasirodė žodžiai lūpų 
dažai. - Atsiprašau, aš neketinau jūsų kvosti. Tiesiog vaidinau 
bjaurų policininką. 

— Negaliu įsivaizduoti, kad jūs galėtumėte būti bjaurus poli- 
cininkas. 

— Tiesą pasakius, tai buvo tiesiog mankšta. Taip rimtai į mane 
nežiūrėkite - išvaizda apgaulinga, - mudu vėl gurkštelėjome. Pa- 
sukiojęs rankoje druskinę, jis paklausė: - Ar galėčiau dar truputį 
jus pakamantinėti? 

Aš linktelėjau. 

— Koks dar įvykis labiausiai įkrito jums į atmintį? 

Mane supykino - pernelyg stipriai tvoskė į nosį tunų padažas 
mano lėkštėje. Pasižvalgiau Ketės, kad atneštų dar vieną butelį. 

— Tai atsitiko penktoje klasėje. Per pertrauką du berniukai pri- 
rėmė prie sienos mergaitę ir privertė ją įsikišti lazdą. 


- Ji nenorėjo“ Priešinosi“ 


AŠTRŪS PJŪVIAI 135 


- Hm... Na, turbūt truputį. Jie buvo chuliganai, jie liepė, ji 
klausė. 

- Jūs matėte savo akimis ar kas nors apie tai pasakojo? 

- Jie liepė mums saugoti. Kai mokytojas sužinojo, mes turėjo- 
me atsiprašyti. 

— Mergaitės? 

- Ne, mergaitė taip pat turėjo atsiprašyti, visai klasei matant. 
„Mergaitėms pridera tvardyti savo jausmus, nes berniukams sun- 
kiau tai daryti.“ 

- Viešpatie, kartais išdulka iš galvos, kad taip neseniai, vos 
prieš keliolika metų, viskas buvo kitaip. Kokie mes buvome... 
neišmanėliai, - Ričardas brūkštelėjo į savo bloknotą, nurijo dre- 
bučių. - Ką dar prisimenate? 

- Kartą per mokyklos vakarėlį viena aštuntokė pasigėrusi my- 
lėjosi su keturiais ar penkiais futbolo rinktinės vaikinais. Jie trati- 
no ją paeiliui. Ar tai irgi smurtas? 

— Kamile, žinoma, smurtas! Juk ir jūs taip manote, ar ne? 

— Na, tuomet aš paprasčiausiai nesupratau, ar tai neabejotinas 
smurtas, ar... 

- Žinoma, mano nuomone, kai chuliganų gauja žagina tryli- 
kametę mergaitę, tai neabejotinas smurtas. 

- Kaip sekasi? - netikėtai pasirodė šypsanti Ketė. 

- Ar negalėtum nušvilpti man dar vieno butelio alaus? 

- Dviejų, - pridūrė Ričardas. 

— Gerai, bet dabar tik atsidėkodama Ričardui, jis vienintelis 
mūsų mieste nešykšti arbatpinigių. 

— Ačiū, Kete, - nusišypsojo Ričardas. 

Palinkau prie jo per stalą. 

— Ričardai, nemanyk, aš nesiginčiju, tiesiog noriu suvokti, ką 


jūs laikote smurtu. 


136 GILLIAN FLYNN 


— Kas be ko, o aš, išgirdęs jūsų klausimą, pamažu aiškiai įsi- 
vaizduoju, kokio pobūdžio smurtas vyrauja šiame miestelyje. Ar 
policija gavo skundą? 

— Žinoma, ne. 

— Stebiuosi, kad mergaitei nebuvo įsakyta atsiprašyti leidus 
save žaginti. Aštuntokė. Šlykštu. 

Jis vėl bandė paimti man už rankos, bet aš staigiai pakišau ją 
po stalu ir padėjau ant kelių. 

— Vadinasi, kėsinimąsi išžaginti nulemia amžius. 

- Kai kėsinamasi išžaginti, amžius neturi jokios reikšmės. 

— Ojeigu šį vakarą pasigerčiau, pakvaiščiau ir užsimanyčiau pa- 
simylėti su keturiais vyrais, ar tai irgi būtų laikoma smurtavimu? 

— Nežinau, ką sako apie tai įstatymas, tai priklauso nuo įvai- 
rių aplinkybių, taip pat nuo jūsų advokato. Bet dorovės požiū- 
riu - taip. 

— Jūs - seksistas. 

— Kas? 

- Seksistas. Kaip man nusibodo kairieji liberalai, kurie varžo 
moterų teises dėdamiesi, kad jas gina! 

— Garbės žodis, nieko panašaus nedarau. 

- Su manimi redakcijoje dirba toks vaikinas, nuoširdus ir jaut- 
rus. Kai nebuvau paaukštinta tarnyboje, jis patarė man kreiptis į 
teismą dėl diskriminacijos. Jokios diskriminacijos nepatyriau - 
buvau vidutiniška reporterė, ir tiek. O girtų moterų niekas per 
daug nesikėsina Žaginti, tiesiog jos pačios pridaro kvailysčių. 
Mano galva, labai užgaulu klausytis tokių kalbų, kad su mumis, 
kai nusilakame, dera elgtis ypatingai, nes mes - moterys, ir mus 
reikia globoti. 

Ketė atnešė alaus, ir mudu tylėdami siurbčiojome, kol nebeli- 
ko nė lašo. 


- Po šimts, Priker, gerai, pasiduodu. 

— Puiku. 

- Argi nematote nieko bendra, ką? Kaip moterys užpuolamos 
ir kaip į tai Žiūrima. 

- Bet nei Nešų, nei Kinų duktė nebuvo išžaginta. Ar ne? 

— Man regis, plėšdamas dantis, nusikaltėlis jaučia tokį pat ma- 
lonumą kaip žagindamas. Ir viena, ir kita siejasi su galios pajauta: 
atgyja grobuonio instinktas, reikalaujantis daugiau jėgų, o ištrau- 
kus dantį... orgazmas. 

— Ar galiu apie tai rašyti? 

- Jeigu jūsų laikraštyje pastebėsiu bent užuominą į šį pokalbį, 
daugiau su jumis nė žodžiu nepersitarsiu. Išties būtų gaila, man 
patinka su jumis šnekučiuotis. Į sveikatą. 

Ričardas susidaužė su manimi savo tuščia stikline. Aš neatsi- 
liepiau. 

- Beje, ar galėčiau jus kur nors pakviesti? - tęsė jis. - Tiesiog 
pasilinksminti. Apie darbą nekalbėsime. Mano smegenims šį va- 
karą velniškai reikia poilsio. Galime prasimanyti pramogų, įpras- 
tų šiame miestelyje. 

Kilstelėjau antakius. 

— Virsime irisus? Gaudysime aliejumi išteptą paršą? - jis ėmė 
lenkti pirštus. - Gaminsime ledus? Didžiąja gatve pavažinėsime 
miniatiūriniu automobiliu? Aha, dar galime aplankyti senų laikų 
mugę - parodyčiau jums, koks aš galiūnas. 

- Vietiniai, be abejo, susižavėtų jūsų elgesiu. 

- Aš patinku Ketei. 

— Todėl, kad nešykštite arbatpinigių. 


Temstant, tą karštą vakarą, vargais negalais įsispraudę į vaikiškas 
sūpynes Gareto parke, mudu supomės keldami per dieną įšilusių 
dulkių debesis. Ten Natalė Kin paskutinįsyk pasirodė gyva, bet 

mes apie tai nekalbėjome. Kitoje beisbolo aikštės pusėje stovėjo 
akmeninis fontanėlis, iš kurio iki pat vėlyvo rudens rytą vakarą 
tryško geriamas vanduo. 

— Kaip matau, sutemus čia siautėja paaugliai, - tarė Ričar- 
das. - Vikeris dabar pernelyg užsiėmęs, neturi laiko juos vaikyti. 

— Taip buvo ir tais laikais, kai aš mokiausi vidurinėje. Į girtuo- 
kliavimą čia niekas nekreipia dėmesio. Aišku, išskyrus Gritį. 

- Įdomu, kokia jūs buvote šešiolikos. Ką gi, paspėliosiu. Kaip 
to serialo pamokslininko duktė: išvaizdi, turtinga, sumani. To- 
kios čia jaučiasi kaip namie, ar ne? Įsivaizduoju jus sėdint štai 
ten, - jis parodė į sukiužusias tribūnas, - ir geriate ne ką prasčiau 
už vaikinus. 

Tai ne baisiausias prisiminimas, kokį sužadina šis parkas. Čia 
trylikos metų ne tik pasibučiavau pirmą kartą, bet ir čiulpiau. Iš 
pradžių beisbolo komandos kapitonas priglaudė mane po savo 
sparnu, paskui nusivedė į mišką. Pasakė, kad pabučiuos mane 
tik tada, kai jį pamaloninsiu. Paskui atsisakė mane bučiuoti, nes 
mano burnoje buvo ne vien seilės. Pirmoji meilė. Netrukus per 
futbolininkų vakarėlį man atsitiko tai, kuo taip pasipiktino Ričar- 
das. Aštuntokė, keturi vaikinai. Aštrių pojūčių tuomet patyriau 
daugiau nei per pastaruosius dešimt metų. Sulig ta mintimi paju- 
tau, kaip strėnas degina žodis paleistuvė. 

— Aš taip pat smagiai leidau laiką, - atsakiau. - Vind Gape 
atviri keliai išvaizdiems ir turintiems pinigų. 

— O proto? 

— Protu neverta girtis. Turėjau gyvą galą draugų ir draugių, bet 
nė vieno artimo. Suprantat“ 

- Įsivaizduoju. O su mama artimai bendravote? 

— Nelabai. 

Buvau per daug išgėrusi; skruostai degte degė, atvirauti nebu- 


vau linkusi. 

— Kodėl? 

Ričardas pasisuko sūpuoklėse, norėdamas pažvelgti man 
į akis. 

— Man rodos, kai kurios moterys nesugeba būti geros mamos. 
O kai kurios moterys nesugeba būti geros dukterys. 

- Arji kada nors yra jus įskaudinusi? Fiziškai? 

Sutrikau išgirdusi klausimą - juolab po mūsų pokalbio per va- 
karienę. Fiziškai? Nėmaž neabejojau, kad kada nors susapnuosiu, 
kaip ji mane braižo, kandžioja ar žnaibo. Man rodės, taip ir buvo 
atsitikę. Įsivaizdavau, kaip, atsistojusi prieš jį, užsiverčiu palaidi- 
nukę, ir, rodydama randus, klykiu: Taip, žiūrėk! Raminkis! 

- Keistas klausimas, Ričardai. 

— Atsiprašau, jūsų balsas buvo toks... liūdnas. Susijaudinęs. Sa- 
votiškas. 

— Tokiu balsu kalba žmonės, kurių santykiai su tėvais nuoširdūs. 

— Kaltas, - nusijuokė jis. - Gal pašnekam apie ką nors kita? 

- Gerai. 

— Ką gi, pasirinkime... kokią lengvesnę temą. Kad tiktų supan- 
tis sūpuoklėse, - Ričardas suraukė kaktą dėdamasis, kad susikau- 
pęs mąsto. - Aha, kokia jūsų mėgstamiausia spalva, kokius ledus 
labiausiai mėgstate, koks metų laikas labiausiai patinka? 

— Mėlyna, kavos, žiema. 

- Žiema? Žiema niekam nepatinka. 

- Man patinka, kai anksti temsta. 

— Kodėl? 

Todėl, kad pasibaigia diena. Man patinka kalendoriuje brau- 
kyti dienas: 151-a diena, ir nieko baisaus neatsitiko. 152-a, o dan- 
gus dar negriūva. 153-ia, o aš dar nieko nenudaigojau. 154-a, o 
dar nėra žmonių, kurie manęs nekęstų. Kartais man dingojasi, 
kad jausiuos saugi tik tada, kai man liks gyventi vos kelios dienos. 


Dar trys dienos - ir man nebereikės rūpintis, kaip gyventi toliau. 

— Man patinka tamsa, ir tiek. 

Buvau dar kažką besakanti, bet tuo metu kitoje gatvės pusėje 
atgriaudėjęs sustojo sulamdytas geltonas sportinis automobilis ir 
iš jo išlipo Ama su savo šviesiaplaukėmis draugėmis. Gundyda- 
ma gilia iškirpte, Ama pasilenkė prie vairuotojo lango - prie vai- 
ro sėdėjo vaikinas ilgais nutįsusiais plaukais, kitoks ir nebūtų ga- 
lėjęs vairuoti tokio automobilio. Kitos trys paauglės sustojo šalia, 
įžūliai kraipydamos klubus, o aukščiausioji pasilenkė ir, atsukusi 
joms užpakalį, apsimetė rišanti batų raištelius. Gražumėlis! 

Merginos atskuodė prie mūsų, Ama demonstratyviai mosavo 
rankomis, lyg vaikydama juodą išmetamųjų dujų debesį. Gyva 
pagunda, žiūrėdama į jas tariau sau. Ilgi šviesūs plaukai, veidas 
smailiu smakru, liesos kojos. Trumpi sijonukai, marškinėliai 
ir siaura plokščio vaikiško pilvuko juosta. Išskyrus Džodsę, po 
marškinėliais pasikišusią įdėklą, kad krūtinė atrodytų iškili ir 
standi, visų kitų krūtys - didokos, kretančios, pernelyg brandžios 
tokio amžiaus merginoms. Gyvuliams šeriamų hormonų povei- 
kis. Neilgai trukus krūtys ims kaltis vos gimusioms mergytėms. 

— Sveikas, Dikai, - pasisveikino Ama, čiulpdama didelį raudo- 
ną saldainį ant pagaliuko. 

— Sveikos, panelės. 

- Sveika, Kamile. Ar jau spėjai mane išgarsinti per savo laik- 
raštįė - laižydama saldainį, paklausė Ama. 

Nei tirolietiškų kasų, nei suknelės, kuria vilkėjo važiuodama 
į kiaulių fermą, - matyt, kiaurai persmirdo specifiniais kvapais. 
Dabar ji dėvėjo berankoviais marškinėliais ir trumpu sijonėliu, 
vos dengiančiu šakumą. 

— Dar ne. 

Jos veidas buvo kaip persikas, be jokių spuogelių ar raukšlelių, 
toks gražus ir nepriekaištingas lyg naujagimio. Nesubrendėlės. 


Kad visos jos kiaurai prasmegtų! 

— Dikai, kada pavežiosi mus savo automobiliu? - paklausė 
Ama, šleptelėdama priešais mus tiesiai ant dulkėtos žemės ir taip 
užriesdama kojas, kad subolavo jos kelnaitės. 

— Tuomet turėčiau jus suimti. Beje, galiu suimti tuos vaiki- 
nus, su kuriais jūs šlaistotės. Jūs per jaunos, kad vaikščiotumėte 
su aukštesniųjų klasių berniukais. 

- Jie nesimoko vidurinėje, - atsakė aukščiausioji. 

- Aha, - prunkštelėjo Ama. - Jie išlėkė iš mokyklos. 

- Ama, kiek tau metų? - paklausė Ričardas. 

— Neseniai suėjo trylika. 

— Kodėl visada tiek dėmesio skiriat Amai? - įsiterpė rusva- 
plaukė. - Kaip matot, mes irgi čia. Tikriausiai nė nežinot, kuo 
mes vardu. 

— Kamile, jūs tikriausiai jau pažįstama su Kaile, Kelse ir Kel- 
se? — paklausė Ričardas. Rodydamas į ištįsėlę, ručkę ir merginą, 
kurią mano sesuo pavadino... 

— Tai Džodsė, - pataisė jį Ama. - Mūsų būrelyje dvi Kelsės, to- 
dėl ją vadiname pavarde. Kad nebūtų painiavos. Ar ne, Džodse? 

- Jos gali mane vadinti, kaip nori, - atsiliepė mergina. Matyt, 
dėl išvaizdos trūkumų gaujos hierarchijoje užimanti žemiausią 
vietą. Arba dėl lankstaus stuburo. 

- Ama jūsų suvestinė sesuo, ar ne? - paklausė Ričardas. - Šiaip 
ar taip, nepasakyčiau, kad nežinau nei bū, nei be. 

- Ligi panagių viską žinai, - atrėžė Ama gosliu balsu, nors pa- 
slėptos prasmės lyg ir nenugirdau. - Na, pasimatymas, ką? Girdė- 
jau, Kamilė turi čia velnišką pasisekimą. Bent jau turėjo kadaise. 

Ričardas prunkštelėjo ir vos nepaspringo. Šlaunį nudegino 
žodis begėdė. 

- Gryna teisybė, Ričardai. Kadaise garsėjau... 

— Garsėjo, - pasityčiojo Ama. Dvi draugės nusikvatojo. Džod- 


sė pagaliu įnirtingai braižė kreives ant žemės. - Jeigu žinotum, 

Dikai, ką apie ją žmonės pasakoja. Garbės žodis, susijaudintum. 
O gal jau spėjai? 

- Panelės, mums laikas keliauti, o pagarsėti paprastai visiems 
pasitaiko progų. 

Sulig tais žodžiais Ričardas paėmė man už rankos ir padėjo 
nulipti nuo sūpuoklių. Vesdamas mane prie automobilio, dusyk 
spustelėjo man pirštus. 

— Koks džentelmenas! - šūktelėjo Ama, ir visos keturios, pašo- 
kusios ant kojų, nusekė mums iš paskos. - Nusikaltimo atskleisti 
nesugeba, o veltui švaisto brangų laiką savo šūdinu automobiliu 
vežiodamas Kamilę. 

Jos ėjo įkandin mūsų, Ama ir Kailė tiesiog lipo mums ant kul- 
nų. Tą vietą, kur Ama sandalu brūkštelėjo man per Achilo kulną, 
nudegino žodis šlykštu. Paskui ji įgrūdo man į plaukus lipnų sal- 
dainį ir ėmė jį sukti. 

- Liaukis, - prakošiau pro dantis. Apsisukusi taip stipriai su- 
spaudžiau jai riešą, kad pajutau jos pulsą. Lėtesnį nei mano. Ji 
nebandė išsisukti, tik prisikišo dar arčiau. Jai iš burnos į kaklą 
man tvokstelėjo braškių kvapas. 

— Na, nesivaržyk, - nusišypsojo Ama. - Gali nudėti mane vie- 
toje, ir Dikas vis viena nesugebės rasti žmogžudžio. 

Atstūmiau ją, ir mudu su Ričardu nuėjome prie automobilio 


greičiau, nei būčiau norėjusi. 


DEVINTAS SKYRIUS 


Devintą valandą, nejučia užsnūdusi, kietai įmigau ir atsibudau 
septintą ryto nuo kaitrių saulės spindulių. Už lango brazdėjo iš- 
džiūvęs medis, šakomis krebždendamas tinklą nuo vabzdžių — 
lyg stengėsi įsirabždinti į vidų manęs paguosti. 

Apsivilkau įprastai - palaidinukę ilgomis rankovėmis, ilgą 
sijoną — ir nukėblinau į pirmą aukštą. Kieme už namo pama- 
čiau Geilą, žalumynų fone ryškiai spindėjo jos baltas it medici- 
nos sesers chalatas. Ji laikė sidabrinį padėklą, o mama krovė į jį 
išbrokuotas rožes. Mama vilkėjo prie plaukų priderinta gelsva 
laisva suknele. Ji atsargiai brovėsi per rausvų ir geltonų žiedų 
jūrą su sodininko žirklėmis rankoje, priekabiai apžiūrėdama 
kiekvieną, vienus žiedlapius skabydama, kitus - palenkdama ir 
pataisydama. 

— Geila, dar palaistyk šias rožes. Pažiūrėk, ką tu čia pridarei! 

Ji atskyrė rausvą rožę, palenkė ją prie žemės ir nukirpo prie 
pat šaknų. Ant Geilos padėklo gulėjo per dvidešimt rožių. Nepa- 
stebėjau, kad jos būtų prastesnės už kitas. 

— Kamile, šiandien mudvi važiuosim apsipirkti į Vudberį! — 


nepakeldama akių nuo rožių, sušuko mama. - Gerai? 

Apie vakarykštį mudviejų susitikimą pas Nešus - nė žodžio. 
Būtų per daug tiesmuka. 

- Šiandien nesu itin užsiėmusi, - atsakiau. - Beje, nežinojau, 
kad artimai draugauji su Nešais. Ir bendravai su Ene. 

Buvo šiek tiek nesmagu, kad vakar per pusryčius kibau prie 
jos dėl tos mergaitės. Žinoma, manęs nė kiek negraužė sąžinė, 
kad sunervinau mamą, tik buvo nemalonu, kad galbūt be reikalo 
ją užsipuoliau. 

— Hm... Šeštadienį pas mus su Alenu atvažiuoja svečių. Mes 
jau seniai juos pakvietėme dar nežinodami, kad tu atvyksi. Beje, 
o ir sužinojome tik tada, kai pasibeldei į duris. 

Dar viena rožė nukrito ant padėklo. 

— Aš maniau, kad tu beveik nepažįsti tų mergaičių. Neži- 
nojau... 

- Gerai jau, gerai. Mūsų laukia malonus vasaros pobūvis, 
rinktinė publika. Tau reikia naujos suknelės. Aišku, neatsivežei 
suknelės? 

— Ne. 

- Tiek to, vadinasi, šiandien puiki proga atsigriebti. Manding, 
metas, jau visą savaitę svečiuojies, - ji padėjo ant padėklo pasku- 
tinę gėlę. - Ką gi, Geila, gali jas išmesti. Vėliau paskinsime gražių. 

— Mama, šitas aš pamerksiu savo kambaryje. Man jos patinka. 

- Jos niekam tikusios. 

— Man vis viena. 

Metusi žirkles ant žemės, ji puolė rauti šaknis. 

— O man jos patinka. Pasimerksiu savo kambaryje. 

- Štai pasižiūrėk, ką pridarei. Per tave susižeidžiau. 

Mama atkišo dyglių subadytas rankas: per riešus varvėjo tam- 


siai raudonas kraujas. Jokių kalbų. Ji pasuko į namus, Geila nu- 

sekė paskui ją, aš - paskui Geilą. Durų rankena buvo lipni nuo 
kraujo. 

Alenas aptvarstė mamai rankas nešykštėdamas tvarsčių. Išė- 
jusios į verandą, kone užkliuvome už Amos, vėl žaidžiančios su 
savo žaisliniu namu, ir Adora, timptelėjusi jai už kasos, liepė va- 
žiuoti drauge. Ji nuolankiai nusekė iš paskos, ir aš laukiau, kada ji 
įspirs man į kulną. Žinoma, neįspyrė - mama buvo šalia. 

Adora pasiūlė man vairuoti jos mėlyną sportinį automobilį, 
ir mes nulėkėme į Vudberį, kur buvo net dvi madingų drabužių 
parduotuvės. Ji paprašė nenuleisti stogelio. „Kad nepersišaldytu- 
me“, - pridūrė kaip sąmokslininkė pažvelgusi į Amą. Ama tyliai 
sėdėjo už mamos ir kandžiai išsiviepė, kai mudviejų žvilgsniai 
susidūrė galinio vaizdo veidrodėlyje. Ji tolydžio glostė pirštų ga- 
lais mamai plaukus - taip švelniai, kad ši nejautė. 

Kai sustabdžiau mersedesą prie jos mėgstamiausios parduotu- 
vės, ji vangiu balsu paprašė atidaryti dureles. Tai buvo jos pirmie- 
ji žodžiai per dvidešimt minučių. Neblogai atsigriebėme. Paskui 
atidariau jai ir parduotuvės duris, ir, vos sudzingsėjus varpeliui, 
pasigirdo džiugus pardavėjos balsas. 

- Adora! - ir staiga sunerimo. - Dieve mano, mieloji, ką pasi- 
darei rankoms? 

— Netyčia susižeidžiau, dievaži. Krapščiausi apie namus, ir 
tiek. Popiet nuvažiuosiu pas savo gydytoją. 

Žinoma, nuvažiuos. Nuvažiuotų ir dėl adatos dūrio. 

— Kas atsitiko? 

- Et, nenoriu apie tai nė kalbėti. Susipažink su mano dukra 
Kamile. Atvažiavo manęs aplankyti. 

Pardavėja pažvelgė į Amą, paskui nedrąsiai nusišypsojo man. 

- Kamilė? - paskui staiga susizgribo: - Buvau pamiršusi, kad 


turi dar vieną dukterį, - paskutinį žodį ištarė pusbalsiu, lyg tai 

būtų keiksmažodis. - Ko gero, panaši į tėvą, - tęsė pardavėja, įdė- 
miai žiūrėdama man į veidą, lyg būčiau derama kumelė. - Ama 
visus tavo trupinius surinkusi, o ir Meriana taip pat, sprendžiant 
iš nuotraukų. Na, o šita... 

— Nelabai panaši, - sutiko mama. - Ir plaukai kaip tėvo, ir 
skruostikauliai. Ir to paties būdo. 

Pirmąsyk išgirdau mamą kalbant apie tėvą. Įdomu, dingtelėjo 
man, kiek pardavėjų atsitiktinai sužino apie jį tiek dalykų! Staiga 
įsivaizdavau, kaip plepu su visomis pietų Misūrio pardavėjomis, 
stengdamasi susidaryti to žmogaus bendrą vaizdą. 

Mama paglostė man galvą sutvarstyta ranka. 

- Norime mano pupytei nupirkti naują suknelę. Ką nors 
spalvinga. Ji mat pasinešusi į tamsias ir pilkas spalvas. Ketvirto 
dydžio. 

Pardavėja, tokia liesa, kad po sijonu dubens kaulai barkšojo 
kaip elnio ragai, įniko sukti apskritas kabyklas, ir prieš akis surai- 
buliavo žalių, mėlynų ir rausvų suknelių margumynas. 

— Štai šita tau labai tiktų, - pasiūlė Ama, atkišdama mamai 
ryškiai geltoną palaidinukę. 

- Liaukis, Ama, - sudraudė mama. - Fui, kokia neskoninga! 

— Ar aš iš tiesų panaši į tėvą? - nesusitvardžiusi paklausiau 
Adorą, jausdama, kaip skruostai dega nuo tokio įžūlumo. 

— Nujaučiau, kad nepraleisi tokios progos, - atšovė ji dažyda- 
masi lūpas priešais veidrodį, kabantį ant sienos. Keisčiausia, kad 
tvarsčiai ant rankų buvo švarutėliai. 

— Man tiesiog įdomu. Niekada nesu girdėjusi, kad mano bū- 
das tau primena... 

— Tavo būdas man primena žmogų, visiškai nepanašų į mane. 
Ir, žinoma, tu neturi nieko bendra su Alenu, vadinasi, esi panaši 
į tėvą. Viskas, baigta. 


— Bet, mama, aš tiesiog norėjau paklausti... 

- Kamile, matai, per tave man vėl kraujas bėga. 

Ji atkišo sutvarstytas rankas, dabar jau kai kur paraudusiais 
tvarsčiais. Man knietėjo suleisti į ją nagus. 

Prie mūsų prišoko pardavėja su keliomis suknelėmis. 

— Pirkite štai šitą - geresnės tikrai nerasite, - ir parodė žals- 
vai melsvą vasarinę suknelę. Be petnešėlių. - Na, o savo uogytei 
nieko nepirksite? - paklausė linktelėdama į Amą. - Galėčiau jai 
parinkti ką nors iš mažiausių dydžių. 

— Amai tik trylika. Ji dar per jauna vilkėti tokiais drabužiais, - 
atsakė mama. 

— Viešpatie, tik trylikos! Visiškai pamiršau, ji atrodo kur kas 
vyresnė. Dabar, kai Vind Gape dedasi tokie dalykai, tikriausiai 
jums labai neramu dėl dukrelės. 

Mama apkabino Amą ir pabučiavo į viršugalvį. 

— Kartais man atrodo, kad nebeištversiu iš baimės. Imsiu ir 
užrakinsiu ją kur nors, kad neišeitų į gatvę. 

— Kaip Mėlynbarzdis, žudęs savo žmonas, - suniurzgė Ama. 

— Bokšte kaip Rapuncelis, - pataisė mama. - Na, Kamile, pa- 
rodyk sesutei, kokia tu gali būti graži. 

Ori, netardama nė žodžio, ji nuvedė mane į matavimosi kam- 
barį. Kol ji sėdėjo ant kėdės už durų, aš stovėjau kambarėlyje veid- 
rodinėmis sienomis apžiūrėdama sukneles. Be rankovių, trum- 
pomis rankovėmis, su petnešėlėmis. Matyt, mama nori mane 
nubausti. Pasirinkau rausvą suknelę trijų ketvirčių rankovėmis ir, 
mikliai nusimetusi kelnes ir palaidinukę, apsivilkau. Iškirptė pa- 
sirodė kur kas didesnė, nei tikėjausi: šviečiant fluorescencinėms 
lempoms, žodžiai ant krūtinės atrodė išpurtę, lyg kirmėlės būtų 
išrausiusios landas po oda. Aimana, pienas, skausmas, kraujas. 

— Kamile, pasirodyk. 

— Et, šita netinka. 


— Aš noriu pažiūrėti. 

Dešinę šlaunį nudegino žodis menkysta. 

— Pasimatuosiu kitą. 
giau į veidrodį. Šiurpus vaizdas. 

— Kamile, atidaryk. 

— Kas ten atsitiko Kamilei? - sušuko Ama. 

— Man jos netinka. 

Užstrigo šoninis užtrauktukas. Ant nuogų rankų ryškiai degė 
skaisčiai rausvi ir raudoni randai. Net nežiūrėdama į veidrodį, 
mačiau jų atspindį - visas kūnas buvo ištisa žaizda. 

— Kamile! - sukliko mama. 

— Kodėl ji nesirodo? 

— Kamile! 
man netinka, - atkirtau. 

— Aš noriu pažiūrėti. 

— Mama, ar aš galėčiau pasimatuoti kurią nors? - meilinda- 
masi paklausė Ama. 

— Kamile!.. 

— Prašom. 

Atidariau duris. Mama susiraukė - jos akys atsidūrė sulig 
mano krūtine. 

— Ak, Dieve mano! 

Ji atsiduso kvėptelėdama tiesiai į mane. Pakėlė sutvarstytą 
ranką, lyg ketindama paliesti man krūtinę, bet nuleido. Užpakaly 
jos Ama sucypė kaip šunytis. 

- Ar matai, ką tu prisidarei? - suaimanavo Adora. - Ar matai? 

— Matau. 

- Ir kaip tau patinka? Tikiuosi, negali savęs pakęsti. 

Ji užtrenkė duris, ir aš ėmiau plėšti nuo savęs suknelę, bet 


trukdė užstrigęs užtrauktukas, ir tik tada sugebėjau nusmaukti 

ją per apačią, kai atsikabino užtrauktuko dantukai, ir aš rangy- 
damasi išsivadavau, dantukais įdrėksdama šlaunį. Suglamžyta 
suknele užspaudusi burną, suklykiau. 

Parduotuvėje buvo girdėti ramus mamos balsas. Kai išėjau, 
pardavėja jau vyniojo palaidinukę ilgomis rankovėmis ir aukšta 
nėrinių apykakle ir ilgą sijoną. Ama įdėmiai pažvelgė į mane pa- 
raudusiomis akimis ir išėjusi atsistojo prie automobilio. 

Kai grįžome namo, nusekiau paskui Adorą prie durų, kur 
dirbtinai atsainia poza stovėjo Alenas, susikišęs rankas į lininių 
kelnių kišenes. Šmurkštelėjusi pro šalį, ji nubėgo prie laiptų. 

— Kaip pasisekė kelionė? - sušuko jis įkandin. 

— Pasibaisėtinai, - atsakė ji verksmingai. 

Išgirdau, kaip antrame aukšte trinktelėjo durys. Alenas rūsčiai 
nužvelgė mane ir nudūmė guosti mamos. Ama jau anksčiau buvo 
dingusi. 

Nuėjusi į virtuvę pabandžiau atidaryti stalčių su stalo įran- 
kiais. Norėjau tik žvilgtelėti į peilius, kuriais kadaise pjausčiausi. 
Neketinau žalotis, tik norėjau paliesti ašmenis. Jau beveik jaučiau, 
kaip peilis duria į minkštą piršto galiuką, kaip švelniai įsitempia 
oda, prieš įsmingant smaigaliui. 

Stalčius atsidarė vos kelis centimetrus ir užsikirto. Mama jį 
užrakino. Patraukiau dar kelis kartus. Peilių ašmenys tyliai dzing- 
sėjo, sliuogdami vienas kitu. Kaip zujančios metalinės žuvytės. 
Man degė visas kūnas. Kai jau buvau beskambinanti Kariui, me- 
lodingai suskambėjo durų skambutis. 

Dirstelėjusi pro langą, verandoje prie durų pamačiau Meredi- 
tę Viler ir Džoną Kiną. 

Susigėdau lyg užklupta masturbuojantis. Kramsnodama lūpą, 
atidariau duris. Mereditė įpuolė į vidų ir, žvalgydamasi į visas pu- 
ses, įniko aikčioti iš susižavėjimo. Nuo jos dvelkė stipriais kvepa- 


lais, kurie būtų labiau tikę vidutinio amžiaus damai nei paauglei, 

vilkinčiai baltų ir žalių spalvų mokyklos komandos šokėjos kos- 
tiumu. Ji pastebėjo mano žvilgsnį. 

— Žinau, žinau. Mokslo metai pasibaigė. Beje, ir šį kostiumą 
vilkiu paskutinį kartą. Buvome tiesiog susitikusios su būsimomis 
ateinančių metų šokėjomis, kaip sakoma, perdavėme olimpinį 
deglą. Jūs irgi buvote šokėja, ar ne? 

- Taip, tik žiūrėdama į mane vargu ar patikėsi. 

Ypatingu grožiu negarsėjau, bet atrodžiau patraukli su trum- 
pu sijonėliu. Tuo metu dar nesipjausčiau kojų, apsiribodama lie- 
meniu. 

— Žinoma, tikiu. Jūs buvote gražiausia miestelio mergina. Kai 
jūs mokėtės baigiamojoje klasėje, mano pusbrolis dar tik pradėjo 
lankyti mokyklą. Pažįstat Deną Vilerį? Jis tada tik apie jus ir kal- 
bėdavo. Kokia graži ir protinga, kokia protinga ir graži. Ir geros 
širdies. Jis mane nudėtų vietoje, jei sužinotų, ką jums pasakoju. 
Dabar jis gyvena Springfilde. Ligi šiol nevedęs. 

Visada nejaukiai jaučiuosi su tokiomis merginomis, kaip ji, 
kalbančiomis meilikaujamu tonu: be galo lipšnios, nors prie Žaiz- 
dos dėk, jos pasakoja tokius dalykus, kokius derėtų Žinoti tik arti- 
miems draugams, ir laiko save atviromis ir prieinamomis. 

- Čia Džonas, - pridūrė ji, lyg nustebusi, kad jis stovi šalia. 

Pirmąsyk jį pamačiau iš arti. Jis išties buvo gražus, beveik mo- 
teriško grožio, aukštas ir lieknas, tiesiog nepadoriai putliomis 
lūpomis ir skvarbiomis melsvomis akimis. Jis pasitaisė už ausies 
juodų plaukų sruogą, ištiesė man ranką ir nusišypsojo žiūrėda- 
mas į ją, lyg tai būtų jo mylimiausias šuniukas, atliekantis naują 
triuką. 

— Na, kur kalbėsimės? - paklausė Mereditė. 

Vos įveikiau nenugalimą norą nusikratyti merginos, abejoda- 
ma, ar ji sugeba kada nors patylėti, bet jaučiau, kad jis bijo likti 


vienas, tad nutariau verčiau jo negąsdinti. 

- Sėskitės svetainėje ir jauskitės kaip namie, - atsakiau. - O aš 
atnešiu saldžios arbatos. 

Pirmiausia nubėgau į savo kambarį, įdėjau į diktofoną naują 
kasetę ir, eidama pro mamos kambarį, prikišau ausį prie durų. 
Tyla, tik ūžė ventiliatorius. Nejaugi miega? Vadinasi, Alenas guli 
šalia arba sėdi ant kėdės prie tualetinio staliuko ir žiūri? Prabė- 
go tiek metų, o asmeninis jųdviejų gyvenimas ligi šiol man buvo 
mįslė. Eidama pro Amos kambarį, pamačiau, kad ji kaip pavyz- 
dinga mergaitė skaito knygą Graikų deivės, sėdėdama supamojoje 
kėdėje. Man čia beviešint, ji jau vaidino ir Žaną d'Ark, ir Mėlyn- 
barzdžio žmoną, ir princesę Dianą - kankines, mano supratimu. 
Tarp deivių ji ras ir dar liguistesnių pavyzdžių. Tad palikau ją ra- 
mybėje. 

Virtuvėje įpyliau arbatos. Paskui, suskaičiavusi dešimt sekun- 
džių, įbedžiau į delną šakutės dantis. Skausmas padėjo man nu- 
siraminti. 

Kai grįžau į svetainę, Mereditė sėdėjo Džonui ant kelių ir bu- 
čiavo jam kaklą. Ji nekreipė dėmesio net tada, kai garsiai pasta- 
čiau padėklą ant stalo. Džonas pažvelgė į mane ir švelniai nustū- 
mė ją į šalį. 

— Ko tu šiandien toks apsnūdęs? - suniurzgė ji nepatenkinta. 

- Ką gi, Džonai, labai malonu, kad sutikai su manimi pasi- 
kalbėti, - pradėjau. - Žinai, tavo mama akyse nenorėjo manęs 
matyti. 

- Taip. Ji nelabai linkusi su kuo nors kalbėtis, o juolab su... 
žurnalistais. Ji - baisi slapukė. 

— O tu gali kalbėtis su manimi be jos leidimo, ar ne? - įsiter- 
piau. - Manding, tau jau aštuoniolika? 

— Taip, neseniai suėjo. 

Jis oriai siurbtelėjo arbatos, lyg burnoje skaičiuodamas kiek- 


vieną lašą. 

— Matai, iš tikrųjų norėčiau, kad mūsų skaitytojams papasako- 
tum apie savo sesutę, - pridūriau. - Apie Enę Neš man papasako- 
jojos tėvas, ir būtų nesąžininga, jei nebūtų nė žodžio apie Natalę. 
Ar tavo mama žino, kad tu kalbėsi su manimi? 

— Ne, bet kas čia tokio? Kas vienam tinka, kitam nepatinka, - 
jis nusijuokė ir staigiai užsikirto. 

- Jo mama pakęst negali žurnalistų, - paaiškino Mereditė, 
siurbtelėdama iš Džono stiklinės. - Ji - tokia slapukė, kokios pa- 
saulis nėra matęs. Man regis, ji nė nenutuokia, kas aš tokia, nors 
mudu su Džonu draugaujam jau metus. 

Jis linktelėjo. Ji susiraukė, matyt, nepatenkinta, kad Džonas 
nepridūrė nė žodžio apie jų meilės istoriją. Mereditė nukėlė kojas 
nuo jo kelių, susikeitė jas ir ėmė pirštu krapštyti sofą. 

— Girdėjau, kad dabar jūs gyvenate pas Mereditės tėvus? 

— Taip, turime būstą, seną namelį ant ratų už gyvenamojo 
namo, - atsakė Mereditė. - Mano sesutė siunta: anksčiau amžinai 
ten tupėdavo su draugėmis. Jos - tikros bjaurybės, išskyrus jūsų 
seserį. Jūsų sesuo kieta. Pažįstate mano seserį, ar ne? Kelsę? 

Be jokios abejonės, tai turėtų būti susiję su Ama! 

- Katra Kelsė: aukštoji ar mažoji? - paklausiau. 

- Garbės žodis. Mūsų miestelyje per akis Kelsių. Mano sesuo 
aukšta. 

- Buvau ją susitikusi. Regis, jos artimos draugės. 

- Kurgi ne, - griežtai atsakė Mereditė. - Mažoji Ama visus 
rikiuoja mokykloje. Tik kvailys gali stoti jai skersai kelio. 

Gana apie Amą, tariau sau, nejučia įsivaizduodama, kaip ji ty- 
čiojasi iš jaunesnių moksleivių. Paauglystė - bjaurus amžius. 

- Na, Džonai, ar jau apsipratai su nauja aplinka? 

— Jam ten patinka, - atrėžė Mereditė. - Po truputį renkame 


jam paramą, mama net gavo kompaktinių plokštelių grotuvą. 

- Tikrai? - klausiamai pažvelgiau į Džoną. Na, bičiuli, laikas 
pačiam kalbėti. Nėra ko tupėti palindus po sijonu. 

- Tiesiog dabar negaliu gyventi namie, - prabilo jis. - Žinot, 
visi mes jaučiamės kaip nesavi, visur mėtosi Natalės daiktai, o 
mama neleidžia jų liesti. Koridoriuje stovi bateliai, vonios kam- 
baryje kabo maudymosi kostiumėlis, ir man jis duria akis kiek- 
vieną rytą, kai einu praustis po dušu. Širdis plyšta. 

- Įsivaizduoju. 

Kurgi ne, prisimenu, prieškambario spintoje kabojo rausvas 
Merianos paltukas ligi tol, kol įstojau į universitetą. Gal ir dabar 
tebekabo. 

Įjungiau diktofoną ir padėjau ant stalo priešais vaikiną. 

— Džonai, papasakok apie savo seserį. 

- Ak, ji buvo šaunuolė. Be galo sumani. Tiesiog neįtikėtina. 

— Sumani? Ar gerai mokėsi, ar šiaip buvo nuovoki? 

— Na, mokykloje jai nelabai sekėsi. Nepasižymėjo drausme, - 
atsakė jis. - Bet, man rodos, tik todėl, kai jai buvo nuobodu. Man 
rodos, ji būtų galėjusi peršokti vieną ar net dvi klases. 

— Jo mama bijojo, kad Natalė gali prisidaryti gėdos, - įsiterpė 
Mereditė. - Jai visad atrodė, kad duktė pernelyg išsišoka. 

Pažvelgiau į jį nustebusi. 

- Taip, tiesa. Mama iš tikrųjų norėjo, kad Natalė neišsiskirtų iš 
kitų. O ji buvo padūkusi, tikra pajodžarga, keistuolė. 

Jis nusijuokė įsmeigęs žvilgsnį į batus. 

— Gal prisimeni ką nors ypatinga? - paklausiau. 

Karis nieko taip nevertina kaip gyvenimiškas istorijas. Be to, 
ir man įdomu. 

— Aha, įsivaizduojate, kartą ji išgalvojo savo kalbą! Kažkokią 
tarškalynę, niekam nesuprantamą. Ji net abėcėlę sugalvojo, kažką 
panašaus į rusų raštą. Ir mane mokė. Bent jau bandė mokyti. Tik 


veikiai nusivylė mano gebėjimais. 

Jis prunkštelėjo - dusliai, lyg iš po žemių. 

- Arjai patiko lankyti mokyklą? 

— Na, žinot, atvykėliams pritapti nelengva, be to, ir mergaitės 
čia... Na, man regis, mergaitės visur bjaurios. 

— Džoni! Kaip tau ne gėda? 

Mereditė žaismingai niuktelėjo jam į pašonę. Jis nekreipė į ją 
dėmesio. 

— Beje, Ama... jūsų sesuo, ar ne? 

Aš linktelėjau. 

— Kurį laiką ji draugavo su Natale. Jos drauge bėgiodavo po 
aplinkinius miškus, paskui Natalė grįždavo nusėta mėlynėmis, 
lyg apkvaišusi. 

— Tikrai? 

Sunkiai galėjau įsivaizduoti jų draugystę prisimindama, su 
kokia panieka Ama taria Natalės vardą. 

- Taip, kurį laiką jos buvo geros draugės. Bet, man rodos, 
Amai ji nusibodo, juk Natalė buvo keleriais metais jaunesnė. Ne- 
žinau tiksliai. Paskui jos susipyko. 

Ama to išmoko iš mamos - taip lengviausia nusikratyti 
draugų. 

- Žinia, nieko baisaus, - tęsė Džonas, lyg bandydamas mane 
raminti. O gal save. - Ji dažnai žaisdavo su tokiu berniuku, 
Džeimsu Kepisiu, maždaug metais jaunesniu. Jo tėvai dirbo fer- 
moje, ir niekas su juo nedraugavo. Lyg ir neblogai sutarė. 

- Jis sakėsi paskutinis matęs Natalę gyvą, - įsiterpiau. 

— Melagis, - rėžė Mereditė. - Aš irgi esu girdėjusi tą pasaką. Jis 
amžinai visko prisigalvoja. Atseit jo motina mirštanti nuo vėžio. 
Jis neturįs tėvo. Niekas nekreipia į jį dėmesio. Todėl jis ir prasi- 
mano nebūtų dalykų. Neklausykit jo. 


Vėl pažvelgiau į Džoną, ir jis patraukė pečiais. 

— Pasaka, ir tiek. Kažkokia pamišėlė pagrobia Natalę vidury 
dienos, - atsiliepė jis. - Beje, kaip moteris galėtų taip pasielgti? 

— O kaip vyras galėtų taip pasielgti? - atšoviau. 

— Nežinia, kodėl vyrai taip išdarinėja, - įsiterpė Mereditė. - 
Matyt, genetiniai iškrypėliai. 

— Džonai, noriu dar kai ko paklausti: ar policija tave apklausė? 

- Taip, drauge su tėvais. 

- Ar gali įrodyti, kur buvai tas naktis, kai buvo nužudytos 
mergaitės? 

Tikėjausi pasipiktinimo, bet jis ramiai girsnojo arbatą. 

— Ne. Tiesiog važinėjau automobiliu. Žinote, kartais įveikia 
noras dingti iš čia, - jis dirstelėjo į Mereditę, ir ji išsiviepė. - Ne- 
galiu priprasti prie tokio mažo miestelio. Kartais norisi kur nors 
nuklysti. Žinau, tu negali to suvokti, Meredite. 

Mereditė neatsiliepė. 

- Suprantu tave, - pritariau. - Čia gyvendama vos nesusirgau 
klaustrofobija. Įsivaizduoju, kaip jaučiasi žmonės, atvažiavę čio- 
nai iš kitur. 

— Džonis taurios širdies, - įsiterpė Mereditė. - Tas dvi naktis 
jis praleido su manimi. Tiesiog jis nenori manęs įvelti į bėdą. Taip 
ir parašykite. 

Mereditė sėdėjo ant sofos atsitiesusi, linguodama ir kalbėjo 
nieko negalvodama, lyg apimta religinės ekstazės. 

— Meredite, liaukis, - sukuždėjo Džonas. 

— Ačiū tau, Džonai, bet aš nenoriu, kad žmonės laikytų mano 
vaikiną šlykščiu vaikžudžiu. 

— Pasakyk tai policijai, ir po valandos jie sužinos tiesą. Man 
bus dar blogiau. Iš tikrųjų niekas ir negalvoja, kad aš galėjau nu- 
žudyti seserį. 

Džonas pakedeno Mereditės plaukų sruogą ir pirštų galais 


švelniai perbraukė nuo šaknų iki apačios. Dešinįjį klubą man nu- 

degino žodis kutena. Aš tikėjau vaikinu. Jis verkė nesigėdydamas 
žmonių, pasakojo apie savo seserį visokias kvailystes ir žaidė su 
savo merginos plaukais, ir aš juo tikėjau. Jau beveik girdėjau, kaip 
prunkščia Karis, šaipydamasis iš mano patiklumo. 

— Beje, jeigu jau kalbėjome apie gyvenimiškas istorijas, - pra- 
dėjau. - Noriu dar kai ko tavęs paklausti. Ar iš tikrųjų Filadelfijo- 
je Natalė sužalojo savo klasės draugę? 

Džonas sustingo, grįžtelėjo į Mereditę, apsiniaukė. Lūpos per- 
sikreipė, per kūną perbėgo traukuliai, ir man pasirodė, kad jis 
puls pro duris, bet jis atsilošė ir atsiduso. 

- Puiku. Štai kodėl mama nekenčia žurnalistų, - suniurzgė 
jis. - Tada vienas laikraštis išspausdino straipsnelį. Kelias pastrai- 
pas. Aprašė Natalę kaip žvėrį. 

— Papasakok, kas tada atsitiko. 

Jis patraukė pečiais. Krimstelėjo nagą. 

— Tai atsitiko per darbelių pamoką. Vaikai piešė ir karpė. Na- 
talė buvo staigaus būdo, o ta mergaitė stengėsi laikyti ją po padu. 
O tą dieną Natalė turėjo rankoje žirkles. Tai atsitiko netyčia. Tada 
ji buvo devynerių. 

Ūmai įsivaizdavau, kaip Natalė, rimta kaip toje Kinų šeimos 
nuotraukoje, smeigia žirkles mergaitei į akis. Skaisčiai raudonas 
kraujas tyška ant vandeniniais dažais nulieto paveikslėlio. 

— O kas atsitiko mergaitei? 

— Gydytojai išgelbėjo jai kairę akį. Dešinės, deja, nepavyko... 

— Natalė dūrė į abi akis? 

Jis atsistojo, palinko prie manęs beveik taip pat kaip motina. 

— Po to Natalė ištisus metus lankėsi pas psichiatrą. Kelis mėne- 
sius ją kamavo košmarai. Ji buvo devynerių. Tai buvo nelaimingas 
atsitikimas, ir tiek. Visi mes jautėmės kaip nesavi. Tėtis įsteigė pa- 
galbos nukentėjusiai mergaitei tondą. Mums teko išvažiuoti, kad 
Natalė pradėtų gyvenimą iš naujo. Todėl ir apsigyvenome čia: tė- 

tis griebėsi pirmo pasitaikiusio darbo. Atvykome čionai vidury 
nakties - kaip nusikaltėliai. Čionai. Į šį prakeiktą miesteliūkštį. 

- Va, dailiausia, Džonai! Nė nemaniau, kad tau čia taip blo- 
gai, - suvapėjo Mereditė. 

Jis palinko į priekį ir apsiverkė įsikniaubęs į delnus. 

- Aš nesigailiu, kad atvažiavau čionai. Gaila, kad ji atvažiavo 
į Vind Gapą, nes čia jos laukė mirtis. Mes bandėme jai padėti. 
O ji mirė, - tyliai sudejavo jis, ir Mereditė nenorom jį apkabino. - 
Kažkas nužudė mano seserį. 


- Kviestinių pietų nebus, - pranešė man Geila, - nes panelė Ado- 
ra prastai jaučiasi. 

Vartoti kreipinį panelė, matyt, pareikalavo mama, ir beregint 
įsivaizdavau jųdviejų pokalbį. Geila, geriausi tarnai geriausiuose 
namuose kreipiasi į ponią oficialiu vardu. Juk mes irgi norime būti 
geriausi, ar ne? Daugmaž tokį. 

Nežinia, kas taip paveikė mamą, kad ji atšaukė pietus: gal 
ginčas su manimi, o gal su Ama. Girdėjau, kaip jos kivirčijasi 
mamos kambaryje: Adora mandagiai priekaištauja Amai, kad ši 
neatsiklaususi važinėjosi golfomobiliu. Kaip ir visuose provinci- 
jos miesteliuose, Vind Gape žmonės gyventi negali be motorų. 
Daugumoje šeimų vienam žmogui tenka pusantro automobilio 
(pusė - tai arba koks senovinis kolekcinis automobilis, arba tie- 
siog senas griozdas, nelygu savininko pajamos), o kur dar motor- 
laiviai, vandens motociklai, skuteriai, traktoriai ir elito golfomo- 
biliai, kuriais po miestelį zuja paaugliai, neturintys teisės vairuoti. 
Įstatymas draudžia, bet niekas nedrįsta jų stabdyti. Spėjau, kad 
po žmogžudysčių mama bandė šiek tiek apriboti Amai laisvę. Ja 
dėta, ir aš būčiau taip pasielgusi. Kokį pusvalandį girdėjau seną 
nuvalkiotą giesmę. Nemeluok, vaikeli... Toks pažįstamas pamoks- 

las, kad man kaip kadaise pasidarė gėda. Vadinasi, ir Ama kartais 
apsimeluoja. 

Kai sučirškė telefonas, pati nukėliau ragelį, kad Ama galėtų 
pasimėgauti iki galo, ir nustebau išgirdusi jaunatviškai skambų 
savo senos draugės Keitės Leisi balsą. Pasirodo, Engė Peiper- 
meiker rengia užuojautos vakarėlį ir kviečia visas drauges. Būsią 
sočiai vyno, graudus filmas, ašarų ir paskalų. Aš taip pat kvie- 
čiama. Engė gyveno turtuolių kvartale, Vind Gapo pakraštyje, 
kur pridygę tiesiog tikrų rūmų. Beveik kaip Tenesyje. Iš Keitės 
balso negalėjau suprasti, ar ji pavydi, ar giriasi. Kadangi neblogai 
ją pažįstu, tikriausiai ir viena, ir kita. Ji visada buvo iš tų moterų, 
kurios nori to, ką turi kiti, nors ir visiškai to nereikia. 

Jau tada, susitikusi Keitę ir jos drauges Kinų namuose, supra- 
tau, kad man teks nueiti mažų mažiausiai į vieną vakarėlį. Pa- 
svarsčiau, ar važiuoti, ar baigti perrašinėti pokalbį su Džonu, nu- 
teikusiu mane taip liūdnai, kad galėjau prisidaryti bėdos. Be to, 
kaip ir mamos kandžiosios bičiulės Anabelė ir Džekė, ši draugija 
galėjo duoti man daugiau žinių nei dešimt įprastų pokalbių. 

Vos atsidūrusi prie Keitės Leisi (dabar Keitės Braker) namo, 
supratau, kad ji, kaip ir reikėjo tikėtis, susikūrė prabangų gyve- 
nimą. Ji atvažiavo manęs paimti per penkias minutes (gyveno 
vos per kvartalą nuo mamos namo) kvailu milžinišku sporti- 
niu visureigiu — jis kainuoja daugiau nei būstas, bet jame ir 
ne ką mažiau patogumų. Užpakaly girdėjau kikenimą - salone 
vaizdo grotuvas rodė laidą vaikams, nors jų ten nebuvo. Prieš 
akis ant prietaisų skydo GPS navigatorius rodė puikiai pažįs- 
tamą kelią. 

Keitės vyras Bredas Brakeris mokėsi amato iš uošvio, o kai šis 
pasitraukė poilsio - perėmė verslą. Jie prekiavo abejotinos vertės 
hormonais, nuo kurių pasibaisėtinai greit auga vištos. Mama žiū- 


rėjo į juos su panieka sakydama, kad niekada nepirktų preparatų, 

taip beprotiškai skatinančių augimą. Tai nereiškė, kad ji nenau- 
dojo hormonų: mamos fermoje kiaulės buvo taip prišvirkščia- 
mos chemikalų, kad parausdavo kaip vyšnios ir, išsipūtusios kaip 
balionai, nesilaikydavo ant kojų. Beje, visa tai vykdavo truputį 
lėčiau. 

Bredas Brakeris buvo toks vyras, kuris gyveno ten, kur liepda- 
vo Keitė, apvaisindavo Keitę, kai ji paprašydavo, pirkdavo tokią 
sofą, kokios norėdavo Keitė, ir nedrįsdavo žodžio ištarti. Gerai 
įsižiūrėjus atrodė patrauklus, o penį turėjo didumo sulig mano 
bevardžiu pirštu. Tai patyriau vos pradėjusi lytinį gyvenimą. Vis 
dėlto nykštukas, regis, dirbo kaip dera: jau trys mėnesiai, kai Kei- 
tė laukėsi trečio kūdikio. Jie ketino bandyti tol, kol gims berniu- 
kas. Norime, kad po namus zuitų išdykėlis. 

Šnektelėjome apie mane, Čikagą: netekėjusi, bet dar neprara- 
dusi vilties. Šnektelėjome apie ją, jos plaukus, naujausią vitaminų 
programą, apie Bredą, dukteris Emą ir Mekenzę, apie Vind Gapo 
damų klubą ir apie tai, kaip jos plušėjo ruošdamos Šventojo Pat- 
riko paradą. Paskui atsidusome: Vargšės mergaitės. Taip, atsidu- 
some: mano straipsnis apie vargšes mergaites. Regis, ji nelabai 
sielvartavo, nes beregint vėl prašneko apie damų klubą: kaip vis- 
kas pakriko, kai jam ėmė vadovauti Beka Hart (mergautine pa- 
varde Muni). Mūsų laikais Beka niekuo negarsėjo, visuomenėje 
sužibėjo prieš penkerius metus, kai nukabino Eriką Hartą, kurio 
tėvai pačioje neišvaizdžiausioje Ozarkso vietoje turėjo nedidelį 
turistų centrą, paprastą lenktyninį automobilį, mažytį vandens 
parką ir golfo lauką. Laikėsi pusėtinai. Ji ateisianti į vakarėlį, ir aš 
galėsianti spręsti pati. Tiesiog ji nesugebėjusi apsisukti. 

Endžės namas atrodė lyg vaiko ranka nupieštas: toks papras- 
tas, tarytum ne trijų matmenų. Vos įėjusi į vidų, iškart supratau, 
kaip nenorėčiau ten gyventi. Pirmiausia pamačiau Endžę, nuo 


mokyklos laikų visai be reikalo atsikračiusią penkių kilogramų: 

ji santūriai nusišypsojo man tebedėliodama fondiu įrankius. 
Paskui pastebėjau Tišę, dar vaikystėje atlikdavusią mamos vaid- 
menį: ji prilaikydavo plaukus draugėms, jeigu šioms supykdavo 
širdis, o kartais prapliupdavo verkti guosdamasi, kad niekas jos 
nemyli. Kaip sužinojau, ji ištekėjo už vyruko iš Niukaslo, keis- 
tuolio (pusbalsiu paaiškino Keitė), bet pasiturinčio. Ant tamsiai 
rudos odinės sofos tįsojo Mimė. Iš pažiūros tikra paauglė, nė iš 
tolo nepanaši į suaugusią moterį. Išskyrus mane, regis, niekas to 
nematė. Ligi šiol visi ją vadino gyva pagunda. Lyg patvirtindamas 
jos šlovę, ant piršto žėrėjo didžiulis briliantas, kurį jai padova- 
nojo Džojis Johansenas, išvaizdus dilba, netikėtai tapęs futbolo 
komandos saugu ir pareikalavęs jį vadinti Johansenu. (Tiesą pa- 
sakius, tik tiek apie jį ir prisimenu.) Vargšelė Beka jautėsi tarp 
jų nejaukiai, lyg ko laukdama, ir, apsirengusi kaip ir namų šei- 
mininkė, atrodė gana juokingai (gal Endžė vežėsi ją apsipirkti?). 
Ji plačiai šypsojosi visiems, su kuo tik susidurdavo akimis, bet 
niekas jos nekalbino. 

Kai Endžė įjungė šviesą, Tišė šniurkščiojo. 

— Aš grįžau į darbą, - pareiškė ji pro ašaras, prisidengusi akis 
pirštais su rausvais nagais. Endžė įpylė vyno ir paplekšnojo jai 
per kelį žiūrėdama su dirbtine užuojauta. 

— Viešpatie, širdele, kodėl? - sukuždėjo Keitė. Net jos kužde- 
sys atrodė jaunatviškas ir spragus. Lyg tūkstantis peliukų būtų 
graužę traškučius. 

— Kai Teilorė lankė darželį, man rodės, kad noriu dirbti, - kūk- 
čiojo Tišė. - Lyg reikėjo kokio tikslo. 

Paskutinį žodį ji iškošė, lyg jis būtų užnuodytas. 

— Tu turi tikslą, - atsakė Endžė. - Nesileisk mokoma, kaip 
dera auginti vaikus. Spjauk į visokias feministes, - ir ji žvilgtelėjo 


į mane, - ir nesigraužk, kad turi tai, ko jos neturi. 

-— Teisybė, Tiše, šventa teisybė, - pridūrė Beka. - Feminizmas 
reiškia, kad moterys pačios renkasi tai, ko nori. 

Visos moterys nepatikliai sužiuro į Beką, bet tuomet kūkčio- 
jimas pasigirdo kampe, kur sėdėjo Mimė, ir visos atsigręžė į tą 
pusę, taip pat Endžė, pilsčiusi vyną. 

- Stivenas nebenori vaikų, - pasiskundė ši pro ašaras. 

— Kodėl? - įspūdingai pasipiktino Keitė. 

- Sako, kad trijų gana. 

— Gana jam ar tau“ - rėžė Keitė. 

- Ir aš jam taip pasakiau. Aš noriu mergaitės. Dukrelės. 

Moterys paglostė jai galvą. Keitė - pilvą. 

— O aš noriu sūnaus, - sušniurkštė ji, įdėmiai žiūrėdama į En- 
džės trejų metukų sūnelio nuotrauką ant židinio. 

Tišė ir Mimė toliau kūkčiojo ir guodėsi viena per kitą: Aš taip 
pasiilgau savo mažylių... Aš visada svajojau apie namus, skam- 
bančius nuo vaikų krykštavimo, nieko daugiau aš netroškau... kas 
čia bloga, jei esi mama, ir tiek? Man buvo gaila jų - atrodė, kad 
jos nuoširdžiai graužiasi, - ir, žinoma, gali tik užjausti, kad jų 
gyvenimas susiklostė ne taip, kaip jos troško. Palinkčiojau galvą, 
pakuždėjau užuojautos žodžius, paskui, matydama, kad niekuo 
negaliu joms padėti, nėriau į virtuvę papjaustyti sūrio, norėdama 
dingti joms iš akių. Tos apeigos man pažįstamos nuo mokyklos 
laikų, žinojau, kad tokios šnekos bet kuriuo metu gali liūdnai 
baigtis. Netrukus į virtuvę atėjo Beka ir ėmė plauti indus. 

- Ir šitaip kiekvieną mielą savaitę, - ji išpūtė akis, lyg stebėda- 
masi ir nėmaž nesipiktindama. 

— Man regis, joms reikia išsikalbėti, - spėjau aš. 

Manding, ji tikėjosi, kad pasakysiu dar ką nors. Pažįstamas 
jausmas. Dažnai tikėdamasi išgirsti reikiamus žodžius, esu pasi- 


ruošusi įlįsti žmogui į burną ir nutraukti juos nuo liežuvio. 

— Nė nenumaniau, koks menkas mano gyvenimas, kol nepra- 
dėjau lankytis pas Endžę, - sukuždėjo Beka ir, paėmusi švarų pei- 
lį, atsipjovė Gruyėre sūrio. Jo buvo tiek, kad užtektų pamaitinti 
visą Vind Gapą. 

— Na, žmogus, draskomas prieštaravimų, kartais tenkinasi 
menkadvasiu gyvenimu, bet toli gražu pats toks netampa. 

— Lyg ir tavo teisybė, - pritarė Beka. - Na, o jūs, merginos, 
gerai sutarėte mokykloje? 

- Et, neblogai, kai už akių vienos kitų nedergdavome. 

— Ko gero, neblogai, kad buvau tokia nevykėlė, - nusijuokė 
ji. - Įdomu, kodėl negaliu būti tokia akiplėša kaip anksčiau? 

Aš taip pat nusijuokiau ir įpyliau jai vyno. Man šiek tiek svaigo 
galva - jaučiausi, lyg būčiau nei iš šio, nei iš to grįžusi į paauglys- 
tės metus. 

Kai mudvi tebekikendamos įėjome į svetainę, visos moterys 
verkė; visos kaip viena iškart atsigręžė į mus, lyg būtume nužen- 
gusios nuo kokio pasibaisėtino karalienės Viktorijos laikų stiliaus 
paveikslo. 

— Ką gi, labai malonu, kad jums taip linksma, - kandžiai įgėlė 
Keitė. 

- Turint omeny, kas šiuo metu vyksta mūsų miestelyje, - pri- 
dūrė Endžė. Matyt, jos buvo išvysčiusios temą. 

— Kas dedasi šiame pasaulyje? Kodėl kažkas nužudė mergai- 
tes? - pratrūko rypuoti Mimė. - Vargšelės! 

— Negana to, išrovė dantis, tiesiog protas neneša, - įsiterpė 
Keitė. 

— Gaila, kad taip iš jų tyčiotasi, kai jos buvo gyvos, - sušniurkš- 
tė Endžė. - Kodėl tos mergaitės tokios žiaurios? 

— Ar klasės draugės jas skriaudė? - paklausė Beka. 

- Kartą po pamokų jos pagavo Natalę tualete... ir nukirpo 


jai plaukus, - springdama ašaromis, paaiškino Mimė. Jos veidas 

buvo išsekęs, išburkęs, išmuštas dėmėmis. Ant palaidinukės drie- 
kėsi tamsūs tušo takeliai. 

- Jos numovė jai kelnaites, kad berniukai pamatytų jos... 
gėdą, - pridūrė Endžė. 

- Jos be perstojo erzino tas mergaites, nes tos buvo truputį ki- 
tokios, - paaiškino Keitė, rankove atsargiai šluostydamasi ašaras. 

— Kas erzino jas? - paklausė Beka. 

- Paklausk Kamilės, ji rašo reportažą apie tą bylą, - atrėžė Kei- 
tė, kilstelėdama smakrą. Šis judesys, pažįstamas man nuo moky- 
klos laikų, reiškė, kad, puldama mus, ji jaučiasi visiškai teisi. - Juk 
tu pati žinai, kokia bjaurybė yra tavo sesuo, ar ne, Kamile? 

- Žinau, mergaitės kartais būna žiaurios, jausdamosi nelai- 
mingos. 

— Vadinasi, tu ją teisini? - piktu žvilgsniu pervėrė mane Keitė. 

Išsigandau pajutusi, kad bandoma mane įvelti į Vind Gapo in- 
trigas. Blauzdą nudegino žodis rietenos. 

— Et, Keite, per menkai ją pažįstu, kad imčiau teisinti ar smerk- 
ti, - apsimečiau visiškai abejinga. 

— Ar praliejai bent vieną ašarą dėl tų mergaičių? - paklausė 
Endžė. 

Dabar jos visos piktai sužiuro į mane. 

- Kamilė neturi vaikų, - šventeivišku tonu pareiškė Keitė. — 
Abejoju, kad ji galėtų patirti tokį pat skausmą kaip mes. 

— Man labai gaila tų mergaičių, - atsakiau, bet mano žodžiai 
nuskambėjo taip pat dirbtinai, kaip „Taika pasauliui!“ iš grožio 
konkurso dalyvės lūpų. Man tikrai buvo jų gaila, bet balsu reikšti 
savo jausmus man atrodė nedora. 

— Nors ir kaip žiauru tai atrodytų, vis dėlto man atrodo, kad, 
kol nesusilauksi vaikų, tavo širdis neturės tiek atjautos, kiek turi 


motinos širdis. Ji bus tarytum neprieinama jausmams. 

- Gerai sakai, - pritarė Keitė. - Aš pasijutau moterimi tik tada, 
kai mano įsčiose suspurdėjo Mekenzė. Žinot, dabar žmonės ne- 
sutaria dėl Dievo ir mokslo priešpriešos, bet, man regis, dėl vai- 
kų visi laikosi tos pačios nuomonės. Šventajame Rašte pasakyta: 
veiskitės ir dauginkitės, na, o pagal mokslo žodį moterys tik tam 
ir sukurtos, kad gimdytų vaikus. 

- Štai kur moters galia, - vos girdimu balsu sukuždėjo Beka. 


Mane parvežė Beka - Keitė nutarė pernakvoti pas Endžę. Jos 
mylimosiomis dukrelėmis rytą tikriausiai pasirūpins auklė. Beka 
patraukė per dantį kai kurių moterų motiniškus jausmus, ir aš 
pritardama pakrizenau. Bepigu tau juokauti, tu turi du vaikus. 
Man buvo beviltiškai liūdna. 

Apsivilkau švarius naktinius marškinius ir atsisėdau lovos 
viduryje. Šiandien daugiau nė lašo, sukuždėjau. Paplekšnojau 
sau per skruostą, atpalaidavau pečius. „Širdele“, - pasakiau sau. 
Man knietė ką nors išpjauti: ant šlaunies degė aukselis, virš ke- 
lio - bjaurybė. Dar trūko žodžio bevaisė. Tokia ir buvau, niekam 
nereikalinga. Įsivaizdavau savo įsčias, atviras ir tuščias - kaip ap- 
leista gūžta. 

Tos mergaitės... Kas dedasi šiame pasaulyje? - rypavo Mimė, 
ir aš jų beveik neįsiminiau - tokie nuvalkioti atrodė tie žodžiai. 
Bet dabar suvokiau jų prasmę. Kažkas negera vyksta, čia pat, kaž- 
kas neapsakomai negera. Įsivaizdavau, kaip Bobas Nešas sėdi ant 
Enės lovos krašto stengdamasis prisiminti savo paskutinį pokal- 
bį su dukterimi. Kaip rauda Natalės motina, įsikniaubusi į senus 
dukters marškinėlius. Kaip aš pati, trylikametė, graudžiai verkiu 
mirusios sesers kambaryje ant grindų, rankose laikydama gėlėtą 
batelį. Ir Amą, taip pat trylikametę, įspūdingo kūno moterį-mer- 


gaitę, trokštančią būti mažyle, kurios gedi mama. Mamą, raudan- 

čią dėl Merianos. Kandžiojančią kūdikį. Amą, primetusią savo 
valią silpniesiems, kvatojančią ir kartu su draugėmis kerpančią 
plaukus Natalei, ant plytelėmis išklotų grindų krintant garba- 
noms. Natalę, žirklėmis išduriančią akis mergaitei. Mano kūnas 
klykė, ausys spengė nuo širdies dūžių. Užsimerkiau, apkabinau 


save ir apsiverkiau. 


Dešimt minučių rypavusi į priegalvį, pagaliau pamažu apsirami- 
nau, ir mane vėl apniko žemiškos mintys: savo straipsnyje galiu 
panaudoti pokalbį su Džonu Kinu, ateinančią savaitę, grįžusi į 
Čikagą, turėsiu sumokėti buto nuomą, šiukšlių dėžėje prie lovos 
gaižiai dvokia pūvantis obuolys. 

Paskui už durų Ama tyliai pašaukė mane vardu. Aklinai susi- 
sagsčiau naktinius marškinius, nusiraitojau rankoves ir atidariau 
duris. Ji įėjo basa, rausvais gėlėtais naktiniais marškiniais, ant pe- 
čių draikėsi šviesūs plaukai. Gražuolėlė, net trūksta žodžių. 

- Tu verkei, - šiek tiek nustebo ji. 

— Truputį. 

— Dėl jos? 

Paskutinis žodis nuskambėjo sunkiai, ir aš įsivaizdavau, kaip jis 
krinta ant priegalvio it apskritas akmuo, išmušdamas gilią duobę. 

- Iš dalies. 

- Ir aš, - ji permetė akimis marškinių kraštus, apykaklę, ran- 
koves. Bandė įžiūrėti randus. - Nežinojau, kad tu pjaustaisi, - pa- 
galiau tarė. 

— Jau nebe. 

- Ir gerai, - pasimuistė ji, sėdėdama ant lovos krašto. - Kami- 
le, ar tavęs kartais nekamuoja nuojauta, kad turi atsitikti kažkas 
negera, 0 tu nieko negali padaryti? Ir nieko kita nebelieka, tik 


laukti? 

— Kažkas panašaus į baimės priepuolį? 

Negalėjau atplėšti akių nuo jos odos, lygios ir rusvos kaip iš- 
tirpę kavos ledai. 

— Ne, visai kas kita, - atsakė šiek tiek nusivylusi, lyg nesuge- 
bėjusi įminti paprastos mįslės. - Tiek to. Aš tau atnešiau dovaną. 

Ji padavė mažytį popierinį maišelį ir liepė atidaryti labai atsar- 
giai. Viduje gulėjo dailiai susukta žolės suktinė. 

— Vis geriau nei degtinė, - lyg gindamasi iškart pareiškė 
Ama. - Tu per daug geri. Tikrai geriau. Nebūsi tokia liūdna. 

— Ama, iš tikrųjų... 

— Ar gali man parodyti randus? - nedrąsiai šyptelėjo. 

— Ne. 

Tyla. Kilstelėjau suktinę. 

- Ama, man rodos, tau nedera... 

- Čia dovana, arba imk, arba ne. Tiesiog norėjau būti gera. 

Ji susiraukė ir susuko naktinių marškinių kraštą. 

— Ačiū. Labai malonu, kad tu manimi taip rūpiniesi. 

— Juk aš galiu būti gera, ar ne? — vis dar susiraukusi tęsė ji. 
Atrodė, kad tuoj apsipils ašaromis. 

- Žinoma. Tik nesuprantu, kodėl kaip tik dabar panorai būti 
man gera. 

— Kartais man nepavyksta. O štai dabar pavyko. Kur kas leng- 
viau, kai namie ramu ir visi miega. 

Ji ištiesė ranką, ir ši lyg drugelis šmėkštelėjo man prieš akis. 


Paskui nuleido ją, paglostė man kelį ir išėjo. 


DEŠIMTAS SKYRIUS 


„Gaila, kad ji atvažiavo į Vind Gapą, nes čia jos laukė mirtis, — 
sukūkčiojo Džonas Kinas, 18 metų, kalbėdamas apie savo seserį 
Natalę, 10 metų. - Kažkas nužudė mano sesutę...“ 

Gegužės keturioliktą dieną Misūrio valstijoje Vind Gapo 
miestelyje tarp grožio salono ir Bifčio ūkinių prekių parduotu- 
vės praeiviai rado į siaurą angą įspraustą Natalės Kin kūną. Tai 
jau antra mergaitė, nužudyta miestelyje per pastaruosius devynis 
mėnesius: pernai rugpjūčio mėnesį upelyje buvo aptiktas devyn- 
metės Enės Neš kūnas. Abi mergaitės buvo pasmaugtos, abiem 
žudikas išplėšė dantis. 

„Ji buvo padūkusi, - ašarodamas tęsė Džonas Kinas, - tikra 
pajodžarga.“ Kinas, prieš dvejus metus su tėvais atvykęs iš Fi- 
ladelfijos ir visai neseniai baigęs vidurinę mokyklą, apibūdino 
jaunesniąją seserį kaip nuovokią, lakios vaizduotės mergaitę. Ji 
netgi sugalvojusi savitą kalbą drauge su abėcėle. „Vaikas, ir tiek, o 
sugalvojo abėcėlę, protu nesuvokiama.“ 

Ir pati byla protu nesuvokiama: ir Vind Gapo policija, ir Ri- 
čardas Vilisas, tyrėjas, atvykęs iš Kanzaso, apgailestauja, kad per 


mažai įkalčių. „Mes dar negalime niekam pareikšti įtarimų, - 

prisipažįsta jis. - Mes labai stropiai ieškome nusikaltėlio mieste, 
bet nepamirštame ir tikimybės, kad žudikas gali būti atvykęs iš 
kitur.“ 

Policija atsisako komentuoti vieno berniuko liudijimą: jis 
tvirtina matęs, kad Natalę pagrobusi moteris. Šaltinis, artimas 
policijai, laikosi nuomonės, kad žudikas - miestelio gyventojas. 
Vind Gapo dantų gydytojas, Džeimsas L. Dželardas, 56 metų, 
jam pritaria: „Dantis traukti nelengva, reikia jėgos. Patys savai- 
me neiššoka.“ 

Policijai tiriant bylą, Vind Gape padidėjo spynų ir šaunamųjų 
ginklų paklausa. Žuvus Natalei Kin, vietinė ūkinių prekių par- 
duotuvė pardavė tris dešimtis kodinių spynų, o ginklų parduo- 
tuvės savininkas išdavė daugiau nei trisdešimt leidimų turėti 
ginklą. „Maniau, kad dauguma vietinių žmonių jau turi medžio- 
klinius šautuvus, bet, matyt, dabar apsiginklavo ir tie, kurie ne- 
turėjo, - pareiškė Denas R. Snaja, 35 metų, didžiausios ginklų 
parduotuvės savininkas. 

Vienas Vind Gapo gyventojų, padidinęs savo arsenalą, - Enės 
Neš tėvas Robertas, 41 metų. „Aš turiu dvi dukteris ir sūnų ir 
privalau juos apsaugoti , - pareiškė jis. Nešas atsiliepė apie savo 
velionę dukterį kaip apie labai nuovokią. „Kartais man atrody- 
davo, kad ji protingesnė už mane. Kartais ji pati tardavosi esanti 
protingesnė už mane.“ Pasak jo, duktė buvusi nepasėda, tokia pat 
pajodžarga kaip Natalė, karstydavosi medžiais, važinėdavo dvira- 
čiu - kaip tik bevažiuojančią dviračiu ją kažkas ir pagrobė pernai 
rugpjūtį. 

Pasak kunigo Luiso D. Bluelo, vietinės katalikų parapijos kle- 
bono, žmogžudystės labai paveikė vietinius gyventojus: sekma- 
dieniais į pamaldas renkasi nepalyginamai daugiau tikinčiųjų, 


daugelis kreipiasi į jį dvasinių pamokymų. „Kai atsitinka nelaimė, 

žmonėms itin reikia dvasinio peno, - aiškina jis. - Jie nori suvok- 
ti, kaip visa tai galėjo įvykti.“ 


Policija taip pat stengiasi surasti siūlo galą. 


Skaitydamas straipsnį, Karis nepraleido progos pasijuokti iš an- 
trojo vardo vartojimo. Dieve mano, tie pietiečiai negali apsieiti be 
formalumų! Aš įterpiau, kad Misūris iš tikrųjų priskiriamas prie 
Vidurio Vakarų, ir jis suprunkštė. O aš iš tikryjų esu vidutinio 
amžiaus, bet pasakyk tai Eilinei, kai mane suriečia bursitas ir jai 
tenka mane gydyti. Jis taip pat išbraukė beveik visą pokalbį su 
Džeimsu Kepisiu. Visi mus laikys paskutiniais mulkiais, jeigu 
kreipsime dėmesį į vaiko liudijimus, juolab kad policija juo ne- 
tiki. Išbraukė ir varganą citatą - ponios Kin žodžius apie sūnų: 
„Jis mielas, geras vaikas.“ Tik tiek sugebėjau iš jos išpešti prieš 
išgrūdama pro duris, beveik nieko nelaimėjau pas ją apsilanky- 
dama, bet, Kario nuomone, tie žodžiai vien blaško dėmesį. Ko 
gero, jo teisybė. Jis labai džiaugėsi, kad pagaliau aiškėja įtariama- 
sis - „miestelio gyventojas“. Šaltinis, artimas policijai, buvo mano 
išmonė ar veikiau šen bei ten surankiota informacija: visi, prade- 
dant Ričardu ir baigiant kunigu, buvo įsitikinę, kad žudikas - vie- 
tinis. Bet aš neprisipažinau Kariui, kad apsimelavau. 

Tą rytą, kai pasirodė mano straipsnis, gulėjau lovoje spokso- 
dama į baltą telefoną - laukiau skambučių ir priekaištų. Paskam- 
bins arba Džono mama, įtūžusi, kad apklausiau jos sūnų. Arba 
Ričardas, supykęs, kad nutekinau informaciją apie vietinį žudiką. 

Prabėgo kelios valandos, telefonas nečirškė, aš gulėjau vis la- 
biau prakaituodama, už lango dūzgė akliai, už durų mindžiuka- 
vo Geila, nedrįsdama įeiti į kambarį. Mamos namuose kasdien 


buvo keičiama patalynė ir rankšluosčiai, rūsyje amžinai ūždavo 

skalbimo mašina. Ko gero, tas įprotis prigijo nuo to laiko, kai dar 
buvo gyva Meriana. Patalynė turėdavo gurgždėti, kad pamirštu- 
me lašelines ir drėgme tvoskiantį kūno tvaiką. Studijuodama ko- 
ledže, pirmąsyk suvokiau, kad man patinka meilės kvapas. Vieną 
rytą, kai atėjau pas draugę, pro jos duris šmurkštelėjo vaikinas, 
kuris, nesmagiai šypsodamasis, į užpakalinę kelnių kišenę grūdo 
puskojines. Draugė gulėjo lovoje nuoga, pasruvusi prakaitu, iš po 
paklodės iškišusi koją. Kambaryje tvyrojo tiesiog žvėries kvapas, 
salsvas ir šleikštus, nelyginant lokio irštvoje. Tas drauge nak- 
tį praleidusių žmonių kvapas man beveik nepažįstamas. Labiau 


įprastas baliklių kvapas, atėjęs iš vaikystės dienų. 


Pikto skambučio sulaukiau anaiptol ne iš tų, iš kurių tikėjausi. 

- Tiesiog protas neneša, kodėl nepaminėjote manęs savo 
straipsnyje, - telefono ragelyje suskambėjo Mereditės Viler bal- 
sas. - Jūs neįdėjote nė vieno mano žodžio. Lyg manęs ten nė būti 
nebuvo. Juk aš atvedžiau jums Džoną, prisimenat? 

— Meredite, aš niekada nežadėjau cituoti jūsų žodžių, - atkirtau 
pasipiktinusi jos įkyrumu. - Aš niekuo dėta, kad jūs to tikėjotės. 

Pasikišau po galva mėlyną pliušinį meškutį, paskui susigėdusi 
pasodinau lovos gale. Reikia pagarbiai elgtis su vaikystės prisimi- 
nimais. 

- Galvoj netelpa, kodėl nepaminėjote manęs, - tęsė ji. - Jeigu 
jums reikėjo kai ką sužinoti apie Natalę, padėti galėjo tik Džonas. 
O jeigu norite, kad jums padėtų Džonas, turite kreiptis į mane. Aš 
jo mergina. Kitaip sakant, faktiškai jis man priklauso, paklauskit 
bet ko, jei netikite. 

— Na, straipsnis ne apie judu su Džonu, - atsakiau. 

Be Mereditės kvėpavimo, ragelyje buvo girdėti kantri roko ba- 


ladė, ritmingi dūžiai ir šnypštimas. 

- Bet jūs parašėte ir apie kitus Vind Gapo gyventojus. Kad ir 
apie tą mulkį kleboną Bluelą. O kodėl ne apie mane? Džonas kan- 
kinasi, be manęs jis neištvertų, stengiuosi jį nuraminti. Jis verkia 
be perstojo. Aš - vienintelė jo paguoda. 

— Na, kai rašysiu kitą straipsnį, įtrauksiu daugiau Vind Gapo 
gyventojų, tuomet ir tave pakalbinsiu. Jeigu turėsi ką pasakyti. 

Dūžiai. Šnypštimas. Ji lygino drabužius. 

- Galiu papasakoti ir apie tą šeimą, ir apie Natalę tokių dalykų, 
apie ką Džonas nė nenumano. Arba nenorėtų prasitarti. 

- Puiku. Susisieksim. Ir kuo greičiau. 

Padėjau ragelį, nelabai džiaugdamasi tos merginos pasiūly- 
mu. Nuleidusi akis, pastebėjau, kad kalbėdamasi nejučia dailia 
mokinukės rašysena ant randuotos kairės kojos išvedžiojau žodį 
Mereditė. 


Ama sėdėjo verandoje, apsisiautusi rausva šilkine antklode, ant 
kaktos užsidėjusi šaltą kompresą. Mama Amos delnu masažavosi 
skruostą. Ant stalo stovėjo sidabrinis padėklas su arbata, skrebu- 
čiais ir vaistų buteliukais. 

- Mažyle, mažyle, mažyle, - drauge su Ama supdamasi sū- 
puoklėse, kuždėjo Adora. 

Ama sėdėjo atsilošusi, apsnūdusi, čepsėdama kaip naujagimis. 
Po išvykos į Vudberį pirmąsyk susitikau su mama. Atsistojau 
priešais, bet ji nenukreipė akių nuo Amos. 

— Sveika, Kamile, - pagaliau suvapėjo Ama ir vangiai nusi- 
šypsojo. 

- Tavo sesuo serga. Kai tik tu atvažiavai, ji taip susijaudino, 
kad jai pakilo temperatūra, - prikišo Adora, Amos ranka tebe- 


masažuodama sau skruostą. Įsivaizdavau, kaip ji griežia dantimis. 

Alenas, kaip ir maniau, sėdėjo svetainėje ant sofos, žiūrėda- 
mas į jas pro tinklines duris. 

— Turėtum geriau su ja elgtis, Kamile, juk ji dar maža, - suul- 
bėjo mama, neatplėšdama akių nuo Amos. 

Mažylė sirgo pagiriomis. Praeitą vakarą, išėjusi iš manęs, nu- 
drožė į savo kambarį ir pasigėrė. Šit kaip gyvenama šiuose na- 
muose. Palikau jas burkuojant, jausdama, kaip kelį degina žodis 


numylėtinė. 


— Sveika, panele Sensacija! 

Prie manęs sedanu privažiavo Ričardas. Ėjau į tą vietą, kur 
buvo aptiktas Natalės kūnas, norėdama išsamiau aprašyti vietos 
gyventojų suneštus balionėlius ir laiškelius. Karis reikalavo ge- 
dinčio miesto vaizdelio. Tam atvejui, jei neatsirastų naujų įkalčių. 
Užuomina: geriau būtų, jei atsirastų, ir kuo greičiau. 

- Sveikas, Ričardai. 

- Puikus straipsnis, - prakeiktas internetas. - Džiaugiuosi, kad 
radote šaltinį, artimą policijai, - nusišypsojo jis. 

- Ir aš džiaugiuosi. 

— Lipkit, turime darbo. 

Jis atidarė automobilio dureles. 

— Ačiū, bet aš turiu savo darbo. Bendradarbiaudama su jumis, 
nieko gera nepešiau, išskyrus beprasmiškus aiškinimus, kad ne- 
valia nieko aiškinti. Redaktorius mane išgrūs iš darbo. 

— Ne, neišdegs. Ką gi, nesiblaškysim, - pareiškė jis. - Važiuo- 
jam. Būsite mano vadovė po Vind Gapą. Mainais atsakysiu į tris 
klausimus, sąžiningai ir išsamiai. Žinoma, ne laikraščiui, bet at- 
sakysiu nieko neslėpdamas. Važiuojam, Kamile. Aišku, jeigu nei- 
nate susitikti su policijai artimu šaltiniu. 

— Ričardai... 

— Ne, tikrai nenoriu ardyti netikėtai užsimezgusių meilės ry- 
šių. Galbūt judu su paslaptinguoju vaikinu - graži pora. 

- Liaukitės. 

Įlipau į automobilį. Jis pasilenkė, prisegė mane saugos diržu 
ir akimirką parimo taip arti manęs, kad lūpomis beveik prisilietė 
prie manųjų. 

— Turiu pasirūpinti jūsų saugumu, - jis parodė į balionėlį, siū- 
buojantį tame tarpelyje, kur buvo aptiktas Natalės kūnas. Ant jo 
buvo užrašyta: Linkiu pasveikti. 

— Mano nuomone, linkėjimas labai tinka Vind Gapui, - tarė 
Ričardas. 


Ričardas norėjo apžiūrėti slapčiausius miestelio kampelius, pa- 
žįstamus tik vietiniams. Kampelius, kur einama pasimylėti arba 
parūkyti žolytės, kur girtuokliauja paaugliai, kur žmonės atklysta 
pasėdėti vienatvėje ir apmąstyti kreiva vėže pakrypusį gyvenimą. 
Kiekvienam ateina valanda, kai gyvenimo traukinys nušoka nuo 
bėgių. Man tai atsitiko tą dieną, kai mirė Meriana. O ir tada, kai 
griebiausi peilio. 

- Kol kas dar neaišku, kur buvo nužudytos mergaitės, - pra- 
bilo Ričardas, viena ranka sukiodamas vairą, kitą dėdamas ant 
mano sėdynės atlošo. - Gal kur nors sąvartyne, bet ten sunku 
atsekti pėdsakus, - patylėjo jis. - Atsiprašau. Bjauru kalbėti apie 
žmogžudystes. 

- Gal geriau tiktų žodis skerdynės? 

- Oho, Kamile, šis žodis vertas penkiasdešimties centų. O Vind 
Gape - septyniasdešimt penkių. 

— Aha, pamiršau, kokie jūs, kanzasiečiai, išprusę. 

Pasiūliau Ričardui pasukti žemėlapyje nepažymėtu žvyrkeliu, 


kol pagaliau atsidūrėme aukšta, sulig keliais, žole prižėlusioje 

dykvietėje, daugmaž už šešiolikos kilometrų nuo tos vietos, kur 
buvo aptiktas Enės kūnas. Kelis kartus ranka pasivėdavau kaklą, 
tikėdamasi apsidžiovinti drėgmės pritvinkusiame ore, pasitaisiau 
rankoves, prilipusias prie rankų. Įdomu, pagalvojau, ar Ričardas 
užuodžia vakarykščio alkoholio smarvę, kuria atsiduoda mano 
prakaituojantis kūnas? Mes nudrožėme į mišką, nusileidome 
pašlaitėn, paskui vėl pakilome į kalvą. Tuopų lapai kaip paprastai 
mirguliavo lyg vėjo šiurenami. Kartais iš po kojų stryktelėdavo 
koks nors žvėrelis, purptelėdavo paukštis. Ričardas ryžtingai ėjo 
iš paskos, plėšdamas medžių lapus ir draskydamas juos į skute- 
lius. Į vietą nusigavome kiaurai permirkę, mano veidu ritosi pra- 
kaitas. Priešais išdygo sena vienos klasės mokykla, šiek tiek pa- 
krypusi, apaugusi gebenėmis. 

Viduje pamatėme pusę rašomosios lentos, vinimis prikaltą 
prie sienos, stropiai pripaišytą lytinių organų sueities metu. Kūnų 
nebuvo. Ant grindų šiugždėjo sudžiūvę lapai, mėtėsi vyno bute- 
liai ir surūdijusios alaus skardinės - dar iš tų laikų, kai jas tekdavo 
atidaryti konservų peiliu. Stovėjo keli mokykliniai suolai. Vienas 
buvo užklotas staltiese, pačiame viduryje - vaza su nuvytusiomis 
rožėmis. Apgailėtina vieta romantiškiems pietums. Gal vis dėlto 
jie pavyko. 

— Puikus darbas, - Ričardas parodė į vieną piešinį. Melsvi 
Oksfordo marškiniai, prilipę prie kūno, išryškino plačią krūtinę. 

- Žinoma, čia daugiausia renkasi paaugliai, - paaiškinau. - 
Bet netoliese teka upokšnis, todėl ir pagalvojau, kad mums verta 
čia apsilankyti. 

— Hm... - pažvelgė jis į mane netardamas nė žodžio. - Ką jūs 
veikiate Čikagoje laisvalaikiu? 

Ričardas atsirėmė į stalą, ištraukė iš vazos nuvytusią rožę ir 
ėmė trupinti lapus. 

— Ką veikiu? 

— Ar turite artimą draugą? Tikriausiai turite. 

— Ne. Jau senų seniausiai neturiu. 

Jis įniko skabyti žiedlapius. Sunku buvo suvokti, ar jis apskri- 
tai atkreipė dėmesį į mano atsakymą. Ričardas pažvelgė man į 
akis ir nusišypsojo. 

- Jūs kieta, Kamile. Užsisklendusi. Man tenka stengtis iš pas- 
kutiniųjų, kad šį tą išpeščiau. Man tai patinka, jūs kitokia nei vi- 
sos. Paprastai moterys plepa be perstojo. Prašom nejįsižeisti. 

- Aš nieko neslepiu. Tiesiog nesitikėjau tokio klausimo, - 
atsakiau stengdamasi vėl paimti viršų. Paplepėti, pajuokauti — 
kas čia tokio? Įprastas dalykas. - Ar jūs turite draugę? Be abejo, 
turite. Vieną blondinę, kitą brunetę, kad derintųsi prie kakla- 
raiščio. 

- Klystate. Šiuo metu draugės neturiu, o paskutinė buvo ru- 
daplaukė. Netiko nė prie vieno kaklaraiščio. Teko atsisveikinti. 
Gaila, buvo gera mergina. 

Apskritai tokie vyrai kaip Ričardas man nepatiko: gimę ir už- 
augę ištaigoje, žavūs, sumanūs, tikriausiai turtingi. Tokie vyrai 
niekados manęs nedomino: jie neturi nieko ypatinga ir dažniau- 
siai būna bailiai. Instinktyviai vengia pakliūti į pavojingą padėtį. 
Tačiau su Ričardu man nebuvo nuobodu. Gal todėl, kad jis visada 
šelmiškai šypsosi. O gal todėl, kad gyvenime jam tenka susidurti 
su nemaloniais dalykais. 

— Kamile, o jūs, kai buvote paauglė, irgi čia lankydavotės? — 
paklausė jis tyliai, beveik nedrąsiai. Pažvelgė į šalį, ir popiečio 
saulės apšviesti plaukai sutvisko kaip auksas. 

- Žinoma. Puiki vieta nepadorioms išdaigoms. 

Priėjęs arčiau, Ričardas padavė man apskabytą suvytusią rožę, 
pirštu paglostė aprasojusį skruostą. 

— Įsivaizduoju, - atsakė jis. - Šiandien pirmąsyk man pagailo, 
kad užaugau ne Vind Gape. 

— Mudu būtume galėję būti geri draugai, - nė kiek nejuokau- 
dama pridūriau. Man ūmai pasidarė liūdna, kad vaikystėje netu- 
rėjau tokių draugų kaip Ričardas - būčiau bent patyrusi šiokių 
tokių išbandymų. 

- Jūs graži, beje, pati tai žinote, - tęsė jis. - Jau anksčiau no- 
rėjau jums pasakyti, bet maniau, kad nekreiptumėte dėmesio į 
mano žodžius. Tad pagalvojau... 

Jis paėmė man už smakro ir pabučiavo į lūpas, iš pradžių švel- 
niai, paskui, kai jo neatstūmiau, apkabino mane ir įsisiurbė. Tai 
buvo mano pirmas pasibučiavimas per pastaruosius trejus metus. 
Aš apkabinau jį per pečius, ir žiedlapiai pabiro jam ant nugaros. 
Atitraukiau jo marškinių apykaklę ir pabučiavau į kaklą. 

- Tu - gražiausia mergina, kokią kada nors esu matęs, - tarė 
jis, pirštu glostydamas man smakrą. - Kai pirmąsyk tave pama- 
čiau, tą dieną nieko daugiau negalėjau galvoti. Vikeris liepė man 
važiuoti namo, - nusijuokė jis. 

- Tu man taip pat pasirodei labai gražus, - atsakiau laikydama 
jam rankas, kad jis neimtų manęs glamonėti. Palaidinukė buvo 
plonytė, ir aš baiminausi, kad jis gali užčiuopti randus. 

- Pasirodžiau labai gražus, ir tiek? - nusijuokė jis. - Va, dai- 
liausia, Kamile, regis, tu išties anaiptol ne romantiškos prigimties! 

— Na, tiesiog man visa tai staigmena. Žinai, man rodos, mudu 
nelabai tinkame vienas kitam. 

— Visiškai netinkame, - jis pabučiavo man į ausies spenelį. 


— Na, ar tu nenorėtum apžiūrėti mokyklos? 


w-- so) 


w-- ou 


ketinau jam parodyti. Apleistoje medžiotojų trobelėje pietiniame 


miško pakraštyje buvo aptiktas kaspinas geltonais langeliais plau- 

kams susirišti, bet nei vienos, nei kitos mergaitės tėvai jo neat- 
pažino. Rytiniame Vind Gapo pakraštyje, prie stataus Misisipės 
kranto, kur galima sėdėti ir grožėtis apačioje vingiuojančia upe, 
buvo aptikti vaikiškų sportbačių pėdsakai, bet tokių batelių mer- 
gaitės neturėjo. Ant žolės buvo nutiškę kraujo lašai, bet neatitiko 
kraujo grupė. Mano pagalba vėl pasirodė nereikalinga. Bet Ri- 
čardas, regis, nieko neėmė į galvą. Šiaip ar taip, mes nuvažiavo- 
me prie skardaus upės kranto, pasiėmę šešių butelių alaus dėžę, 
ir, atsisėdę saulėkaitoje, grožėjomės Misisipe, kuri tingiai raitėsi 
apačioje lyg sidabrinė gyvatė. 

Tai buvo mėgstamiausia Merianos vieta tuo metu, kai ji dar 
galėjo vaikščioti. Netikėtai pasivaideno, kad ji pakimba man ant 
nugaros ir, liesutėmis rankomis apsivijusi pečius, kikena į ausį 
pūsdama šiltą kvapą. 

— Kur nuvestum mergaitę, norėdama ją pasmaugti? - paklausė 
Ričardas. 

— Į automobilį arba namo, - atsakiau krūptelėjusi iš neti- 
kėtumo. 

- O kur plėštum dantis? 

— Ten, kur paskui galima nusiplauti kraują. Rūsyje. Vonios 
kambaryje. Bet tuomet mergaitės buvo nebegyvos, ar ne? 

— Tai vienas tavo klausimų? 

- Žinoma. 

— Abi buvo mirusios. 

— Jau seniai mirusios, tad ir dantenos nekraujavo, kai plėšė 
dantis? 

Upe plaukianti barža pasisuko šonu prieš srovę; denyje pasi- 
rodė vyrai su ilgomis kartimis ir ėmė ją kreipti reikiama linkme. 

- Natalei kraujavo. Žudikas ją pasmaugė ir iškart išplėšė 


dantis. 

Nejučia įsivaizdavau Natalę Kin, gulinčią vonioje: rudos akys 
sustingusios, kažkas traukia jai dantis. Natalės smakru srūva 
kraujas. Ranka su replėmis. Moters ranka. 

— Artu tiki Džeimso Kepisio žodžiais? 

— Tiesą pasakius, nežinau, Kamile, aš nemeluoju. Berniukas 
baisiai išsigandęs. Motina skambina mums, prašo apsaugos. Bijo, 
kad ta moteris jį gali pagrobti. Aš iškvočiau jį kaip reikiant, išva- 
dinau melagiu, norėjau pažiūrėti, ar pakeis parodymus. Nepakei- 
tė, - Ričardas atsisuko į mane. - Štai ką tau pasakysiu: Džeimsas 
Kepisis tiki tuo, ką sako. Bet man galvoj netelpa jo istorija. Ji nea- 
titinka nė vieno man žinomo nusikaltimo. Kažkas neįprasta. Taip 
sako man nuojauta. Juk tu taip pat su juo kalbėjaisi, ką apie tai 
galvoji? 

- Sutinku su tavimi. Man rodos, jis tiesiog išsigandęs: motina 
serga vėžiu, ir jo akys pilnos baimės. Nieko negaliu apie tai pasa- 
kyti. O ką tu manai apie Džoną Kiną? 

— Turint omeny nusikaltėlio profilį, amžius tinkamas, vienos 
aukų giminaitis, pernelyg įtartinai gedi. 

- Juk nužudyta jo sesuo. 

- Žinoma. Bet... Aš esu vyras, ir, patikėk manimi, toks paaug- 
lys greičiau nusižudys, nei ims verkti žmonių akyse. O juk visas 
miestas matė jį žliumbiant. 

Ričardas papūtė į tuščią alaus butelį, atsakydamas į pro šalį 


praplaukiančio vilkiko sireną. 


Kai Ričardas parvežė mane namo, švietė mėnesiena ir cikados 
svirpė kaip džiunglėse. Sulig jų svirpimu man ritmingai tvinkčio- 
jo tarpukojis, kurį leidau jam glostyti. Atitraukusi užtrauktuką, 


uždėjau jo ranką sau ant varputės ir laikiau, kad jis nenuklystų į 

šalį ir neužčiuoptų iškilių randų. Taip mes jaistrinome vienas kitą 
nelyginant paaugliai (tuo tarpu ant kairės pėdos plastėjo žodis 
gražulis, kietas ir rausvas), buvau drėgna ir kvepianti meile, kai, 
atidariusi duris, pamačiau mamą sėdint ant apatinės laiptų pako- 
pos su ropine amareto kokteilio. 

Ji vilkėjo rausvais naktiniais marškiniais su vaikiškomis pūs- 
tomis rankovėmis ir atlasiniu kaspinu ant apykaklės. Rankos 
buvo nežinia kodėl aptvertos baltutėliu kaip sniegas tvarsčiu, ste- 
buklingai išlikusiu be menkiausios dėmelės, nors ji buvo išgėrusi. 
Kai įėjau pro duris, mama truputį susvyravo nelyginant vaiduok- 
lis, svarstantis, ar verta išnykti. Ji liko vietoje. 

— Kamile, sėskis, - ji pamojo balta kaip debesėlis ranka. - Ne, 
pirmiausia iš virtuvės atsinešk taurę. Juk gali išgerti su motina. 
Su mama. 

Nieko doro iš to nebus, sukuždėjau eidama taurės. Bet sąmo- 
nės gilumoje blykstelėjo mintis: pagaliau pabūsiu su ja viena! 
Vaikystės dienų atlaika. Tiek to, pažiūrėsim. 

Mama pripylė man sklidiną taurę amareto - atsainiai, bet lai- 
ku atitraukdama ropinę. Dabar man teko pasistengti prikišti tau- 
rę prie lūpų, nepraliejant nė lašo. Žiūrėdama į mane, ji kvailai 
šyptelėjo. Atsirėmusi į laiptų turėklą, ji parietė kojas ir siurbtelėjo 
iš taurės. 

- Man regis, pagaliau supratau, kodėl tavęs nemyliu, - tarė ji. 

Žinojau, kad ji manęs nemyli, bet toks prisipažinimas jai pir- 
mąkart išsprūdo iš lūpų. Pabandžiau save įtikinti, kad man įdo- 
mu - kaip mokslininkui prie pat išradimo slenksčio, bet man su- 
veržė gerklę ir pritrūko oro. 

— Tu panaši į mano motiną. Džoją. Tokia pat šalta, atoki ir be 
saiko pasipūtusi. Motina manęs taip pat nemylėjo. Bet jeigu jūs, 


dukrelės, manęs nemylėsite, ir aš jūsų nemylėsiu. 

Net sudrebėjau iš pykčio. 

— Nesąmonė, niekada nesu tau sakiusi, kad tavęs nemyliu. 
Gryniausia nesąmonė! Tu pati niekada manęs nemylėjai, net 
tada, kai buvau maža. Nuo tavęs amžinai dvelkė šaltis, ir tiek, tad 
neversk kaltės ant manęs. 

Ėmiau įnirtingai trinti delną į laiptų pakopos kraštą. Mama, 
dirstelėjusi į mane, kreivai nusišypsojo, ir aš lioviausi. 

— Tu visada buvai užsispyrusi, neklaužada. Pamenu, kai buvai 
šešerių ar septynerių, jus turėjo fotografuoti mokykloje, ir aš no- 
rėjau susukti tau plaukus. O tu tyčia apsikarpei plaukus žirklėmis. 

Negalėjau prisiminti tokio atvejo. Tik prisiminiau girdėjusi, 
kad taip pasielgė Enė. 

— Mama, man rodos, tu klysti. 

- Užsispyrėlė. Kaip ir tos mergaitės. Aš bandžiau susidraugau- 
ti su tomis mergaitėmis, su tomis nužudytomis mergaitėmis. 

— Susidraugauti? Ką tai reiškia? 

— Jos buvo panašios į tave, zujo po miestą kaip išprotėjusios. 
Kaip žvėreliai. Maniau, susidraugavusi su jomis, geriau tave su- 
prasiu. Jeigu pamėgsiu jas, galbūt pamėgsiu ir tave. Bet nesuge- 
bėjau. 

- Ir nebūtum sugebėjusi. 

Senelio laikrodis išmušė vienuoliktą. Įdomu, kiek kartų mama 
girdėjo mušant laikrodį, augdama šiuose namuose? 

— Kai nešiojau tave, o tada buvau dar visai jauna, daug jau- 
nesnė nei tu dabar, maniau, kad tu mane išgelbėsi. Maniau, 
kad mylėsi mane. Ir tuomet pagaliau mane pamils mama. Be 
reikalo. 

Mamos balsas siūbtelėjo - kaip vėjo plaikstoma raudona ska- 
relė per audrą. 


— Aš buvau visai maža. 

- Iš pat pirmų dienų tu manęs neklausei, nevalgei. Lyg baus- 
dama mane už tai, kad tave pagimdžiau. Atrodžiau sau kaip pas- 
kutinė kvailė. Kaip mažas vaikas. 

- Tu ir buvai beveik kaip mažas vaikas. 

- Ir štai dabar, kai tu grįžai namo, manęs neapleidžia mintis: 
„Kodėl ne ji, o Meriana?“ 

Mano pyktis virto akla neviltimi. Užčiuopiau ant grindų at- 
skalą. Susivariau į panagę. Šitos moters niekada neapverkčiau. 

— Mama, man ir pačiai buvo nemalonu, kad teko čia važiuoti. 
Na, dabar tau lengviau? 

— Kokia tu šlykštynė! 

— Į tave atsigimusi. 

Mama pašoko, griebė man už pečių. Paskui ant nugaros nagu 
nubrėžė apskritimą toje vietoje, kur nebuvo randų. 

— Tai vienintelė vieta, kurios tu nesubjaurojai, - sušnypštė ji. 

Jai iš burnos tvoskė muskusu, kvapas buvo salsvas ir šiltas kaip 
garas, kylantis virš šaltinio. 

- Taip. 

— Kada nors čia išpjausiu savo vardą. 

Ji papurtė mane už pečių, paleido ir nuėjo palikusi mane ant 


laiptų su pusiau nugerta ropine sušilusio amareto. 


Baigusi gerti amaretą, užmigau ir susapnavau baisų sapną. Mama 
perskrodė man pilvą, praplėšė į šalis ir ėmė traukti organus. Juos 
vieną po kito dėliojo ant lovos. Paskui, ant kiekvieno išsiuvinėju- 
si savo inicialus, grūdo atgal drauge su gausybe pamestų daiktų: 
ryškiai geltonu guminuku, kurį prarijau dešimties metų, iš auto- 
mato pirkdama saldainiukus, violetinėmis vilnonėmis puskojinė- 


mis, kurias mūvėjau dvylikos metų, pigiu geltono metalo žiedu, 

kurį man padovanojo vienas berniukas, kai mokiausi vidurinėje 
mokykloje. Matydama visus tuos daiktus, lengviau atsidusau: lai- 


mė, daugiau jų nepamesiu. 


Pabudau jau gerokai po vidurdienio sutrikusi ir išsigandusi. 
Tikėdamasi šiek tiek nusiraminti, iš savo gertuvės gurkštelėjau 
degtinės, paskui nubėgau į vonios kambarį ir išvėmiau drauge su 
šleikščiai rudomis gleivėmis - vakarykščio amareto likučiais. 

Nusirengusi atsiguliau į vonią, nugara jausdama šaltą porce- 
lianą. Tebegulėdama paleidau vandenį ir ėmiau laukti, kol ap- 
sems mane visą, užlies ausis ir galiausiai sugurgs, kaip skęstant 
laivui. Ar aš sugebėsiu kada nors sulaukti, kol vanduo apsems 
man veidą, ir nuskęsti atviromis akimis? Išlikti keletą centimetrų 
po vandeniu, kol viskas pasibaigs? 

Vanduo užliejo man akis, nosį, visą kūną. Įsivaizdavau, kaip 
atrodau iš viršaus: sužalota oda ir ramus veidas, regimas pro van- 
dens skraistę. Kūnas nenorėjo nurimti. Klykė: korsažas, nešvarus, 
ragana, našlė! Mėšlungis traukė skrandį ir gerklę, trūko oro. Pirš- 
tas, kekšė, ertmė! Dar truputį pakentėk. Taip lengviausia mirti. 
Žiedas, gėlė, gražus. 

Staigiai išnėriau iš vandens, įkvėpiau oro. Dusdama sužiurau į 
lubas. „Ramiau, ramiau, - kuždėjau sau. „Ramiau, mergele, vis- 
kas gerai. Paplekšnojau sau per skruostą, guosdama save kaip 
mažą vaiką, - kaip apgailėtina! - kol pagaliau atgavau kvapą. 

Paskui baimės priepuolis. Siektelėjau švaraus rato ant nuga- 
ros, kur neišpjautas nė vienas žodis. Kūnas toks pat lygus kaip 


anksčiau. 

Žemai virš miesto kabojo juodi debesys, praspindusi saulė už- 
liedavo žemę nemalonia gelsva šviesa - atrodė, kad mes lyg ko- 
kie vabalai po lempos gaubtu. Vis dar jaučiausi neatsigavusi po 
susitikimo su mama, ir man labai derėjo silpna šviesa. Buvau 
susitarusi nuvažiuoti pas Mereditę Viler pasikalbėti apie Kinus. 
Abejojau, ar bus iš to naudos, bet vis dėlto tikėjausi žūtbūt išpešti 
kokį nors atsiliepimą - juk pasirodžius mano straipsniui, neturė- 
jau progos susisiekti su Kinais. Tiesą pasakius, dabar, kai Džonas 
gyveno už Mereditės namo, su juo susižinoti galėjau tik per ją. Ji 
tikriausiai tuo džiaugėsi. 

Pirmiausia nuėjau į Didžiąją gatvę, kur, susitikusi Ričardą, va- 
kar palikau automobilį. Bejėgiškai šleptelėjau ant sėdynės. Į susi- 
tikimą su Meredite nutariau nuvažiuoti pusvalandžiu anksčiau. 
Numanydama, kad prieš pokalbį ji norės pasigražinti, tikėjausi, 
kad ji paprašys palaukti kieme už namo, ir galbūt ištaikysiu pro- 
gą šnektelti su Džonu. Bet jos nebuvo namie, už namo griaudė- 
jo muzika, ir, nuėjusi ten, pamačiau keturias paaugles blondines 
ryškiais maudymosi kostiumėliais - jos stovėjo prie baseino leis- 
damos per rankas suktinę su žole, - ir Džoną, kuris sėdėjo kita- 
me gale spoksodamas į jas. Ama, šviesiaplaukė, įdegusi, atrodė 
puikiai, nė žymės vakarykščių pagirių. Spalvinga ir laiba, gyva 
pagunda. 

Išvydus jos plyną kūną, mane nutvilkė juodas pavydas. Bai- 
mindamasi, kad jos supras, jog man pagirios, nenorėjau susidur- 
ti su jomis akis į akį. Tad ėmiau slapčia stebėti jas iš už kampo. 
Mane galėjo bet kas pamatyti, bet niekas nekreipė dėmesio. Trys 
Amos draugės veikiai apkvaišo nuo marihuanos ir karščio ir su- 


griuvo kniūbsčios ant patiesalų. 

Ama stovėjo nenuleisdama akių nuo spoksančio Džono ir 
kremu nuo saulės trynėsi pečius, krūtinę, kaišiodama rankas po 
liemenėle. Džonas sėdėjo visiškai abejingas kaip vaikas, šeštą va- 
landą pagret žiūrintis televizorių. Kuo gašliau trynėsi Ama, tuo 
atsainesnis jis atrodė. Vienas trikampis kaušelis nuslinko į šalį, ir 
pasirodė putli krūtis. Juk jai tik trylika, nejučia susižavėjau aš. Kai 
man būdavo bloga, aš nukreipdavau pyktį į save. Ama nukreipia 
pyktį į kitus. Kai aš trokšdavau dėmesio, atsiduodavau vaikinams: 
Darykit, ką norit, tik mylėkit mane. Ama net siūlosi karingai. Il- 
gos liesos kojos, plonos kulkšnys ir spigus, dirbtinai vaikiškas 
balsas - viskas nukreipta į galimą auką kaip ginklas. Daryk tai, ko 
aš noriu, galbūt man patiks. 

- Ei, Džonai, ką aš tau primenu? - sušuko Ama. 

— Mergiūkštę, kuri negražiai elgiasi manydama, kad tai labai 
gražu, - atsiliepė Džonas. 

Jis sėdėjo ant baseino krašto su marškinėliais ir puskelnėmis, 
nuleidęs į vandenį kojas, apžėlusias švelniais, beveik kaip moters, 
tamsiais pūkeliais. 

- Tikrai? Tai ko gi nesiliauji į mane spoksojęs iš savo irštvos? — 
paklausė ji, koja rodydama namelį ant ratų su nedideliu langeliu, 
užtrauktu mėlyna užuolaidėle. - Mereditė sprogs iš pavydo. 

— Aš nenuleidžiu nuo tavęs akių, Ama. Įsidėmėk. 

Galbūt mano sesuo buvo slapta įsibrovusi į jo kambarį, rausėsi 
jo daiktuose. O gal laukė jo atsigulusi į lovą. 

— Žinoma, nenuleidi, - plačiai išsižergusi nusijuokė ji. Ji atro- 
dė kraupiai: veidas tamsus paunksnėje, išmargintas šešėlių lopų. 

— Ateis ir tavo eilė, Ama, - pridūrė jis. - Netrukus. 

— Atsirado didvyris, - atšovė Ama. 

Kailė kilstelėjo galvą, nukreipė akis į draugę ir nusišypsojusi 
vėl atsigulė. 


— Aš kantrus. 

— Kantrybė tau pravers, - ji pasiuntė jam oro bučinį. 

Man buvo šleikštu nuo to maivymosi labiau nei nuo mamos 
amareto. Man nepatiko, kad Džonas Kinas flirtuoja su Ama, nors 
ji pati kursto. Juk ji - tik trylikametė mergiūkštė! 

- Sveiki! - sušukau. 

Ama atsisuko ir pamojo man pirštais. Dvi jos draugės kils- 
telėjo ir vėl atsigulė. Džonas rieškučiomis pasisėmė vandens iš 
baseino, nusiprausė veidą ir tik tuomet nutaisė man šypseną. Tik- 
riausiai apmąstė savo pokalbį, svarstydamas, ką būčiau galėjusi 
nugirsti. Aš sustojau per vidurį, vienodai nutolusi nuo Džono ir 
merginų, paskui priėjau prie jo ir atsisėdau už kelių žingsnių. 

— Ar skaitei straipsnį? - paklausiau. Jis linktelėjo. 

- Taip, ačiū, man patiko. Bent jau tai, kas parašyta apie Natalę. 

- Atėjau pas Mereditę pasišnekėti apie Vind Gapą, gal šiek tiek 
paklausinėsiu apie Natalę, - pridūriau. - Ar tu neprieštarautum? 

Jis patraukė pečiais. 

— Ne. Deja, jos nėra namie. Užplikė arbatą ir susigriebė, kad 
neturi cukraus. Išpuolė į parduotuvę, net pasidažyti nespėjo. 

— Baisu! 

— Mereditei, be abejo. 

— Kaip sekasi Vind Gape? 

- Et, neblogai, - atsakė jis, glostydamasis dešinę ranką. Ma- 
tyt, jaudinasi. Man jo pagailo. - Nežinau, ar kitur būtų geriau, 
tad nėra ko lyginti, kur geriau, kur blogiau. Suprantate, ką turiu 
omeny“ 

— Atseit: čia bjauru, neįmanoma gyventi, bet aš nežinau, kur 
galėtų būti geriau, ar ne? - spėjau aš. 

Jis atsigręžė ir pažvelgė į mane: mėlynose akyse atsispindėjo 
baseinas. 

— Tai ir turėjau omeny. 


Laikas priprasti, - tariau mintyse. 

— Ar neketini kreiptis į specialistą, pasitarti su psichologu? — 
paklausiau. - Manding, praverstų. 

— Aha, Džonai, gal padėtų tau numaldyti kai kuriuos potroš- 
kius. Juk jie gali būti mirtini, žinai? Mes nebenorime matyti mer- 
gaičių išluptais dantimis. 

Ama nėrė į baseiną ir ėmė plaukioti netoliese. 

Džonas pašoko, akimirką atrodė, kad puls į baseiną jos smaug- 
ti. Bet jis, priešingai, parodė jai vidurinį pirštą, išsižiojo, užsičiau- 
pė ir nuėjo į savo namelį. 

- Žiauru, - papriekaištavau. 

— Bet smagu, - atšovė Kailė, plūduriuodama ant skaisčiai 
rausvo čiužinio. 

— Kvailys, - pridūrė Kelsė, irdamasi iš paskos. 

Džodsė sėdėjo ant patiesalo, parėmusi smakrą ant kelių, ir 
spoksojo į namelį ant ratų. 

— Vakar vakare tu buvai tokia maloni, o šiandien pasikeitei, — 
sukuždėjau Amai. - Kodėl? 

Netikėtai užklupta, ji sutriko. 

— Nežinau. Pasistengsiu pasitaisyti. Tikrai pasitaisysiu. 

Ji nuplaukė paskui savo drauges, o tuo metu tarpduryje pasi- 
rodė Mereditė ir aikštingu balsu pakvietė mane į vidų. 


Vilerių namas man pasirodė pažįstamas: minkšta pliušinė sofa, 
kavos staliukas su burlaivio modeliu, stilinga žalsva aksominė 
otomanė, nespalvota Eifelio bokšto nuotrauka, padaryta neįpras- 
tu kampu. Parduotuvių tinklo Pottery Barn pavasario katalogas. 
Net geltonos lėkštės, kurias Mereditė dėjo ant stalo - vidury kiek- 
vienos puikavosi glajumi aplietas pyragaitis su uogomis. 

Ji vilkėjo atvirą žalsvą lininę suknelę, plaukai laisvai dryksojo 


ant ausų, o ant pakaušio - suveržti į uodegą: tikriausiai triūsė bent 

dvidešimt minučių darydama sau tokią itin didelio kruopštumo 
reikalaujančią šukuoseną. Staiga ji pasirodė nepaprastai panaši 
į mano mamą. Ne aš, o ji tiktų į dukteris Adorai. Pajutau, kaip 
širdyje kaupiasi apmaudas, ir pabandžiau jį nuslopinti. Ji įpylė į 
stiklines saldžios arbatos ir nusišypsojo. 

- Nežinau, ką jums prišnekėjo mano sesuo, bet spėju, kad 
išliejo pagiežą arba kaip nors apdergė mane, tad prašau atleis- 
ti, - prabilo ji. - Beje, tikriausiai žinote, kad visos jos aklai klauso 
Amos. 

Ji dirstelėjo į pyragaitį, bet, regis, apsigalvojo ir nutarė jo ne- 
valgyti. Per daug gražus. 

— Be abejo, Amą pažįsti geriau negu aš, - atsakiau. - Man ro- 
dos, juodu su Džonu ne... 

— Jai amžinai trūksta dėmesio, - tarė ji, susikeisdama kojas, 
paskui atsistojo tiesiai ir pasitaisė suknelę. - Ama bijo, kad gali 
sudžiūti ir išsisklaidyti pavėjui, jeigu niekas į ją nežiūrės. Ypač 
berniukai. 

— O kodėl ji nemėgsta Džono? Ji užsiminė, kad jis nužudė Na- 
talę. 

Išsitraukiau diktofoną ir įjungiau - nenorėjau gaišti laiko 
tuštiems plepalams, be to, tikėjausi, kad ji pasakys apie Džo- 
ną ką nors, kas galėtų praversti straipsniui. Jeigu Vind Gape jis 
laikomas pagrindiniu įtariamuoju, man reikia kokių nors liu- 
dijimų. 

- Toks jau Amos būdas. Ji pilna pagiežos. Džonui patinku aš, 
o ne ji, todėl ir puola jį. Kai nebando paveržti iš manęs. Lyg tai 
būtų įmanoma. 

— Šiaip ar taip, girdėjau tokių gandų. Žmonės šneka, kad Džo- 
nas prikišęs prie to nagus. Kaip jūs manote, kodėl? 

Ji gūžtelėjo pečiais, papūtė apatinę lūpą, akimirką žiūrėdama į 


besisukančią diktofono kasetę. 

— Pati suprantate. Jis ne vietinis. Protingas, patyręs, aštuonis- 
kart išvaizdesnis už bet kurį čionykštį vaikiną. Žmonės norėtų, 
kad jis būtų žudikas, o tai reikštų, kad... blogis neturi nieko ben- 
dra su Vind Gapu. Kad jis atėjo iš kitur. Valgykit pyragaitį. 

— Ar tu tiki, kad jis nekaltas? 

Atsikandau pyragaičio, išsitepdama lūpas glajumi. 

- Žinoma. Kvailos paskalos, ir tiek. Tik todėl, kad kažkas pa- 
nūdo pasivažinėti... čia daugelis taip daro. Džonui tiesiog nepasi- 
sekė - išvažiavo kaip tik tuo metu, kai įvyko žmogžudystė. 

— Na, o artimieji? Ką galėtum pasakyti apie mergaites? 

— Jos buvo geros mergaitės, mandagios ir mielos. Atrodo, kad 
Dievas panoro pasiimti į dangų geriausias Vind Gapo mergaites. 

Ji kalbėjo nesusimąstydama, lyg atmintinai iškalusi tuos Žžo- 
džius. Net šypsojosi lyg gerai išmokusi savo vaidmenį: šykšti šyp- 
sena netinka tokiu atveju, plati - nepadoriai laiminga. Štai šita - 
kaip tik. Drąsi ir viltinga. 

— Meredite, aš žinau, kad esi kitokios nuomonės apie tas mer- 
gaites. 

- Na, o ką, jūsų manymu, turėčiau sakyti? - atrėžė ji. 

— Tiesą. 

— Negaliu. Džonas manęs neapkęstų. 

— Galiu straipsnyje neminėti tavo vardo. 

— Tuomet kuriems galams su manimi kalbėtis? 

- Jeigu žinai apie tas mergaites ką nors, ko kiti žmonės nesako, 
klok. Gal nukreipsi įtarimus nuo Džono, nelygu, ką papasakosi. 

Mereditė siurbtelėjo saldžios arbatos, servetėle nusišluostė 
braškių formos lūpų kampelius. 

- Gal vis dėlto galėtumėte savo straipsnyje paminėti mano 
vardą? 


— Galiu kur nors įterpti tavo žodžius. 

— Norėčiau, kad parašytumėte: „Dievas pasišaukė į dangų ge- 
riausias Vind Gapo mergaites“, - grąžydama rankas, vaikiškai su- 
čiulbėjo Mereditė ir žaismingai nusišypsojo. 

— Ne. Nieku gyvu. Tik parašysiu, kad, pasak tavęs, Džonas ne 
vietinis, todėl žmonės ir skleidžia apie jį gandus. 

— O kodėl negalite parašyti tai, ko aš noriu? - Mereditė pri- 
minė kaip princesė iščiustytą penkiametę mergaitę, kuri niurzgia 
nepatenkinta, kad jos mėgstamiausia lėlė nenori gerti įsivaizduo- 
jamos arbatos. 

— Todėl, kad anksčiau iš tavo lūpų girdėjau visai ką kita, ir, be 
to, niekas taip nekalba. Nenuoširdžiai skamba. 

Pokalbis, apgailėtinas kaip reta, visiškai nesiderino su žurna- 
listų etikos taisyklėmis. Bet man knietėjo žūtbūt ką nors iš jos 
išpešti. Mereditė tiriamai žiūrėjo į mane, sukiodama ant kaklo 
sidabrinę grandinėlę. 

-- Žinot, jūs galėtumėte būti manekenė! - staiga pareiškė ji. 

— Abejoju, - atrėžiau. Kiekvieną sykį, kai žmonės sakydavo, 
kad aš graži, prisimindavau, koks kraupus mano kūnas po dra- 
bužiais. 

— Tikrai galėtumėte. Vaikystėje visada svajojau būti tokia 
kaip jūs. Žinot, visada jus prisimenu. Matot, mūsų mamos 
draugauja, susitinka, tad žinojau, kad jūs Čikagoje, įsivaizda- 
vau, kad gyvenate dideliame name su vaikučiais ir kietu vyru, 
kokiu nors bankininku. Kaip rytą virtuvėje geriate apelsinų 
sultis, o paskui jis sėda į jaguarą ir važiuoja į darbą. Bet dabar 
spėju, kad klydau. 

- Klydai. Beje, turi gerą vaizduotę, - vėl atsikandau pyragai- 
čio. - Na, papasakok apie tas mergaites. 

— Vien apie darbą, ką? Jūs ir anksčiau nebuvote itin draugiška. 


Zinau viską apie jūsų seserį. Jūs turėjote seserį, ir ji mirė. 

- Meredite, pašnekėsime apie tai kitą kartą. Mielai. Kai baig- 
sime pokalbį. Na, pasakok, o paskui galėsime paplepėti, - pokal- 
biui pasibaigus, neketinau užgaišti daugiau nė minutės. 

— Gerai... Taigi tokie dalykai. Man rodos, galiu pasakyti, ko- 
dėl... dantis... - ji parodė, kaip traukiami dantys. 

— Kodėl? 

- Galvoj netelpa, kodėl niekas nenori to pripažinti, - atsakė ji. 

Mereditė apžvelgė kambarį. 

— Aš nieko jums nepasakojau, sutarta? - tęsė ji. - Tos mergai- 
tės, Enė ir Natalė, mėgo kandžiotis. 

— Kandžiotis? 

— Taip, abi. Be galo ūmaus būdo. Baisu net prisiminti. Kaip 
berniūkščiai. Tik jos nesimušdavo, o kandžiodavosi. Pažiūrėkit. 

Ji atkišo dešinę ranką. Po nykščiu aiškiai bolavo trys randai, 
itin ryškūs popiečio šviesoje. 

— Tai Natalės darbas. Ir štai šitas, - ji praskleidė plaukus ir 
parodė kairę ausį su pusiau nukąstu speneliu. - Ji įkando man į 
ranką, kai lakavau jai nagus. Pasakė, kad jai nepatinka, bet aš dar 
nebuvau baigusi ir paprašiau jos pakentėti, ji trūktelėjo ranką, o 
kai aš nepaleidau, suleido dantis. 

— Na, 0 ausis“ 

— Kartą nakvojau pas ją, kai mano automobilio variklis ne- 
užsivedė. Miegojau svečių kambaryje, ir staiga jaučiu: paklodė 
kruvina, o ausis dega kaip ugnyje. Buvau besprunkanti, bet nuo 
Natalės nepaspruksi. Be to, ji klykė lyg per gaisrą. Tas klyksmas 
buvo dar baisesnis už ausies skausmą. Ponas Kinas stvėrė ją į glė- 
bį. Baisu, kas jai darėsi. Mes visur ieškojome ausies spenelio, kad 
būtų galima prisiūti, bet jis dingo. Turbūt Natalė jį prarijo, - Me- 
reditė prunkštelėjo, bet atrodė, kad ji ne juokiasi, o springsta. - 


Apskritai man jos gaila. 

Melas. 

— O Enė buvo ne ką geresnė? 

— Blogesnė. Vind Gape ji sukandžiojo nemažai žmonių. Taip 
pat tavo motiną. 

— Ką? 

Man sudrėko delnai, o nugarą išpylė šaltas prakaitas. 

- Tavo mama padėjo jai ruošti namų darbus, o Enė kažko ne- 
suprato. Staiga ji pasiuto, išplėšė tavo mamai kuokštą plaukų ir 
įkando į riešą. Man regis, liko siūlių žymės. 

Mintyse šmėkštelėjo vaizdai: vaikiški dantukai sminga į ploną 
mamos ranką, Enė purto galvą kaip šuo, mamos rankovė paraus- 
ta nuo kraujo, Enės lūpos kruvinos. Klyksmas, ir ranka laisva. 


Du rantyti pusračiai, o vidury lygi oda. 


VIENUOLIKTAS SKYRIUS 


Galiu skambinti iš savo kambario. Mamos - nė kvapo. Apačioje 
Alenas bara Geilą, neteisingai supjausčiusią nugarinę. 

— Gal tau tai atrodo menkniekis, Geila, bet įsidėk į galvą: tokie 
menkniekiai nulemia, ką pagaminsi: gerus pietus ar kokį niekalą. 
Geila pritardama kažką numykė. Ji net mykdavo tarmiškai. 

Paskambinau Ričardui surinkusi jo mobiliojo numerį - tokie 
telefonai Vind Gape retenybė, beje, nėra ko šaipytis: pati čika- 
gietė, o mobiliojo neturiu. Paprasčiausiai nenoriu būti lengvai 
pasiekiama. 

— Tyrėjas Vilisas, - išgirdau šaukiant jo pavardę per garsiakalbį. 

- Labai užsiėmęs, tyrėjau? - aš paraudau, ūmai susivokusi, kad 
kvaila tiek pokštauti, tiek flirtuoti skambinant Žmogui į darbą. 

- Labas, - santūriai atsiliepė jis. - Netrukus baigsiu tvarkyti 
kai kuriuos reikalus ir tau paskambinsiu, gerai? 

- Žinoma, paskambink, mano telefono... 

— Aš matau tavo numerį. 

— Negali būti! 

— Tikrai. 


AŠTRŪS PJŪVIAI 193 


Po dvidešimties minučių: 

- Atsiprašau, buvau su Vikeriu Vudberio ligoninėje. 

— Kas nors nauja“ 

- Galbūt. 

- Laikraščiui? 

— Vakar vakare puikiai praleidau laiką. 

Per kelias minutes dvidešimt kartų parašiau sau ant kojos Ri- 
čardas faraonas Ričardas faraonas ir tik vargais negalais sutram- 
džiau nenumaldomą norą išpjauti tuos žodžius skustuvu. 

- Ir aš. Klausyk, noriu tavęs tuojau pat kai ko paklausti, tik tu 
turi atsakyti. Ne laikraščiui. Be to, man reikia tavo pagalbos savo 
naujam straipsniui. 

— Puiku, Kamile, pasistengsiu tau padėti. Ko norėtum manęs 
paklausti? 

— Susitikime tame nusmurgusiame bare, kur pirmąsyk išgėrė- 
me, gerai? Noriu pasikalbėti su tavimi akis į akį, be to, man reikia 


žūtbūt ištrūkti iš namų, taip, prisipažįstu: noriu išgerti. 


Bare Sensoriai susitikau buvusius bendraklasius, tris šaunius vy- 
rukus, vienas jų kadaise pagarsėjo valstijos mugėje, kai laimėjo 
garbės ženklą, išauginęs nepadoriai riebią, be galo pieningą mo- 
tininę kiaulę. Tipiškas provincialas, ko gero, būtų patikęs Ričar- 
dui. Šnektelėjome apie šį bei tą, jie mane pavaišino pagret dviem 
stiklinėmis viskio, parodė savo vaikų - viso labo aštuonių - nuo- 
traukas. Kitas, Džeisonas Ternbo, buvo toks pat šviesiaplaukis 
ir apskritaveidis kaip vaikystėje. Mums besišnekant, tas rausva- 
žandis melsvomis apskritomis akimis, iškišęs liežuvio galiuką, be 


perstojo žiurksojo į mano krūtinę. Nustojo žiūrėti tik tada, kai, 

ištraukusi diktofoną, ėmiau klausinėti apie žmogžudystes. Dabar 
jis įsispoksojo į besisukančias kasetes. Žmonės visada kraustosi iš 
proto išvydę savo pavardę laikraštyje. Įrodymas, kad jie gyvena. 
Įsivaizdavau, kaip iš laikraščių šūsnies išneria šmėklos ir pasiunta 
ardytis viena kitai puslapiuose rodydamos savo vardus. Žiū, štai 
čia aš. Ar nesakiau, kad esu gyvas? Ar nesakiau, kad gyvenu? 

— Kai dar mokėmės mokykloje, kas būtų pagalvojęs, kad kada 
nors sėdėsime čia ir kalbėsimės apie žmogžudystes Vind Gape? - 
žavėdamasis sušuko Tomis Ringeris, dabar tamsiaplaukis vyriškis 
vešlia barzda. 

- O aš, velniai griebtų, nė numanyti nenumaniau, kad dirbsiu 
prekybos centre! - sušuko Ronas Lerdas, geraširdis vyrukas pelės 
veidu ir griausmingu balsu. 

Visi trys spindėjo pilietiniu išdidumu, reiškiamu visiškai ne 
vietoje. Vind Gape įvykdytas nežmoniškas nusikaltimas, o jie tuo 
lyg didžiuojasi. Kaip niekur nieko toliau dirba prekybos centre, 
vaistinėje, inkubatoriuje. O kai jie mirs, mirtis - drauge su vedy- 
bomis ir vaikų gimimu - bus įrašyta į jų nuveiktų darbų sąrašą. 
Veikiau tai, kas jiems nutinka savaime. Tiesą pasakius, tai, kas 
nutinka jų miestelyje. Negalėjau sutikti su Mereditės nuomone. 
Kai kam labiau patiktų, kad žudikas būtų Vind Gapo gyventojas. 
Vienas tų, su kuriuo eita žvejoti, būta toje pačioje skautų draugi- 
joje. Taip įdomiau. 

Įėjo Ričardas, stumtelėjęs neįtikėtinai lengvas, bet iš pažiū- 
ros sunkias duris. Lankytojai, rečiau ateinantys į barą, paprastai 
pastumdavo jas stipriau, nei dera, ir jos kas kelios minutės trink- 
telėdavo į sieną, lyg dėdamos tašką ar kablelį įsilinksminusių sve- 
čių pokalbiuose. 

Ričardas pasuko prie manęs, nešinas švarku ant peties, ir visi 
trys vyrai aiktelėjo. 

— Tai bent! 

— Krisiu vietoje! 

- Patausok smegenis, vaikine, kad alkoholis galutinai jų nesu- 
naikintų. Dar gali jų prireikti. 

Nušokau nuo taburetės ir apsilaižiusi nusišypsojau. 

— Na, vaikinai, man laikas imtis darbo. Laikraščiui straipsnį 
ruošiu. Ačiū uŽ vaišes. 

— Kai nusibos, ateik, visada mus čia rasi! - sušuko Džeisonas. 

Šyptelėjęs jam, Ričardas prakošė pro dantis: „Idiotas.“ 

Staigiai išmaukusi trečią porciją burbono, paprašiau padavėjo 
atnešti mums viskio, o kai stiklinės atsidūrė ant stalo, susimąs- 
čiau rankomis parėmusi smakrą, galvodama, ar tikrai norėčiau 
kalbėtis darbo klausimais. Žvilgtelėjusi į Ričardą, pastebėjau ran- 
dą virš dešinio antakio ir duobutę ant smakro. Jis dusyk paglostė 
koja man blauzdą po stalu. 

— Na, panele Sensacija, kas atsitiko? 

- Klausyk, man reikia kai ką sužinoti. Labai reikia. Jei negali 
sakyti, nesakyk, bet pirmiausia gerai pasvarstyk. 

Jis linktelėjo. 

— Galvodamas, kas būtų galėjęs įvykdyti tas žmogžudystes, ar 
įsivaizduoji žudiką? - paklausiau. 

- Taip, kelis. 

— Vyrus ar moteris“ 

— Kamile, kodėl taip primygtinai mane klausi, juolab dabar? 

- Tiesiog noriu sužinoti. 

Jis patylėjo, gurkštelėjo viskio, pasitrynė apšepusį smakrą. 

- Nemanau, kad čia būtų prikišusi nagus moteris, - jis vėl pa- 
glostė man blauzdą. - O kas atsitiko? Sakyk teisybę. 

— Nežinau, tiesiog iškvėšau. Protas neneša, kur nukreipti savo 
jėgas. 

— Galiu padėti. 


— Ar žinai, kad tos mergaitės turėjo įprotį kandžiotis? 

— Mokykloje sužinojau, kad būta nemalonumų, kai Enė už- 
mušė kaimynų vištą, - atsakė jis. - O nuo Natalės irgi nenuleista 
akių, kai ji atsikėlė iš kitos mokyklos, kur prisivirė košės. 

— Natalė pažįstamai mergaitei nukando ausies spenelį. 

— Negali būti. Natalei atvažiavus į Vind Gapą, nebūta jokių 
nusiskundimų dėl jos elgesio. 

— Vadinasi, nebuvo pranešta policijai. Ričardai, aš mačiau tą 
ausį su nukąstu speneliu, ir neabejoju, kad nukentėjusioji neturi 
pagrindo meluoti. O Enė irgi buvo kažką užpuolusi. Apkandžio- 
jo. Bet man vis labiau dingojas, kad mergaitės bus kažkam už- 
mynusios ant nuospaudos. Ko gero, kažkas jas nugalabijo. Kaip 
pasiutusius žvėris. Gal todėl ir dantis išrovė. 

— Pradėkim iš pradžių. Pirma, ką sukandžiojo mergaitės? 

- Negaliu pasakyti. 

— Kamile, velniai rautų, aš čia ne šiaip sau atvažiavau! Sakyk! 

— Nesakysiu. 

Jo pyktis mane nustebino. Maniau, kad jis nusijuoks ir pasa- 
kys, kad jam patinku, kai jo neklausau. 

- Juk tai žmogžudystė, velniai griebtų! Jeigu ką nors Žinai, turi 
man pasakyti. 

— O tu pats susižinok. Tai tavo darbas. 

— Aš stengiuosi, Kamile, bet iš tavęs jokios pagalbos nesulaukiu. 

— Tai va, dabar matai, kas išeina, - vaikiškai suveblenau. 

— Gerai, - jis pasitrynė akis. - Išties buvo labai sunki diena, 
tad... labos nakties. Tikiuosi, aš tau padėjau. 

Jis atsistojo, stumtelėjo prie manęs pusiau nugertą taurę. 

— Man reikia oficialaus pranešimo. 

- Vėliau. Man reikia apmąstyti, ką daryti toliau. Gal tu teisin- 
gai sakei, kad mudu ne pora. 

Jis išėjo, ir buvę bendramoksliai pakvietė mane prisidėti prie 


jų draugijos. Papurčiau galvą, išgėriau savo burboną ir, laukda- 

ma, kol jie išeis, apsimečiau, kad rašau. Ištisus dvylika puslapių 
prikeverzojau šlykštus miestelis šlykštus miestelis. 


Šįkart namuose manęs laukė Alenas. Baltomis kelnėmis ir šil- 
kiniais marškiniais, įsispyręs į prašmatnias balto šilko šlepetes, 
sėdėjo ant Viktorijos laikų stiliaus juodojo riešutmedžio sofos, 
apmuštos baltu brokatu. Jei būčiau išvydusi tokią nuotrauką, 
būčiau bergždžiai spėliojusi, iš kokių laikų atklydęs šis ponaitis: 
Viktorijos laikų džentelmenas, Edvardo laikų dabita ar šeštojo 
dešimtmečio puošeiva? Deja, tai turtingas dvidešimt pirmojo 
amžiaus dykūnas, niekada nedirbęs, linkęs išgerti ir retkarčiais 
lovoje tenkinantis mano motiną. 

Kai mamos nebūdavo namie, mudu labai retai persitardavome 
vienu kitu žodžiu. Menu, vaikystėje kartą įsibėgėjusi atsitrenkiau 
į jį koridoriuje, jis nerangiai pasilenkė ir paklausė: „Na, tikiuo- 
si, skaudžiai nesusimušei?' Tuose pačiuose namuose gyvenome 
daugiau nei penkerius metus, ir jis sugebėjo man tik tiek pasaky- 
ti. „Ne, dėkui, - tiek jam teatsakiau. 

Dabar, priešingai, Alenas, regis, buvo pasiruošęs rimtai su ma- 
nimi pasikalbėti. Nesikreipė į mane vardu, tik paplojo per sofą 
šalia savęs. Ant kelio laikė lėkštę su didelėmis sidabrinėmis sardi- 
nėmis. Jau prieškambaryje užuodžiau jų kvapą. 

— Kamile, tu pasistengei, kad tavo motina susirgtų, - prabilo 
jis, smeigdamas mažytę šakutę į žuvies uodegą. - Jeigu ir toliau 
taip tęsis, paprašysiu tavęs išvažiuoti. 

— Pasistengiau, kad mama susirgtų? Kaip? 

- Tu ją kankini. Amžinai primeni jai Merianą. Kalbant su 
mirusio vaiko motina, nedera svarstyti, kaip ilgainiui kape at- 
rodo jo kūnas. Gal tu ir gali ramiai apie tai šnekėti, bet Ado- 
ra - Ne. 

Krūtine jam nusirito gabalėlis žuvies, palikdamas virtinę rie- 
bių dėmelių, didumo sulig saga. 

— Nedrįsk jai kalbėti apie tų dviejų nužudytų mergaičių palai- 
kus nei apie tai, kiek daug kraujo ištekėjo joms iš burnos, kai joms 
išrovė dantis, nei apie tai, ar ilgai žudikas jas smaugė. 

— Alenai, mamai apie tai nieko nesu kalbėjusi. Nieko pana- 
šaus. Garbės žodis, nesuprantu, ko ji tau pripasakojo. 

Man buvo taip bloga, kad neturėjau jėgų net piktintis. 

- Liaukis, Kamile, aš žinau, kokie įtempti tavo santykiai su 
motina. Žinau, kaip tu pavydi žmonėms gero gyvenimo. Apskri- 
tai tu iš tikrųjų labai panaši į Adoros motiną. Šiuose namuose ji 
sekė visus kaip... ragana, sena ir pikta ragana. Ji tiesiog pasiusda- 
vo išgirdusi juoką. Nusišypsodavo tik tada, kai tu atsisakydavai 
imti Adoros krūtį. Nusisukdavai, ir tiek. 

Žodžiai, sprūstantys iš riebių Aleno lūpų, nudegino man 
kūną. Tai vienur, tai kitur lyg ugnis nutvilkė žodžiai išgama, kalė, 
gyvatė. 

— Kas be ko, visa tai tau pasakojo Adora! - išrėžiau. 

Jis linktelėjo palaimingai sučiaupęs lūpas. 

— Vadinasi, Adora sakė tau, kad aš prikalbėjau visokiausių bai- 
sybių apie Merianą ir nužudytąsias mergaites? 

- Be abejo, - atsakė jis, pabrėždamas kiekvieną skiemenį. 

— Adora meluoja. Jeigu ligi šiol to nesupratai, vadinasi, esi pas- 
kutinis mulkis. 

— Adorai gyvenime teko daug kentėti. 

Nejučia prunkštelėjau. Alenas nepalaužiamas. 

— Kai ji buvo maža, jos motina, būdavo, vidury nakties įeina 
pas ją į kambarį ir ima žnaibyti, - tęsė jis, graudžiai vypsodamas 
į paskutinę sardinę. - Teisindavosi, girdi, bijanti, kad Adora ne- 
numirtų per miegus. Man rodos, ji taip darydavo todėl, kad jai 
patikdavo skriausti dukrelę. 

Skaudus prisiminimas: iš Merianos kambario koridoriaus 
gale, įrengto kaip ligoninės palata, sklinda tolygūs garsai. Ranką 
persmelkia ūmus skausmas. Mama puriais kaip debesėlis nak- 
tiniais marškiniais palinkusi klausia, kaip jaučiuosi. Pabučiuoja 
paraudusią vietą ant rankos ir liepia man miegoti. 

— Man rodos, turėtum įsidėti tai į galvą, - pridūrė Alenas. - 
Gal tuomet būtum geresnė savo motinai. 

Neturiu ketinimų būti geresnė mamai. Tik noriu užbaigti po- 
kalbį. 

- Pasistengsiu kuo greičiau išvažiuoti. 

— Būtų protingiausia, jei nesugebi pasitaisyti, - atsakė Ale- 
nas. - Bet jeigu pasistengtum, gal ir pačiai būtų geriau. Gal pa- 
sveiktum. Bent jau dvasiškai. 

Alenas pasmeigė paskutinę ištižusią sardinę ir susiurbė ją į 
burną. Įsivaizdavau, kaip tarp dantų treška jos ašakėlės. 


Virtuvėje prisikroviau pilną stiklinę ledo ir, pasiėmusi nepraim- 
tą butelį burbono, nuėjau į savo kambarį gerti. Alkoholis trenkė 
į galvą beregint - tikriausiai todėl, kad gėriau be perstojo. Man 
degė ausys, bet nustojo tvinksėti oda. Prisiminiau žodį, išpjautą 
ant nugaros prie pat kaklo. Dink. Dink, ir nebeliks jokių bėdų, 
dingtelėjo kvaila mintis. Dink, ir nebeliks jokių rūpesčių. Argi 
būtume tokie pabaisos, jeigu nebūtų mirusi Meriana? Juk kitos 
šeimos ištveria. Liūdi, bet gyvena, kaip gyvenusios. Tačiau mano 
sesuo nepalieka mūsų, toji šviesiaplaukė mažylė, gal trupučiuką 
per gera jos pačios labui, gal trupučiuką per daug dievinama. Iki 
tol, kol sunkiai susirgo. Ji turėjo neregimą draugą, didžiulį meškį, 
kurį vadino Benu. Koks vaikas pasirenka draugu įsivaizduojamą 
meškį? Ji rinko kaspinus plaukams susirišti ir dėstė juos abėcė- 


liškai pagal spalvų pavadinimus. Ji buvo gera iš prigimties ir taip 

nuoširdžiai tuo džiaugėsi, kad niekam nežadindavo pavydo, kai 
imdavo tankiai mirksėti, kresčioti savo garbanas. Mamą ji vadino 
mamulyte, o Aleną... velniai rautų, gal Aleną vadino Alenu, net 
atmintis jo kratosi. Ji visada išvalgydavo maistą, kad liktų švari 
lėkštė, jos kambaryje visada būdavo pavyzdinga tvarka, vilkėda- 
vo tik savo mėgstamas sukneles ir avėdavo Mary Janes firmos ba- 
telius. Mane vadindavo Mile ir visada prie manęs glaustydavosi. 

Aš ją dievinau. 

Buvau girta, bet gerti nesilioviau. Paėmusi taurę su burbonu, 
vogčiomis nusėlinau koridoriumi prie Merianos kambario. Gre- 
timo - Amos - kambario durys būdavo visada uždarytos. Kaip 
galima gyventi šalia mirusios ir niekada nematytos sesers kam- 
bario. Širdį man sugnybo gailestis. Mama ir Alenas buvo didžia- 
jame kampiniame miegamajame, šviesa ten nedegė, bet ūžė ven- 
tiliatorius. Senuose Viktorijos laikų stiliaus pastatuose neįrengta 
vėdinimo sistema, o įrengus ją atskiruose kambariuose, mamos 
nuomone, nukentėtų interjeras, tad vasarą tenka lieti prakaitą. 
Per trisdešimt laipsnių karščio, bet aš pripratusi, jaučiuosi kaip 
žuvis vandenyje. 

Pagalvė ant Merianos lovos šiek tiek įdubusi. Drabužiai sudėti 
taip, lyg jais būtų neseniai vilkėjusi gyva mergaitė. Violetinė suk- 
nelė, baltos pėdkelnės, spindintys balti bateliai. Kas juos sudėjo? 
Mama? Ama? Tarp daugybės medicinos prietaisų stovėjo lašeli- 
nė, budri ir tviskanti, lydėjusi Merianą iki paskutinės gyvenimo 
dienos, ligoninės lova, daugmaž pusmetriu aukštesnė už įprastą, 
kad būtų patogiau slaugyti ligonį, širdies ritmo monitorius, „an- 
tis“. Man pasidarė bloga: kodėl mama visa tai saugo? Kambarys 
atrodė negyvenamas, kaip ligoninės palata. Drauge su Meriana 
palaidota ir jos mėgstamiausia lėlė, didelė skudurinė lėlė tokiais 


pat šviesiais, kaip ir mano sesers, plaukais. Evelina? O gal Eleo- 

nora? Visos kitos stovėjo išrikiuotos ant lentynos nelyginant sir- 
galiai tribūnose. Daugmaž dvidešimt lėlių baltais porcelianiniais 
veidais ir mėlynomis stiklinėmis akimis. 

Galėjau lengvai ją įsivaizduoti: sėdi ant lovos susikeitusi kojas, 
mažytė, pasruvusi prakaitu, pamėlusiais paakiais. Pašo kortas, 
šukuoja lėlę arba liguistai spalvina paveikslėlius. Rodos, girdžiu, 
kaip brauko pieštuku popierių. Spaudžia taip stipriai, kad dreskia 
popierių. Staiga pažvelgia į mane, sunkiai ir tankiai kvėpuodama. 

— Man nusibodo merdėti. 


Sprukau atgal į savo kambarį, lyg kas būtų vijęsis. 


Eilinė pakėlė telefono ragelį tik sučirškus šeštą kartą. Kariai ne- 
turi nei atsakiklio, nei mikrobangų krosnelės, nei vaizdo grotuvo, 
nei indų plovyklės. Ji atsiliepė ramiai, bet sunerimusi. Ko gero, 
po vienuoliktos retai kas jiems skambina. Pasakė nemiegojusi, 
tiesiog neišgirdusi skambučio, bet, kai ji nuėjo kviesti Kario, man 
teko palaukti dar dvi minutes. Įsivaizdavau, kaip pižamos kraštu 
jis valosi akinius, įsispiria į numintas odines šlepetes, pasižiūri į 
šviečiančias žadintuvo rodykles. Jaukus vaizdelis. 

Paskui staiga prisiminiau mačiusi tokią ištisą parą dirbančios 
Čikagos vaistinės reklamą. 

Paskutinįsyk su Kariu kalbėjau prieš tris dienas, o Vind Gape 
praleidau jau beveik dvi savaites. Esant kitokioms aplinkybėms, 
jis būtų man skambinęs triskart per dieną, norėdamas sužinoti, 
kas nauja. Bet negalėjo prisiversti skambinti namų telefonu, juo- 
lab į mano mamos namus, į Misūrio valstiją, Vėjų Mieste laikomą 
Tolimaisiais Pietumis. Esant kitokioms aplinkybėms, būtų šaukęs 
į ragelį, kad šitaip nieko neužsidirbsiu, tik ne šį vakarą. 


— Vaikeli, kaip laikaisi? Kaip sekasi? 

— Na, oficialaus pranešimo dar negavau, bet gausiu. Policija 
įsitikinusi, kad žudikas - vyras, vietinis, bet nežino jo DNR, nu- 
žudymo vietos taip pat nerado, tiesą pasakius, beveik neturi įkal- 
čių. Žudikas arba genijus, arba jam netyčia taip išėjo. Vietiniai 
gyventojai, regis, įtaria Džoną Kiną, Natalės brolį. Kalbėjausi su 
jo drauge, jos nuomone, jis nekaltas. 

- Puiku, šauniai padirbėjai, bet aš turėjau galvoje visai ką 
kita... Norėjau paklausti, kaip jautiesi. Kaip ten tau sekasi? Papa- 
sakok, juk aš nematau tavo veido. Tik neapsimesk. 

— Nekaip, bet kas iš to? - mano balsas nuskambėjo liūdniau 
ir skaudžiau, nei tikėjausi. - Straipsnis bus neblogas, man rodos, 
atomazga jau nebetoli. Jauste jaučiu, kad dar kelios dienos, gal 
savaitė, ir... Nežinau. Mergaitės kandžiojosi. Štai ką šiandien su- 
žinojau, o policininkas, su kuriuo bendradarbiauju, to nė nenu- 
tuokė. 

— Tu jam pasakei? O ką jis? 

— Nieko. 

— Na, vaikeli, kodėl tu jo neiškamantinėjai? 

Matai, Kari, tyrėjas Vilisas pajuto, kad aš ne viską jam pasa- 
kau, ir supyko, kaip pyksta visi vyrai, negavę to, ko nori, iš moters, 
su kuria miegojo. 

— Man nepasisekė. Bet aš iškamantinėsiu. Kari, po kelių dienų 
tikiuosi užbaigti straipsnį. Dar pridėsiu šiek tiek vietinio kolorito, 
padirbėsiu su policininku. Man rodos, žmonės beveik įsitikinę, 
kad, išviešinus turimus duomenis, tyrimas pajudės iš vietos. Nors 
čia niekas neskaito mūsų laikraščio. 

Beje, kaip ir Čikagoje. 

- Skaitys. Rimtai padirbėk, vaikeli. Tau beveik viskas puikiai 
sekasi. Pasistenk. Pasikalbėk su senais draugais. Gal jie bus atvi- 
resni. Visa tai pravers. Prisimeni, tuose reportažuose apie potvy- 


nį Teksase, kurie pelnė Pulicerio premiją, buvo vieno vaikinuko 

pasakojimas apie tai, kaip jis grįžo namo nelaimei ištikus. Skaitai, 
ir širdis džiaugiasi. Ir tau pačiai bus smagu išgerti alaus su bičiu- 
liais. Manding, šiandien jau užmynei ant kamščio, ką? 

— Šiek tiek. 

- Gal tau aplinka... nelabai maloni? Kenkia sveikatai? 

Ragelyje išgirdau, kaip spragtelėjo žiebtuvėlis, linoleumu nu- 
čiuožė kėdė ir sėsdamasis krenkštelėjo Karis. 

- Et, jūs nesijaudinkit. 

— Kurgi nesijaudinsi! Vaikeli, tu nepersistenk. Jei negali ilgiau 
ten būti, grįžk, aš tavęs nebausiu. Rūpinkis savimi. Maniau, kad 
tau išeitų į sveikatą pabūti gimtuosiuose namuose, bet... kartais 
tiesiog pamirštu, kad ne visi tėvai būna... geri savo vaikams. 

— Kiekvienąsyk, kai čia atvažiuoju... - nutilau stengdamasi su- 
sikaupti. - Tiesiog čia man visada atrodo, kad esu negera. 

Aš pravirkau tyliai kukčiodama, o Karis mikčiodamas kažką 
man kalbėjo. Įsivaizdavau, kaip jis sutrikęs moja Eilinei, kad ji 
padėtų jam nuraminti tą verksniukę. Betgi ne. 

— Ak, Kamile, - sukuždėjo jis. - Tu vienas padoriausių žmo- 
nių, kokių man yra tekę pažinti. Žinai, pasaulyje ne tiek daug pa- 
dorių žmonių. Po mano tėvų mirties likot tik judvi su Eiline. 

— Aš nesu padori. 

Rašiklio smaigalys, įsirėžęs į šlaunį, išdrėskė žodžius: netiesa, 
moteris, dantys. 

— Tu padori, Kamile. Aš matau, kaip tu elgiesi su žmonėmis, 
net pačiais didžiausiais niekšais, kokius tik įmanoma įsivaizduo- 
ti. Šalia tavęs jie įgyja... orumo. Nuovokos. Kaip tu manai, kodėl 
aš tave laikau redakcijoje? Anaiptol ne todėl, kad tu - puiki re- 
porterė. 

Pasruvusi ašaromis, nesakau nė žodžio. Netiesa, moteris, 
dantys. 


— Juokinga? Aš tiesiog pajuokavau. 

— Ne. 

— Mano senelis vaidino vodeviliuose. Ko gero, aš nepaveldėjau 
jo talento. 

— Tikrai? 

— Taip, kai tik išlipo iš laivo, iš Airijos atplaukusio į Niujorką. 
Buvo linksmų plaučių, griežė keturiais muzikos instrumentais... 

Vėl čirkštelėjo žiebtuvėlis. Užsitraukiau ant galvos paklodę, 


užsimerkiau ir ėmiau klausytis Kario pasakojimo. 


DVYLIKTAS SKYRIUS 


Ričardas gyveno vieninteliame Vind Gapo daugiabutyje, dėžutė- 
je, panašioje į gamyklos korpusą. Namas buvo keturių butų, du iš 
jų tušti. Kieme stoginė automobiliams, ant visų keturių atraminių 
stulpų purkštuvu raudonais dažais užrašyta: „Demokratams - 
ne! Demokratams - ne! Demokratams - ne!“ ir nei iš šio, nei iš 
to: „Aš myliu Luję.' 

Trečiadienio rytas. Virš miesto vis dar kabo audros debesys. 
Karšta, vėjuota, šleikščiai gelsva saulės šviesa. Pabeldžiau į jo du- 
ris burbono buteliu. Jei visko krataisi, gal dovanos nesikratysi. 
Vilkėjau kelnėmis. Su sijonu kojos pernelyg prieinamos tiems, 
kam knieti jas pagraibyti. Aišku, jeigu jam dar kiltų toks noras. 

Jis atidarė duris pašokęs tiesiai iš lovos. Susivėlęs, plačiomis 
kelnaitėmis, išvirkščiais marškinėliais. Nė nešyptelėjo. Kambary- 
je buvo vėsu. Pajutau vos atsidūrusi prie slenksčio. 

— Ar įeisi, ar man pasiūlysi išeiti? - paklausė kasydamasis 
smakrą. Paskui pastebėjo butelį. - Aha, prašom į vidų. Girtuok- 
liausim, ar ne? 

Mane nustebino netvarka. Ant kėdžių iškarstytos kelnės, 


šiukšlių dėžė kaupina, koridoriuje prigriozta dėžių su popieriais, 

kurias teko apeiti. Jis mostelėjo į odinę sofą ir nuėjęs atnešė kibi- 
rėlį ledo ir dvi stiklines. Kliūstelėjo nešykštėdamas. 

- Atleisk, vakar buvau labai nemandagus, - atsiprašė. 

— Aha. Man rodos, aš tau daug ką pasakoju, o tu man - nieko. 

— Aš tiriu žmogžudystę, o tu apie tai rašai. Man priklauso pir- 
menybė. Matai, Kamile, kai kurių dalykų pasakoti nevalia. 

— O aš irgi turiu teisę apsaugoti savo informacijos šaltinį. 

— Vadinasi, tu apsaugai ir galimą žudiką. 

— Ričardai, tai, ko aš tau nepasakau, tu gali pats įminti. Aš tau 
iškloju beveik viską. Viešpatie, na, pasistenk! 

Juodu sužiuro vienas į kitą. 

— Man patinka, kai tu va šitaip griebi mane į nagą. Kaip įgudu- 
si reporterė, - Ričardas šyptelėjo. Palingavo galvą. Paskui lengvai 
spyrė man basa koja. - Apskritai dabar aš tai ir darau. 

Jis vėl pripildė stiklines. Taip gerdami iki vidurdienio visai 
nusilaksime. Jis prisitraukė mane, pabučiavo į ausies spenelį, lyž- 
telėjo. 

- Na, Vind Gapo mergele, kokių šunybių esi čia prikrėtusi? — 
sukuždėjo jis. - Papasakok, kaip pasisekė pirmą kartą. 

Pirmas kartas - tai ne antras, ne trečias ir ne ketvirtas, kai 
buvau aštuntokė. Nutariau, kad tai ir bus pirmasis. 

— Man buvo šešiolika, - pamelavau. Pagalvojau, kad vis pado- 
riau pradėti vyresnio amžiaus. - Per vakarėlį tualete atsidaviau 
vienam futbolininkui. 

Ričardas įsiaistrino greičiau už mane, jam sublizgo akys, pirš- 
tu beglostant po marškinėliais tolydžio stangrėjantį spenelį. 

- Hm... ir tau buvo malonu? 

Linktelėjau. Prisimenu, kaip apsimečiau, kad jau baigiu. Bet iš 
tikrųjų baigiau tik tada, kai mane paėmė trečias. Prisimenu, man 
patiko, kad jis šnopuodamas kužda man į ausį: „Ar tau gera? Ar 


tau gera?“ 

- Ar norėtum pasimylėti? Su manimi? - sukuždėjo Ričardas. 

Linktelėjau, ir jis užlipo ant manęs. Ėmė graibyti kur pakliūva, 
stengdamasis pakišti ranką po marškinėliais, atsegti man kelnes, 
nusmaukti jas. 

- Palauk, palauk. Aš noriu kitaip, - sukuždėjau. - Man patin- 
ka nenusirengus. 

- Ne. Aš noriu tave glamonėti. 

- Ne, mielasis, aš noriu kitaip. 

Šiek tiek nusismaukiau kelnes, prisidengiau pilvą palaidinu- 
kės kraštu, karštais bučiniais stengdamasi nukreipti jo dėmesį. 
Paskui padėjau jam įeiti, ir mudu mylėjomės nenusirengę, tik 
įtrūkusi odinė sofa braižė man nuogą užpakalį. Šiukšlė, mažylė, 
mergelė, orgazmas. Jau dešimt metų negulėjau su vyru lovoje. 
Šiukšlė, mažylė, mergelė, orgazmas. Netrukus mano kūno aima- 
nas nustelbė jo šniokštimas. Tik tada pajutau tikrą malonumą. 
Kokie saldūs tie paskutiniai stūmiai! 


Jis gulėjo šalia šnopuodamas, prisiglaudęs šonu, vis dar apgniau- 
žęs palaidinukės apykaklę. Už lango dangus buvo aptemęs. Kas 
akimirką galėjo pratrūkti audra. 

— Kaip tu manai, kas tai padarė? - paklausiau. 

Jis pažvelgė apstulbęs. Gal tikėjosi išgirsti: „Aš tave myliu“? 
Valandėlę pakedeno man plaukus, palaižė ausį. Jei vyrams ne- 
leidi savęs glamonėti, jie sutelkia dėmesį į ausį. Tai patyriau per 
pastaruosius dešimt metų. Jis negalėjo liesti nei krūtinės, nei už- 
pakalio, nei rankų, nei kojų, bet, regis, džiaugėsi galėdamas lyž- 
čioti ausį. 

— Tarp mūsų kalbant, Džonas Kinas. Vaikinas labai mylėjo 
savo seserį. Liguistai. Jis neturi alibi. Manding, jis turi nesveiką 
potraukį prie mergaičių, stengiasi jį numaldyti, bet neišlaikęs jas 

žudo, o norėdamas patirti didesnį malonumą, išrauna joms dan- 
tis. Beje, ilgai jis neištvers ir išsiduos. Šiuo metu tikriname, ar jis 
nebus iškrėtęs ko nors panašaus Filadelfijoje. Galbūt ne vien dėl 
Natalės šeima iš ten išvyko. 

— Man reikia ką nors parašyti į laikraštį. 

— Kas tau pasakojo, kad mergaitės kandžiojosi, ir ką jos sukan- 
džiojo? - pakuždėjo jis man į ausį. 

Lauke lijo kaip iš kibiro. 

— Mereditė Viler man prisipažino, kad Natalė jai nukando au- 
sies spenelį. 

— Ką dar? 

— Enė įkando mano mamai. Į riešą. Viskas. 

— Na, matai, nieko baisaus. Šaunuolė, - sukuždėjo jis, vėl im- 
damas glostyti man speniukus. 

— O dabar papasakok ką nors, kad galėčiau parašyti į laikraštį. 

— Ne, - nusišypsojo jis. - Aš noriu kitaip. 


Tą popietę mudu pasimylėjome dar kartą, ir pagaliau Ričardas 
glaustai papasakojo, kad tyrimas pajudėjo į priekį ir galbūt bus 
suimtas nusikaltėlis. Kai tik jis užmigo, iškūriau pro duris ir per 
lietų nubėgau prie savo automobilio. Į galvą smilktelėjo mintis: 
Ama būtų daugiau iš jo išpešusi. 

Namo grįžti nenorėjau, tad nuvažiavau į Gareto parką ir, 
nelipdama iš automobilio, įsispoksojau į lietų. Rytoj prasideda 
moksleivių vasaros atostogos, ir čia bus pilna jaunimo, tingiai 
stumiančio ilgas dienas. O dabar buvau vienui viena, apkvaišu- 
si, pasruvusi lipniu prakaitu. Niekaip negalėjau suvokti, ar mane 
nuskriaudė vyrai: Ričardas, vaikinai, atėmę man skaistybę, ir visi 


kiti. Aš niekada nebandžiau savęs teisinti. Man patiko piktdžiu- 

giškas Senojo Testamento posakis: gavai, ko nusipelniusi. Mote- 
rims kartais labai dera šie žodžiai. 

Tyla - ir staiga riaumojimas. Greta manęs sustojo geltonas 
sportinis automobilis, šalia vairuotojo ant tos pačios sėdynės sė- 
dėjo Ama ir Kailė. Prie vairo sėdėjo susivėlęs vaikinas su pigiais, 
degalinėje pirktais tamsiais akiniais ir nešvariais marškinėliais. 
Užpakaly - jo antrininkas, toks pat džiūsna, kaip ir jis. Iš automo- 
bilio sklido dūmai drauge su aromatizuotų svaigalų tvaiku. 

- Sėsk, važiuojam paūžti, - pasiūlė Ama. 

Ji parodė butelį pigios aromatizuotos degtinės. Iškišusi liežuvį, 
pagavo lietaus lašą. Jos plaukai ir palaidinukė jau buvo kiaurai 
permirkę. 

— Ačiū, apsieisiu. 

- Nemanau. Eikš, parke budi patrulis. Sučiups tave už tai, kad 
vairuoji neblaiva. Nuo tavęs trenkia alkoholiu. 

- Važiuojam, chiguita, - įsiterpė Kailė. - Prižiūrėsit berniu- 
kus, kad gražiai elgtųsi. 

Pagalvojau, kas manęs laukia: arba važiuoti namo ir gerti vie- 
nai, arba važiuoti į barą ir gerti su pirmais pasitaikiusiais bernais. 
Gal vis dėlto geriau važiuoti su tais paaugliais, gal bent išgirsiu 
kokių nors įdomių gandų. Valandėlei. Paskui namo ir į lovą. Be 
to, nežinia, kodėl Ama taip draugiškai man nusiteikusi. Sesuo 
ėmė vis labiau mane dominti, nors ir nenorėjau to pripažinti. 

Atsisėdau ant užpakalinės sėdynės, ir paauglės suklykė iš 
džiaugsmo. Ama paleido per rankas butelį romo, skoniu prime- 
nančio apsauginį losjoną nuo saulės. O gal jos paprašys manęs 
nupirkti joms alkoholio, pagalvojau sunerimusi. Didelė čia bėda, 
mielai nupirksiu. Gėda, bet tikėjausi, kad joms tiesiog malonu su 
manimi. Lyg vėl būčiau panūdusi pirmauti. Atrodyti šaunuolė, 


o ne kokia apsigimėlė. Garsiausios mokykloje merginos draugė. 

Sulig ta mintimi buvau pasiruošusi šokti iš automobilio ir dumti 
namo. Bet tuomet Ama vėl atkišo butelį. Gurklys buvo išterliotas 
blizgančiais rausvais lūpų dažais. 

Šalia sėdintis vaikinas, vardu Nolanas, linktelėjo ir nusišluostė 
viršutinę lūpą. Liesos rankos apšašusios, veidas spuoguotas. Me- 
tadonas. Jungtinėse Valstijose Misūris užima antrą vietą pagal 
narkomanų skaičių. Žmonėms čia nuobodu, o chemikalų fermo- 
se per akis. Vaikystėje metadoną vartojo tik užkietėję narkoma- 
nai. Dabar tai įprastas kvaišalas per vakarėlius. Nolanas vedžiojo 
pirštu priekinės sėdynės vinilinę siūlę, kol pagaliau, gerai į mane 
įsižiūrėjęs, prabilo: 

- Jūs ne ką jaunesnė nei mano mama. Pasaka. 

— Abejoju, ar taip galėtų būti. 

- Jai lyg trisdešimt treji ar ketveri. 

Beveik neapsiriko. 

- Kuo ji vardu? 

— Keisė Reibern. 

Pažįstama. Keleriais metais vyresnė už mane. Gyvena netoli 
gamyklos. Plaukai stipriai sulakuoti, pasišiaušę. Jai patinka mek- 
sikiečiai, dirbantys paukštyne prie Arkanzaso sienos. Kartą per 
bendrąją išpažintį ji prisipažino bandžiusi nusižudyti. Nuo to lai- 
ko mokykloje imta ją pravardžiuoti Keise Skustuvu. 

- Tikriausiai ji anksčiau baigė mokyklą, - pridūriau. 

- Bičeli, ši pana pernelyg kieta, kad imtų bičiuliautis su tavo 
mamyte, narkomane ir kekše, - įsiterpė vairuotojas. 

— Atšok, - sušnypštė Nolanas. 

- Kamile, pažiūrėk, ko mes turim, - Ama persisvėrė per sė- 
dynės atlošą, užpakaliu įsiremdama Kailei į veidą. Ji pakratė man 
panosėje buteliuką su piliulėmis. - Oksikontinas. Išgerk, pasijusi 


fantastiškai, - ji iškišo liežuvį ir sudėjo virtine tris tabletes, tary- 

tum baltas sagutes, paskui sukramtė ir nurijo užgerdama degti- 
ne. - Pabandyk. 

— Ačiū, nenoriu, Ama. 

Oksikontinas - geras dalykas. Tik nedera jo gerti su seserimi. 

- Na jau, Mile, bent vieną, - gerindamasi sučiulbėjo ji. - Iš- 
kart pasidarys lengva. Man dabar taip linksma ir gera. Ir tau pra- 
verstų. 

- Ama, man ir šiaip gera, - taip kreipdamasi į mane, ji primi- 
nė man Merianą. - Garbės žodis. 

Ji nusisuko ir be galo liūdnai atsiduso. 

- Liaukis, Ama, neimk į galvą, - pridūriau, paliesdama jai petį. 

— O aš imu. 

Aš neištvėriau, nusileidau pasiduodama pražūtingam postū- 
miui įtikti kaip senais laikais. Juk, tiesą pasakius, nuo vienos tab- 
letės neužversiu kanopų. 

- Gerai, jau gerai, duokš vieną. Tik vieną. 

Ji beregint nušvito ir iškart atsisuko. 

— Iškišk liežuvį. Kaip per Komuniją. Tik vietoj bažnytinės — 
narkotikai. 

Iškišau liežuvį, ji padėjo tabletę ir džiugiai suspigo. 

— Šaunuolė! - nusišypsojo ji. 


Kaip šiandien man nusibodo šis žodis! 


Sustojome prie didelio senovinio Viktorijos laikų stiliaus pastato, 
restauruoto ir nevykusiai nudažyto mėlyna, rausva ir žalia spalva, 
naujoviška ir madinga, savininko nuomone. Priešingai, atrodė, 
kad tai išprotėjusio ledų pardavėjo namas. Nuogas iki juosmens 
bernas vėmė krūmuose palei namą, du berniūkščiai grūmėsi ant 
ištryptų gėlių lysvių, o ant vaikiškų sūpuoklių suposi rankomis ir 
kojomis susipynusi jauna porelė. 

Nolanas, paliktas automobilyje, toliau vedžiojo pirštu per sė- 
dynės siūles. Vairuotojas, vardu Deimonas, užrakino dureles, kad 
„niekas prie jo nesikruštų . Gražu, pagalvojau. 

Nuo oksikontino pasitaisė nuotaika, ir, eidama į vidų, nejučia 
pagalvojau, kad pamatysiu jaunystės dienų veidus: ežiuku apsi- 
kirpusius vaikinus su striukėmis, merginas su cheminėmis šu- 
kuosenomis ir dideliais sidabriniais auskarais. Užuosiu Drakkar 
Noir ir Giorgio kvapą. 

Nieko panašaus. Vaikinai - paaugliai plačiomis puskelnė- 
mis ir teniso bateliais, merginos su trumpomis palaidinukė- 
mis, mini sijonėliais, į bambą įsisegusios žiedus. Visos spoksojo 
į mane, lyg būčiau policininkė. Ne, tik šiandien dulkinausi su 
policininku. Linktelėjau šypsodamasi. Kaip smagu! - pagalvojau 
nerūpestingai. 

Erdviame valgomajame gėrė ir šoko paaugliai, prie sienos 
nustūmę stalą, kad būtų daugiau vietos. Ama nutrepsėjo į vidu- 
rį ir ėmė šokti su vaikinu, taip trindamasi į jį, kad netrukus jis 
visas išraudo kaip burokas. Ji kažką pakuždėjo jam į ausį, o kai 
jis linktelėjo, atidarė šaldytuvą ir ištraukė keturis butelius alaus, 
paskui prispaudė juos prie sudrėkusios krūtinės ir, dėdamasi, 
kad labai sunku jas nešti, nuviksėjo pro būrelį vaikinų, glostan- 
čių ją akimis. 

Merginos pasitiko ją kur kas atsainiau. Per kambarį nuskrie- 
jo kikenimas lyg lengvas vėjo ošimas. Tačiau šviesiaplaukėms 
viešnioms nebuvo ko jaudintis. Visų pirma, su jomis atvažiavo 
vietinis narkotikų pirklys, kuris čia, žinoma, turėjo vardą. Antra 
vertus, jos buvo gražesnės už visas čionykštes, vadinasi, vaikinai 
nenorės jų vyti. Be to, pobūvį surengė vaikinas, mačiau jo nuo- 
traukas svetainėje ant židinio atbrailos: tamsiaplaukis jaunuolis, 


niekuo neypatingas, bet malonios išvaizdos, su absolvento kepu- 

raite ir mantija; šalia - išdidžių tėvų nuotrauka. Jo mama man 
pažįstama: vienos mano mokslo draugės vyresnioji sesuo. Mane 
iškart sudirgino mintis, kad atėjau į jos sūnaus pobūvį. 

- Odievedievedievedieve! - sukliko juodaplaukė mergina 
išsprogusiomis kaip varlės akimis, vilkinti marškinėlius su akis 
plėšiančiu užrašu The Gap, prabėgo pro mus prie draugės, iš pa- 
žiūros tokios pat kiaupės. - Jie atvažiavo! Tikrai atvažiavo! 

- Velniava! - sušuko jos draugė. - Šaunu! Gal einam pasisvei- 
kinti? 

- Ko gero, reikia palaukti. Pažiūrėsim, kas bus toliau. Jei Dž. S. 
jų nepageidaus, mums verčiau laikytis atstu. 

- Kas be ko. 

Dar nepamačiusi, supratau, kas atvažiavo. Į svetainę įėjo Me- 
reditė Viler, vedina už rankos Džonu Kinu. Vienas kitas linktelėjo 
jam, vienas kitas paplojo per petį. Kiti tyčia nusisuko, nekreipda- 
mi į jį dėmesio. Lengvai atsidusau supratusi, kad nei Džonas, nei 
Mereditė manęs nepastebėjo. Mereditė pamatė būrelį liesų krei- 
vakojų merginų, tikriausiai tokių pat kaip ji sporto palaikymo šo- 
kėjų, stovinčių prie virtuvės durų. Suspigusi puolė prie jų, paliku- 
si Džoną svetainėje. Merginos pasitiko ją dar šalčiau nei vaikinai. 

— Sveika, - nusaukė viena nė nešyptelėjusi. - Aš maniau, kad 
jūs neatvažiuosite. 

— Man rodos, visa tai niekai. Visi, kas turi bent lašelį proto, su- 
pranta, kad Džonas - kietas vaikinas. Mes neketiname tūnoti kur 
nors įlindę į kampą kaip kokie nusikaltėliai tik dėl to, kad kažkas 
mus... apšiko. 

— Neišdegs, Meredite. Dž. S. jūsų nekvietė, - pareiškė ruda- 
plaukė, lyg Dž. S. draugė, lyg taikanti į drauges. 

- Aš su juo pasikalbėsiu, - gailiai atsakė Mereditė. - Leisk man 


su juo pasikalbėti. 

— Man rodos, jums geriausia dingti iš čia. 

— Ar tikrai policija paėmė Džono drabužius? - paklausė trečia 
mergina, rūpestinga kaip motina džiūsna. Viena tų, kurios ve- 
miančiai draugei laiko plaukus. 

— Taip, bet tik tam, kad nebeliktų jokių įtarimų. Anaiptol ne 
todėl, kad jis įkliuvęs. 

— Nematau jokio skirtumo, - atšovė rudaplaukė. 

Pasišlykštėjau ja. 

Mereditė apžvelgė kambarį, tikėdamasi pamatyti draugišką 
veidą, ir, pastebėjusi mane, dar labiau sutriko, o pastebėjusi Kel- 
sę, įtūžo. 

Palikusi prie durų Džoną, kuris iš pradžių dėjosi tikrinąs savo 
laikrodį, o paskui - rišąsis batų raištelius, ji pasuko prie mūsų 
lyg nepastebėdama, kad šurmulys stiprėja ir artėja neišvengiamas 
skandalas. 

— Kąjjūs čia darot? 

Akys pilnos ašarų, kakta aprasojusi. Lyg kreiptųsi ne į mus. 
Lyg klaustų pati save. 

— Mus atvežė Deimonas, - sučiauškėjo Ama, dusyk strykte- 
lėdama vietoje. - Negaliu patikėti, kad tu čia. Ir apskritai protas 
neneša, kaip jis drįso čia pasirodyti. 

— Viešpatie, kokia tu gyvatė! Juk tu nieko nežinai, suknista 
narkomane, - Mereditei virptelėjo balsas, atrodė, tuoj nutrūks — 
kaip pernelyg įtempta styga. 

— Ne ką prasčiau už tave, sutre, - atrėžė Ama. - Sveikas, žmog- 
žudy, - ji pamojo Džonui, kuris, tarytum tik dabar ją pastebėjęs, 
krūptelėjo lyg gavęs antausį. 

Jis buvo beeinąs prie mūsų, bet tuo metu iš kito kambario iš- 
ėjo Dž. S. ir pavedėjo jį į šalį. Du aukšti vaikinai prašneko apie 
mirtį ir pobūvį. Visi pritilo ir sužiuro jų pusėn. Dž. S. paplojo 


Džonui per nugarą ir parodė į duris. Džonas linktelėjo Mereditei 

ir pasuko lauk. Ji nuskubėjo iš paskos nuleidusi galvą ir rankomis 
užsidengusi veidą. Kai Džonas atsidūrė prie durų, vienas vaikinas 
tyčiodamasis sužviegė: „Vaikžudy!“ Kai kas nervingai sukikeno, 
kai kas išsprogino akis. Mereditė suspiegė nesavu balsu, atsigrę- 
žė iššiepusi dantis, suriko: „Eikit jūs visi velniop!“ ir trinktelėjo 
durimis. 

Tas pats vaikinas, atsisukęs į draugus, toliau tyčiojosi iš jos - 
išrietęs klubus, maivydamasis mergišku balsu suspigo: „Eikit jūs 
visi velniop!“ Dž. S. vėl garsiai paleido muziką: jauna popdaini- 
ninkė sintezuotu balsu įsijausminusi dainavo apie oralinį seksą. 

Buvau bepuolanti paskui Džoną, norėdama jį apkabinti. Kaip 
gyva nebuvau mačiusi tokio vienišo žmogaus, o Mereditę vargu 
ar būtų įmanoma paguosti. Kaip jis jausis vienui vienas savo na- 
melyje ant ratų? Buvau bebėganti įkandin, bet Ama griebė man 
už rankos ir nutempė laiptais aukštyn į „kambarį labai svarbiems 
asmenims, kur jos šviesiaplaukės draugės ir du skustagalviai 
moksleiviai rausėsi Dž. S. motinos spintoje - plėšė nuo pakabų 
jos geriausius drabužius, ketindami susisukti gūžtą. Kai jie sukro- 
vė ant lovos krūvą atlaso ir kailių, Ama prisitraukė mane arčiau ir 
išsiėmė iš po liemenėlės ekstazio tabletę. 

— Ar kada nors esi žaidusi tabletės ruletę? - paklausė. Kai pa- 
purčiau galvą, pridūrė: - Liežuviu perduodame vieni kitiems tab- 
letę, ir tas laimi, ant kieno liežuvio ji ištirpsta. Deimonas nieko 
geresnio neturi, taigi pasismaginsime kaip reikiant. 

- Ačiū, nereikia, aš ir šiaip puikiai jaučiuosi, - atsakiau. Buvau 
jau besutinkanti, bet, pamačiusi sunerimusius vaikinų veidus, ap- 
sigalvojau. Ko gero, žiūrėdami į mane, kiekvienas prisiminė savo 
motiną. 

— Liaukis, Kamile, aš niekam nesakysiu, garbės žodis, - su- 
niurzgė Ama, laikydama tabletę ant nago. - Kartu su manim. Juk 


mudvi seserys, ar ne? 

— Na, Kamile! - užgiedojo Kailė ir Kelsė. Džodsė žiūrėjo į 
mane netardama nė žodžio. 

Oksikontinas, alkoholis, pasimylėjimas, užsitęsęs lietus už 
lango, užrašais išmargintas kūnas (ant rankos skaudžiai degė Žo- 
dis šaldytuvas) ir nemalonios mintys apie mamą. Nežinia, kas pa- 
veikė labiausiai, bet staiga Ama džiugiai pabučiavo man į smakrą. 
Aš linktelėjau, ir Kailė liežuviu palietė vieną vaikiną, šis perdavė 
tabletę Kelsei, ji lyžtelėjo ilgą kaip vilko liežuvį kitam vaikinui, 
šis atsisuko į Džodsę, o ji neryžtingai kyštelėjo liežuvį Amai, kuri 
nuliežė tabletę ir, apkabinusi mane, švelniu, karštu liežuviuku 
įgrūdo man į burną tabletę, ši sutrupėjo man burnoje ir ištirpo 
kaip cukrinis saldainiukas. 

- Išgerk daugiau vandens, - sukuždėjo ji, paskui, atsigręžusi 
į draugus, garsiai sukikeno ir griuvo aukštielninka ant audinės 
kailinių. 

— Velniop, Ama, mes tik pradėjome žaisti, - suniurzgė vaiki- 
nas-vilkas ir paraudo kaip ugnis. 

— Kamilė - mano viešnia, - pašaipiai ir išdidžiai atrėžė Ama. — 
Be to, jai stinga šilumos. Ji nemažai prisikentėjo per savo gyveni- 
mą. Mudvi - kaip ir Džonas Kinas - anksti netekome sesers. Ji 
ligi šiol tebegedi. 

Ji išdėstė visa tai kaip pobūvio šeimininkė, artimiau supažin- 
dindama savo svečius: 

— Deividas - drabužių parduotuvės savininkas, Džeimsas ne- 
seniai grįžo iš dalykinės kelionės į Prancūziją, aha, o Kamilė nie- 
kaip negali susitaikyti su sesers mirtimi. Kam dar galėčiau įpilti 
vyno? 

— Man metas, - pašokau taip staigiai, kad ant nugaros liko ka- 
boti prilipusi atlasinė palaidinukė. Po penkiolikos minučių turėjo 
suveikti tabletė, ir aš nenorėjau, kad tai atsitiktų čia. Betgi ir vėl 


bėda: Ričardas mėgsta išgerti, bet vargu ar pritars tokiems da- 

lykams, o vienai lindėti tvankiame kambaryje, baiminantis, kad 
įeis mama, taip pat nė velnio nenorėjau. 

- Eime, - pasiūlė Ama. 

Ji kyštelėjo ranką po savo stora liemenėle, iš po pamušalo iš- 
traukė tabletę, įsikišo į burną ir piktybiškai plačiai nusišypsojo 
draugams, kurie tikėjosi vaišių, o dabar nusivylė nieko negavę. 

— Eime paplaukioti, Mile. Kai ekstazis ims veikti, bus bjauru 
kaip reta, - nusišypsojo ji šiepdama lygius baltutėlius dantis. 

Nebeturėjau jėgų priešintis - buvo kur kas lengviau sutikti. 
Nusileidome laiptais ir užsukome į virtuvę (vaikinai švelniais 
kaip persikai skruostais sutrikę spoksojo į mus: viena aiškiai per 
jauna, o kita neabejotinai per sena). Atidariusios šaldytuvą (tas 
žodis vėl nutvilkė man kūną tankiai lekuodamas kaip šunytis, su- 
sidūręs su dideliu šunimi), tarp sulčių, puodų, šviežių vaisių ir 
baltos duonos sugraibėme butelį vandens, ir mane ūmai sugrau- 
dino tas nekaltas šeimyninis šaldytuvas, nė nenutuokiantis apie 
šėliones šiuose namuose. 

— Eime, žiauriai noriu paplaukioti! - įsakmiai sušuko Ama, 
tempdama mane už rankos kaip mažą vaiką. 

Beje, tokia ir jaučiausi. Aš svaiginuosi narkotikais su trylika- 
mete seserimi, - sukuždėjau sau viena. Bet po dešimties minučių 
ši mintis man tik paglostė širdį. Su mano sesute nėra laiko nuo- 
bodžiauti, ji - garsiausia Vind Gapo mergina ir nori su manimi 
pašėlioti. Ji mane myli ne ką mažiau, nei mylėjo Meriana. Nusi- 
šypsojau. Ekstazis jau paleido pirmąją optimizmo bangą, pajutau, 
kaip ji kyla nelyginant didelis oro balionas, o paskui, atsitrenkusi 
į viršutinį gomurį, sprogsta, paskleisdama geros nuotaikos purs- 
lus. Skoniu beveik primenančius rausvus putėsius. 

Kelsė su Kaile pasuko įkandin mūsų prie durų, bet Ama atsi- 


gręžė ir juokdamasi sutarškėjo: 


218 GILLIAN FLYNN 


- Jūs, mergiotės, būkite čia. Padėkit Džodsei susirasti berną, 
kad ją gerai ištratintų. 

Kelsė grįžtelėjusi piktai nužvelgė Džodsę, nervingai mindži- 
kuojančią ant laiptų. Kailė pažvelgė į Amos ranką, apvijusią man 
liemenį. Jos dirstelėjo viena į kitą. Kelsė prisiglaudė prie Amos ir 
padėjo galvą jai ant peties. 

— Mes nenorime čia būti, norime eiti su tavimi, - suniurzgė 
ji. - Gerai? 

Ama atstūmė ją gūžtelėjusi petimi, nusišypsojo kaip kvailam 
asiliukui. 

— Būk gerutė ir atsiknisk, gerai? - atrėžė Ama. - Man jūs nusi- 
bodot. Su jumis galima mirti iš nuobodulio. 

Kelsė pasitraukė sumišusi, išskėtusi rankas. Kailė irgi gūžte- 
lėjo pečiais, šokio žingsniais grįžo į svetainę, griebė alaus butelį 
iš vyresnio vaikino rankų ir laižydamasi įsmeigė į jį akis, paskui 

Ama praleido mane pirmą pro duris kaip dėmesingas kava- 
lierius, mes nusileidome laiptais ir atsidūrėme ant šaligatvio, kur 
pro suskeldėjusio asfalto plyšius kalėsi geltonai žydintys kiškia- 
kopūsčiai. 

Parodžiau į juos. 

— Gražu. 

Ama parodė į mane ir linktelėjo. 

— Kai aš kaifuoju, man irgi patinka geltona spalva. Ar ką nors 
jauti? 

Linktelėjau. Jos veidas tai dingdavo tamsoje, tai vėl pasirody- 
davo, gatvės žibinto apšviestas, kai mudvi, pamiršusios, kad keti- 
nome pasiplaukioti, kaip užprogramuotos drožėme Adoros namų 
link. Vakaras toks drėgnas, kad atrodo lyg vilkėčiau sudrėkusiais 
naktiniais marškiniais, ir staiga prisiminiau Ilinojaus ligoninę, 


prisiminiau, kaip pasruvusi prakaitu pabudau nuo beprotiško 

šnypštimo. Palatos kaimynė, sporto komandos šokėja, pamėlusi 
tįso ant grindų, konvulsijų tampoma, o šalia mėtosi tuščias bute- 
lis ploviklio Windex. Juokingas šnypštimas. Dujos, susikaupusios 
lavono viduje. Nejučia prunkšteliu čia, Vind Gape, kaip aną blyš- 
kiai gelsvą rytmetį prunkštelėjau toje varganoje palatoje. 

Ama paėmė man už rankos. 

— Ką tu manai apie... Adorą? 

Kaifas, vos neišblėsęs sulig šiais žodžiais, vėl sustiprėjo. 

— Man rodos, ji - nelaiminga moteris, - atsakiau. - Ir kuok- 
telėjusi. 

- Kartais girdžiu, kaip per miegą ji šaukiasi Džojos, Meria- 
nos... tavęs. 

— Laimė, man netenka to girdėti, - atsakiau, tapšnodama 
Amai per ranką. - Užjaučiu tave. 

— Ji manimi rūpinasi. 

- Puiku. 

— Keista, - tęsė Ama. - Kai ji mane pamyluoja, labai noriu 
pasimylėti. 

Ji užvertė sijoną, parodydama ryškiai rausvas siaurikes. 

— Ama, neleisk berniukams to daryti, nes to reikia jiems. 
O tavo amžiaus paauglėms dar nereikia. 

- Kartais, kai leidi kam nors sau daryti ką nors, iš tikrųjų pati 
jiems tai darai, - atsiliepė Ama, iš kišenės traukdama dar vieną 
ledinuką ant pagaliuko. Vyšnių. - Ar supratai, ką turiu galvoje? 
Jeigu kas nors tau nori iškrėsti kokią kiaulystę, tegu iškrečia, jam 
pačiam atsirūgs. Tada galėsi jį valdyti. Kol nesusipyksi su protu. 

— Ama, aš tiesiog... 

Bet ji neleido man užbaigti minties. 

— Man patinka mūsų namai, - pertraukė mane Ama. - Ypač 
jos miegamasis. Pasakiškos grindys. Viename žurnale mačiau jų 


nuotrauką. Ten jos buvo pavadintos: „Dramblio kaulo prabanga. 

Pietų valstijų praeitis, pasiekusi mūsų laikus.“ Nes dabar, savaime 
suprantama, nebėra dramblio kaulo. Gaila. Išties baisiai gaila. 

Ji kyštelėjo ledinuką į burną ir pagavo jonvabalį, paskui, lai- 
kydama dviem pirštais, atplėšė pilvelį, sutrynė jį ir ištepė aplink 
pirštą - ant jo nušvito žiedas. Ji sviedė negyvą vabalą ant žemės ir 
ėmė grožėtis savo ranka. 

— Kai buvai paauglė, ar draugės tave mėgo? - paklausė ji. - Nes 
mano draugės manęs labai nemėgsta. 

Bandžiau įsivaizduoti ką nors erzinant Amą, įžūlią, valdingą, 
kartais tiesiog nepakenčiamą (anądien parke lipo man ant kul- 
nų - juk ne kiekviena trylikametė būtų išdrįsusi taip elgtis su su- 
augusiaisiais!). Žvilgtelėjusi į mane, ji įspėjo mano mintis. 

- Tiesą pasakius, niekas nedrįsta prieš mane šiauštis. Jos daro 
tai, ką įsakau. Jeigu tik susimaučiau, padaryčiau ką nors ne taip, 
jos iškart susivienytų prieš mane. Kartais vakare, prieš eidama 
gulti, atsisėdu savo kambaryje ir užsirašau viską, ką dariusi ir sa- 
kiusi tą dieną. Paskui įvertinu save: geriausią pažymį rašau už tei- 
singą poelgį, blogiausią - už tokį, už kurį galėčiau save užmušti. 

O aš aukštesnėse klasėse kasdien rašydavausi, kokiais drabu- 
žiais vilkiu - kad tą mėnesį nė karto neapsivilkčiau tų pačių. 

— Pavyzdžiui, šį vakarą Deivis Rardas, pasakiškas vaikinas, 
vienuoliktokas, pasakė, kad nenori su manimi draugauti, girdi, 
vargu ar lauks ištisus metus, kol pereisiu į aukštesnę klasę. Aš 
jam atrėžiau: „Na ir nelauk.“ Ir nuėjau. Ir visi vaikinai išsižiojo. 
Taigi geriausias pažymys. O vakar suklupau ir parvirtau Didžio- 
joje gatvėje, merginoms matant, ir jos plyšo juokais. Blogiausias 
pažymys. Na, gal ir blogiausias, nes tą dieną buvau tokia bjauri, 
kad Kelsė ir Kailė apsibliovė. Džodsė dažnai bliauna, tad ji ne- 
siskaito. 


— Saugiau sužadinti baimę nei meilę, - įterpiau. 

— Makiavelis! - sušuko ji ir kvatodama nustraksėjo priešaky — 
nežinia, gal šaipydamasi iš manęs, o gal išties norėdama vaikiškai 
palakstyti. 

- Iš kur tu žinai? - apstulbau. Kas akimirką ji man vis labiau 
patiko. Protinga: jauna, bet su galva. Taip žmonės sakydavo apie 
mane. 

- Žinau daug tokių dalykų, kokių man žinoti nederėtų, - atšo- 
vė ji, ir aš leidausi tekina greta jos. 

Ekstazis mušė man į galvą. Žinoma, būdama blaivaus proto, 
tikrai to nebūčiau dariusi, bet dabar jaučiausi tokia laiminga, kad 
dėl nieko nesirūpinau. Tiesiog nesitvėriau savo kailyje. 

— Apskritai aš protingesnė už daugumą mokytojų. Atlikus 
intelekto koeficiento testą, paaiškėjo, kad galėčiau mokytis de- 
šimtoje klasėje, bet, Adoros nuomone, man reikia būti su savo 
bendraamžiais. Važiuosiu mokytis kitur. Į Naująją Angliją. 

Ji kalbėjo susimąsčiusi kaip žmogus, pažįstantis tą kraštą iš 
nuotraukų, kaip mergina, iš iliustruotų Gebenės lygos katalogų 
padariusi išvadą, kad protingi žmonės važiuoja į Naująją Angliją. 
Beje, savo nuomonės apie tai negaliu pareikšti: irgi niekada nesu 
ten buvusi. 

— Man būtinai reikia kur nors išvažiuoti, - nuobodžiaujančiu 
išlepintos namų šeimininkės tonu pareiškė Ama. - Man čia nuo- 
bodu. Todėl aš vaidinu. Kartais elgiuosi truputį... neįprastai. 

- Turi galvoje seksą? 

Sustojau, širdis, rodos, šoko rumbą krūtinėje. Ore kvepėjo 
vilkdalgiais, ir jų kvapas tarytum pro nosį smelkėsi į plaučius, į 
kraują. Mano kraujas pamėls ir pakvips gėlėmis. 

— Na, žinai, tiesiog nesusivaldau. Supranti? Žinau, tu supranti. 

Ji paėmė man už rankos ir, glostydama delną, nusišypsojo 


tyra, nuoširdžia šypsena, ir man dingtelėjo, kad manęs niekada 

nebuvo palietusi švelnesnė ranka. Ūmai kairę blauzdą nudiegė 
žodis kvailė. 

— Kaip tai „nesusivaldai '? 

Buvome prie pat mamos namų, o ekstazis veikė visu stiprumu. 
Man rodės, kad pečius kutena ne plaukai, o šiltas vanduo, ir aš 
siūbavau į šalis pagal savotiškos muzikos ritmą. Ant šaligatvio 
pastebėjusi sraigės kiaukutą, įsmeigiau akis į jo užraitus. 

- Juk tu supranti. Žinai, kartais neištveri kam nors nesmogusi. 

— Nuo nuobodulio ir klaustrofobijos yra geresnių vaistų nei 
smūgiai, - atsakiau. - Tu protinga, pati gerai žinai. 

Pajutau, kaip jos pirštai lenda po rankogaliais grabinėdami 
mano randus. Nesudraudžiau jos. 

= Ar tu pjaustaisi, Ama? 

- Aš noriu, kad kiti kentėtų! - suspiegė ji ir sukdamasi išbėgo 
į gatvę, užvertusi galvą ir išskėtusi rankas kaip gulbė sparnus. - 
Man gera, kai kiti kenčia! - suriko ji. Aidas nuskriejo gatve, ten, 
kur kampe lyg sargybinis stovėjo mamos namas. 

Ama sukosi tol, kol pagaliau virto ant grindinio, sidabrinė 
apyrankė atsisegusi nusirito gatve virtuliuodama kaip girta. 

Norėjau rimtai su ja pasikalbėti, kaip ir dera suaugusiajai, bet 
ekstazis vėl mušė į galvą, ir, užuot tai padariusi, griebiau ją į glė- 
bį (kvatojančią, sumušta, kruvina alkūne), ir mes svyruodamos 
nužirgliojome mamos namo link. Ji juokėsi plačiai išsižiojusi, 
atkišusi ilgus drėgnus dantis, ir man dingtelėjo, kad žudikas, be 
abejo, jais susigundytų. Tviskantys kauliniai kvadratėliai, prieki- 
niai - lyg mozaikos plokštelės, nors imk ir inkrustuok. 

— Man taip gera su tavimi! - juokdamasi sušuko Ama, pūs- 
dama man į veidą šiltą ir saldų alkoholio tvaiką. - Juk tu - mano 
nuostabiausia draugė. 

— O tu man lyg sesuo, - atsakiau. Burnojimas? Didelio čia 
daikto! 

— Aš tave myliu! - sušuko Ama. 

Mudvi sukomės taip greitai, kad man drebėjo skruostai ir 
jaučiausi lyg kutenama. Juokiausi kaip mažas vaikas. Kaip gyva 
niekada nesijaučiau tokia laiminga, - dingtelėjo mintis. Gat- 
vės žibintų šviesa atrodė rausva, ilgi Amos plaukai draikėsi ant 
mano pečių, įdegusiame veide itin ryškiai krito į akis jos išsišovę 
skruostikauliai. Panūdusi juos paliesti, paleidau rankas, ir mes iš- 
siskyrusios pasiutusiai sukdamosi nulėkėme ant žemės. 

Pajutau, kaip trakštelėjo blauzda, atsitrenkusi į šaligatvio kraš- 
tą, ir ištryško kraujas. Amos krūtinė paraudo nuo įbrėžimų - nu- 
sibrozdino čiuoždama šaligatviu. Spindinčiomis melsvomis aki- 
mis ji pažvelgė į savo krūtinę, paskui į mane, pirštais perbraukė 
per kraujo patakais išmargintą krūtinę, suspiegė, paskui juokda- 
masi paguldė galvą man ant kelių. Brūkštelėjo pirštu per krūti- 
nę, parodė ant jo galo prikibusį kraujo lašą ir, man nespėjus jos 
sustabdyti, patepė man lūpas. Pajutau jo skonį - lyg medaus, nu- 
liežto nuo skardinės. Ji pažvelgė į mane, paglostė man veidą - aš 
nesipriešinau. 

— Žinau, tau atrodo, kad Adora mane myli labiau nei tave, bet 
tai netiesa, - tarė ji. Lyg burtų lazdelei mostelėjus, užsidegė šviesa 
ant kalvos stovinčių mūsų namų verandoje. 

- Gal nori miegoti mano kambaryje? - šiek tiek tylesniu balsu 
pasiūlė Ama. 

Įsivaizdavau, kad mudvi gulime jos lovoje po žirneliais išmar- 
ginta antklode, kuždamės, o paskui užmingame apsikabinusios, 
ir staiga suvokiau, kad greta savęs matau Merianą. Kartais, pa- 
sprukusi iš savo ligoninės lovos, ji atbėgdavo pas mane. Būdavo, 
susiriečia į kamuoliuką, prigludusi man prie pilvo ir purpdama 
pučia karštą orą. Vėliau turiu slapta nunešti ją atgal į jos kam- 
barį, kol dar nepabudusi mama. Kokia baimė kamuoja mane tas 


penkias sekundes, kai tyliuose namuose nešu ją koridoriumi pro 

mamos miegamąjį bijodama (ir drauge beveik tikėdamasi), kad 
ūmai atsidarys durys. Mamyte, ji neserga! Taip suklykčiau nu- 
tverta nusikaltimo vietoje. Nieko baisaus, ji pati atsikėlė, nes ji iš 
tikrųjų neserga. Jau buvau pamiršusi, kaip beviltiškai, nenumal- 
domai tuo tikėjau. 

Dabar, apkvaišusiai nuo narkotikų, tos akimirkos atrodė lai- 
mingos, ir aš sklaidžiau jas kaip vaikiškos knygos puslapius. Tuo- 
se prisiminimuose Meriana buvo kiškelis, veikiau kiškelis mano 
sesers drabužiais. Jau beveik mėgavausi jos kailiuku, bet staiga 
atsitokėjusi susivokiau, kad tai Amos plaukai kutena man koją. 

— Na, ateisi pas mane? - paklausė ji. 

— Tik ne šiandien, Ama. Aš be galo pavargusi ir norėčiau mie- 
goti savo lovoje. 

Tai buvo tiesa. Narkotikai mane paveikė greitai ir stipriai, bet 
dabar jų poveikis pamažu silpnėjo. Jaučiau, kad po dešimties mi- 
nučių visiškai atsigaivelėsiu. Nenorėjau, kad Ama būtų šalia, kai 
atsipeikėsiu. 

— Gal tuomet aš galėčiau miegoti su tavimi? 

Ji stovėjo apšviesta gatvės žibinto: džinsinis sijonėlis ant vai- 
kiškų klubų, sudriskę ir apsmukę marškinėliai. Kruvinas skruos- 
tas. Viltimi degančios akys. 

— Ne. Miegokime kiekviena savo kambaryje. Rytoj paple- 
pėsime. 

Ji nieko neatsakė, tik apsisuko ir kiek įkabindama leidosi į na- 
mus, kaip animacinio filmo kumeliukas, beveik nesiekdama ko- 
jomis žemės. 

— Ama! - sušukau. - Palauk! Gali ateiti pas mane, gerai? 

Puoliau bėgti iš paskos. Tamsoje žiūrėti į ją pro narkotikų 
skraistę — tai lyg sekti ką nors veidrodyje. Nepastebėjau, kaip ji 
šuoliuodama ūmai apsisuko ir metėsi prie manęs. Tiesiai į mane. 


Įsibėgėjusi rėžėsi į mane, kakta trenkdama man į smakrą, ir mu- 

dvi virtome ant šaligatvio. Man trakštelėjo galva, atsitrenkus į 
asfaltą, apatinį žandikaulį sukaustė skausmas. Akimirką tįsojau 
ant žemės, saujoje sugniaužusi Amos plaukų kuokštą, virš gal- 
vos sulig pulso ritmu mirkčiojo jonvabalio švieselė. Paskui Ama 
sukikeno, griebėsi už kaktos čiuopdama sumuštą vietą, tamsiai 
mėlyną kaip slyva. 

— Po velnių! Man rodos, tu man sumušei veidą. 

— O man rodos, tu sumušei man pakaušį, - sukuždėjau. At- 
sisėdau svaigstančia galva. Kai tik atsitiesiau, pajutau, kaip nuo 
viršugalvio per kaklą srovena kraujas. - Viešpatie, Ama, kokia tu 
pajodžarga! 

— Aš maniau, kad tau patinka. 

Ji griebė man už rankos ir timptelėjusi padėjo atsistoti; paju- 
tau, kaip kraujas galvoje nuo pakaušio siūbtelėjo į kaktą. Paskui 
ji nusimovė nuo piršto plonytį auksinį žiedą su žalsvo peridoto 
akute ir užmovė man ant mažylio piršto. 

— Še! Dovanoju tau. 

Papurčiau galvą. 

- Tas, kas jį tau padovanojo, norėjo, kad tu jį nešiotum. 

— Adora padovanojo. Jai vis viena, patikėk. Ji ketino padova- 
noti jį Enei, bet... na, Enė mirė, tad jis gulėjo, ir tiek. Negerai, ar 
ne? Aš meluodavau visiems, kad Adora jį man padovanojo. Var- 
gu ar būtų man padovanojusi, ji manęs nekenčia. 

- Netiesa. Negali būti. 

Mes pasukome į namus, aukštai ant kalvos verandoje ryškiai 
šviečiančio žibinto link. 

- Ji tavęs nemėgsta, - išlemeno Ama. 

- Tikrai nemėgsta. 

— Na, ir manęs nemėgsta. Tik kitaip. 

Mes užlipome laiptais, traiškydamos šilkmedžio uogas. Kve- 


pėjo lyg glajumi aplietu vaikišku keksu. 

- Ar prieš Merianos mirtį ji labiau tave mylėjo? - paklausė ji, 
imdama mane už parankės. 

- Labiau. 

— Vadinasi, nepadėjo. 

— Kas? 

- Jai mirus, niekas nepasikeitė. 

- Ne. Verčiau patylėkime, kol nueisime į mano kambarį, gerai? 

Tyliai užlipome laiptais ir nuėjome koridoriumi: aš - pirštais 
spausdama kaklą, kad netekėtų kraujas, Ama - iš paskos, toly- 
džio stabtelėdama tai pauostyti pamerktos rožės, tai nusišypsoti 
savo atspindžiui veidrodyje. Kaip paprastai Adoros kambaryje 
buvo tylu. Tik tamsoje už uždarų durų ūžė ventiliatorius. 

Uždariusi savo kambario duris, nusiaviau lietaus kiaurai 
permerktus sportbačius (aplipusius šviežiai nupjauta žole), nu- 
sišluosčiau nuo kojų šilkmedžio uogų sultis ir buvau benusivel- 
kanti palaidinukę, bet pastebėjau įsmeigtą į save Amos žvilgsnį. 
Vėl užsitempiau palaidinukę ir griuvau ant lovos dėdamasi, kad 
esu pernelyg pavargusi ir tingiu rengtis. Užsitraukusi antklodę, 
susiriečiau kuo toliau nuo Amos ir suniurzgiau: „Labos nakties.“ 
Išgirdau, kaip šlumštelėjo ant grindų jos drabužiai, užgeso šviesa, 
ir ji susirietė į kamuoliuką šalia manęs visiškai nuoga, tik su kel- 
naitėmis. Man pasidarė graudu pagalvojus, jog, atsigulusi su kuo 
nors nuoga, baiminčiausi, kad iš po rankovės ar pižamos kelnių 
gali pasirodyti koks nors žodis. 

— Kamile? - tyliai, vaikiškai nedrąsiai sukuždėjo Ama. - Žinai, 
žmonės kartais sako, kad jie turi ką nors įskaudinti, girdi, jei neį- 
skaudins, bus bejausmiai, patys nepatirs jokių pojūčių? 

— Hm... 

— Ojeigu priešingai? - kuždėjo toliau Ama. - O jeigu stengiesi 


ką nors įskaudinti tik todėl, kad tau malonu? Jauti, lyg kas tave 

dilgintų, lyg kas tavyje paspaustų kokį mygtuką, ir jis neišsijungs, 
ko! ko nors neįskaudinsi, ką? Ką tai galėtų reikšti? 
Apsimečiau, kad miegu. Apsimečiau, kad nejaučiu, kaip ji 


man ant nugaros pirštu rašinėja žodį dink. 


Sapnuoju. Meriana baltais naktiniais marškiniais, sudrėkusiais 
nuo prakaito, prie skruosto prilipusia plaukų sruoga. Ima man už 
rankos, bando nutraukti nuo lovos. „Cia nesaugu, - kužda. - Cia 


tau nesaugu.“ Prašau, kad ji atstotų. 


TRYLIKTAS SKYRIUS 


Atsibudau po antros; traukė skrandį, skaudėjo žandikaulį - ma- 
tyt, ištisas penkias valandas miegodama griežiau dantimis. Pra- 
keiktas narkotikas. Man rodos, ir Amai ne pyragai. Tai supratau, 
šalia ant pagalvės pamačiusi krūvelę blakstienų. Sušlaviau jas į 
saują ir patryniau pirštu. Jos buvo kietos nuo tušo, ir delne liko 
tik tamsiai mėlyna dėmė. Iškračiau jas į dubenėlį, stovintį ant 
naktinio stalelio. Paskui nuėjau į vonios kambarį ir išsivėmiau. 
Vemti man ne naujiena. Menu, kai vaikystėje vemdavau, mama 
laikydavo man plaukus švelniai ramindama: Tegu išeina visa ta 
bjaurastis, aukseli. Išvemk viską iki galo. Todėl dabar man gera, 
kai ima tąsyti, darosi silpna, burna prisipildo seilių. Iš anksto vis- 
kas aišku, gryna teisybė. 

Užsirakinau duris, nusirengiau nuoga ir vėl niurktelėjau į 
lovą. Maudė visa dešinė galvos pusė, kaklas ir nugara. Vis labiau 
suko vidurius, žandikaulį taip skaudėjo, kad vos galėjau prasižio- 
ti, degte degė sužeista blauzda. Žaizda vis dar kraujavo, visa pa- 
klodė buvo kruvina. Toje pusėje, kur gulėjo Ama, irgi: šviesesnės 


dėmės ten, kur krūtinė, tamsesnės ant pagalvės. 

Širdis daužėsi kaip pašėlusi, ir aš vos gaudžiau kvapą. Įdomu, 
ar mama žino, kas atsitiko? Ar jau matė savo Amą? Ko susilauk- 
siu? Mane apėmė paniška baimė. Tuoj atsitiks kas nors baisaus. 
Kad ir kliedėdama, vis dėlto suvokiau, kas atsitiko: vakar prisiri- 
jus kvaišalų, sumažėjo serotonino, ir dabar viską piešiu juodomis 
spalvomis. Suprasti supratau, bet apsiverkiau įsikniaubusi į pa- 
galvę. Velniai griebtų, pamiršau nužudytas mergaites, net nepri- 
siminiau jų, nei Enės, nei Natalės. Negana to, išdaviau Merianą, 
vietoj jos pasirinkusi Amą, net sapne nekreipiau į ją dėmesio. Tai 
nežada nieko gera. Raudojau jausdama tokį pat palengvėjimą, 
apsivalymą kaip ir gerai išsivėmusi, kol pagalvė kiaurai permirko, 
o veidas išburko kaip girtuoklės. Paskui suklibėjo durų rankena. 
Pabandžiau nusiraminti, paplekšnojau sau per skruostą tikėda- 
masi, kad niekas nesiverš, jeigu tylėsiu. 

- Kamile, atidaryk. 

Mama, bet ne pikta. Prašo atidaryti. Netgi švelniai. Tylėjau. 
Rankena vėl suklibėjo. Bilstelėjimas į duris. Paskui tyla, jai nu- 
šlepsėjus koridoriumi. 

Kamile, atidaryk. Prieš akis vaizdas: mama sėdi ant lovos kraš- 
to, atkišusi man šaukštą su rūgštimi kvepiančiu sirupu. Nuo jos 
vaistų man visada pasidaro blogiau. Silpnas skrandis. Ne toks 
kaip Merianos, bet vis dėlto silpnas. 

Suprakaitavo delnai. Kad tik ji negrįžtų. Galvoje šmėkštelėjo 
dar vienas vaizdas: manęs gelbėti į kambarį įsiveržia Karis, ant 
pilvo tabaluoja vienas tų jo pasibjaurėtinų kaklaraiščių. Neša 
mane ant rankų į savo prirūkytą fordą taurus. Mums grįžtant į 
Čikagą, Eilinė glosto man galvą. 

Mama įkišo raktą į spyną. Nežinojau, kad ji turi raktą. Įėjo iš- 
didi, kaip paprastai aukštai pakėlusi smakrą, ant ilgo rausvo kas- 


pino kabalioja parištas raktas. Su žydra berankove suknele, neši- 

na medicininio spirito buteliuku, pakeliu servetėlių ir raudonu 
atlasiniu kosmetikos krepšeliu. 

— Sveika, mažyle, - atsiduso ji. - Ama man papasakojo, kas 
jums atsitiko. Vargšės mano dukrelės. Ji visą rytą tupėjo tualete. 
Garbės žodis, gali pasirodyti, kad aš giriuosi, bet dabar saugu val- 
gyti tik mūsų gamybos mėsą, o visą kitą - pavojinga. Ama sakė, 
tikriausiai pasitaikė sugedusi vištiena, ar ne? 

— Ko gero, - atsakiau. Man neliko nieko kita, tik pritarti Amai, 
nors ir ką ji būtų primelavusi. Aišku kaip diena, sesuo moka kur 
kas lengviau išsisukti, nei aš. 

— Protas neneša, kaip judvi nualpote čia pat ant laiptų, o aš 
miegojau ir nieko negirdėjau! Va, dailiausia! - sušuko Adora. - O 
kaip ji susibraižiusi! Galima pamanyti, kad su kuo nors pešėsi. 

Kaip mama galėjo patikėti tokiomis pasakomis? Ji puikiai nu- 
simanė apie visas ligas ir žaizdas, tad patikėti galėjo tik pati to 
norėdama. Dabar ji pasiryžo mane gydyti, o aš buvau per silpna 
ir nelaiminga - nebūčiau pajėgusi jai priešintis. Vėl apsiverkiau 
neįstengdama susivaldyti. 

— Man bloga, mama. 

— Žinau, vaikeli. 

Ji nutraukė antklodę, vienu trūkiu nuklojo iki pat pėdų, o kai 
bandžiau instinktyviai rankomis prisidengti, tvirtai suėmė ran- 
kas ir padėjo palei šonus. 

— Kamile, man reikia gerai tave apžiūrėti. 

Paėmusi man už smakro, pakreipė galvą į vieną pusę, į kitą, 
kaip arkliui atplėšė apatinę lūpą. Paskui lėtai pakėlė kiekvieną 
ranką, apčiupinėjo pažastis, paskui kaklą - ar nepadidėję limf- 
mazgiai. Seniai pažįstama apžiūra. Mikliai, profesionaliai įsprau- 
dė delną tarp šlaunų. Visada sakydavo, kad taip lengviausia pa- 
tikrinti, ar yra temperatūros. Paskui švelniai, lėtai vėsiais pirštais 


perbraukė per kojas ir smeigė nykštį tiesiai į atvirą žaizdą sumuš- 

toje blauzdoje. Iš skausmo net žvaigždės akyse pasirodė, ir aš ne- 
jučia pariečiau kojas ir nusisukau. Pasinaudojusi proga, ji apčiu- 
pinėjo man galvą ir aptiko sumuštą vietą pakaušyje. 

— Dar pakentėk truputį, Kamile, tuoj baigsim. 

Suvilgiusi spiritu servetėlę, ėmė trinti blauzdą, kol ašaros ap- 
temdė man akis. Paskui tampriai aptvarstė ir, iš kosmetikos krep- 
šelio ištraukusi žirklutes, nukirpo tvarstį. Žaizda iškart pradėjo 
kraujuoti, ir tvarstis pasidarė panašus į Japonijos vėliavą - ryš- 
kus raudonas skritulys baltame fone. Paskui viena ranka palen- 
kė man galvą, o kita patempė plaukus ant pakaušio. Ėmė karpyti 
juos aplink žaizdą. Aš bandžiau ištrūkti. 

- Liaukis, Kamile. Dar sužeisiu. Atsigulk ir nejudėk. 

Uždėjusi vėsią ranką ant skruosto, prispaudė galvą prie pa- 
galvės ir ėmė - čerkšt čerkšt čerkšt - karpyti sruogą po sruogos, 
paskui paleido. Pajutau keistą, neįprastą vėsą, paliečiau pakaušį ir 
užčiuopiau dygų lopinėlį, didumo sulig moneta. Mama beregint 
nuleido mano ranką, paguldė palei šoną ir ėmė spiritu trinti Žaiz- 
dą. Ir vėl iš skausmo man atėmė žadą. 

Ji apvertė mane aukštielninką ir drėgnu rankšluosčiu nušluos- 
tė rankas ir kojas, lyg būčiau prikaustyta prie lovos. Jos akys buvo 
paraudusios - vėl bus pešiojusi blakstienas. Skruostai jaunatviš- 
kai paraudę. Paėmusi kosmetikos krepšelį, ėmė jame raustis tarp 
tūbelių ir buteliukų su tabletėmis, kol pagaliau pačiame dugne 
aptiko kažkokį daiktą, suvyniotą į dėmėtą servetėlę. Išvyniojusi 
ištraukė ryškiai mėlyną tabletę. 

- Luktelk, aukseli. 

Ji greitai nukaukšėjo laiptais, ir aš supratau, kad ji eina į virtu- 
vę. Paskui tokiais pat sparčiais žingsniais grįžo į kambarį, nešina 
stikline pieno. 

— Še, Kamile, užgerk pienu. 


— Kas čia? 

- Vaistai. Apsaugo nuo užkrėtimo ir sunaikina bakterijas, ku- 
rių gavote valgydamos vištieną. 

- Kas čia? - pakartojau. 

Mamos krūtinę išmušė rausvos dėmės, o šypsena ėmė blės- 
čioti kaip žvakė, patraukus skersvėjui. Kas sekundė vis kitokia 
išraiška. 

— Kamile, aš - tavo motina, o tu mano namuose. 

Paraudusios akys sublizgo. Nusisukau, ir mane vėl pagavo bai- 
mė. Kažkas negerai. Kažką padariau ne taip. 

Meilus balsas, įteiklus. Po kaire pažastimi sutvinksėjo žodis 
slaugytoja. 

Menu, vaikystėje dažnai atsisakydavau visų tų tablečių ir vais- 
tų, jausdama, kad netenku jos meilės. Ji priminė man Amą, kuri 
meilikavo piršdama man savo ekstazį. Žinojau, kad atsisakius bus 
dar blogiau. Geriau sutikti. Spiritu nuvalytos žaizdos degte degė, 
ir tas skausmas man teikė tokį pat palengvėjimą kaip pjaustyma- 
sis. Prisiminiau, kokia laiminga atrodė Ama, kai nusilpusi, išpra- 
kaitavusi gulėjo mamos glėbyje. 

Atsisukau, mama padėjo tabletę man ant liežuvio, kliustelėjo į 


burną riebaus pieno ir pabučiavo. 


Po kelių minučių kietai užmigau, viską užklojo rūkas, gaižus kaip 
ir mano kvėpavimas. Sapnavau, kad į kambarį įėjo mama ir pasa- 
kė, kad sergu. Atsigulė ant manęs ir apžiojo man lūpas. Jaučiau, 
kaip kvėpuoja man į burną. Paskui ėmė mane bučiuoti. Tuomet 
atsistojo ir šypsodama paglostė man plaukus. Ir išspjovė sau į 


saują Mano dantis. 

Atsibudau prieblandoje sukaitusi, apdujusi, ant kaklo driekėsi su- 
džiūvusių seilių takas. Neturėjau jėgų. Apsivilkau plonytį chalatą 
ir vėl pravirkau prisiminusi pliką lopinėlį ant pakaušio. Dabar 
tik atsigauni nuo ekstazio, - sukuždėjau, plekšnodama sau per 
skruostą. - Prasta šukuosena - tai dar ne pasaulio pabaiga. Galėsi 
susirišti arklio uodegą. 

Vilkdama kojas, nuslinkau koridoriumi. Sąnariai braškėjo, 
gėlė nežinia kodėl ištinę krumpliai. Apačioje dainavo mama. Pa- 
sibeldžiau į Amos duris ir išgirdau gailų prašom. 

Čiulpdama nykštį, ji sėdėjo nuoga ant grindų prie savo mil- 
žiniško lėlių namelio. Paakiai tamsūs, beveik pamėlę, kakta ir 
krūtinė - mamos apklijuota pleistrais. Ant lovos sėdėjo mėgsta- 
miausia lėlė, apvyniota tualetiniu popieriumi, Amos flomasteriu 
išmarginta raudonais taškais. 

— Ką ji tau padarė? - paklausė ji mieguistai šypsodama. 

Pasisukusi parodžiau pakaušyje iškirptą lopinėlį. 

- Ir ji man davė išgerti tabletę, dabar man bloga, vos laikausi 
ant kojų, - pasiskundžiau. 

— Mėlyną? 

Linktelėjau. 

- Aha, tai jos mėgstamiausias vaistas, - suvebleno Ama. - Už- 
mingi, sukaisti, iš burnos teka seilės, o ji atsiveda draugių ir tave 
rodo. 

- Arji anksčiau irgi taip darė? 

Mane nukrėtė šiurpas, nors sruvau prakaitu. Neklydau: turėjo 
atsitikti kažkas baisaus. 

Ama gūžtelėjo pečiais. 

— O man vis viena. Kartais nenuryju tabletės, tik apsimetu, 
kad nurijau. Ir mudvi patenkintos. Žaidžiu su lėlėmis arba skai- 


tau, o kai išgirstu ją ateinant, apsimetu, kad miegu. 

— Ama? - atsisėdau ant grindų ir paglosčiau jai plaukus, no- 
rėdama prisimeilinti. - Ar dažnai ji duoda tau tablečių ir kitokių 
vaistų? 

- Tik tada, kai man bloga. 

— O kaip paskui jautiesi? 

— Kartais pakyla temperatūra, imu kliedėti, ir ji mane maudo 
po šaltu dušu. Kartais imu vemti. Kartais visa drebu, būna silpna, 
jaučiuosi pavargusi ir noriu miego. 

Viskas kartojasi. Taip atsitiko ir Merianai. Man užveržė gerklę. 
Vėl apsiverkiau, atsistojau, paskui atsisėdau. Mane pykino. Susiė- 
miau rankomis galvą. Mudviem su Ama taip pat bloga, kaip bū- 
davo Merianai. Aišku kaip diena, supratau tai tik po dvidešimties 
metų! Man buvo taip gėda, kad vos nesuklykiau. 

— Kamile, pažaiskime su lėlėmis. 

Ji nepastebėjo mano ašarų arba nenorėjo pastebėti. 

- Negaliu, Ama. Manęs laukia darbas. Apsimesk, kad miegi, 


kai išgirsi ateinant mamą. 


Apsirengiau nepaisydama skausmo ir pažvelgiau į veidrodį. Ko- 
kios beprotiškos mintys tau lenda į galvą! Tu kraustaisi iš proto. 
Betgi ne, negali būti. Mama nužudė Meriang. Mama nužudė tas 


mergaites. 


Svirduliuodama nuėjau į vonios kambarį, atsiklaupiau prie kloze- 
to, ir iš gerklės pliūptelėjo karštas sūrokas srautas, aptaškydamas 
man skruostus. Kai išsivėmiau, pastebėjau, kad esu nebe viena. 
UŽ manęs stovėjo mama. 


— Varguolėle tu mano, - sukuždėjo ji. 


AŠTRŪS PJŪVIAI 235 


Krūptelėjusi keturpėsčia puoliau į šalį. Atsidūrusi prie sienos, 
pakėliau į ją akis. 

— Kodėl tu apsirengei, aukseli? - paklausė ji. - Tau niekur ne- 
galima eiti. 

— Man reikia kai kur nuvažiuoti. Turiu reikalų. Reikia prasi- 
vėdinti. 

— Kamile, eik į lovą! - beveik suriko ji įsakmiu veidu. Priėjusi 
prie lovos, atvertė antklodę ir paplojo per paklodę. - Gulk, auk- 
seli, būk protinga, reikia žiūrėti savo sveikatos. 

Nerangiai pašokau ant kojų, griebiau nuo stalo automobilio 
raktus ir puoliau pro duris. 

- Negaliu, mama. Tuoj grįšiu. 

Palikusi Amą antrame aukšte žaisti lėlių ligoninę, sėdau į au- 
tomobilį ir nulėkiau pakalnėn taip greitai, kad sudaužiau bufe- 
rį trinktelėjusi į šaligatvio kraštą ten, kur prasideda gatvė. Stora 


moteris, stumianti vaikišką vežimėlį, atsigręžusi palingavo galvą. 


Važiavau, kur akys veda, stengdamasi susikaupti, mintyse per- 
kratydama visus pažįstamus, gyvenančius Vind Gape. Kas nors 
turėjo man tiesiai šviesiai paneigti arba patvirtinti mano įtarimus 
apie Adorą. Kas nors, kas gerai pažįsta Adorą, kas matė mane 
augant ir galėjo blaiviai kaip suaugęs Žmogus įvertinti padėtį, kas 
gyveno čia, man išvykus. Staiga prisiminiau Džekę O'Nil, kve- 
piančią kramtomąja guma, alkoholiu ir mėgstančią paskalas. Pri- 
siminiau, kaip neįtikėtinai maloniai ji kreipėsi į mane ir tarytum 
perspėdama pasakė: Viskas pakrypo kreiva vėže. Turėjau žūtbūt 
susitikti su Džeke, Adoros atstumtąja, šnekančia kas užeina ant 
seilės, moterimi, nuo mažens pažįstančia mamą. Juk ji tikrai no- 


rėjo kažką man pasakyti. 

Po kelių minučių sustojau prie jos namo, šiuolaikiško pasta- 
to, iš pažiūros primenančio XIX amžiaus pradžios plantatoriaus 
dvarą. Perbalęs džiūsna su cigarete dantyse pjovė veją: pakumpęs 
ant vejapjovės sėdynės, baras po baro šienavo žolę. Visa jo nu- 
gara buvo nusėta spuogais, tokiais dideliais, pūliuojančiais, kad 
jie atrodė kaip žaizdos. Dar vienas paauglys, priklausomas nuo 
metadono. Džekė būtų galėjusi jam padėti sumokėdama tiesiai 
narkotikų prekeiviui, kad nereiktų eikvoti pinigų tarpininkui. 

Duris atidarė sena pažįstama, Džerė Šilt, metais anksčiau už 
mane baigusi Kalhuno vidurinę mokyklą. Vilkėjo krakmolytu 
slaugytojos chalatu, tokiu pat, kokį turėjo Geila, ant skruosto 
kaip ir anksčiau stypsojo rausvas apskritas apgamas, visada ža- 
dinęs man užuojautą. Išvydus Džerę, tokią paprastą kaip ir jau- 
nystėje, kilo noras apsisukti ir sėsti į automobilį, išmetus iš galvos 
visas savo bėdas. Vargu ar tokioje man įprastoje aplinkoje galėjo 
atsitikti dalykai, šovę man į galvą. Bet aš nenuėjau. 

— Sveika, Kamile, kuo galiu tau padėti? 

Iš pažiūros buvo aišku, kad jai visiškai neįdomu, ko aš atėjau: 
priešingai nei kitos Vind Gapo moterys, ji niekuo nesidomėjo. 
Tikriausiai nė draugių neturėjo, kad galėtų paliežuvauti. 

— Sveika, Džere. Nežinojau, kad dirbi pas O Nilus. 

— Iš kur galėjai žinoti, - kaip niekur nieko atsakė ji. 

Trims Džekės sūnums, pametinukams, tikriausiai jau per dvi- 
dešimt: ko gero, pirmam dvidešimt, antram dvidešimt vieneri, 
trečiam dvidešimt dveji. Menu, dručkiai storasprandžiai, am- 
žinai sportinėmis poliesterio puskelnėmis, kiekvienas su storu 
auksiniu Kalhuno mokyklos žiedu su žydro akmens akute. Kaip 
ir Džekė, buvo nepaprastai apskritomis akimis, baltutėliais atsi- 
kišusiais dantimis. Džimis, Džeredas ir Džonis. Visi buvo namie, 


bent jau du, parvažiavo vasaros atostogų, buvo girdėti, kaip kie- 

me už namo žaidžia futbolą. Sprendžiant iš karingai niūraus Dže- 
rės veido, ji tikriausiai buvo nutarusi laikytis nuo jų kuo toliau. 

— Aš atvažiavau... - prabilau. 

- Žinau, ko atvažiavai, - pertraukė ji abejingu tonu, nei smerk- 
dama, nei teisindama. Tiesiog konstatuodama faktą. Paprasčiau- 
siai šiandien buvau dar vienas kliuvinys jos gyvenime. 

— Mano mama draugauja su Džeke, ir man dingtelėjo... 

- Aš žinau, su kuo draugauja Džekė, patikėk manimi, - atsakė 
Džerė. 
vos iki kojų, paskui žvilgtelėjo į automobilį. 

— Džekė draugauja su daugeliu tavo draugių mamų, - pridūrė. 

— Hmm... Ne tiek jau daug tų draugių dabar turiu, - atsakiau 
lyg nusiminusi, bet iš tikrųjų tuo didžiavausi. Kuo palankiau ją 
nuteiksiu, tuo greičiau įleis mane į vidų, o aš norėjau kuo skubiau 
pasikalbėti su Džeke, kol nepersigalvojau. - Tiesą pasakius, net 
tada, kai čia gyvenau, regis, neturėjau daug draugių. 

— Na, o Keitė Leisi? Jos mama bendrauja su visomis. 

Geroji Keitė Leisi, kuri nutempė mane į vakarėlį, o paskui pa- 
liko mane likimo valiai. Ko gero, dabar trankosi po miestą vi- 
sureigiu, ant užpakalinės sėdynės tupi dailiai aprengtos gražutės 
dukrelės, pasiruošusios šokinti kitas darželinukes. Iš mamytės 
išmoks negailestingai engti negražias ir neturtingas mergaites, 
kurios tik nori, kad niekas prie jų nekibtų. Per daug nori. 

— Man gėda, kad kadaise draugavau su Keite Leisi. 

— Na, liaukis, tu buvai visai nebloga, - atrėmė Džerė. 

Staiga prisiminiau, kad Džerė turėjo kumelę Spurgą. Mes šai- 
pydavomės, kad net Džerės kumelė kenkia sveikatai: kuo daugiau 
spurgų valgysi, tuo labiau nutuksi. 

— Vargu bau. 

Aš niekada iš jos nesityčiodavau, bet niekada ir nesikišdavau, 
kai kiti tyčiodavosi. Apskritai laikiausi nuošaly dėdamasi, kad 
man linksma. 

Džerė vis dar stovėjo tarpdury sukiodama ant riešo pigų laik- 
roduką - įsitermpusi kaip styga, matyt, nugrimzdusi į prisimini- 
mus. Nemalonius. 

Tai ko ji neišvažiuoja iš Vind Gapo? Grįžusi visur matau tuos 
pačius pažįstamus veidus. Moteris, su kuriomis augau, nesiryž- 
tančias atsisveikinti su šiuo miesteliu. Turbūt joms gana vietinės 
kabelinės televizijos ir parduotuvėlės gatvės kampe. Visos čia te- 
begyvenančios moterys kaip ir anksčiau laikosi savo draugijos. 
Gražios, vištos protelio moterys, tokios kaip Keitė Leisi, kuri, 
kaip ir reikėjo tikėtis, gyveno restauruotame Viktorijos laikų 
stiliaus name už kelių žingsnių nuo mūsų, kaip ir Adora lankė 
tą patį Vudberio teniso klubą, kas trečią mėnesį važiuodavo ap- 
sipirkti į Sent Luisą. Negražios, skriaudžiamos moterys, tokios 
kaip Džerė Šilt, ligi šiol tarnavo gražiosioms, liūdnai nuleidusios 
galvą laukdamos naujų patyčių. Matyt, pabėgti iš čia joms trūko 
jėgų ar proto. Arba vaizduotės. Todėl jos ir smirdo Vind Gape, ir 
jų gyvenimas nuo mažumės šliaužė sena vėže. Ir dabar, drauge su 
jomis įklimpusi į tą patį liūną, nesugebu išsivaduoti. 

— Pasakysiu Džekei, kad atvažiavai. 

Džerė nuėjo prie galinių laiptų ne tiesiai per virtuvę, kur pro 
didelius langus ją galėjo pamatyti Džekės sūnūs, o aplink, per 
svetainę. 

Pagaliau ji įleido mane į vidų, į kambarį nepadoriai balto- 
mis sienomis, nutaškytomis įvairiaspalviais lopais, lyg jas būtų 
pirštais ištepliojęs išdykęs berniūkštis. Raudonos dekoratyvinės 
pagalvėlės, geltonos ir mėlynos užuolaidos, ryškiai žalia vaza su 


raudonomis keraminėmis gėlėmis. Virš židinio - absurdiška ne- 


AŠTRŪS PJŪVIAI 239 


spalvota Džekės nuotrauka: geismingas žvilgsnis, vėjo plaikstomi 
plaukai, pasmakrėje droviai sugniaužti nagai. Panaši į išpuoselėtą 
kambarinį šuniuką. Net taip prastai jausdamasi, nesusitvardžiau 
nenusijuokusi. 

- Mieloji Kamile! - Džekė puolė prie manęs, išskėtusi ran- 
kas. Atlasiniu chalatu, deimantiniais auskarais. - Pagaliau atėjai į 
svečius! Širdele, kaip baisiai tu atrodai! Džere, atnešk Kruvinosios 
Merės, ir kuo greičiau! - sulojo ji kreipdamasi į mane, paskui į 
Džerę. Gal veikiau nusijuokė. 

Džerė vis dar stovėjo prie slenksčio, kol Džekė jai panosėje 
suplojo delnais. 

— Džere, aš nejuokauju. Tik šįsyk nepamiršk ant krašto paberti 
druskos, - ji atsigręžė į mane. - Kaip sunku dabar rasti gerą tar- 
naitę, - suniurzgė ji rimtu veidu, nė neįtardama, kad taip kalba- 
ma tik televizijos serialuose. 

Nė neabejoju, kad Džekė be perstojo žiūri televiziją su tau- 
re vyno vienoje rankoje ir nuotolinio valdymo pulteliu kitoje: 
užuolaidos užtrauktos nuo pat ryto, kai prasideda pokalbių 
laidos, paskui seka muilo operos, kriminalinės naujienos, seni 
filmai, komedijos, detektyvai ir galiausiai vėlai vakare - filmai 
apie moteris, žaginamas, persekiojamas, apgaunamas arba žu- 
domas. 

Džerė atnešė padėklą su Kruvinąja Mere, dubenėliais su sa- 
lierais, marinuotais agurkėliais ir alyvuogėmis, paskui, Džekei 
paliepus, užtraukė užuolaidas ir išėjo. Mudvi atsisėdome liku- 
sios prieblandoje skendinčiame baltame vėsiame kambaryje, 
kur buvo įrengtas oro kondicionavimas, ir kurį laiką spokso- 
jome viena į kitą. Paskui Džekė ūmai pasilenkė ir atitraukė 
kavos stalelio stalčių. Jame gulėjo nušiuręs Šventasis Raštas, 


stovėjo trys buteliukai nagų lako ir daugmaž šeši geltoni vais- 

tinės buteliukai. Staiga prisiminiau Karį ir jo rožes nupjausty- 
tais spygliais. 

- Gal nori vaistų nuo skausmo? Turiu labai gerų. 

— Ačiū, verčiau patausosiu sveikatą, - atsakiau nelabai supras- 
dama, ar ji rimtai kalba, ar juokauja. - Ką, gal savo vaistinę ketini 
atidaryti, kad taip apsirūpinusi? 

— Na, žinoma, man baisiai pasisekė, - ji susiraukė, lyg pomi- 
dorų sultys būtų sugižusios. - Oksikontinas, perkocetas, perko- 
danas... Gydytojas iškart man parūpina, kai tik pasirodo kas nors 
nauja. Turiu pripažinti, labai pataiso nuotaiką. 

Ji įbėrė į saują keletą baltų tablečių ir, mestelėjusi į burną, nu- 
sišypsojo man. 

— Kuo sergi? - paklausiau beveik baimindamasi išgirsti atsa- 
kymą. 

- Ak, aukseli, man pačiai mįslė. Jie nė velnio nenumano. Vie- 
nas sako - vilklige, kitas - artritu, trečias - kažkokiu autoimu- 
niniu sindromu, o ketvirtas ir penktas tvirtina, kad dėl visko 
kalta galva. 

— O ką tu manai? 

— Ką aš manau? - Džekė išpūtė akis. - Man rodos, kol jie duo- 
da man vaistų, man nėra ko jaudintis, - ji vėl nusijuokė. - Jie 
tikrai pataiso nuotaiką. 

Sunku buvo įminti, ar ji vaidina, ar tikrai negali apsieiti be 
tablečių. 

— Stebiuosi, kodėl Adora nesusivokė savo gydytojo prašyti 
tablečių, - klastingai pašnairavo ji. - Jei žinotų, kiek aš turiu, ir 
pati pasirūpintų, ar ne? Beje, juk ji nesusirgtų kokia nors kvaila 
vilklige. Ką nors sugalvotų... Na, kad ir smegenų vėžį. Tiesa? 

Ji gurkštelėjo Kruvinosios Merės, pomidorų sultimis ir druska 


išsitepdama viršutinę lūpą, kuri dabar atrodė ištinusi. Gurkštelė- 

jusi nusiramino ir ėmė žiūrėti į mane tokiu pat žvilgsniu kaip per 
Natalės laidotuves, lyg stengdamasi įsiminti mano veidą. 

— Viešpatie, kaip keista matyti tave suaugusią, - patapšnojo 
man per kelį. - Ko tu atėjai, aukseli? Ar namie viskas gerai? Gal 
ne? O gal... tavo mamai kas atsitiko? 

— Ne, nieko panašaus. 

Nenorėjau atvirai visko iškloti. 

— Aha! 

Ji atrodė nusivylusi. Drebančia ranka pasitaisė chalatą: kažkur 
jau buvau mačiusi tokią sceną, tikriausiai sename nespalvotame 
filme. Suklydau neprisipažinusi - pamiršau, kad Vind Gape lie- 
Žuvauti pagirtina. 

— Atsiprašau, tiesiog neišdrįsau. Iš tiesų norėjau pasikalbėti 
apie mamą. 

Džekė iškart pralinksmėjo. 

— Ką, negali perprasti? Angelas ar šėtonas, ar viena ir kita, 
tiesa? - Džekė pasikišo po savo siauru užpakaliu žalią atlasinę 
pagalvėlę ir užkėlė kojas man ant kelių. - Meilute, būk gera, pa- 
masažuok. Jos švarios. 

Iš po sofos ištraukė maišelį šokoladinių batonėlių, kokie per 
Heloviną dovanojami vaikams, ir pasidėjo ant pilvo. 

— Viešpatie, kada nors vėliau juos išdalysiu, betgi jie tokie 
skanūs! 

— Ar mano mama visada buvo... tokia kaip dabar? - paklau- 
siau pasinaudojusi proga. 

Ir susigūžiau susivokusi, kad nevykusiai paklausiau. Džekė tik 
nusikvatojo kaip ragana. 

- Kokia, meilute? Graži? Žavinga? Mylima? Pikta? - ji pakru- 
tino kojų pirštus, išvyniodama šokoladinį batonėlį. - Masažuok. 

Ėmiau masažuoti jos šaltas pėdas, suragėjusias kaip vėžlio 


šarvas. 

— Adora... Aha, po velnių. Adora buvo turtinga, graži, o jos 
bepročiai tėvai tarėsi esą miestelio šeimininkai. Jie įsteigė Vind 
Gape tą prakeiktą kiaulių fermą, sukūrė kelis šimtus darbo vie- 
tų - tuomet dar buvo ir riešutmedžių plantacija. Prikeriai visus 
šokino pagal savo dūdelę. Visi laižė jiems batus. 

— O kaip su ja elgėsi... tėvai? 

- Ją labai... globojo motina. Niekad nebuvau mačiusi, kad tavo 
močiutė Džoja jai būtų nusišypsojusi ar meiliai paglosčiusi, bet 
nesitverdavo jos nepalietusi. Tai plaukus pataiso, tai suknelę pa- 
tempia... Aha, dar štai ką darydavo. Būdavo, jei Adora kuo nors 
išsitepa, Džoja, užuot paseilėjusi pirštą ir nuvaliusi, griebia jai už 
galvos ir nulaižo. O kai Adora persikaitindavo saulėje ir jai imda- 
vo luptis oda, - mes visos persikaitindavome, nebuvome tokios 
išmanios kaip jūsų kartos moterys, apie apsauginius kremus nie- 
ko nenutuokėme, - Džoja sėsdavosi šalia tavo mamos, nuvilk- 
davo jai palaidinukę ir drėksdavo odą ilgais dryžiais. Džojai tai 
būdavo didžiausias malonumas. 

— Džeke... 

— Aš nemeluoju. Savo akimis matydavau, kaip ji plikai nu- 
rengdavo mano draugę ir va šitaip... valydavo. Be kita ko, tavo 
mama amžinai sirgdavo. Jai nuolat leisdavo vaistus, prijungdavo 
lašelinę ir panašiai. 

— Kuo ji sirgo? 

— Viskuo po truputį. O svarbiausia, ją žudė gyvenimas su Džo- 
ja. O kokie buvo jos nagai - ilgi, nelakuoti, kaip vyrų. Ir plaukai - 
pražilę, nudrykę ant pečių. 

— O ką darė mano senelis? Kaip jis į visa tai žiūrėjo? 

— Nežinau. Net nepamenu, kuo jis buvo vardu. Lyg Herbertas. 
Lyg Hermanas. Niekad jo nematydavau, o kai pasirodydavo - ty- 
lėdavo kaip žemė... laikydavosi nuošaly. Turbūt supranti. Panašiai 


kaip Alenas. 

Ji atplėšė dar vieną batonėlį ir pakrutino kojų pirštus mano 
rankose. 

- Žinai, tavo atėjimas į šį pasaulį galėjo pražudyti tavo moti- 
ną, - jos balsas skambėjo priekaištingai, lyg aš būčiau apvylusi 
paprasčiausius lūkesčius. - Bet kuri kita mergina, pastojusi prieš 
vedybas, juolab Vind Gape, kur užsitrauktų didžiausią gėdą, būtų 
žuvusi, - tęsė Džekė. - Bet tavo motina visada sugebėdavo pa- 
lankiai nuteikti žmones. Be kita ko, visus be išimties - vaikinus, 
merginas, jų motinas, mokytojus. 

— Kaip jai pavykdavo? 

— Mieloji Kamile, gražiai moteriai niekas nedrįsta priekaištau- 
ti, jeigu ji padoriai elgiasi. Tikriausiai ir pati tai Žinai. Prisimink, 
ką gero per visus tuos metus tau padarė vyrai, o juk jie nieko 
nebūtų tau padarę, jeigu nebūtum turėjusi dailaus veidelio. Jei- 
gu vyrai tau malonūs, ir moterys malonios. Adora gražiai laikėsi 
nėštumo metu, oriai, nors buvo truputį palūžusi, vengė viešumos. 
Tavo tėtis buvo atvažiavęs tik vieną kartą, tą pragaištingą dieną, 
ir daugiau jie niekada nebesusitiko. Tavo mama niekada apie tai 
neužsiminė. Nuo pat pirmos dienos tu priklausei jai vienai. Štai 
kas pribaigė Džoją: duktė pagaliau turėjo tai, prie ko ji negalėjo 
prikišti nagų. 

- Ar, Džojai mirus, mama nustojo sirguliuoti? 

- Kurį laiką ji išties neblogai jautėsi, - atsakė Džekė, gurkšte- 
lėdama iš taurės. - Bet netrukus gimė Meriana, ir tuomet ji nebe- 
turėjo laiko sirgti. 

— Ar mama... - man gerklėje įstrigo gumulas, ir aš nurijau jį 
užgėrusi degtinės kokteiliu. - Ar mama... buvo geras žmogus? 

Džekė vėl sukvakėjo. Atsikando šokoladuko, pakramsnojo tą- 
sią nugą. 

— Tai šit ko atėjai? Sužinoti, ar ji geras žmogus? - ji patylėjo. — 


O kaip tu manai? - pašaipiai paklausė. 

Džekė vėl pasirausė stalčiuje, atkimšo tris buteliukus, išėmė iš 
kiekvieno po tabletę ir išrikiavo jas pagal dydį ant kairės rankos 
delno: nuo didžiausios iki mažiausios. 

— Nežinau. Mudvi niekada nebuvome artimos. 

— Betgi ji motina, tavo artimiausia giminė! Liaukis mane ve- 
džiojusi už nosies, Kamile. Man nusibodo. Jeigu tu manytum, 
kad tavo mama - geras žmogus, neitum to klausti manęs, jos ge- 
riausios draugės. 

Džekė paėmė tabletes, vieną po kitos sutrupino ant batonėlio 
ir prarijo. Krūtinė nuberta saldainių popieriukais, viršutinė lūpa 
raudona nuo pomidorų sulčių, dantys apkibę karameliniu įdaru. 
Jos kojos, sušilusios mano rankose, ėmė drėkti. 

- Atleisk. Tavo teisybė, - atsakiau. - Na, o kaip tu manai... gal 
ji serga“ 

Džekė nustojo kramtyti, padėjo ranką man ant delno ir giliai 
atsiduso. 

- Žinai, pasakysiu tau garsiai, ką apie tai jau seniai galvoju, o 
mintys paprastai gana greit išrūksta man iš galvos - dingsta kaip 
sapnas, ir baigta. Išsprūsta kaip žuvis iš rankų, - ji palinko į priekį 
ir spustelėjo man ranką. - Adora žudo tave, ir jeigu tu priešinsies, 
tuo blogiau bus tau. Pažiūrėk, kas darosi Amai. Prisimink, kas 
atsitiko Merianai. 

Taip. Po kaire krūtimi kūną nutvilkė žodis bėgti. 

— Vadinasi, tavo nuomone... - nutilau aš. Sakyk. 

— Mano nuomone, ji serga, serga užkrečiama liga, - sukuždėjo 
Džekė. Jai taip drebėjo rankos, kad taurėje sudzingsėjo ledo ga- 
baliukai. - Be to, mano nuomone, tau, aukseli, metas dingti iš čia. 

— Atleisk, aš nenorėjau piktnaudžiauti tavo svetingumu. 

— Turiu galvoje, dingti iš Vind Gapo. Čia tau nesaugu. 

Ilgai nedelsdama, išėjau pro duris, palikusi Džekę bežiūrinčią 


į savo nuotrauką, klastingai šypsančią nuo židinio atbrailos. 


KETURIOLIKTAS SKYRIUS 


Vos nesuklupau drebančiomis kojomis leisdamasi Džekės namo 
laiptais. Užpakaly kieme girdėjau, kaip jos sūnūs gieda Kalhuno 
mokyklos futbolo rinktinės himną. Nuvažiavau už kampo, susto- 
jau po ūksmingais šilkmedžiais ir nuleidau galvą ant vairo. 

Ar tikrai mama sirgo? O Meriana? O Ama, o aš? Kartais man 
atrodo, kad kiekvienoje moteryje glūdi liga, laukdama progos pa- 
sireikšti. Per savo gyvenimą teko pažinti daug nesveikų moterų. 
Sergančių nepagydoma liga, kenčiančių baisius skausmus. Nega- 
lios kamuojamų. Vyrai, be abejo, irgi serga: jiems laužo kaulus, 
maudžia strėnas, jie neišvengia operacijų - jiems pašalina migdo- 
lus, įdeda plastikinį klubą. Moterys ilgainiui išsenka. Nieko nuos- 
tabaus, turint omeny, kiek svetimkūnių tenka pakęsti moteriai. 
Tamponų ir ginekologinių skėtiklių. Penių, pirštų, vibratorių ir 
visa kita - grūdamų į tarpkojį, užpakalį, burną. Vyrams patin- 
ka kišti moterims visokius daiktus, ar ne? Agurkus, bananus, 
butelius, vėrinius, flomasterius, kumščius. Vienas tipas bandė 
įsprausti man nešiojamąjį radijo imtuvėlį. Aš neleidau. 

Ligonės, viena už kitą didesnės. Kur tiesa, o kur melas? Ar 


Ama išties sirgo ir jai reikėjo mamos vaistų, ar ji apsirgo nuo ma- 

mos vaistų? Ar man pasidarė bloga nuo mėlynos tabletės, ar be 
jos būtų buvę dar blogiau? 


Ar Meriana būtų mirusi, jeigu jos motina būtų buvusi ne Adora? 


Be abejo, reikėjo paskambinti Ričardui, bet nieko nebūčiau galė- 
jusi jam pasakyti. Siaubas! Aš neklydau. Nebenoriu gyventi! Pra- 
važiavau pro mamos namą, paskui pasukau į rytus kiaulių fermos 
link ir sustojau prie Hilo baro, jaukaus pastato be langų, kur kiek- 
vienas, iškart pažinęs savininkės dukterį, duos jai ramybę. 

Bare dvokė kiaulių krauju ir šlapimu, net spraginti kukurūzai, 
suberti į dubenėlius ant prekystalio, atsidavė šviežiena. Du pa- 
niurę ūsuoti vyrai beisbolo kepuraitėmis ir odinėmis striukėmis 
pakėlė galvą ir vėl nudūrė akis į alaus bokalus. Barmenas, netar- 
damas nė žodžio, kliustelėjo man burbono. Iš garsiakalbių sklido 
Kerolės King daina. Įpylęs antrąsyk, barmenas parodė kažkur už 
manęs ir paklausė: „Ar jo lauki?“ 

Prie vienintelio baro staliuko sėdėjo Džonas Kinas, palinkęs 
prie stiklinės, įsikibęs į sueižėjusį stalo kraštą. Išblyškęs veidas 
nuo alkoholio išmargintas rausvų dėmių, ir iš jo drėgnų lūpų, iš 
pliaukšėjimo liežuviu supratau, kad jis jau bus vėmęs. Paėmiau 
burboną ir, netardama nė žodžio, atsisėdau priešais prie staliuko. 
Jis nusišypsojo ir per stalą paspaudė man ranką. 

— Sveika, Kamile. Kaip laikaisi? Tu tokia miela, švari, - jis ap- 
sižvalgė. - O čia... taip nešvaru. 

- Neblogai, Džonai. O kaip tu? 

— Puikiai, kas be ko. Sesuo nužudyta, greit atsidursiu už grotų, 
o mergina, kuri, man atvažiavus į šitą suknistą miesteliūkštį, lipo 
prie manęs kaip musė prie medaus, dabar staiga susivokė, kad 
aš jai - tuščia vieta. Nors aš dėl to kuo mažiausiai sielvartauju. Ji 


nieko sau, bet... 

— Niekuo neypatinga, - pagelbėjau jam. 

- Aha. Aha. Jau anksčiau, kai Natalė dar buvo gyva, ketinau su 
ja išsiskirti. O dabar negaliu. 

Jeigu jis dabar išsiskirtų, iškart susidomėtų visas miestas, taip 
pat ir Ričardas. Ką tai galėtų reikšti? Vadinasi, jis kaltas. 

- Pas tėvus nebegrįšiu, - sumurmėjo Džonas. - Verčiau eisiu 
į tą suknistą mišką ir nusižudysiu, užuot gyvenęs tarp Natalės 
daiktų. 

— Aš tavęs nesmerkiu. 

Jis stvėrė druskinę ir ėmė barstyti druską ant staliuko. 

— Man regis, tu vienintelė supranti, ką reiškia netekti sesers, — 
tęsė. - Negana to, dar norima, kad nieko neimtum į galvą. Gy- 
ventum, kaip gyvenęs, lyg nieko nebūtų atsitikę. Ar tau pavyko 
numaldyti savo sielvartą? 

Šiuos žodžius Džonas ištarė su tokiu kartėliu, kad aš nebūčiau 
nustebusi, jeigu jo liežuvis būtų pageltęs. 

- Sielvarto numaldyti neįmanoma, - atsakiau. - Jis apnuodija 
kraują. Tai mane pražudė. 

Man palengvėjo balsu ištarus šiuos žodžius. 

— Kodėl žmonės stebisi, kad aš gedžiu Natalės? 

Džonas paleido druskinę, ir ji tarškėdama nusirito grindimis. 
Barmenas piktai pašnairavo į mus. Pakėliau ją, pastačiau šalia sa- 
vęs, mečiau per petį žiupsnelį druskos - kad mudviem sektųsi. 

- Man rodos, žmonės mano, kad jauniems lengva susitaikyti 
su artimo žmogaus mirtimi, - atsakiau. - O tu jaunas. Jaunimas 
nepasižymi jautrumu. 

Jis prunkštelėjo. 

- Tėvai man įsiūlė knygą apie tai, kaip išgyventi artimo žmo- 
gaus mirtį: Vyras gedi. Ten parašyta, kad kartais patartina nesilai- 
kyti dorovės nuostatų, tiesiog jų atsisakyti. Vyrui sveika atsisaky- 
ti dorovės nuostatų. Aš bandžiau: kokią valandą stengiausi save 

įtikinti, kad man vis viena. Kurį laiką tikrai man buvo vis viena. 
Sėdėjau Mereditės namelyje ir mąsčiau apie... visokius niekus. 
Tiesiog spoksojau pro langą į lopinėlį mėlyno dangaus kartoda- 
mas: Viskas gerai, viskas gerai, viskas gerai. Kaip mažas vaikas. O 
paskui, kai lioviausi, suvokiau, kad niekada nesijausiu gerai. Net 
tada, kai įklius žudikas, nesijausiu gerai. Nežinia, kodėl visi sako, 
kad vėl gerai jausimės, kai policija ką nors suims. O dabar atrodo, 
kad suims mane, - jis dusliai nusijuokė ir papurtė galvą. - Nesą- 
monė, - paskui netikėtai paklausė: - Gal išgeriam? 

Jis jau buvo girtas, vos laikėsi ant kojų, bet aš nebuvau nusitei- 
kusi neleisti nelaimės draugui numarinti juodo sielvarto. Kartais 
tai protingiausia. Aš visada buvau įsitikinusi, kad tik kietaširdis 
žmogus gali blaiviai vertinti padėtį. Prie baro išlenkiau dar vieną 
taurę, kad neatsilikčiau nuo Džono, ir grįžau prie staliuko, nešina 
dviem burbonais. Sau užsisakiau dvigubą. 

— Regis, Vind Gape žudikas pasirinko dvi labai kieto būdo 
mergaites ir jas nužudė, - gurkštelėjęs burbono, tarė Džonas. - 
Kaip tu manai, ar mudviejų seserys būtų galėjusios draugauti? 

Vaizduotės pasaulyje, kur jodvi būtų gyvos, kur Meriana visa- 
da būtų to paties amžiaus... 

— Ne, - atsakiau ir netikėtai nusijuokiau. 

Jis irgi nusijuokė. 

- Vadinasi, tavo velionė sesuo pernelyg gera, kad tiktų į drau- 
ges mano velionei seseriai? - išpyškino jis. 

Mudu vėl nusijuokėme, bet netrukus apsiniaukėme ir vėl grie- 
bėmės burbono. Man jau sukosi galva. 

— Aš nenužudžiau Natalės, - sukuždėjo Džonas. 

- Žinau. 

Jis paėmė mano ranką, suspaudė. 

— Jos nagai buvo nulakuoti. Kai žmonės rado kūną. Kažkas 


Natalei nulakavo nagus, - suvapėjo jis. 

- Gal ji pati nusilakavo. 

- Natalė nemėgo kosmetikos. Net šukuodavosi retai. 

Keletą minučių sėdėjome tylėdami. Po Kerolės King dainavo 
Karlė Saimon. Puikus repertuaras skerdikų bare. 

— Tu graži, - tarė Džonas. 


— Tu irgi. 


Automobilių stovėjimo aikštelėje Džonas čiupinėjosi su raktais ir 
iškart atidavė juos man, kai pasakiau, kad jis per girtas sėsti prie 
vairo. Nors ir pati buvau ne ką mažiau prisisiurbusi. Nulėkiau 
kaip per miglą prie Mereditės namelio, bet, kai privažiavome, 
jis papurtė galvą ir paprašė nuvežti į motelį už miesto. Į tą patį, 
kuriame buvau apsistojusi važiuodama čionai, jaukų prieglobstį, 
kur ruošiausi nelengvam susitikimui su Vind Gapu. 

Važiavome atvirais langais, į vidų veržėsi šiltas nakties vė- 
jas, plaikstydamas mano palaidinukės rankoves, priplakdamas 
marškinėlius Džonui prie krūtinės. Keisčiausia, kad su vešlių 
plaukų kupeta ant galvos jis buvo visiškai plynas. Net rankos 
buvo apžėlusios tik šviesiais pūkeliais. Jis atrodė beveik nuogas, 
beginklis. 

Apmokėjau viešbutį Džonui, nes jis neturėjo kreditinės korte- 
lės, atidariau devinto kambario duris, paguldžiau į lovą, atnešiau 
plastikinį puodelį drungno vandens. Įsmeigęs akis į savo kojas, 
jis papurtė galvą. 

— Džonai, atsigerk. Būtinai. 

Jis staigiai išgėrė ir pastatė puodelį ant lovos krašto, šis apvirto 
ir nusirito ant grindų. Griebė man už rankos. Bandžiau ištrauk- 
ti - veikiau instinktyviai, - bet jis stipriai suspaudė. 

— Pastebėjau tai anksčiau, prieš keletą dienų, - sumurmėjo jis, 


pirštu vedžiodamas raidę g, iš po palaidinukės rankovės išlindus 

žodžiui vargeta. Kilstelėjęs kitą ranką, paglostė man veidą. - Ar 
galima pažiūrėti? 

— Ne, - vėl pabandžiau ištraukti ranką. 

— Kamile, leisk pažiūrėti, - jis tebelaikė apgniaužęs. 

— Ne, Džonai. Niekam nerodau. 

— Aš noriu. 

Jis atraitojo rankovę, prisimerkė. Stengėsi perskaityti išpjaus- 
tytus žodžius. Nežinia kodėl nesipriešinau. Jo veidas atrodė 
mąslus, švelnus. Jaučiausi išvargusi po dienos rūpesčių. Ir man 
pagaliau velniškai pabodo slėptis. Daugiau kaip dešimt metų slė- 
pynių, amžinai bijau, kad kas nors - draugė, kalbinamas žmogus, 
prekybos centro kasininkė - ims ir pastebės iš po drabužių išlen- 
dant kokį nors randą. Tegu Džonas žiūri. Tegu. Taip noriu viską 
pamiršti, tad man nebėra ko slėptis. 

Jis atraitojo kitą rankovę, ir štai mano rankos visiškai nuogos. 
Taip neįprastai nuogos, kad man atima žadą. 

— Niekas to nėra matęs? 

Papurčiau galvą. 

— Kamile, ar jau seniai taip darai? 

— Labai seniai. 

Pabučiavo į vidurį žodžio nuovargis. 

— Ir aš dabar jaučiuosi kaip sudaužytas, - pasakė, pirštu ve- 
džiodamas po randus, kol galiausiai man pašiurpo kūnas. - No- 
riu apžiūrėti tave visą. 

Jis nuvilko man palaidinukę, o aš sėdėjau kaip klusni maža 
mergaitė. Išvarstė batų raištelius, nuavė puskojines, numovė kel- 
nes. Kai likau vien su liemenėle ir kelnaitėmis, ėmė krėsti drebu- 
lys - kondicionierius tiesiai į mane pūtė šaltą orą. Džonas atvertė 
antklodę, pasiūlė gulti šalia, ir aš paklusau jausdama, kaip mane 


pila ir karštis, ir šaltis. 

Jis pakėlė man rankas, ištiesė kojas, apvertė aukštielninką. 
Garsiai skaitydamas žodžius, ir piktus, ir podraug beprasmiš- 
kus: orkaitė, šleikštu, pilis. Nusirengė pats, lyg norėdamas jaustis 
su manimi kaip lygus su lygiu, suglamžė drabužius, sviedė ant 
grindų ir ėmė skaityti toliau. Spurga, piktas, kamuolys, šepetys. 
Mikliai atsegė liemenėlę, nuplėšė nuo manęs. Gėlė, dozė, butelis, 
druska. Džonas susijaudino. Puolė bučiuoti man speniukus - nuo 
to laiko, kai ėmiau rimtai pjaustytis, nė vienam vyrui nebuvau to 
leidusi. Keturiolika metų. 

Jis glamonėjo mano kūną: nugarą, krūtinę, klubus, pečius, - ir 
aš nesipriešinau. Bučiavo man lūpas, kaklą, speniukus, tarpko- 
jį, paskui vėl lūpas. Gardžiavosi mano skoniu. Žodžių nereikėjo. 
Jaučiausi lyg atkerėta. 

Įsivedžiau jį į save ir patyriau orgazmą - ūmai, aistringai, pas- 
kui dar vieną. Kai jis mėšlungiškai suvirpėjo manyje, ant peties 
pajutau jo ašaras. Mudu užmigome stipriai apsikabinę (koja su- 
lenkta per kelį, ranka pakišta po galva), ir tik vieną kartą nudiegė 
žodžiai pranašingas ženklas. Nežinia, geras ar blogas. Tariau sau, 


kad tikriausiai geras. Kvailė. 


Anksti rytą saulės apšviesti medžių lapai virpėjo už lango kaip 
šimtai delniukų. Nuėjau nuoga prie kriauklės įsipilti vandens į 
vienintelį puodelį - abiem buvo pagirios, troškino, - ir, kai tik 
pirmieji spinduliai kliudė randus, vėl nutvilkė atgiję žodžiai. Liga 
ir, prieš grįždama į lovą, apsivyniojau rankšluosčiu. 

Džonas gurkštelėjo iš puodelio, priglaudė mano galvą prie 
krūtinės ir kliustelėjo į burną vandens, paskui išgėrė iki dugno. 
Siektelėjo rankšluosčio, bet aš dar stipriau apsisiaučiau: šiurkštus 


kaip pašluostė, jis nubruožė man krūtinę. Papurčiau galvą. 

— Kas atsitiko? - sukuždėjo jis man į ausį. 

- Negailestinga ryto šviesa, - atsakiau pakuždomis. - Laikas 
nusikratyti iliuzijų. 

— Kokių iliuzijų? 

- Kad viskas bus į gera, - atsakiau bučiuodama jam į skruostą. 

- Ką gi, neskubėkime, - sukuždėjo jis ir apkabino mane. 

Plonos, šviesiais pūkeliais apžėlusios rankos. Kaip vaiko. Taip 
kalbėjau sau viena, bet jo glėbyje buvo saugu ir gera. Jaučiausi 
graži ir švari. Įsikniaubiau jam į kaklą, pauosčiau: kvepia alko- 
holiu ir aitriu skutimosi losjonu, tikriausiai mėlynu kaip ledas. 
Atsimerkusi už lango išvydau policijos automobilio žiburėlius. 

Bum bum bum - sudundėjo durys. Atrodė, lyg tuoj ims ir nu- 
lėks nuo vyrių. 

- Kamile Priker, atidarykite, jeigu jūs čia. Policijos viršininkas 
Vikeris. 

Mes puolėme prie išmėtytų drabužių. Džonas išpūtė akis iš 
baimės. Dzingsėjo diržų sagtys, šnarėjo marškiniai - kitapus durų 
buvo aišku, ką mes darome. Karštligiškas, gėdingas bruzdėjimas. 
Sviedžiau paklodes ant lovos, susiglosčiau plaukus ir, kai Džonas 
dirbtinai atsainia poza atsistojo užpakaly manęs, susikišęs pirštus 
į kelnių kilpas, atidariau duris. 

Ričardas. Išlyginti balti marškiniai, šiugždantis dryžuotas kak- 
laraištis, šypsena, iškart išblėsusi, kai tik jis pamatė Džoną. Šalia 
Vikeris, trinasi ūsus, lyg į juos būtų įsimetę parazitai, spokso tai į 
mane, tai į Džoną, pagaliau atsigręžia į Ričardą. 

Ričardas nepasakė nė žodžio, tik piktai pažvelgė mane, susinė- 
rė rankas ant krūtinės ir giliai įkvėpė oro. Neabejoju, kad kamba- 
ryje atsidavė meile. 

- Ką gi, regis, jums nieko bloga neatsitiko, - iškošė. Dirbtinai 


šyptelėjo. Mačiau, kad jam ne juokai: sprandas buvo raudonas 

kaip įsiutusio animacinio filmo personažo. - Kaip laikaisi, Džo- 
nai? Gerai? 

— Ačiū, neblogai, - atsakė Džonas ir atsistojo greta manęs. 

— Panele Priker, prieš kelias valandas skambino jūsų motina ir 
pranešė, kad jūs nenakvojote namie, - suvebleno Vikeris. - Esą 
jūs nelabai sveika, lyg pargriuvote. Ji labai jaudinosi. Labai. Da- 
bar čia tokie dalykai dedasi, tad atsarga gėdos nedaro. Manau, ji 
apsidžiaugs sužinojusi, kad jūs... čia. 

Jeigu paskutiniai žodžiai nuskambėjo kaip klausimas, atsakyti 
į jį nebuvau nusiteikusi. Ričardui teks teisintis. Vikeriui nebūtina. 

- Aš pati paskambinsiu mamai. Ačiū, kad rūpinatės manimi. 

Ričardas nudelbė akis, prikando lūpą: pirmąsyk mačiau jį tokį 
sumišusį. Man staiga širdį nusmelkė. Jis sunkiai atsiduso, lyg iš- 
pūtė orą, įsisprendė į šonus, pažvelgė į mane, paskui į Džoną. Lyg 
būtume vaikai, sučiupti nusikaltimo vietoje. 

— Na, Džonai, eime, parvešim tave namo, - pasiūlė. 

— Dėkui, tyrėjau Vilisai, mane parveš Kamilė. 

— Kiek tau metų, vaikeli? - paklausė Vikeris. 

- Aštuoniolika, - vietoj jo atsakė Ričardas. 

— Na ir puiku, labos judviem dienos, - palinkėjo Vikeris, su- 
krizeno dirstelėjęs į Ričardą ir vos girdimai suburbėjo: - Jau pa- 
sidžiaugėt laba naktele. 

- Ričardai, paskambinsiu tau vėliau, - pažadėjau. 


Jis pasuko automobilio link ir, kilstelėjęs ranką, pamojo man. 


Beveik netardami nė žodžio, mudu su Džonu važiavome pas jo 
tėvus - jis ketino numigti rūsyje įrengtame poilsio kambaryje. 
Niūniavo kažkokią seną šeštojo dešimtmečio bibopo melodiją, 


nagais kaukšėdamas į durelių rankeną. 

— Kaip tu manai, ar mums baigsis blogai? - galiausiai paklausė. 

— Tau tikriausiai ne. Priešingai, pagirtina, kad esi pavyzdin- 
gas amerikietis ir turi sveiką požiūrį į moteris ir atsitiktinius 
santykius. 

— Tai buvo visai kas kita. Nemanau, kad tai buvo atsitiktinai. 
O kaip tu? 

— Ir aš nemanau. Netinkamas žodis. Nieko panašaus į atsitik- 
tinius santykius, - atsakiau. - Bet aš daugiau nei dešimčia metų 
vyresnė, rašau apie nusikaltimą, kurį... Žodžiu, interesų konflik- 
tas. Už tokį nusižengimą nepalyginamai geresni reporteriai yra 
išlėkę iš darbo. 

Neabejojau, kad ryto saulė gerai apšviečia man veidą, išryški- 
na raukšleles paakiuose, išduodančias mano amžių. O Džonas, 
nepaisant vakarykščių išgertuvių ir vos kelių valandų miego, žy- 
dėjo sveikata. 

- Vakar... tu mane išgelbėjai... Ši naktis mane išgelbėjo. Jeigu 
nebūtum likusi su manimi, būčiau nežinia ką pasidaręs. Garbės 
žodis, Kamile. 

— Man irgi buvo labai saugu su tavimi, - atsakiau nuoširdžiai, 
bet tie žodžiai nuskambėjo taip pat veidmainiškai, kaip mamos 


čiulbėjimas. 


Palikau Džoną už kvartalo nuo jo tėvų namų. Atsisveikindamas 
jis bandė mane pabučiuoti, bet aš staigiai nusisukau, ir jo lūpos 
nušliaužė mano smakru. Niekas neįrodys, kad mes turėjome ką 
nors bendra, - dingtelėjo man tą akimirką. 

Apsisukusi grįžau į Didžiąją gatvę ir sustojau prie policijos 
skyriaus. Vienas žibintas dar degė. 5.47 ryto. Vestibiulyje budė- 
tojo dar nebuvo, tad paspaudžiau naktinį skambutį. Nuo sienos 
tiesiai į petį švirkštelėjo oro gaiviklis. Pakvipo citrinomis. Pa- 

skambinau dar sykį, ir siaurame sunkių koridoriaus durų lange- 
lyje pasirodė Ričardas. Pažvelgė į mane ir tuo metu, kai jau tikė- 
jausi - beveik to troškau, - kad vėl nusisuks ir dings, atidarė duris 
ir išėjo į vestibiulį. 

— Na, Kamile, nuo ko pradėsi? - jis atsisėdo į minkštą krėslą, 
rankomis susiėmė galvą; kaklaraištis nukaro tarp kojų. 

— Ričardai, viskas buvo kitaip, nei tau pasirodė, - prabilau. — 
Žinoma, labai nuvalkiotas pasiteisinimas, bet tai tiesa. Ginkis, 
ginkis, ginkis. 

— Kamile, mudu mylėjomės vos prieš keturiasdešimt aštuo- 
nias valandas, ir štai randu tave motelio kambaryje su vaikų žu- 
dynių bylos pagrindiniu įtariamuoju. Tai labai blogai, net jeigu 
viskas buvo kitaip, nei man pasirodė. 

- Ričardai, jis nežudė. Aš labai gerai Žinau, kad jis nežudė. 

— Tikrai? Jūs apie tai šnekėjotės, kai jis tave tratino? 

Gerai, kad pyksta, - pagalvojau. - Pyktį sugebėsiu numaldyti. 
Tai kur kas geriau, nei iš nevilties griebtis už galvos. 

- Ričardai, nieko panašaus neatsitiko. Radau jį Hilo bare girtą, 
girtą kaip dūmą, ir pagalvojau, kad jis gali pasidaryti ką nors blo- 
ga. Nuvežiau jį į motelį ir likau su juo tikėdamasi, kad jis norės iš- 
lieti širdį. Juk man reikia rašyti straipsnį. Ir žinai, ką aš supratau? 
Tavo tyrimas, Ričardai, pražudė vaikiną. Negana to, man rodos, 
tu pats netiki, kad jis - žudikas. 

Melavau kaip pasamdyta, vien paskutiniai žodžiai buvo tiesa, 
ir supratau tai, tik juos ištarusi. Ričardas - protingas vyras, pui- 
kus policininkas, be galo pasitikintis savimi, tyrė pirmą sudėtin- 
g3 bylą, tiesiog nėrėsi iš kailio, o visas miestas pasipiktinęs klykė 
reikalaudamas suimti Džoną. Ir jis jau seniai būtų suėmęs Džoną, 
jei būtų turėjęs bent vieną rimtą įkaltį. 

— Kamile, kad ir ką manytum, tu nieko nežinai, kaip vyksta 


tyrimas. 

— Ričardai, patikėk, aš niekad negalvojau, kad viską Žinau. 
Visą laiką jaučiausi atstumta, pašalinė, niekam nereikalinga. Net 
permiegojęs su manimi, tu nė žodžiu neprasitarei. Nė menkiau- 
sios paslapties neišdavei. 

— Aha, vadinasi, tebepyksti? O aš maniau, kad atėjai į protą. 

Tyla. Citrinų gaiviklio šnypštimas. Vos girdėti, kaip tiksi dide- 
lis sidabrinis Ričardo rankinis laikrodis. 

— Nori, aš tau įrodysiu, kad dar kai kam tinku, - pasisiūliau. 

Atgijo senas įprotis: pašoko neįveikiamas noras paklusti jam, 
įsiteikti, kad vėl jam patikčiau. Praeitą naktį vos keletą minučių 
buvo taip gera ir jauku, kol prie motelio durų pasirodęs Ričardas 
sudrumstė ramybę. Troškau ją susigrąžinti. 

Atsiklaupiau ir pabandžiau atsegti kelnių antuką. Jis nejučia 
uždėjo rankas man ant pakaušio. Paskui ūmai griebė už peties. 

— Viešpatie, Kamile, ką čia darai? 

Susizgribęs, kad pernelyg stipriai spaudžia man petį, atleido 
pirštus ir pastatė mane ant kojų. 

- Aš tik noriu, kad mudu susitaikytume. 

Nedrįsdama pažvelgti jam į akis, įnikau sukinėti jo marškinių 
sagutę. 

— Nieko neišeis, Kamile, - atsakė jis ir pakštelėjo man į lū- 
pas. - Įsidėk tai į galvą, kol nevėlu. Taigi, įsidėk į galvą. Taškas. 


Paskui paprašė išeiti. 


Praskriejo kelios valandos, man besnūduriuojant ant užpakalinės 
automobilio sėdynės. Miegoti tokiomis sąlygomis - tai lyg skaity- 
ti pro vagonus šmėkščiojančią iškabą, stovint prieš dundantį pro 
šalį traukinį. Pabudau irzli, sulipusi nuo prakaito. FaStop parduo- 
tuvėje nusipirkau dantų šepetėlį, tūbelę pastos, kuo stipriausio 


kvapo losjono ir plaukų lako. Išsivaliau dantis degalinės tualete, 

paskui losjonu įsitryniau pažastis ir tarpkojį, dosniai apipurškiau 
plaukus laku. Išdava: nuo manęs tvoskė prakaitu ir meile, kurių 
negalėjo nustelbti net debesis braškių ir alavijų kvapų. 

Neturėjau nė menkiausio noro namie susidurti su mama, tad 
į galvą dingtelėjo kvaila mintis padirbėti. (Lyg būtų labai reikėję 
rašyti tą straipsnį. Lyg visas mano triūsas nebūtų nuėjęs velniop.) 
Prisiminiau Keitę Leisi, kurią neseniai buvome apšnekėjusios su 
Džere Šilt, ir nutariau užsukti pas ją. Ji globojo klases, kuriose 
mokėsi Enė ir Natalė. Mama anksčiau taip pat ėjo tas garbingas 
pareigas, kurias galėjo užimti tik nedirbančios moterys, aukštes- 
nio visuomenės sluoksnio damos: jos turėdavo dukart per savaitę 
padėti mokytojams ruošti piešimo, darbų, muzikos pamokas, o 
ketvirtadieniais - mergaites mokyti siūti. Bent jau mokėmės to, 
kai aš lankiau mokyklą. Gal dabar mokoma kokių nors šiuolai- 
kinių dalykų, tinkamų tiek berniukams, tiek mergaitėms. Pavyz- 
džiui, kompiuterijos pagrindų ar maisto ruošimo mikrobangų 
krosnelėmis. 

Keitė, kaip ir mama, gyveno ant kalvos. Į viršų vedė siauri laip- 
tai, iš abiejų pusių žaliavo veja ir žydėjo saulėgrąžos. Ant kalvos 
augo katalpa, liekna ir elegantiška kaip dama, o šalia jos - storas 
ūksmingas ąžuolas. Buvo tik dešimta valanda, o Keitė, liekna ir 
įdegusi, jau kaitinosi saulėje, išsitiesusi bokštelyje ant namo sto- 
go. Greta dūzgė ventiliatorius: vėsa saulėkaitoje. Reikėjo nebent 
saugotis vėžio. Ar bent jau raukšlių. Pamačiusi mane lipant laip- 
tais - sodriai žalia veja atgrasiai šliaužiant šešėlį, delnu prisidengė 
akis, iš dvylikos metrų aukščio stengdamasi įžiūrėti, kas ateina. 

— Kas ten? - sušuko. 

Mokykloje ji buvo šviesiais kaip kviečiai plaukais, o dabar — 
bronzos atspalvio platininė blondinė su „arklio uodega“ ant pa- 
kaušio. 


— Sveika, Keite! Cia aš, Kamilė. 

Nesitikėjau, kad Keitė taip svetingai mane pasitiks - po pobū- 
vio pas Endžę mudvi nebuvome susitikusios. Beje, jos nuotaika 
visada būdavo nepastovi kaip oras prie jūros. 

Ji šuoliais atkūrė prie durų - įdegusiu veidu ir spindinčio- 
mis žydromis akimis. Rankos įrudusios, liesos kaip vaiko, man 
priminė prancūziškas cigariles, kurias vieną žiemą rūkė Alenas. 
Tuomet mama varydavo jį į rūsyje įrengtą kambarį, pagarbiai va- 
dinamą jo rūkomuoju. Vėliau Alenas gana greit atsisakė cigarilių 
ir įsmilo į portveiną. 

Virš bikinio Keitė vilkėjo rausvais berankoviais marškinėliais, 
kokius devintojo dešimtmečio pabaigoje, po pavasario atostogų, 
merginos atsiveždavo iš Saut Padrės salos, kur vykdavo šlapių 
marškinėlių konkursai. Ji apkabino mane šokoladinėmis ranko- 
mis ir įsivedė į vidų. Namas senas, paaiškino ji, todėl jame, kaip ir 
pas mano mamą, nesą oro kondicionavimo sistemos. Beje, įrengę 
ją tik viename kambaryje, tėvų miegamajame. Vadinasi, pagalvo- 
jau, vaikai gali šusti. Tiesa, nepasakyčiau, kad jie nelepinami. Vi- 
sas rytų sparnas atrodė kaip didžiulė žaidimų salė: geltonas plasti- 
kinis namas, kalnelis, išvaizdus arklys-sūpuoklės. Veikiausiai čia 
žaista. Ant sienos užrašas didelėmis įvairiaspalvėmis raidėmis: 
Mekenzė. Ema. Apačioje nuotraukos: šypsančios šviesiaplaukės 
riestanosės mergaitės skaidriomis akimis - gražuolėlės. Nė vie- 
nos nuotraukos stambiu planu, bet užtat kiekvienoje matyti, kaip 
kuri apsirengusi. Rausvi ramunėmis išmarginti kombinezonai, 
raudonos suknytės baltais žirneliais, prašmatnios kepuraitės ir 
Mary Janes bateliai. Žavūs drabužėliai — išties žavioms mergai- 
tėms. Puikus šūkis Vind Gapo vaikų drabužių parduotuvei! 

Keitei Leisi, regis, buvo visiškai neįdomu, ko pas ją atvažiavau 
tą penktadienio rytą. Ji tarškėjo apie skaitomą knygą, kažkokios 
garsenybės biografiją, apie vaikų grožio konkursus, po Džonbe- 

netės mirties, jos nuomone, ko gero, amžinai paženklinius nešlo- 
ve. Mekenzė tiesiog alpsta - taip svajoja tapti manekene. Ką gi, ji 
tokia pat gražuolė, kaip ir mama, kas galėtų ją smerkti? Ačiū tau, 
Kamile, kokia tu miela, niekad nemaniau, kad tu mane laikai gra- 
žuole! Žinoma, kaipgi kitaip! Gal norėtum ko nors išgerti? Mielai. 
Deja, alkoholio neturime. Na, žinoma, to ir nesitikėjau. Gal sal- 
džios arbatos? Dievinu saldžią arbatą, Čikagoje jos negausi, labai 
pasiilgau čionykščių valgių, jei būtum mačiusi, kaip jie ten apdo- 
roja kumpius. Kaip gera namie! 

Keitė grįžo, nešina krištoliniu ąsočiu saldžios arbatos. Keista, 
iš svetainės ką tik mačiau, kaip iš šaldytuvo ji ima kitą ąsotį, di- 
delį, kokių keturių litrų talpos. Vaidina. Tiesą pasakius, ir manęs 
nuoširdžia nepavadinsi. Dirbtiniais augalų kvapais bandau nu- 
slėpti savo tikrąją būklę. Atsiduodu ne vien alavijais ir braškė- 
mis - petys šiek tiek kvepia citrinų gaivikliu. 

- Ir gardumėlis tos arbatos! Dievaži, Keite, saldžią arbatą galė- 
čiau gerti ir per pusryčius, ir per pietus, ir per vakarienę! 

- Na, o kaip Čikagoje apdoroja kumpį? - ji parietė kojas ir 
palinko į priekį. Menu, ir vidurinėje mokykloje, būdavo, kartais 
žiūri tokiu rimtu žvilgsniu, lyg stengdamasi įsiminti seifo kodą. 

Kumpio apskritai nevalgau - nuo mažens, kai pirmą kartą ap- 
silankiau kiaulių fermoje, norėdama susipažinti su šeimos verslu. 
Ir nors tą dieną kiaulių neskerdė, vėliau jos vaidendavosi man 
naktimis. Šimtai kiaulių tokiuose ankštuose narvuose, kur nė pa- 
sisukti nėra vietos, ir šleikščiai salsva kraujo ir išmatų smarvė. Vėl 
staiga prisiminiau, kaip Ama žiūri įsmeigusi akis į tuos narvus. 

— Per mažai deda rudojo cukraus. 

- Hm... Beje, jeigu jau prašnekome apie kumpį, gal pavaišinti 
tave sumuštiniu ar šiaip kuo nors? Kumpis iš tavo mamos fermos, 
jautieną perku iš Dikonų, vištieną iš Kovejų. O kalakutieną - iš 


Liesosios virtuvės. 

Keitė buvo iš tų moterų, kurios, užuot kalbėjusios kokia nors 
opia tema, verčiau krapštinėjasi kiaurą dieną - virtuvėje dantų 
šepetėliu valo grindų plytelę, dantų krapštuku rakinėja parketo 
lentelių sandūrą. Bent jau laikėsi blaivybės. Šiaip ar taip, man 
pavyko pakreipti kalbą apie Enę ir Natalę, kai pažadėjau niekur 
neminėti jos vardo, ir įjungiau diktofoną. Mergaitės buvo mielos, 
protingos ir žavios: įprastas saldžialiežuvavimas. Paskui: 

- Kartą per siuvimo pamoką Enė prikrėtė eibių, - vadinas, 
siuvimo pamokos tebėra. Manding, labai gerai. - Ji įsmeigė adatą 
Natalei į skruostą. Man rodos, taikė į akį, žinai, kaip Natalė tai 
mergaitei Ohajuje. 

Filadelfijoje. 

— Kurį laiką jiedvi ramiai ir gražiai sėdėjo viena šalia kitos — 
jos nebuvo draugės, mokėsi skirtingose klasėse, susitikdavo tik 
per siuvimo pamokas. Enė niūniavo panosėje - tikra maža ma- 
mytė. Ir staiga visa tai atsitiko. 

— Ar Natalė labai nukentėjo? 

— Hm, nelabai. Mudvi su Reja Vaitskarver, antros klasės mo- 
kytoja... Jos mergautinė pavardė Litl, ji keleriais metais jaunesnė 
už mus... ir anaiptol ne mažytė. Bent tada nebuvo - dabar ji nu- 
sikratė kelių kilogramų. Žodžiu, mudvi su Reja atplėšėme Enę - 
Natalės skruoste už kelių centimetrų nuo akies strygsojo adata. Ji 
nei verkė, nei klykė. Tik šnarpštė kaip nartus arklys. 

Įsivaizdavau, kaip Enė apramtytais plaukais siuva, prisimin- 
dama Natalės išpuolį su žirklėmis, užtraukusį jai amžiną gėdą. 
Ir nieko negalvodama smeigia adatą, kuri, neįtikėtinai lengvai 
perskrodusi skruostą, įstringa į kaulą. Įsivaizduoja, kaip adata 
stirkso Natalės skruoste nelyginant mažytis sidabrinis harpūnas. 

— Ar paaiškėjo, kodėl Enė taip padarė? 

— Dėl tų dviejų mergaičių man aišku viena: jos galėjo užpulti 


bet ką ir be jokios priežasties. 

- Ar kitos mergaitės jas erzindavo? Gal jas kas nors įbaugino 
ar įsiutino? 

— Cha cha! - nusijuokė Keitė nuoširdžiai nustebusi, bet nejti- 
kėtinai linksmai. - Cha cha! 

Atrodė kaip katė, kuri sumiaukia žiūrėdama tiesiai į akis. 

— Na, nepasakyčiau, kad jos būtų labai norėjusios eiti į mokyk- 
lą, - pareiškė Keitė. - Bet to verčiau paklaustum savo sesutės. 

— Aš žinau, kad Ama nedavė joms ramybės... 

— Neduok, Dieve, kas dėsis, kai ji pereis į aukštesnę klasę... 

Tylėjau tikėdamasi, kad Keitė Leisi Braker dar ką nors papasa- 
kos apie mano seserį. Ko gero, ką nors nemalonaus. Juk ne veltui 
apsidžiaugė, mane pamačiusi. 

- Ar pameni, kaip mes šokinome visus Kalhuno mokykloje? 
Tai, kas patikdavo mums, turėdavo patikti visiems, o tie, kurių 
mes nemėgdavome, būdavo atstumti, - prabilo ji svajingu balsu, 
lyg sekdama pasaką apie valgomųjų ledų ir zuikučių šalį. 

Linktelėjau. Menu, kaip žiauriai nuskriaudžiau Lienę, be galo 
rimtą mergaitę, su kuria draugavau nuo pradžios mokyklos, kai ji 
pernelyg susirūpino mano psichikos sveikata, nutarusi, kad sergu 
depresija. Vieną rytą, kai ji atbėgo į mokyklą anksčiau norėdama 
pasikalbėti su manimi prieš pamokas, aš tyčia ją pažeminau. Kaip 
dabar prisimenu: po pažastimi ryšelis knygų, varganas kartūni- 
nis sijonas, kalba su manimi visados nuleidusi galvą. Nusisukau 
nuo jos ir, kreipdamasi į kitas mergaites, pasityčiojau iš jos vie- 
nuoliškų drabužėlių. Mergaitės nusigriebė ir visą savaitę badė ją 
pirštais. Paskutinius dvejus mokslo metus per pietų pertrauką ji 
laikydavosi arčiau mokytojų. Galėjau nutraukti patyčias tardama 
vieną žodį, bet to nepadariau. Tiesiog norėjau ją atstumti. 

- Tavo sesuo neatsilieka nuo mūsų, tik ji triskart blogesnė. Ji 
dar bjauresnio būdo. 


— O kaip jis reiškiasi? 

Keitė ištraukė minkštą pakelį cigarečių iš kavos stalelio stal- 
čiuko ir prisidegė, brūkštelėjusi ilgą židinio degtuką. Teberūko, 
ir vis slapčiomis. 

— Oho, su savo trimis draugėmis, kurias laiko po padu, tomis 
papingomis blondinėmis, šokina visą mokyklą. Tiesą pasakius, 
tai negerai. Kartais būna juokinga, bet apskritai negerai. Jos lie- 
pia vienai storuliukei kasdien atnešti joms pietus ir tol jos ne- 
paleidžia, kol ji suvalgo ką nors be rankų, tiesiog įsikniaubusi į 
lėkštę, - Keitė suraukė nosį, regis, per daug neimdama į galvą. — 
Kitą merginą prirėmė prie sienos, liepė jai pasikelti marškinėlius 
ir parodyti berniukams, kad ji plokščia kaip lenta. Ir visaip ją 
užgauliojo. Sklinda gandas, kad jos nusivedusios į vakarėlį tokią 
Roną Dil, seną draugę, su kuria susipyko, ten nugirdžiusios ir... 
padovanojusios aukštesniųjų klasių vaikinams. Ir saugojusios už 
durų, kol tie ją tratinę. 

— Juk joms viso labo po trylika, - nusistebėjau. Paskui ūmai 
prisiminiau, ką išdarinėjau būdama tokio pat amžiaus. Pirmąkart 
suvokiau, kaip pasibaisėtinai anksti nuėjau kreivais keliais. 

— Ankstyvosios mergelės. Betgi ir mes ne ką vyresnės krėtėme 
visokias šunybes, - pridūrė Keitė nuo rūkymo prikimusiu balsu. 
Išpūtusi dūmus, sužiuro į melsvą debesėlį virš galvų. 

— Mes niekada nebuvome tokios žiaurios. 

- Beveik, Kamile. 

Tu, o ne aš. Mudvi sužiurome viena į kitą, prisimindamos savo 
žygdarbius. 

- Šiaip ar taip, Ama nemažai terliojosi su Ene ir Natale, - pri- 
dūrė Keitė. - Laimė, kad tavo mama jomis susidomėjo. 

- Žinau, mama jas globojo. 

— Oho, ir dar kaip! Mokė jas per siuvimo pamokas, kviesdavo- 
si į namus, vaišindavo po pamokų. Kartais net ateidavo per per- 


traukas ir žiūrėdavo per tvorą, kaip jos žaidžia mokyklos aikštėje. 

Įsivaizdavau, kaip mama stovi prie tvoros, įsikibusi į ją ran- 
komis, ir žiūri išpūtusi akis. Kaip mama baltu apdaru, akinamai 
baltu, laiko apkabinusi Natalę ir, prikišusi pirštą prie lūpų, liepia 
Džeimsui Kepisiui tylėti. 

- Arjau baigiame? - paklausė Keitė. - Man jau nusibodo apie 
tai kalbėti, - ir išjungė diktofoną. - Žinai, girdėjau, kad nukabinai 
tą gražuolį policininką, - nusišypsojo ji. 

Iš po uodegos jai išsipešė plaukų sruoga, ir aš ūmai prisimi- 
niau, kaip kadaise, lakuodamasi kojų nagus, palenkusi galvą ji 
kamantinėjo, ar nieko bendra neturiu su vienu krepšininku, 
kurį buvo įsižiūrėjusi. Paminėjus Ričardą, susitvardžiau nevirp- 
telėjusi. 

— Et, gandai, gandai, - nusišypsojau. - Viengungis, vieniša 
moteris... Mano gyvenimas ne toks jau įdomus. 

— Džonas Kinas to nepasakytų. 

Ji išsitraukė kitą cigaretę, prisidegė, išleido keletą dūmų, ti- 
riamai žiūrėdama į mane melsvomis kaip porcelianas akimis. Šį- 
kart nė nešyptelėjo. Dabar man reikėjo pasirinkti išeitį, iš anksto 
numanant pasekmes. Galiu ją nudžiuginti papasakodama keletą 
pikantiškų smulkmenų. Ir apie tai, ką Keitė sužinos dešimtą va- 
landą, dvyliktą kalbės visas Vind Gapas. Galiu viską neigti, tuo- 
met ji tikriausiai supyks ir niekuo man nepadės. Bet aš jau turiu 
užsirašiusi pokalbį, o į jos palankumą man nusispjauti. 

— Et, irgi gandai. Žmonės galėtų prasimanyti įdomesnių pra- 
mogų. 

— Tikrai? Nėmaž nenustebčiau. Tu niekada nepraleisdavai 
pregos pasilinksminti. 

Atsistojau pasiruošusi išeiti. Apmaudžiai kramsnodama lūpą, 
Keitė palydėjo mane iki durų. 

— Ačiū, Keite, kad skyrei man tiek laiko. Buvo malonu su ta- 


vimi susitikti. 

- Ir man, Kamile. Linkiu nenuobodžiauti Vind Gape. 

Kai, išėjusi pro duris, žengiau ant laiptų, ji pašaukė mane: 

— Kamile! - grįžtelėjusi pamačiau, kad Keitė stovi kairę pėdą 
pakreipusi į dešinę, kaip paprastai darydavo lankydama moky- 
klą. - Noriu draugiškai patarti: grįžk namo ir išsimaudyk. Nuo 


tavęs smirda. 


Grįžau namo. Mintyse šmėkščiojo mamos vaizdai, visi kaip 
vienas grėsmingi. Pranašingas ženklas. Tie žodžiai vėl nutvilkė 
kūną. Įsivaizdavau Džoją, liesą, pasišiaušusiais plaukais, skutais 
lupančią mamai odą. Mamą su tabletėmis ir vaistais, karpančią 
man plaukus. Merianą, tokią, kokia dabar ji guli karste: griau- 
čiai, išdžiūvę šviesūs plaukai, surišti baltu atlasiniu kaspinu lyg 
nuvytusių gėlių puokštė. Mamą, globojančią tas nesutramdomas 
mergaites. Ar bent jau bandančią globoti. Vargu ar Natalė ir Enė 
pakentė jos globą. Adora nemėgo mergaičių, nepasiduodančių 
itin primygtinei jos globai. Ar nagus Natalei nulakavo prieš pa- 
smaugdama? Ar jau pasmaugusi? 

Kaip tu gali taip galvoti, ar iš proto išsikraustei? Kaip tu negali 


tuo patikėti, ar iš proto išsikraustei? 


PENKIOLIKTAS SKYRIUS 


Verandoje stovėjo išrikiuoti trys rausvi dviračiai su baltomis pin- 
tinėmis ant priešakinio sparno ir kaspinu papuoštu vairu. Dirs- 
telėjusi į vieną pintinę, pamačiau didelį lūpų blizgį ir saumuštinių 
dėžutėn įdėtą žolės suktinę. 

Įsėlinusi pro šonines duris, tyliai užlipau laiptais. Ama su 
draugėmis buvo savo kambaryje: visos garsiai juokėsi ir linksmai 
spygavo. Atidariau duris nepasibeldusi. Nemandagu, bet man pa- 
sidarė bloga vien pagalvojus, kaip jos puls kuždėtis, paskubomis 
nutaisiusios nekaltą miną. Visos trys blondinukės stovėjo aplink 
Amą - puskelnės ir trumpi sijonėliai, skustos kaip pagaliukai 
kojos. Ama sėdėjo ant grindų prie savo žaislinio namelio, šalia 
tūbelė universalių klijų, plaukai sušukuoti ant viršugalvio ir su- 
rišti plačiu mėlynu kaspinu. Kai pasisveikinau, jos vėl suspigo, 
subruzdo kaip pabaidyti paukščiai, sukrizeno nežinia ko piktin- 
damosi ar džiaugdamosi. 

- Sveika, Mile, - tarstelėjo Ama, jau nebeaplipinta pleistrais, 
bet dar ne visai atsigavusi, lyg karščiuojanti. - Mes tiesiog Žai- 


džiame su lėlėmis. Argi ne gražus mano žaislinis namelis? - pa- 

klausė salsvu balseliu, mėgdžiodama kokią šeštojo dešimtmečio 
televizijos šeimyninio šou mergytę. 

Sunku patikėti, kad tai ta pati Ama, prieš dvi dienas vaišinu- 
si mane narkotikais. Mano sesuo, kalbama, juokais dovanojanti 
savo drauges aukštesniųjų klasių vaikinams. 

— Aha, Kamile, nejaugi tau nepatinka Amos žaislinis name- 
lis? - lyg aidas prikimusiu balsu atsiliepė bronzinė blondinė. Vi- 
melį, lyg trokšdama pati ten įsigauti. 

— Ama, ar geriau jautiesi? 

— Taip, žinoma, mieloji sese, - sukrizeno ji. - Tikiuosi, tu irgi. 

Merginos vėl suklegėjo, tiesiog sprogo juokais. Suirzusi trink- 
telėjau durimis - nesupratau, ko jos juokiasi. 

— Galėtum ir Džodsę išsivesti! - sušuko viena jų iš už durų. 
Džodsė nelabai tiko jų draugijai. 

Nors buvo tvanku, paleidau karštą vandenį į rausvo porcelia- 
no vonią, nusirengusi atsisėdau nuoga, keliais parėmusi smakrą, 
jausdama, kaip pamažu mane semia vanduo. Kvepėjo mėtiniu 
muilu ir kažkuo salsvu - keletą vyrų perleidusios paleistuvės 
makštimi. Ji buvo paraudusi, išgrumdyta, bet man buvo gera. Už- 
simerkiau, virtau aukštielninka, kad vanduo užlietų ausis. Viena. 
Staiga nustebau, kodėl anksčiau neišsipjoviau šio žodžio, kodėl 
nepapuošiau juo savo kūno. Lyg panūdęs peilio, sudilgo, pašiur- 
po Adoros iškarpytas lopas ant galvos. Į veidą dvelktelėjo vėsa, ir 
atsimerkusi išvydau ilgų šviesių plaukų apriestą mamos veidą - ji 
stovėjo palinkusi prie vonios krašto. 

Ūmai atsisėdau ir prisidengiau krūtinę, aptėkšdama jos rausvą 
berankovę medvilninę suknelę. 

- Aukseli, kur buvai dingusi? Aš tiesiog iš proto krausčiausi. 
Pati būčiau išlėkusi tavęs ieškoti, bet Amai naktį buvo bloga. 


— Kas atsitiko Amai? 

— Kur buvai naktį? 

— Mama, kas atsitiko Amai? 

Ji siektelėjo mano veido, ir aš krūptelėjau. Ji susiraukė, vėl at- 
kišo ranką, paplekšnojo man per skruostą, suglostė šlapius plau- 
kus. Paskui ūmai atitraukė ranką, lyg išsigandusi, kad ji sušlapo, 
kad vanduo gali pakenkti odai. 

— Turėjau ją slaugyti, - lyg niekur nieko atsakė ji. Man pašiur- 
po rankos. - Tave krečia šiurpas, vaikeli? Tau speniukai sustan- 
grėjo. 

Netardama nė žodžio, ji padavė man stiklinę melsvo pieno. 
Arba išgėrus man pasidarys bloga, ir suprasiu, kad neinu iš proto, 
arba nieko neatsitiks, ir bus aišku, kad aš - pašlemėkė. Man ge- 
riant pieną, mama kažką niūniavo, paskui lyžtelėjo apatinę lūpą - 
gašliai, beveik nešvankiai. 

— Vaikystėje nebuvai tokia paklusni, - pagyrė ji. - Amžinai 
spirdavaisi. Gal tavo dvasia palūžo. Gerąja prasme. Kaip ir dera. 

Ji išėjo, ir kokią valandą sėdėjau vonioje tikėdamasi, kad kas 
nors atsitiks. Susuks vidurius, ims svaigti galva, pakils tempera- 
tūra. Sėdėjau nejudėdama - kaip lėktuve, kai baiminiesi, kad vos 
krustelėjus jis sukdamasis smigs žemyn. Nieko neatsitiko. Kai 
grįžau į kambarį, mano lovoje tįsojo Ama. 

— Kokia tu pasileidusi, - prakošė ji, tingiai susinėrusi rankas 
ant krūtinės. - Negaliu patikėti, kad tu dulkinaisi su vaikžudžiu. 
Ji gerai sako, tu - iš tikrųjų šlykštynė. 

— Ama, neklausyk mamos. Ja negalima tikėti. Ir ne... - Ką? Te- 
beslėpsi? Na, Kamile, sakyk jai, ką galvoji. - Nederk manęs, Ama. 
Mūsų šeimoje įprasta skaudžiai gelti vieni kitiems. 

- Na, Kamile, kaip patiko jo pasvaras? Ar geras? 

Kaip ir anksčiau ji kalbėjo tuo pačiu šleikščiai salsvu balseliu, 
tik dabar jau nebe abejingai: ji rangėsi po antklode - padėrusio- 


mis akimis, įraudusi. 

- Ama, nenoriu su tavimi apie tai kalbėti. 

— Prieš kelias dienas, sese, jauteisi ne ką vyresnė už mane. Argi 
mudvi nebe draugės? 

- Ama, aš noriu miego. 

— Audringa naktis, ką? Na, palauk, netrukus teks nagus 
graužtis. 

Ji pakštelėjo man į skruostą, nusliuogė nuo lovos ir nušlepsėjo 
koridoriumi plekšėdama dideliais plastikiniais sandalais. 

Po dvidešimties minučių ėmė kamuoti šleikštulys, pykinti, 
taip tąsyti, kad, rodės, trūks skrandis ir neišlaikys širdis. Atsisė- 
dau ant grindų šalia klozeto vienais marškinėliais ir atsirėmiau į 
sieną. Lauke tarškėjo kėkštai. Apačioje mama šaukė Geilą. Pra- 
slinko valanda, o aš vis vėmiau šleikščia žalsva tulžimi, tiršta, 
sūdria kaip sirupas. 

Vargais negalais apsirengiau, atsargiai išsivaliau dantis - tru- 
putį giliau kyštelėjusi šepetėlį, vėl imdavau žiaukčioti. 

Verandoje sėdėjo Alenas, skaitydamas storą knygą odiniais 
aptaisais, pačiu paprasčiausiu pavadinimu Žirgai. Ant supamo- 
sios kėdės alkūnramsčio stovėjo oranžinis spalvoto stiklo dube- 
nėlis su žalio pudingo krislu. Vilkėjo mėlyndryže eilute, ant gal- 
vos kūpsojo panama. Buvo ramus kaip belgas. 

— Ar mama žino, kad išvažiuoji? 

- Netrukus grįšiu. 

- Ačiū tau, Kamile, pastaruoju laiku tu geriau elgiesi su mama. 
Atrodo, kad ji atsigavo. Net jos santykiai su... Ama pasitaisė. 

Prieš tardamas dukters vardą visada užsikirsdavo, lyg jis būtų 
buvęs nelabai padorus. 

— Gerai, Alenai, labai gerai. 

- Tikiuosi, Kamile, ir tavo savijauta pagerėjo. Žmogus turi pa- 
tikti sau, tai labai svarbu. Apskritai gera nuotaika tokia pat užkre- 


čiama, kaip ir bloga. 

— Malonaus pasiskaitymo apie žirgus. 

- Žirgai man visada patikdavo. 

Bevažiuojant į Vudberį, teko stabčioti pakelėje ir paskubo- 
mis atidaryti automobilio dureles - be perstojo vėmiau tulžimi 
ir krauju. Sustojau tris kartus, kartą, nespėjusi atidaryti durelių, 
apvėmiau sėdynę. Nuploviau šiltu putojančiu braškių gėrimu ir 
degtine. 


Vudberio Šv. Juozapo ligoninė - didžiulis auksinių plytų kubas 
keliomis eilėmis gintaro atspalvio užtamsintų langų. Meriana va- 
dino jį vafliuku. Jaukus prieglobstis. Gyvenantieji vakaruose va- 
žiuoja gydytis į Poplar Blafą, šiaurėje - į Keip Džirardą. Į Vudberį 
pakliūva visi iš Misūrio „kulno“. 

Informacijos skyriuje sėdėjo stora moteriškė neįprastai aps- 
kritomis kaip arbūzai krūtimis, visa savo išvaizda duodama ži- 
nią, kad nevalia jos trukdyti. Atsistojau ir ėmiau laukti. Ji dėjosi 
atidžiai skaitanti. Priėjau arčiau. Ji ir toliau, vedžiodama pirštu, 
skaitė žurnalą. 

— Atsiprašau, - kreipiausi pusiau nekantriu, pusiau atlaidžiu 
tonu, kurio pati negaliu pakęsti. 

Moteriškė buvo ūsuota, pageltusiais nuo rūkymo pirštais ir 
parudusiais iltiniais dantimis, matomais po atvipusia viršutine 
lūpa. Iš tavo veido pasaulis supranta, kaip dera su tavimi elgtis, - 
kadaise kartodavo man mama, kai nenorėdavau praustis. Su ta 
moteriške tikriausiai neverta gerai elgtis. 

— Norėčiau gauti ligos istoriją. 

- Kreipkitės į savo gydytoją. 

- Sesers istoriją. 

- Tegu jūsų sesuo kreipiasi į savo gydytoją, - ji perskleidė žur- 


nalo puslapį. 

— Mano sesuo mirusi. 

Galėjau ir mandagiau kalbėti, bet troškau atkreipti į save mo- 
teriškės dėmesį. Beje, net dabar jis nė kiek nepasitaisė. 

— Aha, nuoširdžiai užjaučiu. Ar ji čia mirė? 

Linktelėjau. 

- Mirė, atgabenta į ligoninę. Dažnai buvo atvežama į greito- 
sios pagalbos skyrių, čia dirbo jos gydytojas. 

— Kada mirė? 

— 1988 metų gegužės 1 d. 


— Viešpatie. Teks ilgai ieškoti. Tikiuosi, turėsite kantrybės. 


Po keturių valandų, po dviejų susirėmimų su abejingomis slau- 
gytojomis ir įnirtingo meilinimosi išblyškusiam apšepėliui admi- 
nistratoriui, taipgi trijų Žygių į tualetą išsivemti man ant kelių 
nukrito keli Merianos ligos istorijos aplankai. 

Po vieną aplanką kiekvienais metais, ir kasmet vis storesni. 
Sunku buvo suprasti gydytojų kreivezojimus, pusė jų man liko 
mįslė. Daugybė tyrimų - ir jokių rezultatų. Galvos ir širdies to- 
mografijos tyrimai. Virškinimo sistemos endoskopiniai tyrimai, 
gastroskopija. Širdies nepakankamumo ir miego apnėjos sindro- 
mas. Spėjama diagnozė: diabetas, širdies ritmo sutrikimas, pa- 
didėjęs rūgštingumas, hepatitas, plaučių hipertenzija, depresija, 
Krono liga, vilkligė. Paskui - rausvo liniuoto popieriaus lapas, 
prirašytas moters ranka. Prisegtas prie ataskaitos apie skrandžio 
tyrimą, atliktą Merianai vieną savaitę gulint ligoninėje. Rašysena 
daili, apvalaina, bet rašyta piktai - kiekvieną žodį spauste įspau- 
džiant į popierių. 

swo- os 


savaitę, taip pat anksčiau, jai gulint ligoninėje, esu 
tvirtai [žodis „tvirtai pabrauktas dviem brūkšniais] 
įsitikinusi, kad mergaitė neserga. Ligos požymiai ima 
reikštis, mergaitei kurį laiką pabuvus su motina - 
netgi tomis dienomis, kai, prieš motinai apsilankant, 
ji jaučiasi kuo puikiausiai. Motina nė kiek nesidomi 
dukterimi, kai ji sveika, priešingai, atrodo, kad 
tuomet baudžia ją. Motina susirūpina tik tada, kai 
duktė serga arba verkia. Ir aš, ir kitos slaugytojos, 
nepasirašiusios šio dokumento politiniais sumetimais, 
esame tvirtai įsitikinusios, kad tiek Merianą, tiek jos 


seserį būtina išvežti iš namų toliau stebėti. 


Beverlė Van Lam 


Teisėtas pasipiktinimas. O kaip mes galėjome su tuo taiksty- 
tis? Įsivaizdavau, kaip Beverlė Van Lam, aukšta krūtine, su kuodu 
ant viršugalvio, ką tik palikusi bejėgę Merianą ant motinos ran- 
kų, kietai sučiaupusi lūpas, gretimame kabinete rašo šitą raštą, o 
kai tik baigs rašyti, Adora ims šauktis jos pagalbos. 

Po valandos suradau slaugytoją vaikų skyriuje, kur buvo 
tik viena palata: keturios lovos, dvi iš jų laisvos. Vienoje gulėjo 
mergaitė romiai skaitydama knygelę, kitoje miegojo išsitempęs 
berniukas su metaliniu antkakliu, tarytum gręžte įgręžtu jam į 
stuburą. 

Beverlė Van Lam pasirodė besanti visiškai kitokia, nei vaiz- 
davausi. Beveik šešiasdešimties metų, smulkutė, trumpai kirptais 
žilais plaukais. Vilkėjo gėlėtomis slaugytojos kelnėmis ir skaisčiai 
baltu švarkeliu, už ausies kyšojo rašiklis. Kai prisistačiau, regis, 


iškart mane prisiminė ir nėmaž nenustebo mane išvydusi. 

- Malonu jus vėl matyti po tiekos metų, nors ir nelabai malo- 
niomis aplinkybėmis, - prašneko ji šiltu, sodriu balsu. - Kartais 
svajoju, kad ateina Meriana, suaugusi, vedina vienu ar dviem vai- 
kučiais. Svajoti pavojinga. 

— Atėjau perskaičiusi jūsų raštą. 

Ji prunkštelėjo, užmovė rašiklio dangtelį. 

- Baisiai daug naudos jis davė! Jei nebūčiau buvusi tokia jau- 
na, jautri ir drebėjusi iš baimės prieš visus čionykščius didžius 
daktarus, būčiau neapsiribojusi vien tuo raštu. Žinoma, anais 
laikais kaltinti motiną tokiais dalykais buvo negirdėtas dalykas. 
Manęs vos neatleido iš darbo. Tuo sunku patikėti. MSPĮ - tai lyg 
iš brolių Grimų pasakų. 

— MSP]Į? 

- Miunhauzeno sindromas pagal įgaliojimą. Kūdikio glo- 
bėjas, beveik visada motina, sukelia vaikui ligą, kad atkreiptų į 
save dėmesį. Jei sergi Miunhauzeno sindromu, prisiimi ligos po- 
žymius. Jei sergi MSP], susargdini savo vaiką, kad parodytum, 
kokia tu gera, rūpestinga motina. Kaip brolių Grimų pasakose, 
ar ne? Tai galėjo padaryti tik bjauri ragana. Keista, kad nesate 
girdėjusi. 

- Lyg ir girdėta, - patvirtinau. 

- Ši liga vis plačiau žinoma. Vis daugiau žmonių serga. Žmo- 
nėms patinka visa, kas nauja ir šiurpu. Menu, kaip devintajame 
dešimtmetyje ūmai paplito anoreksija. Kuo daugiau filmų rodė 
televizija, tuo daugiau merginų marinosi badu. Beje, jūs niekada 
tuo neužsikrėtėte. Sveikinu. 

- Apskritai jaučiuosi neblogai. Turiu dar vieną seserį, gimusią 
netrukus po Merianos. Dėl jos jaudinuosi. 

— Ne be reikalo. Jeigu jūsų mama serga MSPĮ, nelengva būti 


jos numylėtine. Jums pasisekė, kad mama jūsų itin nelepino. 

Koridoriumi neįgaliųjų vežimėliu praskriejo vyriškis žaliu 
chirurgo chalatu, iš paskos kvatodami nuskuodė du storuliai to- 
kia pat apranga. 

— Medicinos studentai, - užversdama akis paaiškino Beverlė. 

- Ar gydytojai ėmėsi kokių nors priemonių, susipažinę su jūsų 
raštu? 

— Mano akimis žiūrint, tai buvo pranešimas, o jie palaikė tai 
pavydžios bevaikės slaugytojos skundu. Kaip sakiau, buvo kiti lai- 
kai. Dabar slaugytojos labiau gerbiamos. Truputuką. Tiesą pasa- 
kius, Kamile, tuomet per daug nesispyriau. Buvau ką tik išsisky- 
rusi su vyru, turėjau laikytis darbo, o svarbiausia - pati troškau 
išgirsti, kad klystu. Kartais žmogui būtina suvokti, kad jis klysta. 
Merianai mirus, tris dienas gėriau. Po laidotuvių bandžiau apie 
tai užsiminti, paklausiau vaikų skyriaus vedėjo, ar skaitė mano 
pranešimą. Jis man pasiūlė savaitę pailsėti. Palaikė isterike. 

Ūmai man padrėko ir ėmė peršėti akys, ir ji suspaudė man ranką. 

— Nuoširdžiai užjaučiu tave, Kamile. 

— Viešpatie, man taip pikta, - skruostais ritosi ašaros, nubrau- 
kiau jas ranka, paskui Beverlė padavė man pakelį popierinių no- 
sinių. - Apmaudu, kad taip atsitiko. Ir kad taip ilgai nieko nesu- 
pratau. 

— Na, širdele, juk ji - jūsų mama. Protu nesuvokiama, kaip jūs 
jaučiatės visa tai patyrusi. Šiaip ar taip, regis, dabar teisingumas 
pagaliau bus įvykdytas. Ar jau seniai tyrėjas ėmėsi tos bylos? 

— Koks tyrėjas? 

— Regis, Vilisas, ar ne? Toks išvaizdus ir nuovokus vyriškis. 
Atsispausdino visą Merianos ligos istoriją, taip kruopščiai mane 
klausinėjo, man vos liežuvis nenudilo. Bet apie kitą mergaitę nė 
žodžiu neužsiminė. Tik pasakė, kad jūs laikotės neblogai. Man 
rodos, dėl jūsų galvą pametęs - kai tik paminėjau jūsų vardą, su- 


sidrovėjo ir paraudo iki ausų. 

Nustojau verkti, sugniaužiau nosines ir įmečiau į šiukšlių dėžę 
prie skaitančios mergaitės lovos. Ji pažvelgė į dėžę taip susidomė- 
jusi, lyg ten būtų įkritęs laiškas. Jausdamasi kaip nesava, padėko- 
jau Beverlei ir pasukau į duris, trokšdama virš galvos pamatyti 
mėlyną dangų. 

Beverlė pasivijo mane prie lifto ir paėmė man už rankų. 


— Kamile, išvežkite seserį iš namų. Jai ten pavojinga. 


Pusiaukelėje tarp Vudberio ir Vind Gapo, prie penktos kryžke- 
lės, yra motociklininkų baras, kur galima nusipirkti dėžę alaus, 
nepateikiant asmens tapatybės kortelės. Mokydamasi vidurinėje 
mokykloje, ten dažnai lankydavausi. Prie strėlių mėtymo žaidi- 
mo taikinio kabo telefono automatas. Susižėrusi saują monetų, 
paskambinau Kariui. Kaip paprastai ragelį pakėlė Eilinė, atsiliepė 
švelniu ir lygiu balsu. Vos prisistačiusi, pratrūkau gokčiodama 
raudoti. 

— Kamile, širdele, kas atsitiko? Ar kas nors negerai? Na, žino- 
ma, negerai. Atleisk. Sakiau Frenkui, kad atšauktų tave po pasta- 
rojo pokalbio. Kas atsitiko? 

Raudojau negalėdama žodžio ištarti. Šalia kaukštelėjo strėlė, 
smigdama į taikinį. 

- Ar kartais... vėl nesipjaustei? Kamile, širdele, negąsdink manęs! 

- Mama... - išlemenau ir vėl apsižliumbiau gokčiodama. Spaz- 
mai taip sutraukė vidurius, kad vos nesurietė manęs dvilinkai. 

— Tavo mama? Ar jai viskas gerai? 

— Neeee! - sudejavau kaip mažas vaikas. 

Pridengusi ragelį delnu, Eilinė pakuždomis reikliai pašaukė 
vyrą: Frenkai, kažkas atsitiko... kažkas baisaus, dviejų sekundžių 
tyla, dūžtančio stiklo dzingtelėjimas. Ko gero, Karis pernelyg 


ūmai pašoko nuo stalo, ir jo taurė su viskiu nusirito ant grindų. 

- Kamile, sakyk, kas atsitiko? — šiurkščiai ir staigiai prašneko 
Karis, lyg abiem rankomis purtydamas mane už pečių. 

- Kari, aš žinau, kas tai padarė, - sušvokščiau. - Žinau. 

— Na, vaikeli, nėra ko verkti. Ar nusikaltėlis suimtas? 

— Dar ne. Aš žinau, kas tai padarė, - dunkstelėjo strėlė, kliu- 
džiusi taikinį. 

— Kas? Kamile, sakyk. 

Prispaudusi ragelį prie lūpų, sukuždėjau: 

— Mama. 

— Kas? Kamile, kalbėk garsiau. Tu bare? 

— Mama! - suklykiau į ragelį: žodis sprogo, išlėkęs iš burnos. 

Stojo ilgoka tyla. 

— Kamile, dabar tau labai sunku. Labai negerai padariau 
siųsdamas tave tuojau pat po... Važiuok į artimiausią oro uostą 
ir skrisk čionai. Drabužių neimk, automobilį palik ten ir skrisk 
namo. Vėliau viskuo pasirūpinsime. Nusipirk bilietą, apmokėsiu, 
kai grįši. Tau reikia kuo greičiau grįžti namo. 

Namo, namo, namo, - jis tarytum stengėsi mane užhipnoti- 
zuoti. 

— Aš neturiu namų, - sukūkčiojau ir vėl pratrūkau raudoti. — 
Kari, man reikia susitvarkyti. 


Ir padėjau ragelį neklausydama jo įtikinėjimų. 


Nors buvo jau vėlu, Ričardą aptikau Grityje, šeimos restorane, va- 
karieniaujant. Jis sklaidė Filadelfijos laikraščio iškarpas - straips- 
nius apie tai, kaip Natalė su žirklėmis užpuolė mergaitę. Kai 
atsisėdau priešais jį prie staliuko, jis nenoromis linktelėjo man, 
pažvelgė į riebų sūrio apkepą, paskui vėl pakėlė akis ir įdėmiai 


w-- oo 


— Kaip laikaisi? 

— Aš manau, kad mano mama nužudė Merianą, taip pat Enę 
ir Natalę. Ir žinau, kad ir tu taip manai. Ką tik grįžau iš Vudberio 
ligoninės, tu, šunsnuki! 

Bevažiuojant greitkeliu tarp 5-0s ir 2-0s kryžkelės, sielvartas 
virto pagieža. 

— Negaliu patikėti, kad, užmezgęs su manim santykius, siekei 
išpešti kuo daugiau žinių apie mano motiną. Koks tu niekšas! — 
rėžiau drebėdama ir springdama žodžiais. 

Ričardas išsiėmė iš piniginės dešimties dolerių banknotą, pa- 
kišo po lėkšte, apėjo aplink staliuką ir paėmė man už alkūnės. 

— Eime iš čia, Kamile. Čia ne vieta apie tai kalbėti. 

Laikydamas mane už parankės, išvedė pro duris, pasodino į 
automobilį ant priekinės sėdinės. Įsitaisęs prie vairo, nuvažiavo 
palei skardų krantą, kilstelėdamas ranką kiekvieną sykį, kai ban- 
dydavau ką nors pasakyti. Galiausiai nusisukau ir ėmiau žiūrėti 
pro langą į melsvai žalią mišką, šmėkščiojantį pro šalį. 

Mes sustojome toje pačioje vietoje, kur prieš kelias savaites 
viršiuje retkarčiais blėsčiojo mėnesienos atšvaitai. Nelyginant 
jonvabaliai, klajojantys rudenio lapais nuklota žeme. 

— Na, o dabar mano eilė griebtis nuvalkiotų pasiteisinimų, — 
stovėdamas šonu, prabilo Ričardas. - Taip, iš pradžių susidomė- 
jau tavimi kaip Adoros dukterimi. Bet paskui nuoširdžiai tavimi 
susižavėjau. Kaip įmanoma susižavėti tokia slapuke, kaip tu. Ži- 
noma, suprantu, kodėl. Iš pradžių ketinau oficialiai tave apklaus- 
ti, bet nežinojau, kokie tavo santykiai su motina, nenorėjau jos 
gąsdinti. Be to, Kamile, nebuvau tikras savo jausmais. Reikėjo ge- 
riau ją pažinti. Aš ją tik įtariau. Ir tiek. Sklido visokie gandai apie 
tave, apie Merianą, apie Amą ir tavo motiną. Kita vertus, galvoj 
netelpa, kad moteris galėtų būti serijinė žudikė. Juolab serijinė 


vaikų žudikė. Vėliau mano nuomonė pasikeitė. 

— Kodėl? - mano balsas sudžeržgė kaip metalas. 

— Kai apklausiau tą berniuką, Džeimsą Kepisį. Keliskart buvau 
pas jį atėjęs, persirengęs pasakų ragana, - prisiminiau Beverlę, 
jos užuominas apie brolių Grimų pasakas. - Apskritai abejoju, 
kad jis matė tavo motiną. Manding, kažką įsiminė, o pasąmo- 
ninga baimė pakišo jam raganos vaizdinį. Ėmiau svarstyti: kokia 
moteris būtų galėjusi nužudyti mergaites ir išrauti joms dantis? 
Moteris, geidžianti neribotos valdžios. Moteris, turinti liguistą 
auklėjimo instinktą. Tiek Enė, tiek Natalė prieš mirtį buvo... pa- 
sigražinusios. Tėvai pastebėjo joms nebūdingų dalykų. Natalės 
nagai buvo nudažyti ryškiai rausvu laku. Enės kojos - nuskustos. 
Ir vienai, ir kitai buvo padažytos lūpos. 

— Na, o dantys? 

— Geriausias mergaičių ginklas - šypsena, ar ne? - paklausė 
Ričardas, pagaliau atsigręždamas į mane. - Na, o šitoms mergai- 
tėms dantys buvo ginklas tikrąja to žodžio prasme. Kai tu papa- 
sakojai, kad jos kandžiojosi, mano požiūris į tą bylą pasikeitė iš 
esmės. Žudė moteris, kuri nekenčia kitų moterų jėgos, laikydama 
ją prasčiokiškumo požymiu. Ji bandė motiniškai globoti tas mer- 
gaites, primesti joms savo valią, išauklėti jas tokias, kokias įsi- 
vaizdavo. Kai jos nesutiko, ėmė priešintis, žudikę pagavo pagie- 
ža. Jos turi mirti! Smaugiant itin pasireiškia žudiko valia. Mirtis 
ateina iš lėto. Kartą, savo kabinete piešdamas žudikės paveikslą, 
užsimerkiau ir išvydau tavo motinos veidą. Ūmus pykčio prover- 
žis, artimas bendravimas su mergaitėmis, be to, ji negali niekuo 
įrodyti, ką veikė tą naktį. Beverlės Van Lam įtarimas, kad ji nu- 
žudė Merianą, - tai dar vienas įkaltis. Vis dėlto mums dar teks 
ekshumuoti Merianą tam įkalčiui patvirtinti. Gal rasime nuodų 
pėdsakų ar dar ko nors. 


— Duok jai ramybę. 

— Negaliu, Kamile. Pati supranti, kad tai būtina. Mes labai at- 
sargiai atliksime visus formalumus. 

Jis uždėjo ranką man ant klubo. Ne ant rankos ar peties, bet 
ant klubo. 

- Ar Džonas iš tikrųjų buvo įtariamas? 

Jis nukėlė ranką. 

- Jo vardas iš pat pradžių nėjo nuo lūpų. Vikeris kaip apsėstas 
nieko daugiau ir neįtarė. Buvo įsitikinęs, kad jeigu Natalė linkusi 
į smurtą, vadinasi, ir Džonas, ko gero, to paties lizdo paukštis. 
Juolab kad jis ne vietinis, o juk tu pati žinai, kad visi jie atrodo 
įtartini. 

- Ričardai, ar turi kokį nepaneigiamą mano motinos kaltės 
įrodymą? Ar tik įtari ją? 

— Rytoj mes gausime kratos orderį. Ji tikriausiai laiko pasidė- 
jusi dantis. Sakau tau kaip draugas, nes gerbiu tave ir pasitikiu. 

— Gerai, - atsakiau. Kairįjį kelį nudegino žodis silpnybė. - Aš 
turiu išsivežti Amą. 

— Šiąnakt nieko neatsitiks. Grįžk namo ir pavakarieniauk kaip 
niekur nieko. Laikykis kuo įprasčiau. Rytoj oficialiai tave apklau- 
siu, tavo parodymai labai pravers tyrimui. 

— Ji marina mudvi su Ama. Žudo kažkokiais vaistais, nuodija. 

Mane vėl ėmė pykinti. 

— Kamile, kodėl anksčiau man nieko nesakei? Būtume galėję 
atlikti tyrimus. Tai labai praverstų. Velniai griebtų! 

- Ačiū, Robertai, kad rūpiniesi manimi. 

— Ar kas nors yra tau sakęs, Kamile, kad esi pernelyg jautri? 

— Ne kartą. 

Geila stovėjo prie durų nelyginant vaiduoklis, saugantis mūsų 
namus ant kalvos. Paskui ūmai dingo, ir, kai įvairavau automobilį 
į stoginę, valgykloje užsidegė šviesa. 

Kumpis. Užuodžiau vos pravėrusi duris. Su garbanotaisiais 
kopūstais ir kukurūzais. Visi sėdėjo prie stalo kaip aktoriai sceno- 
je. Pirmas paveikslas: vakarienė. Mama galustalėje, iš šonų - Ale- 
nas ir Ama, man paruošta vieta kitame stalo gale. Geila atitraukė 
man kėdę ir nušlepsėjo į virtuvę, šiurendama slaugytojos chalatu. 
Man pasidarė bloga - pastaruoju metu pasitaikė pernelyg daug 
slaugytojų. Apačioje kaip paprastai ūžė skalbimo mašina. 

— Sveika, mieloji, kaip sekėsi? - itin garsiai paklausė mama. — 
Sėskis, laukiame tavęs vakarienės. Norime pavakarieniauti visi 
drauge, juk netrukus išvažiuosi. 

- Netrukus? 

— Tavo draugelis sės už grotų, širdele. Na, nesakyk, kad man 
žinoma daugiau nei reporterei. 

Ji pažvelgė į Aleną, paskui į Amą šypsodama kaip paslaugi 
šeimininkė, aperityvu vaišinanti svečius. Paskambino varpeliu, ir 
įėjo Geila, nešina sidabriniu padėklu su kretančiu kaip drebučiai 
kumpiu, papuoštu ananaso griežinėliu, tolydžio slystančiu ant 
šono. 

- Tu pjaustyk, Adora, - paprašė Alenas, kai ji nustebusi kils- 
telėjo antakius. 

Šviesios mamos garbanos supleveno virš stalo, kai ji, supjaus- 
čiusi kumpį piršto storumo griežiniais, paleido padėklą aplink 
stalą. Kai Ama pasiūlė man apsitarnauti, papurčiau galvą, ir ji 
padavė padėklą Alenui. 

- Nenori kumpio, Kamile, - sumurmėjo mama. - Vis dar ne- 


žadi atsisveikinti su vaikyste? 

- Jei nemėgti kumpio - vaikiškas įnoris, vadinasi, tikrai neža- 
du atsisveikinti su vaikyste. 

- Kaip tu manai, ar Džonui bus įvykdyta mirties bausmė? — 
paklausė Ama. - Ar tavo Džonas atsidurs mirtininkų kameroje? 

Mama buvo aprengusi ją balta berankove suknele, papuošta 
rausvais kaspinais, plaukus supynusi į dvi standžias kasas. Nuo 
jos tvoskė pykčiu - lyg smarve. 

— Misūrio valstijoje nepanaikinta mirties bausmė, ir, žinoma, 
tokios žmogžudystės prašyte prašosi mirties bausmės, jei apskri- 
tai leistina žmogų bausti mirtimi. 

- Ar pas mus mirties bausmė tebevykdoma elektros kėdėje? - 
paklausė Ama. 

— Ne, - atsakė Alenas. - Valgyk, užuot šnekėjusi. 

— Mirtina injekcija, - sukuždėjo mama. - Nusikaltėliui sulei- 
džiami nuodai - panašiai kaip užmigdant katę. 

Įsivaizdavau, kaip mama, diržais pririšta prie ligoninės veži- 
mėlio, maloniai šnekučiuojasi su gydytoju, pasiruošusiu suleisti 
jai nuodų. Tokia mirtis jai labiausiai derėtų. 

— Kamile, jeigu galėtum tapti pasakų personažu, kuo norėtum 
būti? - paklausė Ama. 

- Miegančiąja gražuole. 

Būtų nuostabu visą gyvenimą saldžiai miegoti. 

— O aš - Persefone. 

— Nežinau, kas ji tokia, - prisipažinau. 

Geila įkrovė man į lėkštę garbanotųjų kopūstų ir šviežių kuku- 
rūzų. Ėmiau prisiversdama valgyti - po grūdelį: sulig kiekvienu 
krimstelėjimu sutraukdavo skrandį. 

— Ji - mirusiųjų pasaulio karalienė, - nušvitusi puolė aiškinti 
Ama. - Ji buvo gražuolė. Ją pagrobė Hadas, nusitempė į požemio 


karalystę, kur abu susituokė. Persefonės motina supyko ir priver- 

tė Hadą ją sugrąžinti. Bet tik pusmečiui. Nuo to laiko pusę gy- 
venimo ji praleidžia su mirusiaisiais, o kitą pusę - su gyvaisiais. 

— Ama, kuo tave žavi tokia būtybė? - paklausė Alenas. - Kar- 
tais imu tavęs bijoti. 

— Man gaila Persefonės. Kai ji grįžta į gyvųjų pasaulį, žmonės 
jos bijo žinodami, iš kur ji atvykusi, - paaiškino Ama. - Ir net 
būdama su motina ji nesijaučia laiminga - suvokia, kad jai teks 
grįžti į požemio karalystę. 

Nusišypsojusi Adorai, ji susigrūdo į burną gabalą kumpio ir 
sukrizeno. 

— Geila, atnešk cukraus! - sušuko virtuvės pusėn. 

— Ama, visada skambink varpeliu, - perspėjo mama. Ji taip 
pat nevalgė. 

Geila atnešė iš virtuvės stiklainį cukraus ir užbėrė didelį šaukš- 
tą ant Amos kumpio ir supjaustytų pomidorų. 

— Aš pati, - suinkštė Ama. 

— Tegu Geila užberia, - atrėmė mama. - Tu nejauti saiko. 

— Kamile, ar tu gedėsi Džono? - čiulpdama kumpį, paklausė 
Ama. - Tu labiau gedėtum Džono ar manęs? 

— Aš niekam nelinkiu mirties, - atsakiau. - Man rodos, Vind 
Gape ir šiaip jau per daug mirčių. 

— Tikrai, tikrai! - pritarė Alenas. Kažkodėl pernelyg linksmai. 

— Kai kas vertas mirties. Pavyzdžiui, Džonas, - toliau kalbėjo 
Ama. - Jei ir nieko nebūtų nužudęs, vis tiek vertas mirties. Vis 
viena po sesers mirties jis baigia nusigaluoti. 

— Vadinasi, tavo manymu, ir aš turėčiau mirti, nes gedžiu se- 
sers ir baigiu nusigaluoti, - atkirtau. 

Sukramčiau dar vieną kukurūzo grūdelį. Ama susimąsčiusi 
pažvelgė į mane. 

- Galbūt. Bet tu man patinki, tad tikiuosi, kad nemirsi. O kaip 


tu manai? - kreipėsi ji į Adorą. 

Pastebėjau, kad, kreipdamasi į ją, niekaip jos nevadina - nei 
mama, nei Adora. Lyg stengdamasi neišsiduoti, kad nežino jos 
vardo. 

— Meriana mirė labai, labai seniai, ir, man rodos, gal būtų buvę 
geriau, jei visi mes būtume nusekę jos pėdomis, - alsiai atsakė 
mama. Paskui staiga guviai pridūrė: - Bet mes gyvi ir mėgauja- 
mės gyvenimu, tiesa? 

Ji paskambino varpeliu, ir Geila atėjusi ėmė rankioti lėkštes, 
galudienės vilkės eisena vaikščiodama aplink stalą. 

Desertas - taurės raudono kaip kraujas šerbeto. Mama ne- 
pastebimai dingo podėlyje, paskui pasirodė paraudusiomis drėg- 
nomis akis, nešina dviem siaurais krištoliniais flakonais. Man 
susuko vidurius. 

- Mudvi su Kamile gersim mano miegamajame, - paaiškino 
vyrui ir dukteriai, prieš bufeto veidrodį taisydamasi plaukus. Pa- 
stebėjau, kad ji pasiruošusi - jau vilkėjo naktiniais marškiniais. 
Klusniai kaip vaikystėje laiptais nusekiau iš paskos. 

Ir štai aš jos miegamajame, kur seniai svajojau atsidurti. Ant 
plačios lovos pūpso kalnas pagalvių. Ant sienos - didelis veidro- 
dis. Ir garsiosios dramblio kaulo grindys, kaip mėnesienos už- 
lieti sniego patalai apšviečiančios visą kambarį. Mama numetė 
pagalves ant grindų, atklojo antklodę ir taip pasiūlė atsisėsti ant 
lovos, paskui įsitaisė šalia. Po Merianos mirties ištisus mėnesius 
ji gyveno užsidariusi šiame kambaryje, neįsileisdama manęs, ir aš 
net nedrįsau svajoti, kad kada nors galėsiu atsigulti šalia mamos. 
Ir štai aš čia - svajonė išsipildė po daugiau nei penkiolikos metų. 

Ji paglostė man galvą ir padavė gėrimą. Pauosčiau: kvepėjo 
keptais obuoliais. Laikiau prisikišusi prie nosies, bet negėriau. 

— Kai buvau maža, kartą mama nuvežė mane į Šiaurės mišką ir 
paliko vieną, - prabilo Adora. - Neatrodė nei supykusi, nei nepa- 


tenkinta. Atrodė veikiau abejinga. Beveik pasibodėjusi manimi. 

Nieko man nepaaiškino. Tik liepė lipti į automobilį. Buvau basa. 
Kai nuvažiavome ten, ji paėmė man už rankos ir tvirtais žings- 
niais nuvedė taku, paskui į miško tankmę, paleido ranką ir liepė 
šiukštu neiti iš paskos. Man buvo aštuoneri, visai mažytė. Grįžau 
namo kruvinai nusibrozdinusi kojas, o ji tik kilstelėjo akis, skaity- 
dama vakarinį laikraštį, ir nuėjo į savo kambarį. Į šitą miegamąjį. 

— Kodėl tu man tai pasakoji? 

— Kai vaikas nuo mažumės supranta, kad motinai jis nerūpi, 
bėdų neatsiginsi. 

- Patikėk, iš patirties tai žinau, - atsakiau. Ji vis dar glostė man 
galvą, vienu pirštu kedendama iškarpytą vietą. 

— Aš troškau tave mylėti, Kamile. Bet tu buvai tokia užsispyru- 
si. Meriana buvo klusnesnė. 

— Liaukis, mama, - pertraukiau ją. 

— Ne. Nesiliausiu. Leisk man tave pagloboti, Kamile. Bent kar- 
tą noriu tau padėti. 

Kad greičiau viskas baigtysi. Kad greičiau baigtysi. 

— Na, gerai, - sutikau. Vienu mauku išlenkiau gėrimą, nukė- 
liau jos rankas nuo savo galvos ir mintyse paliepiau sau nusira- 
minti. 

— Mamyte, tu visada man padėdavai. Nuoširdžiai. Trokšdavai, 
kad visada reikėtų tavo pagalbos ir kad galėtum man padėti. Bet 
niekada tau neatleisiu to, ką padarei Merianai. Ji buvo maža. 


— Man ji visada bus maža, - atsakė mama. 


ŠEŠIOLIKTAS SKYRIUS 


Užmigau tvankiame, nevėdinamame kambaryje, kai atsibudau, 
paklodės buvo prilipusios prie kūno. Aptekusi prakaitu ir šlapi- 
mu. Kalenau dantimis, širdis taip plakė, rodės, per gerklę išlips. 
Vos spėjau sugriebti šiukšlių dėžę, stovinčią prie lovos, - iškart 
apsivėmiau. Karštas skystis, viršuje keturi kukurūzų grūdeliai. 

Man belipant į lovą, įėjo mama. Tikriausiai sėdėjo koridoriuje 
ant kėdės prie Merianos nuotraukos, adydama puskojines. Lau- 
kė, kada man pasidarys bloga. 

— Na, vaikeli, eikš į vonios kambarį, - sukuždėjo. 

Nuvilko man per galvą marškinius, numovė pižamos kelnes, 
perbėgo akimis mano kaklą, krūtinę, klubus, kojas. 

Kai, mamos prilaikoma, įlipau į vonią, vėl apsivėmiau. Karš- 
tas skystis šliūkštelėjo ant krūtinės, nuvarvėjo į vandenį. Adora 
nutraukė nuo vąšo rankšluostį, kliustelėjo spirito ir ištrynė mane 
greitai ir dalykiškai, lyg valydama langą. Kai atsisėdau vonioje, 
užpylė man ant galvos šalto vandens, kad nuslūgtų temperatūra. 
Davė dar dvi tabletes ir stiklinę melsvo pieno. Išgėriau, apimta to 


paties kerštingo kartėlio, kuris graužė mane dvi dienas, kai lakiau 

be saiko. Dar laikausi, kuo dar mane bandysi pribaigti? Troškau 
įkiršinti ją. Grąžinti skolą Merianai. 

Vemiu į vonią, mama išleidžia vandenį, prileidžia, vėl išlei- 
džia. Deda pūslę su ledais man ant pečių, kitą - tarp kojų, karštą 
kompresą ant kaktos, kitą - ant kelių. Pincetu atverią žaizdą ant 
blauzdos, užpila spirito. Vanduo vonioje parausta. Dink, dink, 
dink, - degina žodžiai ant kaklo. 

Adoros blakstienos išpešiotos, iš kairės akies ritasi didelės aša- 
ros, ji be perstojo laižo viršutinę lūpą. Prieš netenkant sąmonės, 
dingteli mintis: Ji mane slaugo. Išskyrus mamą, niekas taip nuošir- 
džiai manimi nesirūpintų. Kaip gera! Niekas manęs taip neglobotų. 


Meriana. Pavydžiu Merianai. 


Atsipeikėjau išgirdusi klyksmą - plūduriavau vonioje, ligi pusės 
prileistoje drungno vandens. Svyruodama garų debesyje išli- 
pau iš vonios, apsisiaučiau plonyčiu kartūniniu chalatu - ausyse 
skambėjo mamos klyksmas - ir atidariau duris kaip tik tuo metu, 
kai į vidų įsiveržė Ričardas. 

— Kamile, ar viskas gerai? 

Už jo suskardėjo beprotiškas mamos riksmas. 
randų išmargintą kaklą. Praskleidė chalatą ir krūptelėjo. 

- Viešpatie!.. - jis sudrebėjo, lyg juoko, lyg siaubo pagautas. 

— Kas mano mamai? 

— O kas tau? Tu pjaustaisi? 

- Žodžius, - suveblenau teisindamasi. 

— Matau, kad žodžius. 

- Kodėl mama klykia? - man apsvaigo galva, ir aš klestelėjau 
ant grindų. 


— Kamile, tu sergi? 

Linktelėjau. 

— Ar ką nors radai? 

Pro šalį prabėgo Vikeris su keliais policininkais. Po kelių se- 
kundžių svirduliuodama atbėgo mama, rankomis susiėmusi gal- 
vą, klykdama, kad visi nešdintųsi, nelandžiotų po namus, kad 
labai pasigailėsią. 

- Dar ne. Ar tau labai bloga? 

Jis palietė man kaktą, susagstė chalatą, stengdamasis nežiūrėti 
į akis. 

Guūžtelėjau pečiais kaip nuskriaustas vaikas. 

- Visi turi išeiti iš namų, Kamile. Apsirenk, važiuosime pas 
gydytoją. 

— Taip, tau reikia mano parodymų. Tikiuosi, dar ne visi nuo- 


dai išsivadėjo. 


Vakarop iš mamos stalčiaus, kur buvo sudėti apatiniai baltiniai, 
buvo išimta: 

Aštuoni buteliukai tablečių nuo maliarijos su užsieninėmis 
etiketėmis - didelių mėlynų tablečių, uždraustų dėl šalutinio po- 
veikio, kaip antai: aukšta temperatūra ir regos sutrikimai. Tok- 
sikologinio tyrimo metu mano kraujyje rasta tų vaistų pėdsakų. 

Septyniasdešimt dvi tabletės pramoninių laisvinamųjų vaistų, 
paprastai vartojamų gyvulių žarnynui išvalyti. Toksikologinio ty- 
rimo metu mano kraujyje rasta jų pėdsakų. 

Daugiau nei trisdešimt spazmus atpalaiduojančių tablečių, 
kurių didelės dozės sukelia galvos svaigimą ir pykinimą. Toksi- 
kologinio tyrimo metu mano kraujyje rasta jų pėdsakų. 

Trys buteliai ipekakuanos sirupo, apsinuodijus vartojamo 
kaip vimdomoji priemonė. Toksikologinio tyrimo metu mano 


kraujyje rasta jo pėdsakų. 

Šimtas šešiasdešimt viena tabletė raminamųjų arkliams. Tok- 
sikologinio tyrimo metu mano kraujyje rasta jų pėdsakų. 
Vaistinėlė su keliomis dešimtimis įvairių tablečių, buteliukų ir 


švirkštų, kurių Adora niekada nenaudojo. Pagal paskirtį. 


Mamos skrybėlaičių dėžutėje buvo aptiktas sąsiuvinis gėlėtais 
viršeliais, jos dienoraštis, pateiktas teismui kaip procesinis doku- 


mentas. Štai kelios ištraukos: 


1982 m. rugpjūčio 14 d. 


Šiandien nutariau nustoti rūpintis Kamile ir visą dė- 
mesį skirti Merianai. Kamilė niekada nebuvo paklusni li- 
gonė - susirgusi ji siunta, pritvinksta pagiežos. Neleidžia 
nė prisiliesti. Kur tai girdėta! Ji tokia pat pikta kaip Džoja. 
Nekenčiu jos. Meriana tikra lėlytė, kai serga, mane bepro- 
tiškai myli ir nori, kad nuo jos nesitraukčiau. Man patinka 


šluostyti jai ašaras. 


1985 m. kovo 23 d. 


Teko vėl vežti Merianą į Vudberį: „iš pat ryto sunku 
kvėpuoti ir pykina“. Apsivilkau geltonąjį Sent Džono kos- 
tiumėlį, bet paskui pasijutau nei šiaip, nei taip - pagalvojau, 
kad plaukai atrodys bespalviai. Perdėm geltona kaip vaikš- 
čiojantis ananasas! Daktaras Džeimsonas labai malonus 
ir profesionalus, rūpinasi Meriana, bet nekiša nosies, kur 
nereikia. Man rodos, manimi susižavėjęs. Pasakė, kad aš — 
angelas, kad tokios mamos linkėtų visiems vaikams. Mudu 


šiek tiek paflirtavome, nors abu mūvime žiedus. Slaugy- 

tojos pernelyg įkyrios. Tikriausiai pavyduliauja. Laukiu 
nesulaukiu, kada vėl su juo susitiksime (greičiausiai teks 
operuoti!). Ko gero, liepsiu Geilai iškepti pyragėlių. Slaugy- 
tojoms patinka, kai atvežu vaišių. Gal dėžutę surišti plačiu 
žaliu kaspinu? Reikia kuo skubiau nueiti į kirpyklą, gal ne- 
trukus vėl teks lėkti į ligoninę... tikiuosi, daktaras Džeimso- 
nas (Rikas) bus skyriuje... 


1988 m. gegužės 10 d. 


Mirė Meriana. Nieko negalėjau padaryti. Suliesėjau 
penkiais su puse kilogramo - oda ir kaulai. Visi nepapras- 


tai užjaučia. Kartais žmonės būna malonūs. 


Svarbiausias įkaltis buvo aptiktas Adoros miegamajame - po pa- 
galvėle ant brokatu trauktos sofos: nešvarios moteriškos Žnyp- 
lutės. DNR tyrimas patvirtino, kad tiek kraujas ant įrankio, tiek 
Enės Neš ir Natalės Kin kraujas - tos pačios grupės. 

Mamos namuose dantų nerasta. Vėliau kelias savaites įsivaiz- 
davau, kaip jie galėjo dingti: važiuoja mėlynas sportinis auto- 
mobilis kaip paprastai pakeltu viršumi, pro langą išlenda moters 
ranka, pažeria dantis į pakelės krūmus netoli kelio į Šiaurės miš- 
ką. Dailūs sportbačiai šlepsi Folzo upelio pakrante per dumblą - 
dantys kaip akmenukai pliumpsi į vandenį. Adoros rožyne tarp 
krūmų šmėkščioja rausvi naktiniai marškiniai, pirštai žarsto že- 
mes, laidoja dantis lyg mažyčius kaulelius. 


Policija apieškojo visas tas vietas. Dantų niekur nerado. 


SEPTYNIOLIKTAS SKYRIUS 


Gegužės 28 d. Adora Krelin, įtariama Enės Neš, Natalės Kin ir 
Merianos Krelin nužudymu, buvo suimta. Alenas beregint su- 
mokėjo užstatą, tad ji galėjo laukti teismo namie, mėgaudamasi 
visais patogumais. Atsižvelgdamas į aplinkybes, teismas paskyrė 
man globoti suvestinę seserį. Po dviejų dienų mudvi su Ama nu- 


važiavome į šiaurę, į Čikagą. 


Ama mane nukamavo. Tai pagauta baimės, tai ūmai ko nors pa- 
norusi, ji blaškėsi po kambarį kaip laukinė katė narve, be per- 
stojo piktai apmėtydama mane klausimais (Kodėl čia taip triukš- 
minga? Kaip galima gyventi tokiame mažame būste? Ar mieste 
pavojinga?) ir reikalaudama patvirtinti, kad ją myliu. Dabar, kai 
nebereikėjo keliskart per mėnesį tįsoti prirakintai prie lovos, ji 
turėjo kaip nors išeikvoti energijos perteklių. 

Rugpjūtį ji liguistai susidomėjo žudikėmis. Lukrecija Bordži- 
ja, Lize Borden, tokia moteriške iš Floridos, kuri, nervams pa- 
krikus, nuskandino tris dukteris. „Man rodos, tai nepaprastos 


moterys, - akiplėšiškai išrėžė Ama. Stengiasi pateisinti motiną, 

paaiškino vaikų gydytoja. Buvau nuvedusi pas ją du kartus, o kai 
norėjau vesti trečią kartą, Ama atsigulė ant grindų ir ėmė spiegti. 
Tačiau ištisomis dienomis darbavosi prie Adoros žaislinio name- 
lio. Taip ji bando pamiršti visas tas baisybes, kurias turėjo ištverti 
namie, atsakė gydytoja, kai jai paskambinau. Atrodo, lyg ketintų 
viską sulaužyti, atsakiau jai. Ama skėlė man antausį, kai nupirkau 
ne to atspalvio mėlyną lovatiesę Adoros žaisliniam namui. Ji spjo- 
vė ant grindų, kai atsisakiau už šešiasdešimt dolerių nupirkti jai 
tikro riešutmedžio žaislinę sofą. Bandžiau pritaikyti absurdišką 
glamonių terapiją, tai yra, apkabinus Amą, kartoti Aš tave myliu 
aš tave myliu aš tave myliu. Ji stengėsi išsisukti. Keturis kartus iš- 
trūko apšaukdama mane kale ir trinktelėjo durimis. Penktą mu- 


dvi prapliupome kvatoti. 


Alenas skyrė dukters mokslui pinigų - dvidešimt du tūkstančius 
dolerių per metus, neskaičiuojant išlaidų vadovėliams ir moks- 
lo priemonėms, - ir aš užrašiau Amą į Belo mokyklą, viso labo 
už devynių kvartalų nuo namų. Ji greit susirado draugių, dailių 
mergaičių būrelį, ir išmokė jas ilgėtis visko, kas susiję su Misū- 
riu. Viena jų, Lilė Berk, man ypač patiko. Tokia pat nuovoki kaip 
Ama, tik linksmesnė. Veidas strazdanotas, priekiniai dantys di- 
doki, šokolado spalvos plaukai - tokio pat atspalvio kaip kilimėlis 
mano buvusiame kambaryje, kartą patikslino Ama. Žodžiu, man 
ji patiko. 

Kur buvus, kur nebuvus, vis atbėgdavo pas mus, padėdavo 
man gaminti vakarienę, prašydavo padėti jai ruošti namų darbus, 
pasakodavo visokiausių istorijų apie berniukus. Ama kasdien vis 
šalčiau ją sutikdavo. Spalio mėnesį, pasirodžius Lilei, akiplėšiškai 


užsidarė savo kambaryje. 

Vieną naktį atsibudusi pamačiau prie lovos stovint Amą. 

- Tu myli Lilę labiau nei mane, - sukuždėjo. 

Ji karščiavo pasruvusi prakaitu, kaleno dantimis, naktiniai 
marškiniai buvo prilipę prie kūno. Nuvedžiau ją į vonios kamba- 
rį, pasodinau ant klozeto, šaltu, metalu atsiduodančiu vandeniu 
suvilgiusi servetėlę nušluosčiau veidą. Mudvi sužiurome viena 
į kitą. Melsvos akys, tokios pat kaip Adoros. Blankus žvilgsnis. 
Kaip tvenkinio paviršius žiemą. 

Išbėriau ant delno dvi tabletes aspirino, subėriau atgal į bu- 
teliuką, vėl išbėriau ant delno. Vieną ar dvi? Taip paprasta duoti 
vaistų. Ar neįprasiu šerti jos vaistais? Ar nepatiks slaugyti sergan- 
čios mergaitės? Kai ji drebėdama pažvelgė į mane, man pasirodė, 
kad matau mamą. 

Daviau jai dvi tabletes aspirino. Užuodusi jų kvapą, pajutau, 
kaip burna prisipildo seilių. Likusias tabletes subėriau į klozetą. 

— O dabar paguldyk mane į vonią ir išmaudyk, - suinzgė Ama. 

Nuvilkau jai per galvą naktinius marškinius. Apstulbau išvy- 
dusi ją nuogą: kojos kaip pagaliukai, ant klubo plėštinės žaizdos 
randas didumo sulig butelio kamščiu, pūkeliais apžėlusi gakta. 
Putli, pagundą žadinanti krūtinė. Trylikametė. 

Ji atsisėdo į vonią keliais paremdama smakrą. 

- Dabar ištrink mane spiritu, - suinkštė. 

— Ne, Ama, atsipalaiduok, ir tiek. 

Ama paraudusi pravirko. 

- Ji taip daro, - sukuždėjo. Paskui sukūkčiojusi pratrūko sriū- 
bauti. 


— Mes niekada nedarysime taip, kaip darė ji, - atkirtau. 

Spalio 12 d. Lilė Berk dingo grįždama iš mokyklos. Po keturių 
valandų jos kūnas buvo aptiktas prie šiukšlių konteinerio, gražiai 
atremtas į sieną, už trijų kvartalų nuo mūsų namo. Jai trūko šešių 
dantų: dviejų kaplių ir keturių apatinių. 

Paskambinau į Vind Gapą ir laukiau dvylika minučių, kol po- 


licija pagaliau patvirtino, kad mama namie. 


Radau juos pirma. Policija irgi juos aptiko, bet vėliau. Ama sekio- 
jo mane kaip piktas šuo, kai laksčiau po butą vartydama pagal- 
vėles ant sofos, rausdamasi stalčiuose. Ką tu padarei, Ama? Kai 
priėjau jos kambarį, ji nusiramino. Atsistojo patenkinta savimi. 
Išnaršiau jos kelnaites, iškračiau jos pageidavimų skrynelę, ap- 
verčiau čiužinį. 

balikliu atsiduodantį puodelį. 

Iškrausčiau visą žaislinį namelį, naršydama vieną kambarį 
po kito, sulaužiau savo miniatiūrinę lovytę su baldakimu, Amos 
kušetę, geltoną dvivietę sofą. Kai pagaliau iš mamos kambario 
išmečiau didelį varinį paravaną ir išdraskiau tualetinį staliuką, 
pasigirdo klyksmas. Lyg Amos, lyg mano, o gal suklykėme abi. 
Mamos kambario grindys. Gražios dramblio kaulo plytelės. Vie- 
toj jų - grindys, išgrįstos dantimis. Ant grindų tviskėjo penkias- 


dešimt šeši dantukai, išvalyti ir išbalinti. 


Vind Gape gyveno Amos bendrininkės. Mainais į švelnesnę 
bausmę - gydymą psichiatrijos ligoninėje - trys blondinės pri- 


sipažino padėjusios Amai nužudyti Enę ir Natalę. Adoros golfo- 

mobiliu jos atvažiavo prie Enės namų ir įkalbino ją pasivažinėti. 
Mano mama nori su tavimi šnektelėti. 

Mergaitės nuvažiavo į Šiaurės mišką, žadėdamos surengti sa- 
votišką pikniką. Jos pagražino Enę, truputį pažaidė, paskui po 
kelių valandų ėmė nuobodžiauti ir nusivedė ją prie upelio. Išsi- 
gandusi Enė šoko bėgti, bet Ama ją pasivijo, sugriebė ir trenkė 
jai akmeniu. Enė jai įkando. Mačiau tą pusmėnulio formos randą 
ant klubo, bet nesupratau, kas galėjo jį palikti. 

Trys blondinės laikė Enę prispaudusios prie žemės, o Ama 
pasmaugė ją užnėrusi skalbinių virvę, kurią buvo pavogusi iš 
kaimynų sandėliuko. Paskui jos ištisą valandą ramino Džodsę, o 
vėliau Ama užgaišo dar vieną valandą plėšdama dantis. Džodsė 
nesiliovė verkusi. Paskui jos keturiose nunešė kūną prie upelio 
ir įmetė į vandenį, nuvažiavo pas Kelsę, nusiprausė ir apsišvari- 
no namelyje ant ratų ir ėmė žiūrėti filmą. Nė viena neprisiminė 
filmo pavadinimo. Teprisiminė, kad valgė moliūgą ir gėrė baltąjį 
vyną, tam tyčia supilstytą į spraito butelius, jei kartais kyštelėtų 
galvą Kelsės mama. 

Džeimsas Kepisis nebuvo prasimanęs istorijos apie moterį 
vaiduoklę. Ama slapčia paėmė iš namų švarią paklodę, apsisiau- 
tė kaip senovės graikė toga, susirišo šviesius plaukus ant viršu- 
galvio ir baltai nusipudravo veidą. Ji buvo Artemidė, kraugerė 
medžiotoja. Išvydusi Amą, Natalė sutriko, bet ši sukuždėjo jai į 
ausį: Tai žaidimas. Eikš, pažaisime. Per mišką ji nusivedė Natalę 
pas Kelsę, į tą patį namelį ant ratų, ir ten draugės laikė ją dvi 
paras: gražino, puošė, nuskuto kojas, iščiustijo ir paeiliui mai- 
tino nekreipdamos dėmesio į tai, kad ji vis pikčiau reikalavo iš- 
leisti namo. Keturioliktą dieną, iškart po vidurnakčio, Ama ją 
pasmaugė, o draugės laikė. Ir tąkart Ama pati išrovė jai dantis. 
Ištraukti vaikui dantis ne taip jau sunku, jei stipriai užgulsi žnyp- 


les. Ir jei tau nerūpės, kaip jie atrodys išlupti. (Grindys Amos 

žaisliniame namelyje buvo sudėtos iš nelygių, įskilusių, kai kur 
net sutrupėjusių dantų.) 

Ketvirtą valandą ryto Adoros golfomobiliu mergaitės nuvažia- 
vo į Didžiąją gatvę, tik iš kiemų pusės. Tarpas tarp ūkinių prekių 
parduotuvės ir grožio salono buvo siauras, bet Ama ir Kelsė su- 
gebėjo nunešti Natalę, laikydamos už rankų ir kojų, į kitą pusę ir 
ten pasodinti. Paskui visos ėmė laukti, kol kas nors aptiks kūną. 
Džodsė nesiliovė verkusi. Vėliau, bijodamos, kad draugė gali jas 
išduoti, mergaitės nutarė ją nužudyti. Ir jau ketino tuo metu, kai 
policija suėmė Adorą. 

Ama nužudė Lilę pati viena: akmeniu smogė į pakaušį, pas- 
kui pasmaugė plikomis rankomis, išlupo šešis dantis ir nukirpo 
plaukus. Visa tai padarė skersgatvyje už šiukšlių konteinerio, 
ten ir paliko draugės kūną. Akmenį, žnyples ir žirkles nusinešė į 
mokyklą, sudėjusi į ryškiai geltoną kuprinę, kurią buvau jai nu- 
pirkusi. 

Šokolado spalvos Lilės Berk plaukus Ama įpynė į kilimėlį, 


kurį laikė Žaisliniame namelyje, mano kambaryje. 


EPILOGAS 


Adora buvo apkaltinta tyčine Merianos žmogžudyste. Jos advo- 
katas ruošiasi apskųsti teismo nutarimą, jam talkina mano ma- 
mos rėmimo grupė, skelbianti žinias tinklalapyje laisveadorai. 
org. Alenas užrakino namus Vind Gape ir išsinuomojo butą Van- 
delijoje (Misūrio valstijoje) netoli kalėjimo. Tomis dienomis, kai 
negali jos lankyti, rašo laiškus. 

Ilgai netrukus išėjo kelios pigios knygelės minkštais viršeliais 
apie mūsų - žudikų - šeimą; leidyklos užvertė mane pasiūlymais 
parašyti knygą. Karis irgi skatino priimti vieną pasiūlymą, bet 
veikiai atlyžo. Juo geriau. Džonas parašė man gražų sielvartingą 
laišką. Jis jau seniai įtaręs Amą ir persikėlęs pas Mereditę, kad 
būtų lengviau sekti mano seserį. Juk aš girdėjusi, kaip jis kalbėjęs 
su Ama prie baseino aną dieną. Amai buvę malonu jį kankinti. 
Gundyti ir podraug žeisti širdį. Prisimeilinti per skausmą, kaip 
darydavo mama, pincetu draskydama man žaizdas. Kitas mei- 
lužis iš Vind Gapo, Ričardas, dingo kaip į vandenį. Nieko nuo- 


w-- os 


randais išmargintą kūną. 

Ama sėdės už grotų iki pilnametystės, o gal ir ilgiau. Lanky- 
ti leidžiama dukart per mėnesį. Kartą buvau pas ją nuvažiavusi. 
Mudvi atsisėdome jaukioje sporto aikštelėje, aptvertoje spygliuo- 
ta viela. Budriai stebimos storų rėksmingų prižiūrėtojų, paauglės 
kalėjimo apranga - ilgomis kelnėmis ir marškinėliais - karstėsi 
ant skersinių ir gimnastikos žiedų. Trys mergiūkštės čiužinėjo 
išklypusia šliaužyne: užlipa laipteliais ir čiuožia žemyn, užkliūda- 
mos per vidurį. Be perstojo lipo ir čiuožė netardamos nė žodžio 
visą tą laiką, kol sėdėjau su Ama. 

Ama buvo plikai nusikirpusi plaukus. Tikriausiai norėjo atro- 
dyti kieta, bet atsitiko priešingai: buvo lyg ateivė iš kito pasaulio, 
panašesnė į elfą. Paėmiau jai už rankos, sudrėkusios nuo prakai- 
to, bet ji iškart ją ištraukė. 

Buvau davusi sau žodį neklausinėti jos apie žmogžudystes, 
kad pasimatymas būtų kuo malonesnis. Tačiau iškart apibėriau ją 
klausimais. Kodėl išrovei dantis? Kodėl pasirinkai tas mergaites, 
tokias protingas ir įdomias? Kaip jos galėjo tave įžeisti? Kaip ji 
tam ryžosi? Paskutinis klausimas nuskambėjo priekaištingai, lyg 
būčiau barusi už tai, kad ji surengė vakarėlį, kai manęs nebuvo 
namie. 

Apmaudžiai spoksodama į tris mergaites, čiuožinėjančias 
šliaužyne, Ama išrėžė, kad visų čia nekenčia, visos mergiščios 
arba kuoktelėjusios, arba kvailos. Jai nepatinka skalbti, nepatinka 
liesti svetimus drabužius. Paskui nutilo, ir aš pagalvojau, kad ne- 
atsakys į mano klausimus. 

— Kurį laiką draugavau su jomis, - pagaliau atsakė ji, nudelbu- 
si galvą. - Mes žaidėme, zujome po mišką. Kvailiojome. Drauge 
smurtavome. Kartą užmušėme katę. O paskui - kaip paprastai ji 
neminėdavo Adoros vardo - susidomėjo mano draugėmis. Nie- 


ko nebegalėjau daryti savo nuožiūra. Nebegalėjau slapta su jomis 

bendrauti. Jos ateidavo pas mane į namus. Ėmė klausinėti, kuo aš 
sergu. Vos nesugadino visko. Ji pati nesuvokė, kas vyksta, - Ama 
pasitrynė trumpai kirptą galvą. - Ir kodėl Enė įkando... jai? Nie- 
kaip negalėjau to suprasti. Kodėl Enė galėjo jai įkąsti, o aš - ne? 

Ji nenorėjo daugiau kalbėti, užuot atsakiusi į mano klausimus, 
tik dūsavo ir kosčiojo. Na, o dantys? Išrovusi juos tik todėl, kad 
jų reikėję. Žaislinis namelis turėjo atrodyti gražiai - kaip ir visa 
kita, kas Amai patiko. 

Man rodos, tai dar ne viskas. Enė ir Natalė mirė todėl, kad 
Adora skyrė joms dėmesio. Amai tai buvo lyg jų bežodės sutarties 
sulaužymas. Juk ji leido motinai taip ilgai žudyti ją vaistais. Kar- 
tais, leisdami žmonėms daryti ką nors sau, mes patys tai darome 
jiems. Ama buvo įsitikinusi, kad turi valią Adorai, leisdama jai 
save žudyti. Mainais ji reikalavo besąlygiškos meilės ir ištikimy- 
bės. Nevalia prasidėti su kitomis mergaitėmis. Kaip tik todėl ji 
nužudė ir Lilę Berk, įtarusi, kad man ji labiau patinka. 

Žinoma, galima spėlioti be saiko, kodėl Ama taip padarė, ta- 
čiau neįmanoma paneigti, kad Amai patiko kankinti kitus. Man 
patinka smurtas, - kartą rėžė ji man. Dėl visko kalta mama. Prie 


nuodų įpratintas vaikas mėgaujasi smurtu. 


Tą dieną, kai buvo suimta Ama, kai buvo pagaliau išaiškintos 
žmogžudystės, pas mane ant sofos įsitaisė Karis su Eiline, o ant 
stalo atsirado druskinė ir pipirinė. Slapčia įsikišau rankovėn pei- 
lį, vonios kambaryje nusivilkau marškinėlius ir smeigiau į dailų 
ratelį ant nugaros. Įnikau gremžti, kol pagaliau atsivėrė kruvina 
žaizda. Karis įpuolė į vidų kaip tik tuo metu, kai jau buvau bepra- 


dedanti gražintis veidą. 

Karis su Eiline sukrovė mano daiktus ir parsivežė mane namo, 
įkūrė mane rūsyje įrengtame kambaryje ir paklojo lovą. Užraki- 
no visus aštrius daiktus, bet aš ir pati nelabai stengiausi jų ieškoti. 

Mokausi mėgautis globa. Mokausi džiaugtis tėvų meile. Grį- 
Žau į vaikystę, į nusikaltimo vietą. Eilinė su Kariu žadina mane 
rytą, o vakare paguldo ir pabučiuoja (Karis tik švelniai paplekš- 
noja man per smakrą). Negeriu nieko stipresnio už Kario mėgs- 
tamą gazuotą vynuogių gėrimą. Eilinė padeda man maudytis, 
kartais sušukuoja. Dabar, atsidūrus su ja vonios kambaryje, ma- 
nęs nebekrečia šiurpas, ir tai, mūsų nuomone, geras ženklas. 

Jau netoli gegužės 12-oji - sukaks vieneri metai, kai važiavau 
į Vind Gapą. Šiemet kaip tik tada švęsime Motinos dieną. Gra- 
žu. Kartais prisimenu tą naktį, kai slaugiau Amą, prisimenu, kaip 
buvo gera ją prižiūrėti ir guosti. Dažnai sapnuoju, kad ją maudau, 
šluostau jai veidą. Atsibundu - suka vidurius, viršutinė lūpa apra- 
sojusi. Ar iš geros širdies rūpinausi Ama? Ar todėl, kad pati sergu 
ta pačia liga, kuria sirgo Adora? Niekaip negaliu suvokti - ypač 
naktį, kai ima degti randų išmargintas kūnas. 

Pastaruoju metu prieinu prie išvados, kad greičiausiai iš geros 
širdies. 


PADĖKA 


Nuoširdžiai dėkoju savo agentei Stephanie Kip Rostan, maloniai 
pavedžiojusiai mane po šią mano pirmąją knygą, ir redaktorei 
Sally Kim, apibėrusiai gausybe įžvalgių klausimų ir pateikusiai 
labai daug atsakymų, padėjusių deramai sustyguoti visą istoriją. 
Taip pat dėkoju joms, padrąsinusioms ir parėmusioms protingais 
patarimais, už žavią draugiją prie pietų stalo. 

Be to, dėkoju D. P. Lyle, M. D., Dr. Johnui R. Kleinui ir Lt. 
Emmetui Helrichui, padėjusiems spręsti įvairius klausimus, su- 
sijusius su medicina, dantų gydytojo praktika ir policijos darbu, 
taip pat Entertainment Weekly redaktoriams, ypač Henry Gold- 
blattui ir korektoriui Rickui Tetzeliui (išmaniam kritikui, garbės 
žodis). 

Nuoširdžiai dėkoju būriui draugų, ypač tiems, kurie po kelis 
kartus mielai skaitė rankraštį, skatino mane ir nešykštėjo gerų 
patarimų, kai rašiau Aštrius pjūvius: Danui Fiermanui, Kristai 
Stroever, Mattui Stearnsui, Katy Caldwell, Joshui Wolkui, Bria- 
nui „Ives!“ Raftery, ir savo keturioms sumanioms pusseserėms 
(Sarah, Tessai, Kam ir Jessie) - visi jie padrąsindavo mane lemtin- 


gą valandą, kai būdavau jau pasiryžusi sudeginti rankraštį. Denai 

Sniersonai, ko gero, esi optimistiškiausias ir padoriausias žmogus 
šiame pasaulyje - ačiū tau už nepalaužiamą pasitikėjimą manimi 
ir paprašyk Jurgio, kad, rašydamas recenziją, būtų man atlaides- 
nis. Dėkoju Emily Stone už patarimus iš Vermonto, Čikagos ir 
Antarktikos (primygtinai siūlau visiems pasinaudoti jos Crazy- 
town autobusų paslaugomis) ir giedrą nuotaiką, taip pat Susan ir 
Errolui Stoneams - už prieglobstį ežero pakrantėje. Ačiū Brettui 
Nolanui, geriausiam pasaulyje korektoriui - giriu ne už dyką, — 
kuris apsaugojo mane, kad netyčia nenukrypčiau į „Simpsonus“, 
be to, drąsino pačiais trumpiausiais elektroniniais laiškais, kokių 
kada nors esu gavusi. Ačiū Scottui Brownui, kuris, vargšelis, skai- 
tė begalę Aštrių pjūvių variantų ir prireikus praleido su manimi 
daug dienų toli nuo tikrovės. Ačiū visiems! 

Galiausiai nuoširdžiai dėkoju gausiai mylimai giminei Misūrio 
valstijoje - jeigu ne jūs, vargu ar man užtektų įkvėpimo sukurti 
šios knygos personažų portretus. Mano tėvai, tikėdami mano ta- 
lentu, skatino mane rašyti nuo trečios klasės, kai pareiškiau, kad 
užaugusi būsiu arba rašytoja, arba ūkininkė. Ūkininkauti taip ir 


neteko, tad tikiuosi, kad pamėgsite šią knygą. 


Flynn, Gillian 
Fl-174 Aštrūs pjūviai : romanas / Gillian Flynn ; iš anglų kalbos vertė Valdas 
V. Petrauskas. - Vilnius : Alma littera, 2015. - 304 p. 


ISBN 978-609-01-1813-9 


Psichologiniame trileryje Gillian Flynn naujai pažvelgia į „nedarnios šeimos“ sąvo- 
ką. Laikraščio korespondentė Kamilė Priker išvyksta pirmam rimtam reportažui į gim- 
tąjį Vind Gapą, kai viena po kitos nužudomos dvi paauglės. Nors vietinė policija ir ty- 
rėjas tvirtina, kad žudikas - prašalaitis, Kamilė įsitikinusi, kad jis vietinis. Apklausdama 
senus pažįstamus ir atvykėlius, ji nejučia prisimena savo nelaimingą vaikystę, pamažu 
atskleisdama šeimos paslaptis, tokias pat pasibaisėtinas, kaip ir randais išmargintas jos 
kūnas. Autorei sumaniai vedžiojant apgaulingais keliais, įtampa palengva auga, kol pa- 
siekia kraupią ir įsimintiną atomazgą. 


Viena geriausių ir įspūdingiausių knygų, kokių seniai neteko paimti į rankas... Flynn 
niekada nenusipigina, ir jos skausmingos vaizduotės sukurti personažai ilgai neina iš 
galvos užvertus knygą. Meistriškai pindama vieną tragediją prie kitos, autorė nesiliauja 
stulbinti iki pat pabaigos. Ši knyga mane tiesiog pribloškė. 

San Jose Mercury News 


UDK 821.111(73)-31 


Gillian Flynn 
AŠTRŪS PJŪVIAI 


Romanas 
Iš anglų kalbos vertė Valdas V. Petrauskas 


Redaktoriai Nijolė A. Petrauskienė, Vainius Bakas 
Korektorė Nijolė Žukauskienė 
iršelio dailininkė Kotryna Šeibokaitė 
Knygos meninis redaktorius Agnius Tarabilda 
Maketavo Ligita Plešunova 
Tiražas 3000 egz 
Išleido leidykla „Alma littera“, Ulonų g. 2, LT-08245 Vilnius 
Interneto svetainė: www.almalittera.lt 


Spaudė UAB „Spindulio spaustuvė“, Vakarinis aplinkkelis 24. LT-48184 Kaunas 
Interneto svetainė: www.spindulys.lt 


Gillian Flynn pateikia puikų detektyvą, 

pilną miglotų užuominų, įspūdingų dialogų, 
apgaulingų nuorodų. Negana to, stulbina savo 
įžvalgomis, nušviesdama slėpiningus moters 
gyvenimo užkaborius, klastingą narkomanijos 
liūną, laisvosios meilės pinkles, beviltiškas 
pastangas išsiveržti iš pilkos kasdienybės. 
Šiurpiai tikroviškas ir skaudžiai nuoširdus 
žvilgsnis į nūdieną. 


HARLAN COBEN 


Šią knygą pavadinti tik puikia - išties menkas 
pagyrimas. Tokios negailestingai šiurpios šeimos 
istorijos nesu skaitęs daugiau nei trisdešimt metų. 
Aštrūs pjūviai - tai ne šiaip vienas iš daugelio 
įtempto siužeto romanų: jo poveikis kaupiasi iš 
lėto. Skaitant paskutinius trisdešimt puslapių, 
tiesiog krėtė šiurpas, bet neturėjau jėgų padėti 
knygos į šalį. Paskui, kai viskas paaiškėjo, visa 
istorija susirangė galvoje šnypšdama kaip gyvatė 
irštvoje. Stebėtinai ryškus kūrinys, parašytas 


meistro ranka ir meistrišku stiliumi. 


STEPHEN KING 


Aštrūs pjūviai - trileris ir autorės debiutas, kokių seniai 

nėra buvę. Sodri, žadą atimanti istorija, parašyta puikiu stiliumi, 
be jokių nuvalkiotų štampų. Jaudinamai tikroviški personažai, 
nupiešti psichologiškais potėpiais, dar labiau praturtinantys ir 
šiaip jau turiningą istoriją. Ir pabaiga, kurią tikėjausi nuspėti, 
nenuspėjama. Aštrūs pjūviai - išties aštraus siužeto trileris. 


AUGUSTEN BURROUGHS 


Neseniai išėjusi iš ligoninės, kur buvo patekusi dėl žalojimosi, 
Kamilė, dienraščio reporterė, gauna pirmą rimtą užduotį parašyti 
reportažą. Ji nenoromis išvyksta į gimtąjį miestelį, kur buvo 
nužudytos dvi mergaitės. 

Prieš aštuonerius metus išvykusi iš Vind Gapo, Kamilė neben- 
dravo su hipochondrija sergančia motina ir beveik nepažįstama 
įsesere, trylikamete gražuole, primetusia savo valią visoms miestelio 
paauglėms. Apsistojusią prabangiuose tėvų namuose, Kamilę perse- 
kioja vaikystės tragedija, kurią ji žūtbūt stengiasi ištrinti iš atminties. 

Bandydama atskleisti dviejų žiaurių nusikaltimų paslaptį, Kamilė 
mintyse susitapatina su nužudytomis mergaitėmis ir pernelyg įsijaučia 
į naują vaidmenį. Visos paieškos veda į aklavietę, versdamos Kamilę 
spėti psichologinę savo pačios praeities mįslę, vienaip ar kitaip susiju- 
sią su jos tiriamomis žmogžudystėmis. Savo pačios demonų persekio- 
jamai Kamilei teks apmąstyti tai, kas atsitiko prieš keliolika metų, 
kad gimtajame mieste išsaugotų gyvybę. 

